
ELSŐ FEJEZET 


A SZEREPLŐK FELVONULNAK 


A MAGYAR KIRÁLYESZME MEGTÖRÉSE 


Zsigmond személye és hosszú uralkodása, ez a fél évszázad- 
nyi idő — 1387-től 1437-ig — volt az összekötő kapocs és az , át- 
vezető rész" az Anjou-kor és a Hunyadi-kor között. Szereplé- 
sét itt kizárólag ebből a szempontból értékeljük, s nem akarjuk 
részletes életrajzát vizsgálni. Csupán azokra az eszmetörténeti, 
politikai és társadalomtörténeti főbb motívumokra kívánunk 
rámutatni, melyeket ő részben szándékosan idézett fel, részben 
pedig amelyekben személye eszköz és előkészítő volt a történeti 
fejlődésnek az egyéni elhatározásoktól független folyamatában. 

Egyik első és legfontosabb ténykedése volt uralkodásának — s 
ebben tudatos és tudattalan elemek egyaránt közrejátszottak —, 
hogy az Árpádoktól örökölt és az Anjou-ház által töretlenül .. 
továbbvitt magyar királyeszmét a maga lényegi voltában meg- , . 
változtatta. Ez hosszú, és majd csak a Habsburg-évszázadok- 
ban kiteljesedő folyamatnak a kezdete volt, irányvonala azon- 
ban már a XV. század első éveitől világosan megfigyelhető. 

Az irányvonalat legtisztábban akkor látjuk, ha felidézzük, 
mik voltak az Árpád-házi és Anjou-házi királyeszme fő sajátos-. 
ságai. Szent István államalapítása, sőt, már Áltnös fejedelemnek 
vezéri méltósága óta megszülettek a magyar uralkodói eszmé- 
nek bizonyos sajátosságai, melyet egyes kiválóbb utódok 
tovább alakítottak, formáltak, erősítettek. E sajátosságok meg- 
oszlottak bizonyos eszmei-ideális, valamint a reálpolitika által 
diktált motívumok között. Sorrendben ezeket találjuk: őstisz- 

telet, állami szuverenitás, központi királyi hatalom, nyugat- 
keleti egyensúlypolitika, hajlandóság az idegenek befogadására, . 
és — főként a tatár betörés óta — a latin kultúrkör sértetlenségét 
őrző határőrszerep, amely Nagy Lajos uralkodásának a végén 
már a török előretőréssel találta szemben magát. 

A változások kezdeteit úgy mérhetjük le, ha figyelembe vesz- 
szük, miként viszonyult Zsigmond a királyeszmének említett 
sajátosságaihoz? 

Az őstisztelet még a kereszténység előtti sámánizmus mítikus 
mondavilágába nyúlt vissza, Álmos származásával kezdődött, 
majd a kereszténység korában , a szent királyok" misztikus szi- 
nezetű, de modern, dinasztikus elvnek népet, nemzetet és álla- 
mot összetartó, reálpolitikai erejével párosult, biztosítva az 
ország számára a szilárd kormányzás folytonosságát. Csak az 
utolsó Árpád-házi király, III. Endre halálával látszott egy időre 
megzavarodni ez a folytonosság. De a leányági Árpád-vér örök- 
ségének eszméje szerencsésen társult az oligarchák széthúzó 
erőivel szemben a két Anjou határozott szervezőképességével, 
a nagybirtokosok megfegyelmezésével és az ellenállók letörésé- 
vel. Hozzájárult ehhez, mint az őstiszteletet erősítő eszmei 
motívum, a már Károly Róbert által újjáélesztett Szent László- 
kultusz országot mentő, határőrző katonai eszménye a latin 
keresztény egyház keretei között. 

Hogyan viszonyult mindehhez Zsigmond? 

A leányági Árpád-vér, akárcsak Nagy Lajosnál, őnála is — 
méghozzá három ágon - kapcsolódott ősei közé. Apai nagyany- 
Ja, Przemysl Erzsébet, II. Vencel cseh király leánya, nemcsak a 
cseh dinasztia vérét közvetítette, hanem II. Vencel anyja, Kuni- 
gunda révén annak az ármányos természetű Anna hercegnőét is, 
aki IV. Béla magyar király leánya és — egyúttal — a magyarok 
nagy ellenségének, II. Ottokár cseh királynak anyósa volt. De 
— és ez a második vonal - II. Vencel apja, az említett Ottokár, 
anyja, Konstancia révén maga is Árpád-származék: III. Béla 
király unokája volt. A harmadik vonalat Zsigmond anyja, 
IV. Károly császár negyedik felesége, Pomerániai Erzsébet köz- 
vetítette, aki — a Nagy Lajos édesanyjával való rokonság révén — 

dédunokája volt IV. Béla király másik leányának, a boldogként 
tisztelt Jolán hercegnőnek, a lengyel Piaszt-házból való Bolesz- 
láv kalisi herceg feleségének. 

És mégis: e tények ellenére, sehol sem olvassuk a források- 
ban, a rendek gyülekezetének megnyilvánulásaiban, hogy Zsig- 
mondot valaha 15 mint , Árpád vérét" emlegetnék, és hogy trón- 
foglalásában származásának bármi szerepe is lett volna. Amiről 
a források világosan beszélnek, az Nagy Lajos végakaratával 
egyező módon az a körülmény, hogy Zsigmond Anjou Máriá- 
nak, Lajos király leányának és a magyar trón örökösének férje, 
aki védelmül mint férfi és társuralkodó áll felesége mellett, hogy 
kettejük utódai örököljék törvényes módon a magyar trónt. 
Világos tehát, hogy az ősi Árpád-házi jog már szétválaszthatat- .. 
lan volt az Anjou örökösödési jogtól ebben a felfogásban. 

Árpád vére azonban már a XIV. század elején el volt terjedve 
az európai dinasztiákban a különböző női ágakon, nemcsak 
Közép-Európában, de a távoli nyugati széleken, a spanyol és 
portugál területeken is, a német fejedelmi házakat nem is említ- 
ve. Károly Róbert már annak idején megvívta a csatát a Przemys!l 
és a Wittelsbach Árpád-származékkal szemben, s elérte, hogy a 
magyar trónon csupán az Anjou-ág örökösödése jöhetett tekin- 
tetbe. A személyes alkalmasság mellett ehhez még az 1269-ben 
kötött Árpád-Anjou családi szerződés is kétségtelenül alapot 
szolgáltatott, támogatva a pápai politikától is. A XIV. század 
végére a puszta vérségi leszármazás jelentősége elhalványult, 
hiszen erre az időre egyre jobban sokasodtak az európai dinasz- 
tiákban a Zsigmondhoz hasonlatosan nőági Árpád-utódok — sőt 
már régebben, egyes magyar főúri, és köznemesi családokban is 
joggal hivatkozhattak arra, hogy Árpád-származékok. Az ős- 
tisztelet a gyakorlati politikában csak akkor lehetett alap, ha 
ahhoz megfelelő tekintély és megfelelő reális viszonyok is járul- 
tak. A körülmények és a megváltozott eszmetársítás a számtalan 
ős sorozatából az egyes dinasztiákban nem Árpád, hanem más, 
a magyaroktól idegen ősök javára billentette a súlyt. 

Zsigmond esetében is így volt. A közelebbi apai ágú ősök erő- 
. sebb meghatározó ereje többet számított, mint a távoli generá- 

ciókban bekapcsolódó Árpádoké. Ne feledjük: Károly Róbert 
esetében sem csak a puszta leszármazás volt döntő, a támogató 
politikai erők mellett sem, hanem az a körülmény is, hogy ő még 
jól ismerte uralkodását megérő Árpád-házi nagyanyját, Mária 
nápolyi királynét, és neki mint gyermeknek, neveltetését lega- 
lább részben ez az Árpád-házi nagyanya irányította az idegen 
nápolyi földön is. Zsigmond esetében más volt a helyzet: apja 
IV. Károly német-római császár, a gyakorlatban cseh királysá- 
gát szerette jobban, mivel anyai ágon cseh származék volt. Zsig- 
mond tizenkét éves koráig ebben a prágai cseh udvarban kapta 
első benyomásait. Igaz, ekkor Nagy Lajos Budára hozatta, 
megtanulta a magyar nyelvet és megismerte a magyar szokáso- 
kat, de a források arról is beszámolnak, hogy magyar környe- 
zete kezdettől az idegent látta benne, még Anjou felesége és 
anyósa Is. S itt kerülnek előtérbe az őstisztelő motívumok után 
a magyar állami szuverenitást és a központi királyi hatalmat 
érintő vonalak, ahogy azok Zsigmond körül alakultak. Termé- 
szetének előnyös tulajdonságai, kitűnő diplomáciai érzéke és a 
világpolitikai összefüggéseket áttekintő képessége ekkor még 
nem alakultak ki. De az csakhamar kiderült — ami a magyarok 
szemében nagy bűnnek számított —, hogy semmiféle katonai 
tehetsége nincsen. Ezenfelül szeretett tékozolni és szerette az 
erkölcstelen élvezetekben való tobzódást, ami a magyar udvar 
szellemétől szintén idegen volt. Főként anyósának nagyfokú 
idegenkedése Nagy Lajos halála után arra vezetett, a rendek egy 
részének ellenállásával együtt, hogy Zsigmond kétszer is saját, 
apai családja segítségével, a cseh trónt öröklő Vencellel, és a 
morva őrgróffal, Jodokkal, német-cseh-morva hadak élén jelent 
meg Magyarországon. A Vág folyó vidékét cseh zálogba vetette 
a magyar trón elnyerése érdekében, és ezzel a szakadék közte és 
magyar alattvalói között végzetesen elmélyült. Közkeletű szó- 
lás lett , a cseh" Zsigmondot emlegetni, és csak később derült ki, 
hogy a csehek sem szerették, sőt éppen , magyarbarát" -nak tar- 
tották. De ez csak élete végére derült ki. Zsigmond uralma elején 
— Anjou Máriát korán elveszítve, és gyermektelenül maradva — 
meggyengült helyzetében szabadjára engedte természetének 

kegyetlen vonásait. Vérfürdőkkel félemlítette meg a vele szem- 
ben állókat. A magyarok részéről viszont az a megaláztatás érte, 
hogy a főurak elfogták és börtönbe zárták. Miután a nikápolyi 
csatát a törökkel szemben még 1396-ban elvesztette, gyáván 
bujkált a Balkánon, nem mert azonnal hazatérni, bár a felelősség 
az egyesült francia haderővel együtt nem csupán őrt terhelte. 

Ez a magatartás és ezek a cselekedetek nemcsak hogy az ősi, 
és az idők folyamán egyre jobb emlékezetű Árpád- és Anjou- 
királyeszmébe nem illettek, hanem Zsigmond emberi tekinté- 
lyét is mélyre CSASÁTZEELÉ Ik EGÁL azonban súlyos zavarok 
mutatkoztak a rendi társadalontban is. A legnagyobb vérfürdőt 
Zsigmond éppen Nagy Lajos egykori hívei, Lackfi István nádor 
és pártja körében rendezte. Mintha csak a nemesi társadalom 
legértékesebb részét irtotta volna ki: a megmaradtak, még a 
Zsigmond-ellenesek sem voltak képesek különleges találékony - 
ságra. A királyt elfogták ugyan, jól látták, hogy nem alkalmas a 
magyar trón betöltésére, hiszen a dalmát városok elvesztésével 
még területi sérelem is érte Nagy Lajos országát, s zavarok 
mutatkoztak más melléktartományokban is. A nemesi társada- 
lom tehetetlenségét, s egyben a viszonyok kilátástalanságát is 
mutatta azonban az a szomorú tény, hogy a fogoly Zsigmond 
helyett nem találtak alkalmasabb embert a királyi trónra. 

A tehetetlenséget csak fokozta a nemességnek az a megmutat- 
kozó szűkkeblűsége, hogy éppen az , ősi erényeket" tagadva 
meg, semmi hajlamot nem mutattak fegyvert fogni az ország 
védelmére. Ezekben az időkben a királyé mellett az országbá- 
rók moralitása is tovább süllyedt: Zsigmond helyébe is idegen 
uralkodót szerettek volna állítani, arra számítva, hogy ez majd 
a saját katonáival fogja megvédeni az országot. Éppen akkor, 
mikor a török hatalom már nagy erővel jelentkezett a Balkán 
kapujában. 

Az egyetlen komolyabb királyjelölt, Anjou László nápolyi 
uralkodó, Nagy Lajos unokaöccse és családjának utolsó férfi- 
sarja már azért sem jöhetett komolyan számításba, mert csak 
egy érvénytelen koronázás erejéig volt hajlandó belemenni a 
játékba az ország déli részén. De különben sem érdekelte igazán 

Magyarország, mint az élete fékeveszett, szomorú történetéből 
ismeretes. Inkább Róma és Itália ura szeretett volna lenni, de 
irreális célokkal és a pápaság ellen. Itt szembe került magával 
Zsigmonddal is, akinek nagy szerencséje volt, hogy Anjou 
László még nála is méltatlanabbnak látszott az uralkodásra, és 
még kegyetlenkedéseiben is felülmúlta a fogoly magyar királyt, 
akit a főrendek végül is kieresztettek börtönéből. 

Zsigmond újból elfoglalta a trónt. Magyar király volt, de 
együttérzésről már a magyar alattvalókkal való konfliktusai 
miatt sem lehetett nála szó. Annál fontosabb volt a dinasztikus 
érzés, jelen esetben bátyjának, a császári címet viselő Vencel 
cseh királynak bonyodalmai kapcsán. Zsigmond Magyarorszá- 
gon megelégedett azzal, hogy egy olyan főúri ligát hívott életre, 
melynek a királynék védelmében elesett Garai Miklós fián, az 
ifjabb Garai Miklóson kívül nem :s volt magyar származású, 
vagy legalább a magyarokkal rokonszenvező tagja. De hiszen 
nem is akarta ezt. Az ausztriai-stájer Cillei Hermann grófnak, 
továbbá az ugyancsak német Medvei Eberhard zágrábi püspök- 
nek egyre gyarapodó, királyi adományokból származó nagy- 
birtokaikon kívül éppúgy nem volt közük Magyarországhoz, 
mint a Lengyelországból beköltöző Stibor vajdának, vagy az 
itáliai Ozorai Pipó temesi grófnak, ennek a kegyetlenkedések- 
ben is elől járó, bár művészetpártoló, igazi elő-reneszánsz 
típusú embernek. Jó ideig ezek intézték az ország sorsát. Sőt, 
Zsigmond még tovább ment. Mivel mindenekelőtt Csehország 
helytartója kívánt lenni, Prágába utazott Vencel bátyjához. Itt 
azonban a fivérek összevesztek. S ekkor, 1402-ben történt meg 
a döntő lépés a magyar királyság sorsa szempontjából. Zsig- 
mond öccsével, Prokoppal együtt elfogja bátyját, Vencelt, akit 
letesz a császári méltóságáról. S annak reményében, hogy ő 
lehessen majd a cseh király és a német-római császár is — ezek 
végül is mind apjának, IV. Károlynak a címei -—, Vencelt biztos 
őrizetre kell bízni. Biztosabb őrizőt pedig nem találhat, mint a 
családi ügyekben mindig résen álló Habsburgokat, akikkel már 
sógorságban is van. Hiszen Zsigmond Erzsébet nevű nővére 
Habsburg III. Albert osztrák herceghez ment nőül. Fiúk, 

IV. Albert az, aki elvállalja Vencel őrzését annak fejében, hogy 
Zsigmond biztosítja a Habsburg-család részére — aminek elnye- 
rése már I. Rudolf óta a leghőbb vágyuk — a magyar és cseh 
korona öröklését. A magyar király ekkor olyan szerződést köt 
Alberttel, hogy az ő gyermektelen halála esetére a Habsburgok 
örökölhetik Magyarország és Csehország trónját. 

Ez nem ifjonti fellobbanás volt, ebben a politikai irányulás- 
ban következetes maradt. Miután megkötötte második házassá- 
gát idegen kegyencének, Cillei Hermannak a leányával, Borbá- 
lával, s eházasságból egy Erzsébet nevű leány született, őt 1422- 
ben nőül adta IV. Albert fiához, V. Albert osztrák herceghez, 
akiből 1437-ben, Zsigmond halála után, egyéb vérségi örökös 
híján, valóban magyar és cseh király, egyúttal pedig német- 
római császár lett. 

De már 1402-ben megtette Zsigmond azt is, hogy csehországi 
távolléte idejére IV. Albert osztrák herceget nevezte ki Magyar- 
ország helytartó kormányzójává, az esztergomi érsek és a 
magyar nádor jogainak teljes mellőzésével, s ezért még 12 000 
aranyat is fizettetett neki a magyar kincstárból. 

Ezek ismeretében világos, hogy Zsigmondot nemcsak a 
magyar királyeszme őstisztelete nem kötelezte, de könnyel- 
műen kockára tette az ország szuverenitását és a hatalom köz- 
ponti kormányzását Is, idegeneknek engedve azt át, még ha csak 
ideiglenesen is. Az irányzat tovább is fennmaradt, Zsigmond 
uralkodását mindvégig jellemezte. 

Amikor 1402 szeptemberében Pozsonyban, ahol Zsigmond 
ezúttal is — csehországi útjáról visszatérve — morva hadak élén 
jelent meg és Kanizsai István esztergomi érsek leszerelt ellenál- 
lása után megkötötte a Habsburg örökösödési szerződést, 
Magyarország szuverenitásának jövője megpecsételődött. Ter- 
mészetesen Zsigmond és kortársai nem láthatták előre a jövőt, 
amely a török veszély fellépésével, másfél évszázad múltán 
módosult és legrosszabb formában következett be, újabb és 
újabb családi szerződésekre is hivatkozva. Maga Mátyás király 
is kötött ilyen Habsburg örökösödési szerződést kényszerhely- 
zetében, hogy a III. Frigyes által eltulajdonított magyar koronát 

visszakaphassa. Csakhogy Mátyás ekkor még bizonyos volt 
abban, hogy törvényes utóda lesz, míg Zsigmond számára telje- 
sen közömbös volt az ország szuverenitásának fennmaradása, és 
a szerződést komoly kényszerítő szükség nélkül kötötte. Igaz, 
a magyar szuverenitást ekkor még nem fenyegette közvetlen 
veszély. De ennek lehetősége ettől kezdve, ha a távolból is, meg- 
jelent. 

Mi: több: a német birodalommal való összekapcsolódásban, 
melyet a római királyság, majd 1433-tól a német császárság 
címének, trónjának elfoglalása jelentett, halványulni kezdett a 
szuverén Magyarországnak az az egyensúlyszerepe is, mely 
Közép-Európában elfoglalt helyzetét a nyugati, a keleti és a déli 
szomszédság együttesében jellemezte. A mérleg kezdett túlsá- 
gosan a nyugati Európa felé billenni, nem a kulturális előrehala- 
dásban, hanem abban a veszélyben, hogy Magyarország súlyta- 
lanná kezd válni a német birodalom szomszédságában. 

Zsigmond nemzetközi jellegűvé tette a magyar királyi trónt s 
vele a királyeszmét a maga őseredeti értelmében, s ezzel ezt az 
ideát, amely az ország épségének és szabad rendelkezésének 
fenntartására vonatkozott — ezt a korábban oly fontos állam- 
védő eszmét —, mégtörte. Magyarország épsége még fennállt, 
szuverenitása is érvényben volt, de az idegen uralkodókra való 
hagyományozással mintha Zsigmond és a vele ellentétben álló 
magyar rendek abban egyetértettek volna, hogy a királynak a 
nemzet kebléből származó, a nemzettel együttérző vapai hatal- 
ma" megszűnt. Tehát a trón nem más, mint a , többet ígérő" 
nemzetközi erők szabad vadászzsákmánya. 1A pénzgazdálkodás 
kifejlődésével és a reneszánsz lendületével együtt volt ebben 
már valami üzletszerű és lealacsonyító vonás is. Ha az üzletsze- 
rűség az ipar és a kereskedelem területén jelentkezik ilyen 
fokon, erős polgárságot hozva létre, mint Angliában, Franciaor- 
szágban, Itáliában — hatalmas lendítőerőt jelentett volna az 
országnak. De mivel csak az uralkodói önkény találkozása volt 
a nemesi rendek puszta önzésével, az államvédő szerep áruba 
bocsátása alkalmassá lett arra, hogy az ország létalapját támadja 
meg. 

ZSIGMOND ÉS A LATIN EGYHÁZ 


Miután láttuk, hogyan hanyagolta vagy torzította el Zsig- 
mond a magyar királyeszme motívumai közül az Árpád-hagyo- 
mányú őstisztelet után a szuverenitás fontosságát is, a főrendek- 
kel mintegy karöltve ásva alá — nem gonosz eltökéltséggel, de a 
pillanatnyi érdeket tekintő, önző nemtörődömséggel — a 
magyar állami önrendelkezés lehetőségeit, azt is látnunk kellett, 
hogy az idegenek befogadását sem Árpád-házi értelemben, az 
ország szerves egységébe építve fogta fel. Ellenkezőleg: ő nem 
hajtott végre nagymérvű idegen-telepítéseket, de azt a néhány 
idegent, akinek helyet adott, az ország irányító főhivatalaiba 
állította, s velük együtt kormányozva, az ország lakosságát 
jórészt idegen gondolkodású emberek irányítása alá helyezte, 
ebben a vonatkozásban is megtörve a magyar királyeszmét. 
Csak természetes, hogy mindezek folyományaként a király- 
eszme utolsó motívuma: a latin kultúrkört őrző batárőrszerep 
jelentősége is deformálódott. Nem csupán a törökkel szemben 
vallott kudarcot Nikápolynál az egyesült francia haderőkkel 
együtt, de a latin kereszténységnek Csehországban támadt új 
ellenségeivel is sikertelenül harcolt végső soron. Az itt támadó 
mozgalom nem a keleti mohamedanizmus volt, hanem a keresz- 
ténységen belül támadt ,új eretnekség", a huszitizmus. Ez 
lényegében a katharok régóta lappangó mozgalmának társa- 
dalmi gyökerű feltámadása volt, de éppúgy Róma-ellenes és 
latin egyház ellenes, mint a keletről tánadó nem keresztények 
inváziója. Igaz, hogy az angol Wycliff tanait követő cseh Husz 
János híveinek tanai lényegében megmaradtak speciálisan cseh 
problémának, de itt, erre a helyre lokalizálva, győzhetetlenül 
tartották magukat, és a magyar és cseh koronát egyszerre viselő 
Zsigmond semmiféle végső, katonai sikert nem tudott velük 
szemben elérni. Kezdettől megmutatkozó, hadászati tehetség- 
telensége tehát még a leghalványabb hasonlóságot sem tudta fel- 
mutatni az Árpád- és Anjou-uralkodók hagyományaival. 

Csak a latin egyházhoz való viszonyában mutatkozott meg 
Zsigmondnak legjelentékenyebb és legtehetségesebb tulajdon- 

sága: kitartó és ernyedetlen diplomáciai képessége, amellyel 
egész Európában nagy tekintélyt vívott ki magának. 

Uralkodásának ez az eredménye azonban teljesen független 
volt a magyar királyeszme motívumaitól. Úgy i is mondhatjuk, 
túlnőtt rajtuk: hiszen Zsigmond, amikor irányító kézzel bele- 
nyúlt a római egyház zavaros ügyeibe, elősegítve a konstanzi 
zsinat összehívását, megszüntetve az egy időben uralkodó 
három pápa botrányát, nem a magyar trón szerényebb magasla- 
táról intézkedett. Apai öröksége, a római királyság, illetve a 
később bekövetkező, német-római császári koronázás tette 
lehetővé számára, hogy az avignoni gallikanizmus és a prágai 
huszitizmus pártalakulásainak közepette Róma egyházi ural- 
mát, ha megváltozott értelemben is, de újra hatóerővé tegye 
Európában. 

A Hunyadiak korának előkészítéséhez mint fontos, nemzet- 
közi háttér, a pápaság hatalmának újraerősödése, és Zsigmond- 
nak ebben játszott, sikeres szerepe is hozzátartozik. 

Míg a cseh koronára még sokáig, Vencelnek 1419-ben bekö- 
vetkezett haláláig kellett várnia Zsigmondnak, a megüresedett 
császári trón már előbb alkalmat nyújtott neki a világpolitikai 
szereplésre. Igaz, császárrá koronázására még 1433-ig kellett 
várnia, de a lényeges az volt, hogy a lemondatott Vencel nyo- 
mán császárrá lett Wittelsbach Rupprecht halála után, 1414-ben 
Zsigmondot Aachenben, Nagy Károly egykori székvárosában, 
ünnepélyesen rónaiai királlyá koronázták. Ekkor már folytak az 
általa összehívott konstanzi zsinat tanácskozásai. Ez, míg egy- 
részt a latin egyházszakadás reménytelenül bonyolultnak látszó 
ügyeit, s vele a pápai hatalom problémáit igyekezett megoldani, 
ugyanakkor már Husz János prágai egyetemi tanárnak az angol 
Wycliff eszméi után terjedő tanaival is szembenézett. 

A zsinat összehívását fontos, európai diplomáciai tárgyalások 
előzték meg. Zsigmond ennek következtében hosszú időn át 
távol maradt Magyarországtól, 1420 előtt nem is tért vissza. A 
francia, az aragón, az angol királyokkal, a német fejedelmekkel 
folyó tárgyalásai egész Európában tekintélyt szereztek a számá- 
ra, s egyengették római királysága, majd császársága felé az utat. 

Az anyagi bázis mindehhez továbbra is a jórészt idegenek kor- 
mányzására bízott Magyarországról származó jövedelme volt. 
A külföldet elkápráztató pompát a magyar kincstárnak még 
ekkor is tekintélyes, befolyó összegei tették lehetővé. 1412-ben 
Budán jött létre egy nagy, európai találkozó Ulászló lengyel 
királlyal, a német birodalom hűbéres fejedelmeivel és a nyugati 
országok diplomáciai képviselőivel. Ezután azonban Zsigmond 
évekig tartó európai körútra indult. Mikor háromévi tanácsko- 
zás után, 1417-ben a zsinatnak sikerült lemondatnia XII. Ger- 
pelyt és XXIII. Jánost, a makacsul ellenálló, avignoni XIII. Be- 
nedeket pedig megfosztották a pápai tróntól, a latin egyház egy- 
sége hosszú idő után helyreállt. A megüresedett trónra most 
már egyedüli pápának Oddone Colonna bíborost választották 
meg, ki V. Márton néven uralkodott 1417 és 1431 között. Zsig- 
mond, még utoljára Nagy Károly eszmei nyomdokain, római 
királyként, majd 1433 óta Rómában megkoronázott német- 
római császárként, trónjának hagyományos tekintélyével befo- 
Ilvásolta a Konstanzba, a kis svájci városba összehívott zsinat 
munkáját, sőt nem kis mértékben irányította is azt. 1431-től a 
bázeli zsinat megnyitásakor is szerepet vállalt. 

Magyarország szempontjából azonban az új idők tekinteté- 
ben baljós szimbólum volt, hogy a zsinaton szavazati jogot 
kapó nemzetek sorában a magyarok — a csehekkel, lengyelekkel 
és a többi, német hűbéres tartománnyal együtt — a , német nem- 
zet" osztályába tartozva szerepeltek. Pedig Magyarország 
ekkor még minden német uralomtól ténylegesen és jogilag is 
tüggetlen, tekintélyes ország volt. A meghatározó szerepet 
azonban eldöntötte uralkodója, Zsigmond, aki ekkor már 
Magyarországgal együttesen kormányozta a német birodalom 
tartományait. A zsinaton résztvevő többi nemzet, az angol, a 
francia, az olasz, majd a spanyol mind-mind a maga nevében 
szólhatott (csupán az angolokhoz kellett hozzászámítani az 
uralmuk alá hajtott skótokat 15). 

Pedig rövidesen kitűnt — éppen a csehekkel szemben -, hogy 
Zsigmond még a ténylegesen hűbéres német tartományban, ap Ja 
és apai nagyanyja országában, Csehországban sem feltétlen úr. 

Husz János követőit ugyanis nem tudta legyőzni, sőt, amozga- 
lom terjedt. A husziták ugyan belülről nem voltak egységesek, 
utraguista, taborita és számtalan más szektájuk különféle tano- 
kat terjesztett. Mégis volt bennük valami lényegesen közös: az 
a tény, hogy a pápaság vagyonosságán, erkölcstelen életmódján 
botránkoztak meg elsősorban, és a szegény, egyszerű élethez 
való visszatérést sürgették, mint régebben a katharok. De jelleg- 
zetes módon, az egyház világi megnyilvánulásait ostorozó új 
tanítás egyúttal mindjárt teológiai és hitéleti problémákba is 
bonyolódott, az eredeti tanításnak a lelki élettel kapcsolatos 
tételeiből is sokat elvetve. Ezért nem 1s tarthatjuk pusztán társa- 
dalmi mozgalomnak, hiszen magvát a katolikus hitet sok vonat- 
kozásban tagadó új elméletek jelentették. 

A huszitizmus gyökere Wycliff tanításában volt, mint emlí- 
tettük, akit voltaképpen a reformáció előhírnökének tekinthe- 
tünk. Ebben a tanításban, az eszmetörténet és a hitélet szem- 
pontjából az a döntő, hogy a papoknak általánosságban hanyatló 
magatartásán megbotránkozva, nemcsak a helytelen külső meg- 
nyilvánulásokat vetette el, hanem az ősi, vallási hagyományban 
nyugvó, belső meggyőződést is, melyet visszatetsző, külső bu- 
rok takart. Az a megbotránkoztató gyakorlat például, hogy a 
papok pénzt fogadtak el a bűnök megvallásának és feloldozásá- 
nak szentségével kapcsolatban árusított, úgynevezett , búcsú" - 
cédulákért, Wycliffet és követőit nem csupán a pénzügyletek 
megszüntetésére sarkallta, hanem magának a bűn bevallásának, 
a gyónásnak megszüntetésére is. S mivel ezzel kapcsolatban a 
keresztény hit ősi hagyományából még sok más hagyomány 1s 
eredt, melyekről nem esik szó a Bibliában, az új tanok hirdetői 
kimondották, hogy egyedül csak a Biblia lehet az alapja a ke- 
resztény hitnek. Így fordultak a halottakért mondott mise ellen 
is, tagadva, hogy az élők az elhunytak segítségére siethetnek. 
Ehhez fűződve aztán tagadni kellett a halál utáni ideiglenes szen- 
vedések helyét, a tisztítótűz létezését is, és ki kellett mondani a 
predestináció merev tanát: az emberek vagy üdvözülnek vagy 
elkárhoznak, előre rendelt sorsuk szerint. Az üdvözültekért 
felesleges misét mondani, a kárhozottakért pedig hiábavaló. 

Az értelem fölött álló vallásos hitnek ez az ésszerűsítése ter- 
mészetesen kiterjedt a képek és az ereklyék tiszteletére is, ahol 
ugyancsak tapasztalhatók voltak túlburjánzások. Az orvoslás 
itt éppúgy a merev tagadás lett, mint végül, de nem utolsósor- 
ban, a pápai hatalom elvetésében. Hiszen a pápa fejedelmi-világi 
hatalma az egyházszakadás három pápájával torzítva éppen 
eléggé botránkoztatott. A világi és lelki hatalom közötti 
különbségtevés árnyalatai azonban nem illettek a wycliffista- 
huszita elképzelésbe. Annál is inkább, mert a Bibliában arról 
sem lehet olvasni, hogy Jézus Krisztus alapozta volna meg a 
pápai hatalmat: ez 15 a hagyományból fejlődött ki, bár — katoli- 
kus felfogás szerint — a Péternek adott hatalomba ez is bele van 
foglalva. De az egyházi reform még tovább haladt, és magát a 
keresztény szertartásoknak középponti lényegét, a kenyér és a 
bor Krisztusra emlékeztető áldozati szentségét is kritika tár- 
gyává tette. Itt viszont már magának a Bibliának a jelentőségét 
vetették el. A Szentírásban ugyanis az olvasható, hogy Jézus 
Krisztus az apostolaival elköltött utolsó vacsorán örökbe 
hagyta nekik a kenyérben és a borban az ő valóságos testét és 
vérét. A katolikus hit ezt mindig is így tartotta. Wycliff és köve- 
tői azonban, ha a Biblia szavait nem is tagadták meg forma sze- 
rint, de úgy értelmezték, hogy mindez szimbólum, jelkép, tehát 
közelebb hajlították a racionalizmushoz, az érthetőséghez. 
A vallási életre rátapadó sok visszaélés, bonyodalom, visszatet- 
sző megnyilvánulás közepette a reformerek mindent magyaráz- 
ni, tisztázni akartak, magát a hitet is, akár ahagyományok elve- 
tése árán. 

Husz János kezdetben távol tartotta magát attól, hogy min- 
denben Wycliff követője legyen. Csak utolsó , De ecclesia? 
címen megfogalmazott művében fogadta el nagyrészt az egy- 
kori oxfordi tanár tanítását. A tömegekre azonban nem az érte- 
lem határait meghaladó dogmák magyarázatai hatottak, hanem 
ami látható és kézzelfogható volt: az apostoli szegénység hirde- 
tése, a pápa hatalmának elvetése és főként az egyházi szertartá- 
sokban a nemzeti nyelv használata a latin helyett. Mert papok 
és laikusok között nem láttak többé hierarchikus különbséget. 

Ez a demokratizmus, valamint a prédikálás fontosságának 
előtérbe állítása aszegénységeszme felújított törekvéseivel, intő 
jel lehetett volna a feudalizmus külső formáiba erősen belebo- 
nyolódott egyháznak. De az ellenállás mindkét részen merev 
volt és éles. 

Miután felderengett a lehetősége annak, hogy a nemzeti 

nyelvet is felkaroló mozgalom cseh nemzeti egyházzá alakul, és 
e mintára más országokban is elterjedhet, a zsinat megidézte 
Husz Jánost, aki meg is jelent. Mivel azonban kifejtett katolikus 
egyházellenes tanait nem volt hajlandó visszavonni, a zsinat, 
sajnos az erőszakos inkvizíciós módszerben akart megoldást 
keresni, és Husz Jánosból — hívei számára — vértanút csinált, 
amikor máglyán égettette el. Halála következtében a mozgalom 
a felháborodás szenvedélyétől is fűtve, még inkább megerősö- 
dött Csehországban és fegyveres felkelésre vezetett, amellyel 
szemben Zsigmond, a balszerencsés hadvezér, végső soron 
tehetetlen maradt. A Csehországban dúló huszita hadjáratok 
Magyarország északi részére is átcsapó rablásokba és öldöklé- 
sekbe torkolltak, anélkül, hogy véglegesen békét lehetett volna 
kötni. Csak elszigetelni lehetett híveiket, amennyiben a huszi- 
tizmus valójában — állandó nyugtalanságot okozó — de csupán 
, cseh ügy" maradt. Más kérdés, hogy az anyanyelvűséget szor- 
galmazó törekvések a liturgiában, istentiszteletben Magyar- 
országon is hatottak, de itt ez — természetszerűleg — a , magyar- 
nyelvűség" egy bizonyos mozgalmává alakult át, közvetlen cseh 
összeköttetéseit hamar elveszítve. Miután a huszitizmus csak a 
cseh nemzeti öntudatra hatott, ugyanakkor pedig a magyar Fel- 
vidéken pusztítva és a népet sanyargatva jelentek meg a cseh 
,Szabadcsapatok", mindez az egyházi tanoktól függetlenül i is 
jérmzeti ellenészést váltott ki 

Mikor 1433-ban Rómában, az ismét pápai székhellyé lett 
,örök városban" megtörtént Zsigmondnak német-római csá- 
szárrá való koronázása, V. Márton utóda, IV. Eugén által, a 
magyar királyeszme a kormányzó hatalomban is kezdett egyre 
súlytalanabbá válni a német birodalom európai tekintélye, de a 
cseh problémák miatt is. A nyugat-keleti egyensúlypolitika fel 

sem merült, hiszen nyugat számára már csak az Ázsiából kiin- 
dulva terjeszkedő török probléma létezett egyre fenyegetőb- 
ben, amellyel szemben Zsigmond nem tudott egyetlen szeren- 
csés ütközetet sem megvívni. Csak abban volt szerencsés, hogy 
életében a török még Magyarország határait nem fenyegette. 

Másrészt kétségtelen: a császárrá koronázott Zsigmond 
nagyobb, egyetemesebb hatalmú európai uralkodó lett, mintha 
csupán egyetlen királyeszmét képviselt volna. De különös 
módon éppen ekkor, élete végén, császárrá koronázása, bőséges 
külföldi tapasztalata és a cseh felkelőkkel, huszitákkal való sok 
kudarca után kezdett váratlanul a magyarsághoz vonzódni. 
Ekkor már legszívesebben Budán lakott, de külföldön is tünte- 
tően magyarokkal vette magát körül. Amikor csak lehetett, 
magyarul beszélt, és nyíltan hangoztatta, hogy sem német, sem 
cseh földön nem érzi olyan jól magát, mint Magyarországon. 
Csakhogy ekkor már késő volt ahhoz, hogy a történteket visz- 
szafordítsa. Nemcsak a németek érezték maguktól idegennek, 
és nemcsak a csehek mondogatták gyűlölködve róla, hogy 
, gennyedjen el a magyarjaival" —de a magyarok számára is telje- 
sen idegen maradt, sok, véres kegyetlenkedése, az ország vezető 
legjobbjainak kiirtása és hosszú idegenben való tartózkodása 
miatt. Végül is abban maradt leginkább egyedül, hogy minden 
diplomáciai sikere és elért tekintélye mellett sem tudott sehol 
semmiféle rokonszenvet ébreszteni maga iránt. Pedig utolsó 
rendelkezésében a magyar lovagkirály, Szent László sírja mel- 
lett jelölte ki magának Váradon a végső nyugvóhelyet. (Nagyvá- 
rad, 1929 óta Oradea néven Romániához tartozik.) 


HABSBURG ALBERT MAGYAR KIRÁLY 


Annak a szinte törvényszerű folyamatnak felismerése, ame- 
lyet az előzőkben Zsigmond uralkodása alatt ábrázoltunk, a 
magyar szuverenitás ellen törekvő Habsburg-dinasztia előtérbe 
segítésével, nem jelentette azt, hogy az egyénekben, a személyi- 
ségekben rejlő különbségek is feltétlenül előre kiszámítható ese- 

ményeknek engedelmeskedtek volna. Mikor Zsigmond halála 
után, az 1402. és 1422. évi Habsburg örökösödési szerződés ter- 
mészetes következményeként magyar trónra lépett az ausztriai 
fejedelmi dinasztia első tagja, szó sem volt arról, mintha Ma- 
gyarország valami alárendelt szerepet kezdene játszani az oszt- 
rák és cseh együttesben. Ellenkezőleg. Zsigmond trónra lépő 
veje, Habsburg Albert megkapta ugyan a magyar koronával 
együtt a cseh koronát is, sőt a német-római királyi méltóságot is 
a német választófejedelmek döntése alapján — Magyarország 
szuverenitása, sőt, tekintélye nem csorbult egyelőre az európai 
államszövetségben. Albert ugyanis úgy döntött, hogy birodal- 
mának középpontja Magyarország lesz, és székhelyét Budán 
kívánta berendezni. 

A cseh huszita mozgalomnak meg nem alkuvó csoportjai 
azonban, a taboriták és a , kelyhesek" fegyveres támadásra hasz- 
nálták fel a trónváltozást, éppúgy, mint — más okból - a lengye- 
lek. Ez utóbbiak királyát, Ulászlót ugyanis Zsigmond életének 
utolsó idejében a császár és király tulajdon felesége, Cillei Bor- 
bála és ennek fivére, Frigyes akarták a trónörökös Albert helyett 
trónra juttatni. 

Az alapképletet tehát korántsem lehetett egyszerűen a 
magyarok és az idegenek ellentétére redukálni. Nemcsak azért, 
mert ebben a korban nemzeti öntudatot már igen, de modern 
értelmű nacionalizmust még nem kereshetünk. De azért sem, 
mert a Magyarországon irányító szerephez jutott idegenek kö- 
zött 15 mély ellentétek támadtak. S ezen belül, a fellépő intrikák- 
ban, majd politikai konspirációkban még -— a férfiak mellett — a 
becsvágyó asszonyoknak is nagy szerep jutott. 

Az ausztriai Habsburg-orientáció távolról sem jelentett egyet 
az ugyancsak osztrák-stájer földről származó Cille1-családnak 
Zsigmond udvarában egyre növekvőbb szerepkörével. Bár a 
Cilleiek származásukban, egyszerű grófságukkal nem verse- 
nyezhettek a császárt és római királyokat adó Habsburg- 
dinasztiával, mégis, hatalmi féltékenységből megpróbálták, 
hogy a magyar trónt, ha nem is maguknak, de legalább általuk 
irányítható fejedelemnek szerezzék meg. 

Zsigmond segítette egészen magasra a Cille1-családot, főleg 
azzal, hogy Cillei Hermannt nem csupán befolyásos kegyeltjévé 
tette, hanem Anjou Mária halála után Cillei leányát, Borbálát 
feleségül vette. Élete vége felé kellett súlyosan csalódnia lépésé- 
ben. Akkor történt ez először, mikor Cillei Borbála házasságtö- 
rése nyilvános botrány formájában jutott köztudomásra. A kor, 
de különösen a magyar udvari közfelfogás, sokkal szigorúbban 
ítélt a közerkölcsöt sértő vétkek ügyében, mint azt talán a mai 
ember gondolná. Magyar királynéval — ilyen nyíltan — ilyen bot- 
rány még nem esett meg, leszámítva V. István feleségének, Kun 
Erzsébetnek életmódját. Zsigmond kénytelen volt egy időre 
elzáratni feleségét, bár az is tény, hogy erre csak az egyház és a 
, közvélemény" nyomása kényszerítette. Maga Zsigmond, aki 
ugyancsak nem volt a házastársi hűség mintaképe, legszíveseb- 
ben elkendőzte volna a dolgot, mint ahogy feleségének rövide- 
sen meg 15 bocsátott, és nem kívánt ítélkezni felette. Csakhogy 
Cillei Borbála nem volt hálás. 

A legközelebbi, és most már az eddigieknél is súlyosabb vét- 
két azzal követte el, hogy fivérével, Cillei Frigyessel együtt 
összeesküvést szőtt Zsigmond, és tulajdon veje, Habsburg 
Albert ellen. Ha a magyar koronával egyelőre nem tudtak is mit 
kezdeni, a csehekkel kezdtek konspirációba, hogy Zsigmondot 
és Albertet elütve a cseh királyságtól, azt a lengyel Ulászló 
királynak szerezzék meg. 

Habsburg Albert, aki az elfogulatlan források szerint is, nem 
csupán Ausztriának volt kiváló fejedelme, hanem magyar 
földön is jó király lett volna — különösen, miután Magyar- 
országnak szánta a vezető szerepet —, mint tiszta jellemű és ép 
érzékű ember, nem kedvelte anyósát és a Cille1-rokonságot. Ez 
főként azok után vált nyilvánvalóvá, hogy az összeesküvés 
lelepleződött, és az öreg Zsigmond, felháborodásában útra 
kelve Buda felé, Znaimban, közvetve ennek az idegmegrázkód- 
tatásnak is köszönhette, már amúgy is elgyengült lévén, 1437- 
ben bekövetkezett halálát. Az összeesküvés ugyan nem ért célt, 
és Albert akadály nélkül elfoglalhatta a trónt és elfogadhatta a 
reá szálló három koronát, a németet, a magyart és a csehet — de 


25 


a csehek és a lengyelek nyugtalansága már feléledt — és a huszi- 
tizmus hívei különben is várták a kedvező alkalmat. Ilyen 
körülmények között Albertnek - aki a magyar rendek kívánsá- 
gának és saját akaratának is megfelelően kijelentette, hogy 
Budán fogja székhelyét tartani — koronázás után, a kényszerű- 
ségtől hajtva mégis elsősorban a cseh nyugtalanságot kellett 
leszerelnie. 

Így történt, hogy pár héttel magyar koronázása után elhagyta 
az országot, egy egész esztendőre. A magyar rendek ebben a 
király korábbi ígéretének megszegését látták. Mire Albert visz- 
szatért Csehországból, a magyarok körében általános nyugta- 
lanságot talált. Hogv ezt lecsillapítsa, országgyűlést hívott 
egybe. 

Az országgyűlés, mint Magyarország készülő, történeti drá- 
májának színpada, megdöbbentő képben villantja fel a királysá- 
got irányító egyének és a tömegek : a nemzetet képviselő nemesi 
rendek felvonulását. Az élen ott áll a magyar trónt először 
elnyerő Habsburg, aki kiválva családjának eddig a puszta, 
hatalmi önzést követő szerepköréből, őszinte felelősségérzettel 
és a mélybe húzó erőkkel való küzdelemben, megpróbálja a 
központi irányítás megvalósítását. De nem úgy, mint korábban 
Zsigmond, aki alattvalói kívánságaival, törekvéseivel sohasem 
törődött, és nem is úgy, mint még korábban Károly Róbert és 
Nagy Lajos. 

Albert szerepköre más. Az idők is változtak. Zsigmondnak 
hosszú, a "magyar királyeszme lényegét megtörő, átváltoztató 
uralma után, ő sem térhet vissza, még ha akarna is, alN Nagy Lajos 
halálával megszakadt fejlődés folyamatához. Származása, 
neveltetése azt sugallhatná, hogy most a nyersen önző, Habs- 
burg-dinasztikus érdekkel próbáljon kormányozni, úgy, ahogy 
azt— a megváltozott körülmények között majd később - család- 
jának tagjai meg is teszik. Albert azonban figyelmes, mai szóval 
szinte azt mondhatnánk, , udvarias?" a magyarokkal szemben. 
Igaz, az országaiban uralkodó nyugtalan állapotokon kívül egy 
készülő, török támadás nagy veszedelme is korlátok közé szo- 
rítja. De, ha autokrata természete volna, ez éppen a körülmé- 

nyek nyomására is kiütközhetnék személyéből. Albert nem 
autokrata, nem kényúr, hanem őszintén akarja a magyarköz- 
pontú, békés kormányzást, és mindenekelőtt, a támadó török- 
kel szemben az ország védelmét. 

Murád szultán ugyanis, a hozzá pártolt VIlád Drakul vlach 
(vlach — oláh, mai szóval román) vajdával együtt már Albert 
távolléte idején Erdélybe tört, s több hetes rablás, pusztítás után 
79 090 fogollyal távozott az országból. 

Az ekkor még a Kárpátokon túlról támadó, és a törökök 
segédcsapataivá vált vlach fegyveresek, a szultán jól képzett, 
hatalmas seregével együtt szörnyű pusztítást vittek véghez a 
Maros völgyében és a szászok földjén. 

Ezek az események csak növelték az országgyűlésre sereglő 
rendek felháborodását. Az ország védtelenségéért a király 
távollétét okolták, pedig Albert nem vitt ki az országból a véde- 
lemre szolgáló fegyvereseket: a nemesi rendek, akik ősi hagyo- 
mányok és törvények ercjével a király távollétében is kötelesek 
lettek volna — saját, jól felfogott érdekükben — haderőt kiállítani, 
cselekvés helyett irányítás nélkül maradt passzív tömegként 
viselkedtek. Mintha csak Szókratész mondását akarták volna 
igazolni a tömegről, a tehetetlen sokaságról, amely a kevesek 
jóságától és a kevesek gonoszságától egyaránt távol állva, hol 
jót, hol rosszat tesz, aszerint, milyen egyének irányítása alá 
kerül. Önmagától nem tud tenni semmit. 

De ez a passzivitás csak az ország védelmére vonatkozó csele- 
kedetek hiányában mutatkozott meg. Az elmulasztott tetteket 
a király vádolása pótolta, és az országgyűlés meghozott törvé- 
nyei, amelyek az uralkodó szabad mozgását igyekeztek meg- 
kötni. Az 1439. évi 2-ik törvénycikk kimondta, hogy a király 
nem, csak a főurak tanácsa választhat ezután nádort: királyhe- 
lvettes helytartót. A honvédelem kötelezettségét viszont telje- 
sen a királyra és a kevés vezető főemberre hárították, arra szo- 
rítva Albertet, hogy királyi zsoldosokkal lássa el Magyarország 
védelmét, és a nemeseket csak akkor hívja hadba, ha e zsoldosok 
és a más, hadra kötelezett, úgynevezett banderiális haderők a 
védelmet már nem tudnák ellátni. Hol voltak már ekkor az 

ország történetének korábbi mélypontján, a tatárjárás idején a 
királyt és az országot életük kockáztatásával, feláldozásával is 
védő nemesek? Vagy Károly Róbertnek és Nagy Lajosnak még 
az ország közvetlen érdekein is kívülálló, itáliai harcaiban hősi- 
esen küzdő, európai elismerést is kivívó katonái? A vitézek 
maguk, a katonák, tehát az emberanyag, mint majd a későbbi 
harcokban kitűnik, most sem hiányzott, de elmerült a gazdát- 
lanná vált nemesi tömeg uralma alatt. Mert valami ilyenféle 
jelenséggel van dolgunk. Nagy Lajos — aki a maga harcos-lova- 
gias egyéniségével nem először testesített meg a magyar trónon 
olyan uralkodótípust, amely személyisége varázsát a fegyelme- 
zés erejével együtt tudta alattvalóinak nemcsak tudatvilágával, 
hanem tudattalan ösztöneivel is párosítani — mintha a sírba vitte 
volna magával a nemzet harci szellemét is. Ebben a korban — a 
feudális uralkodás virágjában —, mikor az autokrata uralkodó 
kezében összpontosuló állami abszolutizmus is Európa-szerte 
kifejlődőben volt, az alattvalók a mintát is uralkodójukról vet- 
ték. Zsigmond önzése, kényurasága és olykor az ésszerűségtől 
is el-elszakadó hatalomvágya, azon túl, hogy vérfürdőivel 
éppen Nagy Lajos legjobb híveit irtotta ki a vezető főnemesség- 
ből, példamutatásával mint valami ragályt terjesztette el az 
ország érdekeitől függetlenülő tanácsadó klikkjeinek megte- 
remtésével, hogy az alattvaló nemesség nagy tömegei is ehhez 
hasonlóan viselkedjenek. Nem mintha egyedül csak Zsigmond 
személyéből lehetne megmagyarázni a XV. század első felében 
a korszakváltás jelenségeit. A középkor nagy, tömegeket moz- 
gató, a vallás jegyében olykor nagyon is messze, nem evilági 
célokra mutató eszményeinek halványulásával most Európa- 
szerte előtérbe kerültek az egyének. De nem mindig a konstruk- 
tív képességű, hasznosat és Jót alkotó egyéniségek, hanem a régi 
hatalmasokat a maguk kisebb köreiben is híven utánzó önző 
kényurak, a saját korlátaikon túl nem emelkedők, az önmaguk 
világán túl közönyösek kis egyénei. Voltaképpen a polgárság 
erősödésének kora ez a pénzgazdálkodás alapjain. Csakhogy 
fejlett polgárságú országokban mindez nem csupán a pénzre— 
hatalomra vágyó önzés, hanem a jó mesterségek, a szép művé- 

szetek megerősödését is jelentette. Milyen jellemző, hogy 
ekkor, a reneszánsz kezdetén, a művészetek megújuló forrásait 
mutató itáliai városállamok polgársága sem akar harcolni, és 
zsoldosokkal, pénzért védetik magukat. Súlyos árat is fizetnek 
érte, mikor idegen hadseregek gázolnak át többször is hazáju- 
kon. Az 1439. évi országgyűlésen megnyilvánuló, általános 
nemesi szűklátókörűségben és önzésben is mintha egy ilyen 
polgári" visszahúzódás, a zavartalan hatalomélvezés vágya 
nyilvánulna meg. Csakhogy Magyarországon, ahol a polgárok 
helyét 15 a nemesek foglalják el, mint az északi, keleti és déli 
szomszédságban, egyelőre semmi nyomát nem találjuk még a 
szép mesterségekért való lelkesedésnek, amely a katonáskodás 
elhárítását valamennyire kimenthetné. Mintha most, a lovagkor 
vImúltával, maga a nemesi életmód és mentalitás kerülne első 
válságába. Természetesen az általánosítások sohasem teljesen 
izazak, a főurak sorában is feltűnnek Itt-ott az őszinte, jó törek- 
vések képviselői, mint Hédervári Lőrinc, a későbbi évek nádora 
cs inások is. De egy kiemelkedő, irányító személyiség fellépése 
még várat magára. S ki tudja ekkor még, hogy egyáltalán jön-e? 
I liszen olykor hosszú emberöltők múlnak el irányt adó, nagy 
személyiségek feltűnése nélkül, más országokban is. 

Irányt adni akaró, parancsolgatni szerető személyekben 
egyébként, mint rendesen, ugyan nincs hiány. Csak éppen a 
magasabb képességek és a magasabb szándékok hiányzanak. 
Albert király cselekvésének egyik fő kerékkötője tulajdon fele- 
sége, Erzsébet, Zsigmondnak Cillei Borbálától született egyet- 
len leánya, aki ugyancsak nem nélkülözi az önálló célkitűzése- 
ket. De sajnos, ezek nem sokkal különbek, sőt, mint később 
kiderült, egyenesen károsabbak a magyar politika és jövő szem- 
pontjából, mint anyjának, a vétkes Cillei Borbálának áruló 
praktikát. 

I uxcemburgi Erzsébetet nem házasságtöréssel lehet vádolni, 
mint anyját, sőt nagybátyját, Cillei Frigyest is, aki odáig ment, 
hogy alacsony rangú szeretőjét feleségül is vette, miután előző 
türvényes asszonyát, Frangepán Erzsébetet megölte. Zsigmond 
Ivanya nem a házastársi hűségben, csak a hatalmaskodásban, az 

erőszakban és olyan alattomos asszonyi praktikában vétkes, 
amely Szent István koronájára is ráteszi kezét. 

Erzsébet nyilván Anjou Mária példájára gondol: hiszen apja, 
Zsigmond 1 is annak idején Nagy Lajos leányának kezével örö- 
költe a trónt, és Mária királynő, amíg élt, társuralkodó maradt. 
Úgy Söndölja; hogy férje, Albert is, csak az ő kezével jutott a 
magyar trónhoz. Ebben igaza is van. Csakhogy Anjou Mária 
Szent István koronájával megkoronázott örököse volt apjának, 
és csak azután lett felesége Zsigmondnak. Zsigmond leányát 
viszont nem koronázta királynővé senki, csupán férjének, 
Albertnek fejére helyezték Szent István koronáját és ez nagy 
különbség. Mária királynő volt, de Erzsébet csak királyné 
maradt. Cillei Borbála leányának és Cillei Frigyes unokahugá- 
nak azonban elviselhetetlen volt az a gondolat, hogy a hatalom 
központi irányítása nc az ő kezében fusson össze, hanem a Cil- 
ler-atyafiságot egyáltalán nem kedvelő Albertében. 

Az Erzsébettel összefonódó Cille1-praktikának jól kezére ját- 
szott a magyar rendek elégedetlensége és gyanakvása a Habs- 
burg-sarjadék iránt. A királynénak sikerült olyan irányba han- 
golni az országgyűlést, közvetett úton, hogy a rendek a tör- 
vényszövegben kinyilvánították: , Erzsébet királyné az ország 
örököse". Mikor pedig a hatalmát korlátozó törvények után 
Albert az országgyűlés végén újból hűségesküt tétetett alattva- 
lóival, azok ismét felhasználták az alkalmat, hogy az asszony 
szerepét emeljék ki, akit , a királyság születése jogán elsősorban 
illet meg" — s akinek éppúgy hűséget esküsznek, mint a királlyá 
koronázott Albertnak. 

Ezzel Erzsébet mintegy társuralkodónővé lépett elő, és 
úgy is igyekezett viselkedni. Murád török szultán százhar- 
mincezer főnyi seregével ugyanis ezalatt már délen, az ország 
határai felé közeledett, s elkerülhetetlennek látszott az első 
olyan döntő ütközet a törökkel, amelyben már nem a mellék- 
tartományokat, hanem magának a magyar királyságnak a hatá- 
rait kell megvédeni. Erzsébet, férje oldalán, a főpapokkal 
és zászlósurakkal indul a török elleni hadba, huszonnégy- 
ezer ember élén. A déli országhatáron a még magyar hűbéres 

Brankovics György szerb despota seregei csatlakoznak a török 
elleni készülethez. 

A törökkel való döntő ütközet azonban most még nem 
következett be. Murád szultán Szendrő várának bevétele után 
nyugati irányba tért, Bosnyákország felé, ahol a magyar király - 
ság egy másik hűbéresét, II. Tvartkó bosnyák királyt kényszerí- 
tette hódolatra. Ezt a fordulatot szerencsének lehetett nevezni a 
hadra kelt magyar királyi seregre nézve. A szörényi bánság 
határvidékén, Szalánkeménnél táborozó magyar hadak közt 
ugyanis, miközben a török támadást várta, hirtelenül vérhasjár- 

vány lépett fel. A török támadást elkerülték ugyan, de a ragályos 
hetegség annyira megtizedelte a fegyveres erőket, hogy marad- 

ványaik feloszlottak. Maga Albert király is betegen indult észak 
lelé, és halálát érezve, hazájába, osztrák földre kívánkozott, 
miután becsülettel igyekezett megfelelni a magyar korona 
védelmének. De már nem érhette el a hazai földet: útközben, 
1439 októberében még magyar földön, Neszmélyben meghalt. 


A KORONATOLVAJ KIRÁLYNÉ 


Albert váratlan halála nagy fontosságú szerephez juttatta Cil- 
lei Borbála vérségi és szellemi örököseit: a hatalmat önmagáért 
akaró, az országot mintegy személyes tulajdonként kezelő, 
eltoszult királyeszme híveit. De ugyanilyen fontos szerephez 
jutott váratlanul a nemzet egészét képviselő nemesség, a maga 
pazdátlan tömegében, amely eddig csak ahhoz volt szokva, 
hogy családi jogon , örökös? királyokat 1 ismerjen el. Igaz, az 
Árpádok kihalása után közvetlenül már megmutatta, hogy nem 
egykönnyen hagyja dinasztikus és családi szerződések által 
befolyásoltatni magát. De ez az ellenállás végül is a nagybirto- 
kos tőurak, az oligarchák anarchiával fenyegető, az ország kere- 
teit szétzüllesztő uralmához vezetett, míg csak a rendek király- 
választó. akarata és az Árpád-Anjou- örökség meg nem békült 
egy mással. 

Most is az oligarchák uralmának veszélye fenyegetett. De az 

, örökös" királyság hívei — Albert halála után — nem tudtak más 
trónkövetelőt felmutatni, mint Cillei Borbála leányát, az erő- 
szakos Erzsébetet, aki ráadásul még az örökösödésben sem 
tudott ősi jogokra hivatkozni. Csupán apjára, Zsigmondra, aki 
első felesége, Anjou Mária utódok nélküli halála után maga is 
elvesztette az örökösödés jogát. De Erzsébet özvegy királynét 
még személyes érdemek sem támogatták. Egyetlen hivatkozási 
alapja maradt: várandós állapota, amely most igen hasznosnak 
bizonyult a Cillei-rokonságtól ellenszenvvel elforduló Albert 
halála után. A születendő gyermek nevében ugyanis remény 
volt a még Zsigmond által kötött Habsburg-családi szerződés 
folytonosságára hivatkozni — ha már a magyar rendek nem tar- 
tották mindannyian természetesnek -, hogy a koronázatlan 
Erzsébetnek még férje életében tett hűségesküjüket továbbra is 
érvényesnek tekintsék. 

Mert valóban ez volt a helyzet: a nemesi rendek véleménye 
megoszlott. Albert halála után, Erzsébet, Cillei Borbála leánya, 
anyai családjának híveire számíthatott. Elsősorban unokatest- 
vérére, Cillei Ulrikra, és a Zsigmond idegenpártoló uralmát oly 
lelkiismeretlenül kiszolgáló Garai Miklós utódára, Lászlóra. 
Hozzájuk lehetett sorolni még a német Medveieket, és a birto- 
kaik dunántúli fekvése, Ausztria-közelsége miatt csatlakozó 
Kanizsai családot, a dalmata Frangepán Bertalant, valamint a 
Zsigmond által felemelt Rozgonyi család egyik ágát, István 
temesi főispánt. A legnagyobb birtokú rangadókról Garai—Cil- 
lei-ligának nevezett tömörüléshez jellegzetes módon csatlako- 
zott egy kalandor cseh lovag, egy huszita-taborita tanítvány, 
Giskra János. Erzsébet királyné pártjának minden jogi és 
magyar érdekű szempontot mellőző gondolkodását jól mutatta, 
hogy Albert özvegye ezt a cseh Giskrát ruházta fel gyakorlatilag 
a legnagyobb hatalommal, terjedelmes birtokadományok révén 
az egész Felvidék (a mai Szlovákia) és az itt fekvő, fontos bánya- 
városok urává tette. A Garaiaknak pedig már régebbi eredetű, 
hatalmas országrészt jelentő földbirtokát egy ideig nagy erőv el 
egészítette ki a pártalakulásban a vele gazdagságban és hatalom- 
ban vetélkedő Újlaki Miklós vagyona, aki a délvidéki, macsói 

bánság tisztében osztozott Garai Lászlóval és Maróti Lászlóval. 
Nagyhatalmú szervezkedés volt ez tehát, de tekintélyben nem 
több, mint bármely, közönséges oligarchapárté, lényegében 
magánhatalmi frakció. Még az örökös királyeszmére való hivat- 
kozásuk is ingatag talajon állott: hiszen élete végén már Zsig- 
mond 1s elfordult felesége árulása miatt a Cille1-családtól. 

Ennek ellenére a nagybirtokosok uralma most is döntőnek 
bizonyult. Természetesen jelen volt az oligarcha-uralom jelleg- 
zetessége, a kizárólagos önérdek, a minden egyetemesebb célt 
nélkülöző, eszmei üresség. De — és itt kell felfigyelnünk az idők 
változásaira — az öncélúan hatalmaskodó oligarchia körébe 
ismét utat talált az egyetemes, nemzeti érdeket képviselő ideá- 
nak egyelőre még csak halvány és ellentmondásokkal teljes, 
mégis egyre erősödő irányvonala. 

Csakhogy ez az idea most nem az , örökös királyság" eszmé- 
nyeként jelentkezett, és az természetes is volt. 

Ezzel a CilleH—Garai-párttal szemben állt ugyanis a másik cso- 
portosulás. Azt lehet mondani, hogy birtokaik szerint ezek a 
Duna-Tisza közét, a Tiszántúlt és Erdélyt képviselték, élükön 
katonafőurakkal, tömegükben köznemesekkel. Vezéreik kö- 
zött azonban ott volt a dunántúliakhoz számító Hédervári 
Lőrinc nádor, Marczali Imre asztalnokmester, valamint az 
ország minden részén valami módon jelenlevő Rozgonyi család 
másik ágából Simon egri püspök és György pozsonyi főispán. 
Rajtuk kívül a Perényiek, Pálócziak, Csákiak és a Bebek-Czu- 
dar família atyafisága. És mindezeken túl egy új név is sze- 
münkbe ötlik, amelynek viselője szorosan véve egyik família 
atyafiságába sem tartozott, de birtokai és tisztsége, a szörényi 
bánság révén máris jelentős pozíciót képviselt, az erdélyi 
Hunyadvár ura: Hunyadi János. 

Amikor az oligarchia körébe behatoló egyetemes nemzeti 
érdek eszméjét említettük, annak körvonalait e főleg a Dunától 
keletre eső nemesi birtokosoknak és az őket vezető katonafő- 
uraknak gondolatvilágában kell látnunk. Mi okozhatta azt, 
hogy ebbén a keletebbre eső birtokoshálózatban egy pozitív 
eszme magját találjuk, szemben az , örökös királyság" üressé 

vált szólamánál semmi egyebet felmutatni nem tudó másik 
nagybirtokospárttal? 

A választ a fenyegető külpolitikai és főként hadi helyzetben: 
a török támadás veszélyének felismerésében láthatjuk. Nem 
azért, mintha az ország valamennyi birtokosának és többi lakó- 
jának érdeke lett volna védekezés nélkül kiszolgáltatnia magát a 
terjeszkedő török hatalom uralmának, és a vele járó, ázsiai ter- 
mészetű despotikus, rabszolgajellegű társadalmi berendezke- 
désnek, a kereszténységtől és vele az európai civilizációtól ide- 
gen hit- és gondolatvilágnak. A távolabbra eső országrészek bir- 
tokosai azonban nem érezték magukhoz olyan közelállónak a 
veszélyt, mint azok, akik Murád szultánnak az országhatárig 
való előrenyomulása óta közvetlen szonszédságába kerültek 
ennek a fenyegető, idegen hatalomnak. Ők pontosabban látták 
a szomszédos tartományok, a magyar királyság hajdani alattva- 
lóinak sorsát is, akiknek e hadak csapásai alatt török hűségre 
kellett térniük. Mert ez sem jelentett számukra békét, hanem 
újabb harcot török szolgálatban, most már eddigi hűbéruruk, a 
magyar király országa ellen. A vlachok, majd a szerbek és a bos- 
nyákok példája eléggé igazolta ezt. 

A keleti országrész tehát az országnak a török elleni védelmét 
tartotta most már fő feladatának, az 1439. évi török támadás 
alatt ráébredve, hogy semmiféle , királyi zsoldosok" fegyverei- 
ben nem bízhat, különösen most, mikor nincs is király. 
Helyette csupán egy úrhatnám asszony kormányoz, egy meg 
nem született magzatra hivatkozva. S ha ez megszületik, neki is 
fő érdekszférája a Habsburgok Ausztriája lesz, mint ahogy a 
Cillei-párt viselkedése már most is elárulta. 

Ebben a zavarossá alakuló helyzetben, amikor megszakadó- 
ban volt a trónöröklés folytonossága, és az , apai hatalom? erős 
kormánya alól a nemesség képviseletében a nemzet már szaba- 
dulni akart, az országgyűlésen összesereglő rendeknek kellett 
tanúságot tenniük arról, vajon valóban eléggé érettek-e az 
önrendelkezésre? A Budán 1440 januárjában megnyíló ország- 
gyűlést csak egy esztendő választotta el az előzőtől, melyen még 
— Albert életében - a királytól vártak minden védelmet, még- 

pedig úgy, hogy akormányzás területén egészen szűk térre szo- 
rították. Ez az egy év a fenyegető török veszedelemmel és az 
ország , gazdátlanná" válásával látszólag kedvezett a , katonai" 
pártnak. Azoknak, akik minden vitás kérdésen túl egy alkalmas 
személy keresését tekintették fő feladatuknak, az előző évben 
megtapasztalt török veszély elhárítására. Ausztriától, illetve a 
Habsburgoktól, most már, Albert halála után ilyen alkalmas 
személyt nem várhattak. Más, nyugatabbra fekvő országtól még 
kevésbé. Az országnagyok tulajdonképpen Nagy Lajos király 
hagyományaihoz nyúltak vissza, amikor az északkeleti szom- 
széd Lengyelországban találták meg az igazi segítséget. 

Lengyelországban ez időben, 1434 óta, III. Ulászló (helye- 
sebben VIladislav, magyarul László) néven annak az egykor 
pogány litván fejedelemnek, Jagellónak az idősebbik fia uralko- 
dott, aki még 1386-ban keresztény hitre térve, Nagy Lajos leá- 
nyát, Hedviget vette nőül, és II. Ulászló néven örökölte Hedvig 
révén a lengyel trónt. Az Anjou-hercegnő korai, gyermektelen 
halála után még háromszor nősült. Fiai csak egy litván herceg- 
nővel kötött negyedik házasságából születtek. Legidősebb fia, 
III. Ulászló, az ekkor uralkodó lengyel király is még csak tizen- 
hat éves volt ebben az időben. A magyar országgyűlés figyelme 
méltán fordult feléje: talán a keleti Európa fejlődésének fázis- 
különbsége miatt is, ez az Ulászló király egyéniségében a lovag- 
király-típushoz állt közel. Ekkor, a reneszánsz kezdetén, anyu- 
gati országokban már kihalt ez a királytípus, és az utolsó Anjou 
halála óta Magyarországon sem talált új képviselőre. Csak az 
emlékekben élt. Ez az emlék, mely a védelemre és a háborúra 
való mindenkori készségét jelképezte, a pillanatnyi politikai 
realitásokat is támogatta. 

A lengyel király meghívása a magyar trónra azért volt a reál- 
politika jele, mivel Lengyelország ebben az időben, a hozzá tar- 
tozó nyugati orosz tartományok révén, keleten, a tatárok által 
már 1223-ban megszállt, más orosz területekkel érintkezve, 
valójában Európát a törökkel együtt fenyegető tatár birodalom 
szomszédságában feküdt. Igaz, hogy az orosz fejedelmek, tar- 
tományurak nem voltak már ebben az időben olyan szoros alá- 

vetettjei a tatároknak, mint a töröknek meghódolt balkáni 
országok, de gyakorlatilag mégis a tatár főkán vazallusaiként 
éltek. Ezekkel a tatárokkal, a közös, ázsiai eredet és a keresz- 
ténységgel való szembenállás révén az előretörő, és náluknál 
most már sokkal veszedelmesebb törökök éppen ekkor keresték 
az összeköttetést, a szövetséget Európa ellen. A lengyel király, 
amikor keleti határait védte, gyakorlatilag a tatárokkal harcolt, 
s ha győzött, az ő uralmukat gyengítette. Nem volt tehát Euró- 
pában más keresztény uralkodó, aki most a törökök szomszéd- 
ságába került magyar királyság nehéz helyzetét annyira megér- 
tette volna, mint Ulászló. 

Az országgyűlés küldöttséget menesztett Krakkóba alengyel 
királyhoz, a választás feltételeinek részletes megbeszélésére. A 
helyzet távol állt mindenféle törvénytelen színezettől, vagy 
alattomos pártoskodó jellegtől, hiszen még Erzsébet özvegy 
királyné beleegyezését is kikérték és megnyerték. A nemzeti 
közvélemény később mégis megoszlott, mert a gyermekének 
1440. február 22-én életet adó királyné visszavonta beleegyezé- 
sét Ulászló királlyá választásába. Helyette saját, csecsemő fiát, 
Habsburg Lászlót proklamálta — e néven ötödikként — magyar 
királlyá. A királyválasztó nemzeti akarat érvényesülésének 
azonban ez már csak részlegesen tudott gátakat vetni. A magyar 
rendi követek március 8-án megválasztották királlyá Ulászlót, 
aki a választást elfogadta. 

Jagelló fia lovagiasan viselkedett. Nem riadt vissza a nehézsé- 
gektől, amelyek a királyné véleményének változásával érték, és 
tulajdon lengyel alattvalóitól sem hagyta magát lebeszélni a 
magyar vállalkozásról. Kijelentette, hogy mindkét ország — 
Magyar- és Lengyelország — védelmét egyaránt vállalja a keleti 
veszély ellen és a magyar korona elidegenített tartományait 
vissza akarja szerezni. De Erzsébet királyné felé is lovagias gesz- 
tust mutatott, még akkor is, ha ebbe a politikai számítás is bele- 
játszott. A királyné ellenséges indulatával szemben továbbra is 
a békülékenység igyekezete mellett maradt. Erzsébet a bánya- 
városoknak utasítást adott, hogy zárják el Ulászló elől a , ma- 
gyar utat", s e célból leghívebb emberét, a cseh Giskra Jánost, 


36 


ezt az ügyes hadvezért, de inkább rablónak, mint lovagnak 
bizonyuló támaszát tette meg az egész Felvidék urává. Az 
északi országrész zaklatása, pusztulása már ezzel a ténnyel, 
Giskra uralmának kiterjedésével megindult, mert emberei, 
kapitányai szabadon sarcolhatták a védtelen falvakat, vá- 
rosokat. 

Míg az özvegy királyné ilyen módon - apja egykori politiká- 
ját folytatva — az osztrák-—stejer Cillexek mellett cseh segítséggel 
próbálta a maga számára biztosítani Magyarországot, Ulászló 
házasságot ajánlott neki és még azt is kész volt megígérni, ha 
utóduk nem születik, akkor Habsburg Lászlót teszi meg örökö- 
sévé. Ezek a lovagias ajánlatok azonban már csak azért 15 irreáli- 
sak voltak, mert Erzsébet királyné közben megtette a legvégső 
lépést, tulajdon uralomvágyától elvakítva, de— kétségtelenül — a 
Zsigmond által valamikor szentesített Habsburg-családi szer- 
ződést tovább építve. Ugyanis fia számára gyámul Albert oszt- 
rák herceget nevezte ki, aki mögött már ebben az évben feltűnt 
a magyar királyi trón igazi ,pártfogója", mégpedig a Habsburg 
Frigyes, akit e néven mint harmadikat a birodalomban, római 
királlyá, tehát a császári korona várományosává választottak. S 
mivel Erzsébet tapasztalhatta, hogy Ulászló bevonulását nem 
tudja megakadályozni az országba, a lovagias ajánlatokra i igazi, 
asszonyi cselfogással válaszolt. Komornájával, a német Kotta- 
ner Ilonával ellopatta a visegrádi várban gondosan őrzött Szent 
István-koronát, s mintha csak személyes magántulajdonával, 
házi ékszerével rendelkeznék, magával vitte Székesfehérvárra. 
Természetesen ez nem sikerült volna, ha nem akadnak nagyon 
is befolyásos főúri támogatói, akik részt ugyan nem vettek a 
lopásban, de hallgatólagosan eltűrték. Ilyen volt a sajátosan 
mindig idegen hatalmi érdekek politikáját támogató Garai csa- 
lád sarja, László, aki a véleményét megváltoztató királynéhoz 
szegődött. S ilyen volt az öreg Szécsi Dénes esztergomi érsek is, 
az ország akkori prímása, aki hajlandó volt az eltulajdonított 
koronával a csecsemőt megkoronázni -— helyesebben csak éppen 
a fejéhez érinteni a magyar királyságnak ezt a jelentőségben 
most hatalmasan megnövekvő szimbólumát. 

Ulászló már Egerben, egy legjobb hívének, Rozgonyi Simon 
egri püspöknek székhelyén volt, mikor párthíveivel értesült a 
jogtalan koronázásról, mely megfelelt ugyan a külső, az alaki 
feltételek egy részének: Fehérváron, a prímás keze által illette 
az ötödiknek nevezett László fejét a korona — csak éppen a nem- 
zet képviselőinek megkérdezése nélkül, sőt, az országlakók leg- 
nagyobb részének akarata ellenére. 

Míg a lopással, az árulással vegyes koronázásnak annyi 
haszna volt, hogy a korábban is a Cille1-párthoz húzó főembe- 
rek egy része ismét a királynéhoz szegődött, annál inkább 
kibontakozott a , szabadkirályválasztó" pártnak, Ulászló hívei- 
nek felháborodásában a Szent István-korona körül már úgyis 
kialakulóban levő jogelmélete. Ezzel a jogelmélettel, a szabad- 
királyválasztás gyakorlatában megszűnt -— természetesen lassú, 
előkészítő folyamat eredményeként — a királyok kizárólagos 
személyes szerepe az ország nevében. A korona szimbóluma 
most már végképp a király fölé nőtt, éppen a királyeszme eltor- 
zulása idején. S e koronaszimbólummal együtt megjelent az 
1440. évi országgyűlés hivatalos dokumentumában a királyt 
választó rendek tömegének akarata. 


A RENDEK TÖMEGEI ÉS A KORONAESZME 


A színrelépők között most voltaképpen I. Ulászló király 
következnék, a magyar trón új birtokosa. Mielőtt azonban 
átvenné a kormányzást, a magyar történelemben valami eddig 
szokatlan történik. A dinasztikus személyek után váratlanul az 
addig mélyben állók, az alattvalók sokasága jelenik meg. Már 
nem 1s egyes főurakról, nagyhatalmú tartománygrófokról van 
szó, hiszen ezeknek időleges szereplése Kun László és Károly 
Róbert első idejében is feltűnt. Pártfrakciókat irányító nagy- 
urakban, főúri ligákban most sincs hiány. De példa nélkül áll az, 
hogy 1440 januárjában, a Budán kezdődő országgyűlésen az 
ország minden tájáról érkező rendi sokaság adjon irányt a törté- 
nendőknek. 

A magyar királyeszmét eltorzító Zsigmond leánya, Erzsébet, 
aki magát a koronát is ellopta, hiába koronáztatta meg csecse- 
mőjét, és kezdte el az ország kiszolgáltatását egy újabb, a 
Luxemburginál is sokkal veszedelmesebb dinasztiának, az 
Ausztriában élő Habsburgoknak. Igaz, tud pártot alakítani 
magának az alattvalókból. De csak pártot, és nem egységes, 
nemzeti közvéleményt. A , nemzet" mint puszta csoportosulás, 
párt felett való, magasabb szellemi egység tulajdonképpen most 
jelenik meg, az , ellenpárt" oldalán, amely sokkal több, mintha 
csupán politikai párt lenne. 

Az az írásos dekrétum, amely 1440. július 17-ről keltezve, a 
nevezetes budai országgyűlésről fennmaradt, hű tükre annak a 
folyamatnak, hogyan pótolja az alattvalók sokasága a maga szá- 
mára védelmül a tőle elvett királyeszmét. Részben tudatos, de 
részben tudattalan folyamatról van szó. 

A latin nyelvű dekrétum elemzésének indító kulcsszava első- 
sorban a multitudo—sokaság kifejezés. Ezzel juttatja különös 
jelentőséghez az országgyűlés határozatait, megjegyezve, hogy 
a résztvevők , olyan hatalmas tömegben gyűltek össze", ami- 
lyenre az összes előző királyok idejéből nem emlékeztek. S hoz- 
zátehetjük: nem csökkenti a , sokaság" értékét az sem, hogy 
elsősorban az ország nemességéről van itt szó. Hiszen a főurak 
korábbi, kizárólagos szerepe után már az is nagy előrehaladást 
jelent, hogy a középszerű, átlagos életviszonyok között élő 
köznemesség nagy tömegei is hallathatják véleményüket. S mel- 
lettük már ott vannak a szabad királyi városok nem nemes kép- 
viselői i5. Népképviseleti parlamentet még senkitől sem kérhe- 
tünk számon a XV. században. Anakronisztikus ugrásokat nem 
lehet tenni a fejlődésben: a nemzet képviseletének kell megszü- 
letnie előbb a nemesi jellegű országgyűlésen, és most éppen az 
történik. 

Rendi tömegek lepik el Budát, hogy megválasszák maguk- 
nak, saját akaratuk szerint az új királyt, függetlenül minden 
dinasztikus , örökösödési" elhatározástól. Ezeket a tömegeket 
nem érdekli, kiknek ígérte oda a megkérdezésük nélkül annak 
idején a koronát Zsigmond, és hogy kiknek a számára lopta el a 

leánya. Az év első hónapjaiban — mint említettük — még nincs is 
szakadás, úgy látszik, Albert özvegye is velük tart, de amikor 
kiderül, hogy mégsem - akkor sem változtatnak akaratukon. A 
kihalt Árpádok után nincs már értelme, hogy , örökös dinaszti- 
ára" hivatkozzanak, még egy olyat úgysem találnak, amely 
velük együtt nőtt, keletkezett. Az Árpádok után visszanyerték 
választási szabadságukat, és ennek az eszmének fontossága már 
akkor is érvényre jutott, mikor Károly Róbertet annak idején 
harmadszor is meg kellett koronázni, Szent István koronájával. 

Most fordított a helyzet: éppen azt kell kimondani, hogy a 
nemzet akaratából egy nem Szent István-i koronával való koro- 
názás is érvényes lehet, ha az eredeti szimbólumhoz nem lehet 
hozzájutni. Döntő súlyú mondatok kerülnek az országgyűlés 
dekrétumába: ,, . . . a koronázás mindig az országlakók akara- 
tától függ, és a korona hatékonysága és ereje az ő jóváhagyásu- 
kon alapul? . (Kovachich Márton György: Vestigia comitiorum, 
235—243. 1.) Az eredeti okmány az egészen általános , regnico- 
la" (országlakó) szóval — és nem az elkülönítő nobilis (nemes) 
megjelöléssel — fejezi ki a nemzeti akarat birtokosát, és ez a 
második kulcsszó. : 

Ha ehhez harmadiknak a voluntas (akarat) kifejezést i5 hoz- 
závesszük, előttünk áll , az országlakók akaratától függő koro- 
názás" fogalmában egy felnőtt, önrendelkezést szerző nem- 
zet képe. 

S mire irányul ez az akarat? Mint a szöveg többi részéből 
kitűnik, egy alkalmas (idoneus) király megválasztására. Az 
alkalmasság (idoneitas) voltaképpen nem új fogalom, ismerte 
már a régebbi középkor is. Az Árpádok dinasztiáján belül is 
nagy volt a szerepe, mikor a , törvényes ágon" sorra kerülő Sala- 
monnal szemben unokatestvére, az , alkalmas" László került a 
trónra. Már ebben a régi aktusban is volt bizonyos szerepe az 
alattvalók kívánságának. Csakhogy most az országlakók kíván- 
sága már nem csupán egy dinasztia körén belül, hanem egészen 
szabadon érvényesül. Még azt is kimondhatják, hogy a koráb- 
ban egyedül érvényes koronázó szimbólumnak tartott Szent 
István-koronát is lehet pótolni, ha a nemzet akarata ehhez hoz - 

zájárul. Itt szól bele a tudattalan rész a tudatosba. Az okmány 
csak , országlakókat" (regnicola) említ, még nem ismeri a n114- 

t10" kifejezést. De mi, a fejlődés egészének ismeretében, már ki 
tudjuk mondani, hogy az 1440-ben hangoztatott , országlakó" 
kifejezés az őse annak, amit később majd a ,nemzet" minden 
rendet és réteget magába ölelő fogalma tud nyújtani. A nemzet 
az, a maga szellemi jelentésében, amely ilyen érett akaratnyilvá- 
nításra lesz képes, függetlenítve magát mindenféle önző, kiska- 
liberű dinasztikus, vagy oligarcha érdektől. Ez a felismerés az 
, rszáglakó" kifejezéssel legtágabb értelemben a sokaság fogal- 
mát vezeti be, beleértve ebbe az akkor még létező melléktarto- 
mányok lakóit is, ,a magyar korona országait" — mint majd 
később mondják. Tehát a vérségileg és érzelmileg nem magyar 
lakókat is, amennyiben mégis a magyar korona alattvalóinak 
vallják magukat. Mai szóval, ha ,magyar állampolgárok". 

EI kellett tulajdonítani a koronát ahhoz, hogy megszülessék 
a nemzeti értelemben vett , országlakók akarata" egy másfajta 
korona érvényességéről. De ugyanaz a szöveg, amely a jelen 
csetre elhatározta, hogy az eredeti híján, az ország , apostoli 
királyának és patronusának" Szent Istvánnak fej-ereklyetartó- 
járól levett aranykoronával fogják I. Ulászlót megkoronázni, 
mást is mond. Kijelentette, hogy ez az elhatározás nem Szent 
István koronájának sérelmére, sőt, jelentőségének fölemelésére 
jött létre. Miután kimondta, hogy a koronázás érvényessége a 
nemzeti akarattól függ, és hogy ily módon a nemzeti akarat nél- 
kül a ,szent koronával" sem lehet érvényesen senkit megkoro- 
názni, felállította a koronaeszme alapjait. 

Itt még nem a , szent korona tagjait" képviselő nemesség kie- 
melése történt meg, mint majd később, Werbőczi megfogalma- 
zásában (Tripartitum, I. pars, 4. tit. 1. §.). Az 1440. évi dekré- 
tum, talán azért is, mert egy korábbi fázist képvisel még az elmé- 
letben, nem teszi a korona , tagjaivá" sem a nemeseket, sem 
másokat. De el sem különíti egymástól mereven az ország- 
lakókat. 

Erőteljes lendületet vesz viszont az alattvalók elkülönülése a 
királytól. Zsigmond uralkodásának utolsó éveitől megjelenik a 

törvényszövegben, dekrétumokban az a kifejezés, hogy ,a 
főpapok, bárók és nemesek a magyar királyság testének"? (cor- 
pus) képviselői (Zsigmond 1435. évi 2. dekrétuma, Albert 1439. 
évi törvényeinek prológusa). Az 1440. évi dekrétum is a főpa- 
pok, bárók, előkelők és nemesek nevében fogalmaz, és ugyan- 
csak a magyar királyság képviseletében. De ekkor, e királytalan 
időben, a régi államjogi gyakorlatban Európa-szerte használt, és 
a Bibliából, Szent Pál leveleiből származó, egyházi eredetű kife- 
jezés, a ,tesY (corpus) helyett az oklevél szövege a világiasabb 
és reálisabb , communitas? (közösség) szóval él. Az ország 
, közösségének? képviselői itt már a nemesi rendek, és a szöveg 
folyamán, a korona érvényessége fölött döntő akarat kifejtésé- 
nél az alattvalók teljes összességét aztán így jelöli a , regnicola?" 
szóval. Igaz, már Károly Róbert idejében, 1327-ben szerepel ez 
a szó mint a rendeken túli, többi országlakó megjelölése. De itt, 
az 1440. évi dekrétumban az a feltűnő, hogy -— a nemesek által 
képviselve ugyan, de — az országlakóknak már akaratuk is van 
(, voluntas regnicolarum "9 

A dekrétumot fogalmazó, ismeretlen jogtudós mintha lépése- 
ket tenne előre a feudalizmus kereteiben, de a reneszánsz fejlő- 
dés irányában. ú 

Ki lehetettez a klerikus, az a pap, aki a korona jelentőségének 
ezt a hármasságát megfogalmazta? Mert a Székesfehérvárról 
keltezett dekrétum szerzője — ha a világi embereknek nézeteit 
nem is mellőzte — a megfogalmazásban és leírásban mindenkép- 
pen csak abban a legműveltebb csoportban keresendő, mely 
ebben az országban még akkor is főként papokat jellemzett. A 
papok közül is azokat, akik a királyi kancelláriában dolgoztak. 

Már 1433 óta a kancellária jegyzője, majd az egyes királyok 
titkáraként működött Vitéz János. 1439-től protonotarius — 
kancelláriai főjegyző, sőt , Magyarország főjegyzője? -, mint 
ahogy saját maga írta neve alá. 1440-ben tagja volt az Ulászlót 
meghívó országgyűlési küldöttségnek és megfogalmazója 
Ulászló március 9-én kelt első oklevelének, melyben ígéretet 
tett, hogy magyar hívei kívánságát teljesíti. Ez a Vitéz János az, 
aki ekkor már az ország legműveltebb emberének hírében állt, 

és az ókori klasszikusok műveinek, kódexeinek nagy gyűjtője 
volt, és Itáliához számos ismeretség szála fűzte. Később, 1445- 
tö váradi püspök, majd Esztergom érseke. Ő fogalmazza majd 
az írni nem tudó Hunyadi János leveleit is, akinek olyan közeli 
barátja, mint az igazi latin műveltségnek és a klasszikus szerzők- 
nek. Bár ez az országgyűlési dekrétum nem szép stílusával tűnt 
ki, hanem inkább a történelmi tudatból és tudattalanból egy- 
képpen táplálkozó, bölcs felismeréseivel és a misztikum felé hajló 
államjog-elméletével, mégis fel kell tételeznünk, hogy Vitéz 
Jánosnak hatása lehetett — ha nem 15 egyéni ötletből, de formába 
öntő képességénél fogva — a magyar koronaeszme megszöve- 
gezésére. Hiszen ő írja később azokat a leveleket is, melyek- 
ben már a , haza" fogalma - éles kritikával ugyan, de ugyanak- 
kor valami bús, együttérző és melankolikus hangulattal tűnik 
fel. Megemlékezik egy helyen azokról a leveleiről is, melyekben 
a , török elleni győztes háborúk", a kivívott , diadalok" tényét 
és , hazánk hányatott sorsát" emlegeti (Pál főesperesnek, 1448. 
március 18.). Vitéz János, Hunyadi barátja, egyúttal fiainak 
nevelője is, a reneszánsz műveltség első hazai képviselőjeként a 
modern szellemű hazafiság egyik első képviselője is. A királyi 
kancellárián tehát dolgozott már ekkor vezető szerepben, Got- 
halóczi Mátyás kancellár mellett egy olyan gondolkodó fő, aki 
nagy könyvtárat gyűjtött, mert fájdalmasan érezte a hazai latini- 
tás elmaradottságát. Az itáliai iskolázás fontosságának felisme- 
résével a reneszánsz első követője volt, nemcsak Magyarorszá- 
gon, hanem Európa más országait is megelőzte. Megőrzött ,ha- 

zafi érzelmei" és egyben kultúrája segítségével ügyes tömörség- 
gel tudhatta meghatározni a magyar korona jellegzetességeit. 

A dekrétum ugyanis a továbbiakban a korona három lényeges 
tulajdonságát említi: , signaculum, mysterium, robur?. 

Első ismertetőjele a signaculum: a ,jegy", pontosabban az 
ismertetőjegy. Szakszerű, jogi kifejezésnek tűnik; sőt, egyene- 
sen kancelláriai jellegűnek, mivel a szó másik értelmében , pe- 
csét"-et is jelent. A koronára alkalmazva az uralkodás ismerte- 
tőjegyét, az országkormányzó hatalmat jelöli. A szó maga nem 
dönti el, de a dekrétum más helyei világosan értelmezik a 

korona új felfogását: már nemcsak a király személyéhez fűző- 
dik, mert többet jelent, mint maga a király. Az országot jelenti, 
csírájában tartalmazva a Werbőczi hármaskönyvében majd vég- 
leges kifejtésre kerülő gondolatot, amely azonban már élesen 
különbséget tesz majd a nemesi kiváltság javára. Itt még, kezde- 
tében, tágabb az eszmekör. Ugyanakkor a latin szó utal gyökére 
is: a signum szóra, amelynek jelentése nemcsak jegy, hanem jel 
is. Tehát a szimbólumra való célzást is tartalmazza. A korona az 
országlakókat, azok egységes akaratát összefogó jel, szim- 
bólum. S ez a szimbólumjelleg már nemcsak a kancelláriai, 
szakszerű jogi kifejezésre utal, ennek már érintkezése van a 
mítosszal is. 

Ez a félig tudattalan, de félig tudatos érintkezés teremti meg 
a korona második sajátosságát: a misztériumot. Ez az eredetileg 
hitbeli rejtelmet jelentő, a görög müsztérion-ból származó és a 
latinba is átvett szó szembeszökően elválik a mindennapok vilá- 
gába sorolható szomszédaitól, és jelentésének megfelelően rej- 
télyes, egyben vallásos hangulatot teremt. A misztérium rokon 
szó a misztikummal. Míg azonban az utóbbi mint jelző és főnév 
egyaránt csak magát a titokzatosat, a rejtélyest jelöli, a miszté- 
rium görög eredetijének, a müsztérion főnévnek megfelelően 
olyan titkos, isteni tiszteletet jelent, amelyen csak beavatottak 
vehetnek részt. 

Ez is arra mutat, hogy a koronaeszme értelmezése a jelvény 
antik módon vallásos-politikai eredetéből továbbfejlődött, 
keresztény-katolikus tartalommal itatja át a nagyon IS világias, 
nemzeti-országlakói akarat megnyilvánulásának tárgyát. A szó 
még a középkor levegőjét idézi, mely az egész földi világot egy 
túlvilág, egy rejtett, misztikus , igazibb élet" kisugárzásának 
fogja fel. A középkori ember még mélységesen, kritika nélkül 
hitt abban, hogy élete a túlvilági hatalmak irányításától függ, s 
magát a koronát, mint a hozzá fűződő szertartásszövegek is 
bizonyítják, épp annyira misztikus hatalom kifejezésének tar- 
totta, akár a kötő-oldó, lelki hatalmat képviselő, apostolutód 
és Jézus Krisztus hatalmában részesedő püspök jelvényét, a 
süveget. 

Ugyanakkor meglepően modern, reneszánsz-ízű ötletnek 
tűnik, hogy ezt a titokzatos, a krisztusi megváltó hatalomhoz 
fűződő püspöksüveg mintájára alakult jelvénnyel való rendel- 
kezést, mely közben a századok során elvilágiasodott, és köz- 
jogi-államjogi hatalmi jelvény lett, a budai dekrétum 1440. évi 
megfogalmazója a nemzet, az országlakók, az egész nép akara- 
tával hozza kapcsolatba. S talán é éppen itt találja meg a misztéri- 
umot, a titkos tiszteletbe való beavatást a tudatos-tudattalan 
fogalmazó, aki a nemzeti akarat széles demokratizmusába 
ömleszti át az eredetileg csak egy-egy személy királyi méltósá- 
gát kifejező jelvényről való elképzelést. 

S itt tűnik fel a harmadik sajátosság: az erő (robur), a korona 
ereje, a szimbólumnak és a titokzatos szertartásnak ereje, amely 
Magyarországon képes lett a királyi jelvényt nemcsak a királyok 
személye fölé helyezni, hanem már-már modern jogkör-kiter- 
jesztés formájában, annak titokzatos hatalmában az összes alatt- 
valókat részeltetni. 

A korona erejének végső forrása — és ezt a dekrétum világos 
utalással, de csupán egyetlen szóval említi —: az első magyar és 
szent királynak, Istvánnak apostoli és patrónusi mivoltában van. 
Csak így lehetséges, hogy az ideiglenesen eltulajdonított Szent 
István-koronát most, ideiglenesen, az a másik korona helyette- 
síti, amelyet a patrónus, az apostoli király ereklyetartójáról 
vesznek le. Mégpedig azért, hogy I. Ulászló megkoronázásával 
igazolja a nemzeti akarat döntő érvényét. Ez az akarat épp oly 
misztériumot rejt magában, mint a szent korona, hiszen a hozzá 
fűződő jelből, misztériumból és erőből táplálkozik. 

Szent István történelemformáló országalapítását tisztelő erő 
ez, amely a hagyomány mítikus, nem evilági magasságába emel- 
kedve létesít nagyon is józan, földi mindennapokkal, minden 
rendű és rangú regnicolával, országlakóval kapcsolatot, s juttat 
neki irányító beleszólást, legalábbis jelképesen, a nemesség által 
képviselve, a királyválasztásba. 

De felvetődik a gondolat: ebben az , alkotmányos" és bizo- 
nyos motívumaiban az aranybulla korára visszanyúló jogfelfo- 
gásban kizárólag csak a nemzet saját, régi történeti hagyomá- 

nyait kereshetjük? Hiszen az , országlakó" fogalmának király- 
választó-szintre való emelése nem csupán történeti gyökerekből 
magyarázható. Ez a kiterjeszkedő , választójog" — és főként a 
király személyének másodlagossá válása a korona mögött — egy 
része a jogtörténetből már jól ismert folyamatnak. Magyar 
vonatkozásban már a XIII. század végén, Kézai Simon króniká- 
jában feltűnik a néptől eredő hatalom erőteljes megfogalmazása. 
Az egyházi gyakorlatból pedig a , misztikus test" bibliai Szent 
Pál-: fogalmának átvételével az organikus államszemlélet gyö- 
kereiben ismeretes. Eszerint az egész ország összetartozó , tes- 
tet" alkot, amelynek feje — a kancelláriai megfogalmazásokban 
belföldön és külföldön egyaránt — a király, illetve egyre inkább 
a király személyét is megelőző korona. 

De itt, az 1440. évi dekrétum magyar vonatkozásban még 
eszünkbe juttat egy nagyon is közeli, korbeli párhuzamot: a 
pápaválasztók és konciliarista egyházjogászok összecsapását a 
konstanzi zsinat tárgyalásain. Egy párt szerepét, amely nem az 
új pápa személyének megválasztását tartotta legelső feladatá- 
nak, hanem a zsinatnak mint intézménynek, az összegyűlt egy- 
házfők és jogászok , alkotmányos? testületének nagyobb súlyát 
az egyház kormányzásában. 

Ennek keretében a konstanzi zsinaton feltűnt egy férfi, Pier 
Paolo Vergerio, aki eredetileg a logika és a dialektika tanára volt 
Páduában és Firenzében, nevelő a Carrara-udvarban, majd a 
híres egyházjogász Zabarella bíborosnak munkatársa, és VII. 
Ince, valamint XII. Gergely pápák tanácsadója. Ez a Vergerio a 
zsinaton nyílt ellentétbe került korábbi pártfogójával, Zabarel- 
lával, mert azt indítványozta, hogy ne a pápaválasztás legyen az 
első tennivaló, hanem az egyház általános reformja. A választás 
pedig legyen teljesen egyenrangú. Tételeit ki 15 szegezte a kons- 
tanzi templomok kapuira. Egykorú források szerint Vergeriót 
, vakmerőnek nevezték és kinevették" — olyannyira, hogy indít- 
ványát nem fogadták el, és nem is volt tanácsos visszatérnie a 
pápák lakóhelyére, Itáliába. 1418-ban a zsinaton nagy szerepet 
vivő, s kezdetben a reformok felé is hajló Zsigmond király vette 
oltalmába, é és titkárává fogadta. Német-római királyi minőség- 

ben tette ezt ugyan, de az idevágó irodalom csak újabban emelte 
ki Vergerio szerepének magyar vonatkozását. Zsigmond 
ugyanis a maga , nemzetközi" udvartartásában nemcsak magyar 
királyi tisztségeket adott olykor idegenek kezére, hanem a csá- 
szári titkárrá lett Vergerio Budára került, és az itt székelő Zsig- 
mond környezetében maradt, tanácsosának számított, és túlélve 
Zsigmondot, 1444-ben Budán végrendelkezett és halt meg. Az 
ő személyében keresendő az itáliai humanizmus első magyaror- 
szági képviselője. Barátsága Vitéz Jánossal ma már ismert és 
fontos tény. De mi hozzátehetjük: a koronaeszme , alkotmá- 
nyosságában" nyilván ő is hatott a kancelláriára s annak proto- 
notáriusára. 

Nehéz lenne elképzelni, hogy az a magyar talajban gyökere- 
ző, és Itáliába végül is soha el nem utazó Vitéz János, aki itt 
Magyarországon az itáliai humanizmus eszméinek első apostola 
volt, független maradt volna Zsigmond egykori tanácsosától, a 
konstanzi zsinaton a ,konciliarista" eszmék hívétől, Vergerió- 
tól. Az újabb kutatások nagyon is felfigyeltek Ver gerlónak a 
magyarországi humanizmust elindító szerepére. Tudjuk, hogy 

gyakran voltak együtt Vitéz János otthonában. Társuk Szánoki 
Gergely volt, aki a saját hazájában, Lengyelországban lett a 
humanizmus képviselője. Magyarországi tartózkodása idején 
azonban Hunyadi Mátyásnak, a kormányzó ifjabb fiának neve- 
lésében is megosztozott Vitéz Jánossal. 

Vergeriónak a koronaeszmével kapcsolatos , inspirációs lehe- 
tőségére" eddig még nem gondoltak. Pedig az eszmének a kirá- 
lyi alattvalókra való kiterjesztésében Vitéz János és baráti köre 
sokban meríthetett az agg Vergerio , zsinati mintájából", mely- 
ben a pápa monarchaszerepét kívánta korlátozni. Az 1418-tól 
Magyarországon élő és Itáliába soha vissza nem térő öreg tudós 
különben már rég elvesztette tekintélyét. A jezsnáta remeterend 
kolostorában húzódott meg Budán, ahol 1444-ben végrendel- 
kezett, és az év nyarán meg is halt. Gazdag könyvtára volt, ame- 
lyet nyilván eladott, mert halálakor már nem volt birtokában. 
Tudjuk, hogy szónoki és költői versenyeket rendeztek együtt 

Vitézzel és Szánokival, és ez utóbbinak életírójától, Callima- 


47 


chus Experienstől tudjuk azt is: társalgásukból a korabeli lako- 
mákon szokásos kétértelmű vagy szennyes beszédet száműz- 
ték. Moralisták voltak, a vallásos erkölcs hívei a kereszténység 
szellemében, nem tartoztak a későbbi antik pogányságot esz- 
ményítő humanistákhoz. De Vergerio már hazájában, honfitár- 
sai között is egyike volt az elsőknek, aki az antik források meg- 
ismerésében nélkülözhetetlen görög ny relvet is megtanulta. Uta- 
zott görög földön, Bizáncban és a híres görög tudós, Manuel 
Chrysoloras tanítványa lett. Így történhetett, hogy magyaror- 
szági letelepedése, a maga szerény és látszólag egészen szűk 
körében, nemcsak Itália szellemét, hanem a görög szellem és 
nyelv fontosságának érzését is közvetíthette, az antik művelő- 
dés közvetlen forrásaiként. Vergerio nem lángeszű, de becsüle- 
tes, tudós és tiszta szelleme őrködött tehát budai magányában a 
magyar kancellária főjegyzőjének, Vitéz Jánosnak szellemisége 
fölött. S ő volt az is, aki Vitézt arra segítette, hogy a híres iskola- 
mesternek, egykori tanulótársának, a veronai Guarinónak 
figyelmébe ajánlhatott egy ifjú tanulót, Vitéz unokaöccsét, a 
későbbi Janus Pannoniust. 


HUNYADI JÁNOS FELLÉPÉSE 


Érdekes fordulópontnak tűnik, a koronaeszme megerősödé- 
sével együtt, I. Ulászló király törvényes megkoronázása. Ez- 
úttal nem azért, mintha az új király személyisége hordozná első- 
sorban a sorsformáló erőt. Igaz, Ulászló érdekes, nem minden- 
napi egyéniség. Még az ellenséges táborban levő Aeneas SyIvius 
Piccolomini, az új Habsburg-uralkodónak, III. Frigyesnek tit- 
kára Bécsben (és később majd II. Pius néven pápa Rómában), 
még ez a híres humanista író is csak a külsejéről tud rosszakat 
mondani Ulászlónak, de jellemét nem képes kikezdeni. Úgy 
tűnt, Nagy Lajossal a lovagkirályok útólso alakja 1 is sírbaszállt 
már, de Ulászló egyénisége még mindig sokat őrzött meg e 
típusból. Át volt hatva a kereszténység védelmének szándéká- 
val, oltalmára igyekezett a gyengéknek, bátran harcra kész 

szembeszállni a támadó erővel, a törökkel. De mindezzel együtt 
már nem a régi, tiszta lovagtípus, levelei egy előreneszánsz 
ember számításaira vallanak. 

Érdekes egyéniség, igen, de a kor színpadán mégis melléksze- 
replőként vonul át, elöljáróban, mintha ő készítené az utat egy 
nagy főszereplő fellépéséhez. És ez a főszereplő Hunyadi János. 

Mintha a budai rendi gyülekezet a koronaeszme nagy dekré- 
tumával és Ulászló kiráilyá választásával maga is arra adna pél- 
dát, miként válik egy nemrég még tespedtségben és puszta 
érdek-önzésben elmerült tömeg nagy akaratok fészkévé, s 
miként emeli ki önmagából a sorsok fordítására alkalmas sze- 
mélyiséget, a hőst, aki már nemcsak elmélkedik, hanem cselek- 
szik is. 

Először csak annyi történt, hogy a Habsburg-királypárt két 
leghatalmasabb vagyonú főméltósága, Ujlaki Miklós és Maróti 
László macsói bánok, akiknek együttes birtoka túlszárnyalta a 
Garaiak birtokát, a koronázás után váratlanul áttértek az új 
király hűségére. Mivel ez délvidéki birtoktesteket jelentett, 
magától értetődő volt, hogy átállásukkal közvetlenül a török 
front felé eső országrész erősödött nagymértékben. Ujlaki és 
Maróti mint Ulászló új hívei csatlakoztak a törökellenes hábo- 
rús párthoz is, ahhoz a frakcióhoz, amelyben sok tiszántúli 
kisebb birtokos is tömörült, és ahol a szörényi bánságot már 
1439 óta Hunyadi János viselte. 

A koronázás után egy évvel, 1441-ben Hunyadi már mint 
erdélyi vajda és temesi bán Ujlaki Miklóssal együtt, a Délvidék 
védelmét szervezte. 

Ujlaki és Maróti bánok megnyerése a katonapárt részére már 
Hunyadi műve volt. De az ő műve az 15, hogy Szendrőnél, 1441- 
ben egy magyar területre betört kisebb török csapatot megvert 
és futásra késztetett. 

Nem volt különösebb nagy haditett, mégis: a kezdetek kez- 
dete. A kudarcok után egy parányi győzelem, amely egyszerre 
önbizalmat sugárzott azokba is, akik csüggedésre voltak hajla- 
mosak: 

Az 1442. év pedig döntő fordulatot hozott. II. Murád török 


49 


szultán ugyanis eihatározta a két vlach vajdaságnak, Moldvának 
és Havasalföldnek teljes meghódítását. Ezzel együtt azt tervez- 
te, hogy biztosítja magának Erdély fennhatóságát is: tehát egy 
olyan területet akart birtokolni, amely a magyar királyság testé- 
nek része volt. A török sereg Mezid bég vezetése alatt tört be a 
Kárpátokon keresztül Erdélybe, pusztított, rabolt, zsákmányt 
szerzett és foglyokat ejtett. Hunyadi János mint erdélyi vajda, 
Lépes György erdélyi püspökkel kísérelte meg először az ellen- 
állást, de az ütközetet elvesztették. A püspök foglyul esett, és a 
törökök lefejezték. Hunyadi azonban megmenekült, mert át 
tudta vágni magát az ellenséges áradaton, sőt, annyira nem csüg- 
gedt, hogy új sereget tudott gyűjteni, s ezzel újból megtámadta 
a hatalmas, török túlerőt. És ekkor teljes győzelmet aratott. 
A diadal döntő jellegét mutatta, hogy a két vlach vajda, a 
moldvai II. István és a havaselvi Drakul, új idők szelét érezve, 
azonnal elpártoltak a szultán kényszerű hűségétől, és sietve 
mutatták be hódolatukat újra a vajdaságok régi urának, a 
magyar királynak. Ez egyben azt is jelentette, hogy Hunyadi 
most már a havaselvi vajda seregére 15 számíthatott, s mikor az 
év nyarán megjelent a szultán hatalmas, bosszúállásra kész sere- 
ge, ez még a Kárpátokig sem jutott. Hunyadi a többszörös 
török túlerőt már a Havasalföldön ismét tönkreverte. ss 
A kétszeres diadal a török szultánt is meglepte, s azonnal 
békeajánlatot tett. De ugyanígy fegyverszünetet ajánlott fel a 
Habsburgok és Cilleiek pártja is: a koronát III. Frigyes kezére 
játszó Erzsébet királyné 15. Hunyadi Jánosnak, ennek a nemrég 
még jóformán ismeretlen, egyszerű vitéznek tekintélye óriásira 
nőtt. Már nemcsak titokzatos gyorsasággal, hirtelen szerzett 
birtokai emelték a főemberek sorába, hanem a törököt először 
megalázó, pompás fegyvertényei és hadvezetői ügyessége Is. 
Gyors gazdagodásával kapcsolatban azt suttogták, hogy nem is 
a Havasalföldről bevándorolt Hunyadi Vajk vlach kenéz, 
hanem Zsigmond király természetes gyermeke. 
. " Erzsébet királyné még 1442. december 13-án megkötötte a 
fegyverszünetet Ulászlóval, de alig néhány nap múlva meghalt 
a magyar korona eltulajdonítója. Csecsemő fia azonban élt, és 

képviselte a Habsburgok képzelt — de a korona birtokában 
eléggé reálisnak is mutatkozó — hatalmi reményeit. 

Hunyadi két nagy győzelme azonban egyelőre lesöpörte a 
politika porondjáról a Cillei-pártot, amely úgy akarta hatalmát 
tartóssá tenni Magyarország fölött, hogy a királyság érdekében 
semmit sem csinált. Hunyadi a háborús párt feje lett mint cse-" 
lekvő vezér, aki megmutatta, hogy el lehet bánni a törökkel. 
A probléma azonnal a nemzetközi politika területére került; 
hiszen a pápaság sem óhajtott egyebet, mint a törököt eltávolí- 
tani Európától. A magyar és a pápai érdekek most összetalál- 
koztak. 48 

IV. Eugen (helytelen magyaritással Jenő) pápa legátuskén 
Cesarini Julián bíborost küldte ki békéltetőnek. A német trón 
köré fonódott magyar problémát már a pápa sem tudta leválasz- 
tani, különösen mióta — 1443-ban - III. Frigyes, a magyar 
korona birtokosa elnyerte a német-római császári trónt. De meg 
tudta akadályozni, hogy a magyar királyt, Ulászlót most ne 
nyugatról zavarják ellenségei. A régi keresztes háborús eszme, 
a középkori világ valaha nagyhatású gondolata röppent fel 
ekkor, még egyszer utoljára a reneszánsz előestéjén. 

Elgondolkoztató, éppen ennek kapcsán, hogy honnét eredt és 
milyen tulajdonságokkal rendelkezett az a Hunyadi! János, aki 
katonai győzelmeivel már ekkor kivédte, halasztásra kényszerí- 
tette azt a kialakulni kezdő annektáló szándékú Habsburg-poli- 
tikát, amely a török veszéllyel semmit sem törődve, Zsigmond 
vétkes családi szerződéseire visszanyúlva bekebelezte volna 
Magyarországot, ha a pápa a magyar győzelmek hatására nem 
lép közbe. 

Hunyadi János 1406 táján született. Nevének első említése 
abban az oklevélben fordul elő, amelyben Zsigmond király 
1409-ben Vajknak, a királyi udvari vitéznek adományozza 
Erdélyben a hunyadvári uradalmat. Hivatalosan, törvényesen 
ez a Hunyadról elnevezett Vajk szerepel János apjaként, aki a 
vlach földről való főemberek családjából származott. Nem 
mintha az-eredet kérdése túlságosan sokat jelentene, de az idők 
folyamán sokféle kombinációban emlegették egyes magyar és 

külföldi írók ezt a származást. Itt csak annyit jegyzünk meg, ha 
Hunyadi János valóban a vlach föld kenézeinek családjából 
származott, vérségileg akkor sem a románok, hanem a kunok 
között kellene keresnünk őseit. Hiszen a vlachok pásztornépe 
ekkor még a vajdaságokban sem emelkedett a kenézek társa- 
dalmi nívójára, és a tatár dinasztia alatt a felsőbb réteget alkotó 
kunok beolvadása még nem történt meg. 

Hasonló a helyzet, ha arra az ellenőrizhetetlen mondára gon- 
dolunk, amely szerint Hunyadinak csupán anyja, Morsinai 
Erzsébet származott a vlach földi kenézek családjából, apja 
viszont természetes ágon Zsigmond király lett volna. Ez a 
gyanú azért merült fel, mert a kortársak is megmagyarázhatat- 
lannak tartották már Zsigmond életében az ifjú, és még érdeme- 
ket fel nem mutató Hunyadi gyors emelkedését. Igaz, mint 
nemes apród, végigjárta különböző urak familiárisaként a köte- 
lező, katonai , iskolázást" : előbb Csáky György székely ispán- 
nál, majd Nádasdi Ungor Péternél, végül Ujlaki Miklós bán 
apjának szolgálatába jutott 6 páncélós vitézzel. 

Azt sem szabad azonban elfelejtenünk, hogy Hunyadi János 
könyvműveltség nélküli ember volt: nem volt írástudó, de ez 
abban az időben a főrangúak közt sem volt ritkaság. Katona volt 
és lovag, testestől-lelkestől. Vérbeli katona virtusát már az 
1420-as években, Lazarevics István szerb despota szolgálatában 
megmutatta: itt, a déli vidéken tanult meg harcolni a törökkel, s 
már ekkor hírnevet szerzett. Az újabb kutatások azonban 
rámutattak, hogy a magyar földön is itáliai hatások között 
nevelkedett, hiszen Philippo Scholari1— Ozorai Pipo temesi főis- 
pán, Zsigmond olasz származású és nagy művészetpártoló 
embere — oldalán nevelődött a hadvezetésre. Lovagságát 
később, már báni méltóságban, az ország védelmét mindenek- 
előtt szem előtt tartó, és a maga érdekeit félreállítani tudó maga- 
tartásával és a kormányzatra való hatásával bizonyította. 1434- 
ben Zsigmond mellett találjuk, talán Rómába is elkísérte, de a 
Bázelben megnyíló zsinaton ott volt. A későbbiekben, a lovag- 
sággal kapcsolatosan megnyilvánuló, katolikus vallásossága itt, 
az egyházszakadás után rendeződő hitélet és a magára találó 

pápai tekintély légkörében, ösztönzéseket kapott. 1437-ben is 
ötven lándzsás katona élén kísérte Zsigmondot Csehországba. 
Valóban olyan benyomást kelt ez, mintha az uralkodó valami 
okból ragaszkodott volna, hogy a környezetében legyen. 
Hunyadi Vajktól való származását azonban legfeljebb csak az a 
szokatlan körülmény bizonytalanítja, hogy Vajknak egy másik, 
ugyancsak János nevű fia is volt. Nem lehetetlen ugyan, hogy 
egy apa mindkét fiának ugyanazt a nevet adja, de a gyakorlatban 
ilyesmire csak akkor lehet példát találni, ha az egyik fiú koráb- 
ban elhalt, és a később születettet nevezték el ismét róla. 
Hunyadi Vajknak azonban — különös módon - egy időben élő 
két fia viselte a János nevet. 

Aligha van tehát arra remény, hogy Hunyadi János származása 
ügyében teljes bizonyosságra jussunk. Meg kell elégednünk 
annyival, hogy bárhonnét származott is, érzelmeiben, ösztönei- 
ben és gondolkodásmódjában magyar volt, szenvedélyes ellen- 
fele a töröknek, és ami ezzel ekkoriban gyakorta együtt járt: 
katolikus keresztény. A vallás cekkoriban még mindig nem 
magánügy, még mindig az európai kultúrával függ össze, akkor 
is, ha a reneszánsz antikizáló, pogány reminiszcenciái már meg- 
kezdték a tudomány, a művészet és a vallásos világnézet szétvá- 
lasztását. A politikában, és főleg ekkor, a török fenyegetés és a 
reformációt jósló huszitizmus ellenében a térítő, vallásos buz- 
galom még mozgató erő tud lenni, ha nem is középkori mére- 
tekben. 

Magyarország pedig most belekerült ennek a mozdító erőnek 
a sodrába. Hunyadi János, akit csakhamar a magyar háborús- 
párt vezetőjének tekintenek, a pápai politika figyelmére is szá- 
míthat. Nem utolsósorban azért is, mivel a középkori keresztes 
háborús eszme már elavulóban van, Európa keresztény fejedel- 
mei — hiába szeretné már V. Márton pápa is — nem mutatnak haj- 
landóságot arra, hogy szembeszálljanak a törökkel. A megosz- 
tott Magyarországnak is csak az a része akarja ezt, amelyik 
Hunyadi János oldalán áll. 

A törökök számára veszély, az ország számára viszont — úgy 
látszik — szerencse, hogy a Zsigmond örökségétől megszabadult 

trónutód: I. Ulászló király ugyanolyan kész a katonai politiká- 
ra, mint Hunyadiék pártja, akikhez most már a magát fenye- 
getve érző Brankovics György szerb despota is csatlakozik. 

Az 1443. évi országgyűlés már elhatározta, hogy támadó had- 
járatot indít a török ellen, és — egyesülésük után— Nándorfehér- 
várnál hatalmas sereggé dagadnak Ulászló király és Hunyadi 
János hadai. Sietős menetben indulnak délre, a Balkánra, a már 
török prédává lett Bulgária felé. 

Hunyadi János fővezérlete alatt a Balkán félszigeten harcoló 
nagy hadsereg célja nem volt kevesebb, mint a törökök által 
elfoglalt Bulgáriával együtt a már végső éveit élő, ortodox-" 
keresztény görög császárság székhelyének, Konstantinápoly- 
nak a felszabadítása. Ez a terv is mutatja, hogy mennyire nem 
szűk országhatárokban gondolkozott Hunyadi, de Ulászló 
király sem, hiszen a lovagi dicsőségvágy mellett valóban Európa 
megmentését tűzte ki célul. A pápai politika adta meg az út- 
irány felé a döntő lökést, a latin egyház által , szakadár"-nak 
nevezett, de az eredeti, a közös kereszténység egységébe állan- 
dóan visszavárt görög keresztények megsegítésének szándéká- 
val. Hunyadinál és magyar párthíveinél azonban csak a már 
török fennhatóság alá jutott szerbek, bolgárok, vlachok tudták 
jobban, mit jelent az Ázsiából ) jövő idegen hatalom jármába jut- 
ni. És ekkor már Magyarország is számos halottal, rabszíjra 
fűzött elhurcolt emberrel fizetett a csillapíthatatlan étvágyú 
török terjeszkedésnek. 

A cél azonban túlságosan nagynak bizonyult, a lelkesedés 
felülmúlta a reális lehetőségeket. A sereg az elfogyó élelem és a 
közben beálló tél miatt csak a Balkán hegyláncig jutott, és a 
távoli cél eléréséről végül is le kellett mondania. Az erkölcsi 
siker a katonai eredmények következtében mégis óriási volt. 
Hiszen Ulászló és Hunyadi serege egész Szerbiát felszabadítot- 
ta, tehermentesítve ezzel a magyar királyságot a nyomasztó 
török szomszédságtól. 

Hunyadi, Kragujevác és Krusevác elfoglalása után a király 
parancsára 12 000 lovassal Bulgária felé lovagolt előre. Felégette 
Nis városát, és az ellene küldött török sereget szétverte. Közben 

"viszont arról kellett értesülnie, hogy a hátrahagyott király tábo- 

rát egy hatalmas török sereg közelíti meg. Azonnal visszafor- 
dult, ezt a nagy török sereget is tönkreverte, és újból egyesült 
Ulászló hadával. A szerbek és bolgárok - felszabadulva a török 
igából — mindenütt lelkesen ünnepelték Ulászló és Hunyadi 
seregét. Ezen a vidéken a magukkal hozott élelmiszerekhez még 
hozzá sem kellett nyúlniuk. Még Pirótot és Szófiát is elfoglal- 
ták, és csak ezután fordultak vissza az élelem fogyása és a beálló 
tél miatt, de mindig csak győzve, vereséget egyszer sem szen- 
vedve értek Magyarországra. Brankovics György despota volt 
ennek a hadjáratnak a legfőbb haszonélvezője: az egyesült sereg 
az ő fejedelemségét, melyet 1439-ben elfoglalt a török, majdnem 
teljesen felszabadította. 

Ulászló király 1444. február 2-án, Gyertyaszentelő Boldog- 
asszony ünnepén a budavári Boldogasszony-templom (a mai 
koronázó-, úgynevezett , Mátyás"-templom előde) főoltára 
előtt helyezte el a győztes csatákban zsákmányolt török zászló- 
kat. 

A pápa és a hivők, valamint Európa országai örültek. A cse- 
csemő Habsburg László és patrónusa, III. Frigyes pártjának 
hívei kényszeredetten elnémulva figyelték az eseményeket. 
A háborús, katonai párt önérzete viszont megnövekedett, 

Önérzetüket, valamint a dicső tettekre vágyó Ulászló király 
érzelmeit is gyújtó lángú, lelkesítő szavakkal táplálta a pápa 
egyik kedvelt bíborosa és kiküldött legátusa, az imponáló külse- 
jű, jó alakú és szép arcvonású Cesarini Julián (Giuliano Cesari- 
n1). Szavait aszkéta életmódja, humanista műveltsége, és nem 
utolsósorban az a képessége is hitelesítette, hogy egészen sze- 
gény, alacsony sorból küzdötte fel magát még V. Márton pápa 
korában magas megbízatásokra: arra, hogy a német fejedelme- 
ket keresztes hadjáratok indítására ösztönözze. 

A cél tehát nem változott: a pápa nevében Cesarini további, 
merész keresztes hadjáratra biztatott, Konstantinápoly felsza- 
badítása érdekében. Hiszen Európában tettekkel eddig csak 
Hunyadi János és Ulászló seregei mutatták meg, hogy le tudják 
győzni az ozmán sereget. 

ESKÜSZEGÉS ÉS TÖRÖK GYŐZELEM 


Ulászlónak, a keresztény lovagkirálynak és Hunyadi János- 
nak nagy győzelme a terjeszkedés lendületében levő török 
hatalmat is megdöbbentette, s megállásra késztette. Nem azon- 
nal ugyan, de néhány hónap múlva, 1444. nyár elején, hírét véve 
a Budán megerősödött háborús párt készülődésének Hunyadi 
és most már a pápai legátus, Cesarini vezetésével, az ozmán 
hatalom békehajlandóságot mutatott. A szultán. Brankovics 
Györgynek, a szerb despotának tett igen kedvező békeajánla- 
tot. Felajánlotta Szendrő, Galambóc és a többi, török által 
elfoglalt és szerb területen levő vár visszaadását, Brankovics két 
elfogott és a szultán parancsára megvakított, de még életben 
levő fiának szabadon bocsátását, és ezen felül százezer aranyfo- 
rintnak, mintegy kártérítésnek fizetését. 

Brankovics, mint önálló hatalommal nem rendelkező vazal- 
lus fejedelem, Ulászló király elé terjesztette a feltételeket, 
Hunyadi János közvetítésével. Ulászló meg is indította a béke- 
tárgyalásokat, annál is inkább, mivel külföldi segítség Európa 
nyugati részéről most sem érkezett. Ulászló környezetét azon- 
ban nagymértékben befolyásolta a háborús párt gondolkodása. 
Alattvalói között ugyanis sokan voltak, akik ezt a békét akarták 
felhasználni az ország belső viszonyainak rendbehozására, 
reménytelennek ítélve a külső segítségben való bizakodást. 

A pápai követ azonban mindennél inkább bízott egy nagy- 
szabású keresztes hadjáratban. A pápai politika olyan idealista 
célkitűzéseket kevert világi elgondolásaiba, melyek már nem 
illettek a középkori gondolkodástól lassan, de annál biztosab- 
ban elforduló, XV. századba. Reális, racionális helyzetmegíté- 
lésről nem volt szó. Hiszen azok is, akik a háborús párttal nem 
értettek egyet, csak saját, szűk körű, önző érdekeiket, legfeljebb 
a császári udvari párt érzelmi, mindenekelőtt magyarellenes 
szempontjait szolgálták. 

Az egyéni akarat és tömegóhaj különbözésének nagy problé- 
mái ekkor jutnak először szóhoz a politikai irányításban 
Magyarországon, a Zsigmond hosszú uralmát követő, már-már 

,köztársasági" — de természetesen feudális főurak köztársaságát 
jelentő — időkben. A középkor nagy, egyházi prédikátorainak 
szelleme és a keresztény ségvédő katón ai lovagi ideál egyesül- 
nek a kezdő reneszánsz jegyeivel, mikor azt kell látnunk, hogy 
a török által kínált béke elfogadásának ésszerűségét elveszi 
Cesarini pápai követ tömegekre ható szónoklata, Hunyadi 
harcra kész tettvágya és szenvedélyes, katonás áldozatkészsége. 
Mindezekhez pedig baljós módon társul Ulászló alakja, aki a 
lovagkirályság eszményeit képviseli ugyan, de nem tudja magá- 
tól megtagadni a számító, reneszánsz diplomata bravúrt kereső 
hajlamát sem 

Természetes, hogy maga Brankovics, a szerb despota, akit 
személy szerint a legkedv ezőbbenérntettek az említett békefel- 
tételek, mindenképpen a háború ellen volt. A havasalföldi és 
moldvai vajdák sem akarták folytatni a háborút, ők már mind- 
két fél oldalán, kényszerű okokból harcoltak. Ulászló is hajlott 
a békére eleinte a külföldi: segítség kilátástalansága miatt. 
Hunyadi tanácsára azonban mégis fegyveresen vonult Szegedre 
tárgyalni, felkészülve, hogy sikertelenség esetén azonnal támad. 
Itt a király egymásnak ellentmondó eskük szövevényébe 
bonyolódott. A kor még szentnek és nagy fontosságúnak tar- 
totta az esküt a politikában is, lovagias és komoly dolognak, 
pedig ez már —ha meggondoljuk — majdnem Macchiavelli, a gát- 
lástalan diplomácia megszövegezésének a kora. Ulászló meges- 
küdött annak idején, hogy a kereszténység védelmében a törö- 
köt kiűzi Európából. A pápai követ, Cesarini, most Szegeden a 
királynak erre az esküjére hivatkozott, sürgetve a háborút, tilta- 
kozva a szultánnal való békekötés ellen. II. Murád szultánnak 
azonban olyan fontos volt a béke, hogy még 25 000 fegyverest 
is felajánlott Ulászlónak. Ez döntött: a király első esküszegése 
ekkor következett be, tíz esztendőre békét kötött Szegeden a 
törökkel. A feltételek közt azonban az is szerepelt, hogy a szul- 
tánnak nyolc nap alatt kell átadni az elfoglalt várakat. 

A külső események ekkor, ha nem 15 igazi, gyakorlati segítség 
formájában, de mégis beleszóltak az ügybe. Foscari velencei 
doge levelét éppen ekkor kapta meg Cesarini bíboros, s ebből 

értesült, hogy az a huszonegy hajóból álló keresztény flotta, 
melyet IV. Eugen pápa, Jó Fülöp burgundi herceg és Velence 
szerelt fel, befutott a helleszpontoszi szorosba. A hír újra feltü- 
zelte a háború híveit, s mivel közben a várak átadása nélkül az a 
nyolcnapi határidő is letelt, melyet a töröknek szabtak, Ulászló 
felmentve érezte magát. Nem tudni bizonyosan, hogy valóban 
a török volt-e , hibás"? a feltételek nem teljesítésében, vagy szán- 
dékosan túl rövid terminust szabtak ki, tény, hogy a korabeli 
közvélemény Ulászlót végül is — már másodszor — , esküszegő- 
nek"? tartotta. Mint előbb a török kiűzésére tett esküt, most a 
békekötésre vonatkozó esküt tagadta meg, amikor a békét visz- 
szavonva, elhatározta magát a hadjárat folytatására. 

A következmények lesújtóak voltak. Ülászló serege ugyan 
akadály nélkül haladt délre, Orsován keresztül, Brankovics 
országát elkerülve, elfoglalta Nikápolyt, és csatlakozott hozzá 
a vlach vajda serege is. De ezzel együtt is hozzávetőleg csak a 
felét tette ki a had a tavalyi győztes seregnek. A Fekete-tengerig 
hatolva Várna és még néhány kisebb vár önként behódolt 
Ulászlónak. 

Csakhogy — mint írják — a helleszpontoszi szoroson keresztül 
Murád szultán serege az ott állomásozó keresztény flotta 
, Szeme láttára" kelt át, és egyesült Drinápolynál az európai 
török sereggel. Százezer török állt szemben a húszezres magyar 
királyi haddal. 

A segítségre érkező nyugati, nemzetközi flotta nem mozdult. 
Cesarini bíboros azt ajánlotta, hogy szekérvárba zárkózva vár- 
ják meg, míg a hajóhad megtámadva a törököket, segítségükre 
siet. Hunyadi János azonban méltatlannak ítélte a tétlen és 
főként reménytelen várakozást a török túlerő előtt. Jó érzékkel 
a gyors és meglepetésszerű támadást javasolta a királynak, aki 
hallgatott rá. 

A magyar sereg, mint már oly sokszor, most is kitűnően har- 
colt, eleve reménytelennek látszó helyzetében is, a nagy túlerő 
ellen. A kitartó vitézségnek már-már kibontakozóban volt az 
eredménye is: felülkerekedtek az ellenségen. Ulászló számára 
azonban mintha kikerülhetetlen lett volna a végzet: agyőzelem 

reménye elvakította. Mikor látta, hogy már csak a szultánt védő 
janicsársereg állja szilárdul a küzdelmet, nem hallgatott többé 
Hunyadira, aki természete szenvedélyes lendületét párosítani 
tudva az okos józansággal, óva intette, hogy a janicsárokat még 
ne támadják meg. A király azonban azt hitte, agyőzelem már az 
ővé. Ötszáz magyar és lengyel lovassal Ulászló betört a janicsá- 
rok cölöpökkel elkerített védőállásába, és az elhamarkodott 
támadás megfordította a csata sorsát. A Várna mellett lezajlott 
küzdelem a török túlerő győzelmével végződött. 
A meggondolatlanul kierőszakolt csata azoknak a halálát is 
hozta, akik legtőbb előidézői voltak. Ulászló király a csatatéren 
maradt halva, míg a pápai követet nehéz sebben, menekülés 
közben, díszes ruhái és fegyverzete miatt a magyarokkal, törö- 
kökkel váltakozva szövetséges vlachok fegyveresei ölték meg és 
fosztották ki, meg sem várva a törökök előrenyomulását. 
Hunyadi Jánosnak is menekülnie kellett. A sors azonban úgy 
hozta, hogy ő, aki ugyan szintén a háború mellett állt — de min- 
den diplomáciai színlelés és véleményváltoztatás nélkül -, élet- 
ben maradt. Mintha csak azért történt volna ez, hogy fontos 
teendőit még elláthassa nemzete védelmében és képviseletében, 
betöltve a királytalan ország kormányzójának szerepkörét. 


A VÁRNAI CSATAVESZTÉS 
ÉS A LELKI TISZTULÁS 


, Fiam, cirógatsz bizony, sőt, pofozol is, amikor eme gyászos, 
eme zivataros és eszeveszett időkben írást vársz tőlem sírás 
helyett, holott illendőbb volna lelkünknek az élet és az emléke- 
zet sírjánál merengenie." 

A várnai csatavesztést követő évben 1445. április 24-én Vitéz 
János írta többek között ezt a mondatot az őt írásra, és levelei- 
nek összegyűjtésére ösztökélő Pál főesperesnek. A levélírás 
ekkor már irodalmi műfaj, ott tündököl az antik műveltséget 
felújítani akaró, reneszánsz kultúrájú emberek szellemi fogla- 
latosságainak körében. Vitéz János, az egykori kancelláriai 

jegyző, éppen ebben az évben emelkedett a prépostságból 
Nagyvárad püspöki székébe, s ezzel befolyása irodalmi és poli- 
tikai tekintetben egyaránt nagyra nőtt. Találóan írja, mikor lát- 
szólagos szerénységgel igyekszik elhárítani magától az irodalmi 
hírnévre való törekvést, hogy ,illendőbb volna? az , élet és az 
emlékezet sírjánál merengeni". Mert ezzel maga is az irodalmi 
működés forrásává válik. Hiszen ez nem egyéb, mint a történet- 
írás új műfajának kezdete. i 

Az új váradi püspök humanista kört alakít ki maga körül — 
mint említettük — Itáliától északra egyedülálló, tekintélyes 
könyvtárral, görög és latin auctorok műveinek gyűjteményével, 
akik között kiemelkedő helyet foglal el a rétor, a szavak művé- 
sze, Cicero és Livius, a nagy római történetíró. Livius, a klasszi- 
kus histórikus, akit a középkor teljesen elhanyagolt, pedig ő 
volt az, már hosszú századokkal korábban, aki túljutott az 
évkönyvírók és krónikások száraz, lendülettelen és naivan 
kompiláló műfaján, aki nemcsak előadta a történeteket, hanem 
okaikat is nyomozta, és szerencséből, balszerencséből, győze- 
lemből és csatavesztésből egyaránt erkölcsi tanulságokat vont le 
saját népe számára. 

Vitéz János, a hadvezér Hunyadi barátja, és a fiatal Hunyadi- 
fiúk, László és Mátyás nevelője, mint az itáliai humanista író, 
Callimachus egy későbbi adatából tudjuk, feje volt annak a kör- 
nek, amely í Írta a várnai csatavesztés történetét. Egyik legjobb 
forrása éppen maga a fővezér, Hunyadi János lehetett, hazake- 
rülése után. Ez azonban még hosszabb időbe telt. A vlachok 
ugyanis nemcsak a pápai követ megölésével bizonyították hirte- 
len átpártolásukat, árulásukat — mint a korban mondották. 
Cesarinit csak a köznépből való martalócok rabolták ki, s ölték" 
meg. Hunyadi János — ha élete nem került is veszélybe— személy 
szerint a vlachok vajdájának, Vladnak a fogságába jutott, ki. 
előbb még fegyvertársként harcolt vele a törökök ellen. Csak a 
magyar nádor, Hédervári Lőrinc erélyes közbelépésére, hábo- 
rúval való fenyegetésére bocsátotta szabadon Hunyadit, akit 
ezután ajándékokkal halmozott el félelmében, nem győzve 
békéltetni és lekötelezni, miután a határig elkísérte. 

Így került vissza az országba Hunyadi János, ahol megint a 
királytalan , gazdátlanság"? uralkodott, mint 1440-ben. Ismét az 
országnagyok alakítottak ideiglenes kormányt, s hívták össze 
Rákosra 1445-ben az országgyűlést. A király haláláról ekkor 
még mindig nem tudtak semmi bizonyosat, a helyzet átmeneti 
volt. Éppen ez az az időszak, mikor Vitéz János, aki rangeme- 
lése folytán még jobban bekapcsolódva a közéleti tevékenység- 
be, az országgyűlés tárgyalásaira készült, megírja levelét Pál 
főesperesnek arról, hogy ezek az idők nem alkalmasak arra, 
hogy ő íróvá legyen. 

De ahogyan ezt hosszú, az antik klasszikusokra emlékeztető 
körmondatainak ünnepélyes sodrában kifejti, azzal már irodal- 
mat művel, s ha ő maga nem 15 fog történeti munkába, mint egy - 
kor Livius, mégis az ókori, nagyszerű rómaira hasonlít, mikor 
erkölcsi bírálatot mond levelében Magyarország viszonyai fe- 
lett. De úgy, hogy ő, a horvátországi birtokos apától származó 
egyén, a magyar földet — az egész országot —a hazájának nevezi. 
Miként Rómát is magáénak vallja egy igazi római, ha a városon 
kívül ringott is bölcsője. 

, A gonoszság látványától megundorodva keresem a hallgatás 
oltalmát, és nem akarom a jelen körülményei között újdonsült 
íróként tilalmazni a bűnt, gyilkos kéztől oltalmazni a drága vért, 
nem akarom játszani a Jog meg a jámbor szeretet tanítójának 
hamis szerepét. Ezeket ugyanis megvalósítani kellene inkább, 
semmint írni róluk." 

Ezt írja levelének vége felé, erős realitásérzékkel, világosan 
kifejezve, hogy nem akar a reneszánsz esztéta szépelgőknek 
sorába tartozni. De ösztönével sejti, hogy az írásművészet gya- 
korlati eszköz is lehet, mert előzőleg leírja ezt a fontos, és rá 
olyan jellemző mondatot: , Ebben az országos zajlásban és 
békevesztésben főleg én láttam jónak . . . tollamat és gondjai- 
mat az odakint üvöltő szelek elől menedékbe vonni, nehogy 
cenzori szó csússzék ki rajta, mert ennek révén írói tevékenysé- 
gemet szándékomhoz méltatlan licitálással (áruba bocsátással) 
vádolhatnák meg, holott én azzal mindenkor hazám érdekeit 
kívántam szolgálni, nem becsvágyamat." 

Az első ember Magyarországon, aki öntudatosan, a saját , írói 
tevékenységéről" beszél, amelyről egyrészt hangsúlyozza, 
hogy nem akarja vele ,a tanító hamis szerepét" játszani. De 
ugyanakkor leírja azt is, hogy az írói tevékenységgel , minden- 
kor hazám érdekeit kívántam szolgálni". Ez az első, literátori 
hangvétel egy olyan országban, ahol eddig úgy képzelték, hogy 
a hazát csak karddal és vérrel lehet szolgálni. Ez igazi, huma- 
nista hang, egy új kor hírnöke, amely a szellem felsőbbrendűsé- 
gében és egyetemes érvényében hisz, szemben egy régi, csak 
pusztán vérségi-nemzetségi alapon álló, s végül pártharcokba 
fulladó gondolkodással. 

Ő, a horvátországi Zredna szülötte beszél így, természetes 
, hazájának" nevezve egész Magyarországot. Ez az érzés ismét 
arról tanúskodik, hogy csak a szentkorona-eszme megfogalma- 
zója gondolkozhatott így, a szűk faji-vérségi vonatkozásokon 
túlemelkedve, aki, mint államjogász, a regnicola—országlakó 
egyetemes jelentésű fogalmában mindenkit , a szent korona tag- 
jának"? tekint, aki az ország határai között él, és aki ezt az orszá- 
got elfogadja hazájának. Ebben az összefüggésben még az sem 
tekinthető véletlennek, hogy néhány évvel ezek után tűnnek fel 
a déli koronatartományok okleveleiben, Raguza, Szerbia, Bul- 
gária vonatkozásaiban oly kifejezések, melyek a magyar szent 
korona tagságát említik. Talán a délvidéki Vitéz János tollának 
hatása is sejthető ebben, a Dél tartományaira. 

A Felvidéket birtokában tartja azonban a még Zsigmond 
özvegye által behívott cseh Giskra, a nyugati országrészekben 
pedig az ellopott koronát birtokló német Habsburg Frigyes és 
László hívei uralkodnak, élükön a Cilleiekkel. Velük szemben 
áll egy háborús párt, amely nemzeti ugyan, de saját kebelén 
belül is küzd a török veszély árnyékában háború és béke ellenté- 
teivel, s amelynek élén az ország királya most elveszett abban a 
veszedelemben, amelynek úgy rohant neki, mint a falnak. Az 
országnak most megint nincs királya, csak trónt igénylői-köve- 
telői idegen földről, belföldön pedig egymással is harcot vívó 
nagyurai, és nemesei vannak. Ezért írhatja még levelében, az 
1445. évi országgyűlésre készülődő Vitéz János: 

. országszerte gyászos hallgatás borult a törvényekre, és a 
végzet minden erkölcsi gátat átszakít, majd düh tombol, leráz- 
ván a törvény zaboláját, vak véletlen kóborol mindenfelé, és 
mindent fölforgat . . . De borzalom! Inkább rokoni, semmint 
ellenséges dúlásról kell beszélnem, hiszen baráti kéz fordul tu- 
lajdon vére ellen és atyafi vív csatát atyafiával! . . . Elborult 
tekintettel rohannak közös vesztükbe." 

Az országgyűlés, addig is, míg rendeződik a királykérdés, hét 
főkapitányt választ az ország kormányzására, akik között 
helyet kap Vitéz János barátja, Hunyadi János is. Az a Hunyadi, 
aki a veszedelemből visszatérve nem ismert más célt, mint 
hazája megmentését. Ezt a hazát azonban a török fenyegetés 
megszüntetésével, a mohamedán seregek legyőzésével tudja 
csak biztonságosan elképzelni, összekapcsolva ezzel Magyaror- 
szág sorsát az egész keresztény Európáéval. Vitéz János tolla, 
amely Pál főespercs kérésére a humanista levél klasszikus -- 
finomságainak magaslatait tükrözi, ugyanakkor hazája, és 
barátja, Hunyadi szolgálatára is áll, amikor a pártharcokon 
felülemelkedni próbáló, lelki tisztulás jegyében, de az ellenség- 
től meg nem rcttenve, fogalmazza meg a törökverő hős gondo- 
latait, vegyítve saját elképzeléseivel — amint az elvesztett várnai 
csata tánulságaiti összegzi IV. Eugén pápának. 

A Vitéz János fogalmazásában 1445. május 11-én a pápához 
címzett Hunyadi1-levél mindenekelőtt azt a keserű tanulságot 
veszi számba, hogy bár egyetemes, európai ügyről volt szó a 
török ellenében, a magyarok csak ígéreteket kaptak, de segítsé- 
get nem. Azért beszél erről, mert a Hunyadi-párt ellenségei 
igyekeztek a vereségért a fővezért is hibáztatni. Erre célozva 
írja: , . . . az aszándékom, hogy a pontosabb tudósítás kedvé- 
ért fölidézzek néhány dolgot, annál is inkább, mivel eddigelé 
ellenséggel hadakoztam, ezután — úgy látom — a hitelrontás ellen 
kell fölvennem a küzdelmet." 

Aztán ebben a tárgyban így folytatja : , Ám arra kérem Istent, 
ítéljen azok felett, akik ily csúf játékot űztek egy keresztény 
néppel! Ahány szomszédos fejedelem lakozik körülöttünk: a 
két moldvai, sok bulgáriai, Jó néhány albán, még a konstantiná- 

polyiak is — mindenfelől fegyveres segítséget ígérgettek, és invi- 
táltak: repüljünk, úgymond, szélnél scbesebben, ők gondos- 
kodtak már minden egyébről. Végül is ráálltunk e nagy hitege- 
tésre . . . átléptük az ellenség határvidékét, s nap nap után két- 
ségek közt hányódva vártuk a megígért segítséget, pedig mind 
beljebb kellett volna már nyomulnunk." 

Megemlítve, hogy bár sok vár meghódolt, az utánpótlás szü- 
netelt, s keserűen teszi hozzá: , Megtapasztaltuk a dolgokat 
úgy, amint nem vártuk: hogy . . . milyen sötét háló az említett 
fejedelmek barátsága, és hogy hogyan fordult egyenest vesze- 
delmünkre a megígért segítség . . . Egyenlőtlen, de vitéz csatát 
vívtunk. A sötétség beálltáig hadakoztunk . . . ám támadásun- 
kat meghiúsította a ránk rohanó túlerő váratlan rajtaütése . . . 
úgyhogy - bár vereség nélkül — meghátráltunk." 

A levél befejezéséből is kitűnik azonban, hogy Hunyadit nem 
rendítette meg a csatavesztés. A túlerő ellenére is úgy véli, győz- 
hettek volna, és a veszteséget inkább Isten büntetésének, mint a 
török erejének tulajdonította. Igaz, a keresztény egyház fejé- 
nek, a pápának ír, tehát természetesnek tűnhetne, hogy olyan 
buzgó hivőnek mutatkozik. További élete és az események 
azonban teljesen annak a hitbeli meggyőződésnek eltökélt szel- 
lemében peregtek, mint ahogy itt a pápának hirdeti: 

, Úgy vélem, csak bele kell fognunk újra, mert ha elmulaszt- 
juk tovább terjeszteni a kereszténység határait, eddigi határain- 
kat is elveszíthetjük . .. Végre is szilárdan eltökéltem, hogy 
ennek az ügynek szentelem életemet, ha kell, halálomat 1s . . . 
Teljes erőmből törekszem is mindaddig, míg lélek élteti tagjai- 
mat. Eltökéltem, hogy folytonos gyakorlással fejlesztem kész- 
ségemet, és ha velem marad az ég malasztja, nem nyugszom, 
amíg hazámról le nem mostam a vereség gyalázatát!" 

Vitéz János és Hunyadi egyaránt az elsők között használják 
az eszmék történetében a ,hazám" kifejezést. Nem azért, 
mintha a régi idők emberei nem a határaik védelméért harcoltak 
volna. De a , haza" — latinul a patria — fogalma új erővel támad 
fela XV. század reneszánsz műveltségében. A puszta realitások, 
a természetes reakciók, a házitűzhely védése, a vagyon és a csa- 

lád oltalmazása, vagy az önzés: a hatalom akarása mellett az 
európai humanista körökben valami finomabb, antikizáló haza- 
fogalom születik meg. Az észkultúra emelkedése mellett az 
érzéskultúrának is egy magasabb foka: a vhaza" az eltéphetetlen 
érzelmi szálakat jelenti a születés helyéhez, s jósors vagy balvég- 
zet, győzelem vagy gyalázat nem változtatja meg e fonalak erős- 
ségét. Mint ahogy Vitéz János a testvérgyilkos látomások kö- 
zött is hazájának nevezi Magyarországot, s mint ahogy 
Hunyadi János gyalázattal elborítva is hazájának tartja, s men- 
teni igyekszik. A váradi püspök a szellem fegyvereivel, a hadak 
fővezére pedig a test által megragadható fegyverekkel. Mindez, 
bár egyelőre csak kivételesek körében jelenik meg, valójában 
jobban áthatotta már az országlakók, a rendek és más alattvalók 
tömegeit is, mint azt az egyelőre kusza eseményekből gyanítani 
lehetne. Új korszak kezdődik Magyarországon, egyelőre az 
eszmék történetében, a szellem fegyvertárában jelentkezve, 
hogy aztán nem sokkal később a katonai erőben is megmutat- 
kozzék. 

Ez a , hazafiúi? érzés azonban csak egyik motívuma azoknak 
az új, szellemi áramlatoknak, amelyeknek fő forrása az antik 
Róma földje, Itália volt. Az a föld, amelynek egyik első követe- 
ként a Várnánál elesett pápai legátus, Cesarini érkezett Magyar- 
országra. A török elleni háborúnak ez a lelkes zászlóvivője, aki 
végül is a vesztett csata után, a Balkán mocsaraiban lelte halálát, 
vlach martalócok között, előzőleg a társadalom, a szellem 
magaslatait képviselő, itáliai symposionok - lakomák - terített 
asztalainál ült együtt vendégeivel, korának gondolkodóival, 
akiknek gondolatai, ha nem jutottak is el mind Magyarországra, 
de meghatározták és képviselték azt az Európát, amely a közép- 
korból kibontakozóban egy új kor új JAA ág Resta felé fordította 
arcát. 


MÁSODIK FEJEZET 


A SZELLEM ÉS A TEST FEGYVERESEI 


RÓMA SUGÁRZÁSA 


Az iszlám fegyvereivel szemben elbukó keresztes hadjárat 
során, a Balkán mocsaraiban elpusztuló pápai követ, Giuliano 
Cesarini alakja szimbolikus jelentőségű kapocs az európai szel- 
lem és az események történetét tekintve Is. I 

Az az egyházvédő szerep, melyet Cesarini oly szenvedélye- 
sen képviselt, voltaképpen messze nyúlik vissza a múltba. Az 
-egyházvédelem és a hit terjesztésének eszméje a keresztes hábo- 
rrúk évszázadaiban, a XI-XII. század fordulójától vált egyete- 
mes, európai gondolattá, Róma pápáitól erőteljesen támogatva. 
Az eszme eredetileg Palesztina, a keresztény Szentföld felszaba- 
dítására irányult. A változó politikai események azonban a XV. 
századra az eszme — mint törekvés — célkitűzéseit és jellegét is 
erősen átalakították. Az eredeti gondolat, a bibliai időkben, a 
kereszténységet megalapító Jézus Krisztus idejében, római pro- 
vinciaként fennálló Palesztina helyreállítása, Jeruzsálem felsza- 
badításával egy időre megvalósult ugyan, de a szeldzsuk törö- 
kök ellentámadásai következtében a XIII. századra a Szentföld 
ismét elveszett. Helyette azonban kissé távolabb, a közel-keleti, 
kis-ázsiai, balkáni és észak-afrikai térségben megalakultak a 
keresztes lovagok latin keresztény államai, sőt 1204-ben létre- 
jött egy időre a konstantinápolyi latin császárság i5. Ez azonban 
már nem a pogányoknak nevezett mohamedánok elleni terjesz- 
kedés következménye volt. A sikertelenség módosulást hozott 
az eredeti célkitűzésben: a latin keresztények a pápa főségétől 

már 1054-ben elszakadt, görögnek nevezett kereszténység ellen 
kezdtek fordulni. 

A kereszténység belső harcává alakult tehát az a problémák- 
kal mindinkább terhesebbé váló eszmekör, melyben felmerült 
az , unió? : a két keresztény egyház egyesülésének gondolata is. 
Az újra megerősödő, görögkeleti, bizánci császárság azonban, 
megbuktatva a konstantinápolyi latin császárságot, az uniónak 
még a gondolatát is elhalványította. A XIV. század végére a 
mohamedánok terjeszkedését gátolni igyekvő keresztény poli- 
tika támadó jellegűből egyre inkább védekezővé alakult át. A 
XV. század kezdetén már nemcsak hogy a Szentföld felszabadí- 
tásáról nem lehetett szó, hanem maga Bizánc, a görögkeleti 
keresztények fővárosa is a veszélyeztetettség állapotába került a 
mohamedán ozmán törökök birodalmának kialakulása révén. 
Nagy Lajos magyar király volt az első, ak: uralkodásának végén, 
1377-ben már ezekkel az Európa keleti kapujában feltűnő törö- 
kökkel vívott, egyelőre győztes csatát. Mire azonban a kons- 
tanzi zsinat végeztével a nyugati nagy egyházszakadás meg- 
szűnt, és V. Márton személyében ismét csak egyetlen, a törvé- 
nyes pápa foglalta el a trónt, keleten a török hatalom egyre 
inkább közeledett Bizánchoz és kezdte fenyegetni Európát. 

Az új helyzetben ismét felvetődött a latin-görög egyház 
uniójának eszméje. Konstantinápoly követei felkeresték Itáliát, 
Rómát, a firenzei köztársaságot, hogy tárgyaljanak. Az egyesü- 
lés eszméje most már politikai és fegyveres segítséget jelentett 
volna a török ellen. 

A keresztény egyházak egységének fontossága mellett azon- 
ban a latin múltját oly büszkén felfedező Itália egy új felisme- 
résre is jutott. A török hatalom fenyegető árnyékában, a pogá- 
nyokkal vércs küzdelmet folytató egyes keresztény népek egy- 
szerre a megbecsülés fényébe kerültek. Már nem szidtak min- 
den nem itáliait egyszerűen , barbár"-nak, mint Petrarca száza- 
dában még oly divatos volt. A veszedelem közeledtére, és a latin 
egyházban végbement súlyos szakadások, ellenpápa-választá- 
sok láttára kitűnt a nemzeti egység keresztény összefogásának 
fontossága mellett a nemzeti különbségek megbecsülésének 

fontossága is. S éppen az a példa, mellyel az itáliaiak az őseiknek 
tartott rómaiakat megbecsülték, indított más népeket is arra, 
hogy saját múltjukat fokozottabb önérzettel szemléljék. 

S ekkor kiderült, hogy nemcsak a keresztény, hanem az antik 
Róma példái is adhatnak megújulást a művelődésnek, éppen a 
múlt kutatása, a történctírás révén. Míg a retorika tudománya, 
a szép beszéd, a meggyőzés művészete révén a hitterjesztésben 
és a politikában már a régebbi századokban is nagy szerepet ját- 
szott, most a történelem tanulságai is nagyobb figyelmet keltet- 
tek. A római történetírók közül nyilvánvalóan azért is kezdték 
becsülni egyszerre a korábban alig ismert Liviust, mert ő Róma 
város alapításától keltezve annalcseit, számos, régi, mondai jel- 
legű elbeszélőforrást olvasztva össze tárgyias adatokkal, feltár- 
ta, milyen különböző eredetű és egymással valaha harcban élő 
népelemek éltek á régi Róma környékén, s miként forrtak össze 
egységes, római néppé, nagy birodalmat alkotó egésszé. 

Nem véletlen, hogy az első magyar, aki Liviust humanista 
módon, tehát az új, itáliai kultúra szellemének megfelelően 
tanulmányozta, Vitéz János volt. Díszes, és Észak-Európában 
egyedülálló könyvtárában több Livius- kódexet őrzött. A krak- 
kói érsek is tőle kérte kölcsön egyik Livius-kódexét, hogy azt 
lemásoltathassa. Az sem véletlen, hogy Vitéz János — a keresz- 
tény hagyományt igyekezve összebékíteni az antik műveltség- 
gel— Szent Ágoston képét is odafestette egyik Livius-kódexébe, 
alája pedig odaíratta a szentnek Liviust magasztaló véleményét. 

Róma, a keresztény és antik város szelleme, tehát már messze 
sugárzott, mikor Ccsarini Magyarországra érkezett mint pápai 
követ. Az is figyelemre méltó, hogy az akkori bíborosi kollé- 
giumban még csaknem olyan ritkaság volt a humanista művelt- 
ség, mint a magyar, vagy más európai püspöki karban. Branda 
bíboroson kívül csak Cesarini volt birtokában humanista 
műveltségnek. Ami azonban természetesen nem jelentette azt, 
hogy magában a pápai kúriában nem akadtak szép számmal az 
antik műveltség-eszmék jegyében nevelkedett emberek. De 
ezek nem a bíborosok testületében, hanem a pápai kancellária 
hivatalaiban dolgoztak. 

Cesarini személyét azonban az a retorika, amelyből mint 
alapból virágzott ki az antik irodalom minden műfaja iránti 
érdeklődés, nem az epika, a líra, vagy a dráma költői területei 
felé hajlította, hanem mint igazi papot, a misszió, a hitterjesztés 
és az egyházvédő politika felé. Ebben a politikában viszont 
találkozott Közép- és Kelet-Európával, a német császársággal, 
majd a magyarokkal. Ebben vált Róma kisugárzásának egyik 
jelentős közvetítőjévé. 

Maguknak a pápáknak a személye ebben az időben sem jelen- 
tett különösebb varázst. Az egyházi politika pedig az 1431. évi 
bázeli, majd a firenzei zsinaton különben is arra irányult, hogy 
az egyetemes gyűlés tekintélyét a pápa személyes hatalma fölé 
helyezze. Kezdetben Ccesarini is az újító lendület zászlóvivői 
közé tartozott, de amikor látta, hogy a mozgalom a pápa és a 
püspökök hatalmának kikapcsolására törekszik, s ezzel volta- 
képpen az eredeti, apostoli hagyomány megszüntetését célozza, 
előtérbe helyezve a kancellária hivatalnokait, a protonotáriuso- 
kat, az egyházi tanítás híveivel együtt visszavonult a pápa által 
feloszlatottnak nyilvánított, de makacsul tovább ülésező zsinat- 
tól. 

Cesarini, mint a hozzá hasonló mások is, egyszerűen a hivata- 
los hagyományt tartotta tiszteletben, amikor a pápában 
továbbra is Jézus Krisztus földi helytartóját látta, függetlenül az 
egyházfő esetleges személyi gyarlóságaitól. Nem az embert 
tisztelte a pápában — ez világi uralkodókhoz illett volna -—, 
hanem az egyházalapítói szándék megtestesülését, a szilárd fun- 
damentumot. 

A gyakorlatban természetesen nehéz volt a világias ügyeket 
mindenben elválasztani az apostolutódlás szellemétől. V. Már- 
ton, a konstanzi zsinat pápája fösvény ember volt. Mindennel 
takarékoskodott, még a világítással és az élelemmel, a gyertyák- 
kal és az olajjal i5. Sokszor inkább nyersen ette ő, és kénytelen- 
kelletlen vele együtt környezete is, a halat. De azért neki is volt 
érzékeny pontja: az aranyművesek és a szőnyegszövők megfi- 
zetésére sohasem sajnálta a pénzt. A pompakifejtéshez tehát 
volt némi érzéke, a tudományokkal ellenben nem törődött. 

Nem rajta múlt tehát, hogy mellette a kancelláriai titkárságot 
és a nótáriusságot olyan korukban ismert, kiváló humanisták 
tartották kézben, mint Poggio, Bruni, Loschi és Cenci. Ezek az 
emberek, akiknek nem 15 mindegyike volt pap, egyszerűen még 
az avignoni kor pápaságának idejéből maradtak a kúrián. Így 
Leonardo Bruni és Poggio Bracciolini még XII. Gergely, illetve 
az ellenpápa XXIII. János idejében kezdte szolgálatát a pápai 
kancellárián. Ők az első humanisták közé tartoztak, és a vallás 
iránt teljes közönnyel viseltettek. Poggio — aki ugyancsak nem 
volt pap— XXIII. János ellenpápa letételekor, a konstanzi zsinat 
idején menekülésre fogta a dolgot, és csak az egyik bíboros párt- 
fogásának köszönhette, hogy visszatérhetett. Csakhamar ő lett 
a kancellária titkára. Mélyen jellemző a középkor egyházias 
szellemének nagy hanyatlására, és a humanizmus, az antik min- 
ták felfedezésének új és erősen világias mámorára, hogy a huma- 
nizmussal nem törődő V. Márton, majd utóda, ÍV. Eugén és 
Poggio, a titkáruk, kitűnően megfértek egymás mellett. Poggio 
- aki Cesarinihez hasonlóan szegény sorból felemelkedett 
ember volt, de mint világi, házasságban élt — nem csupán a 
művészeteket pártfogolta, s hívta Rómába a nagy alkotókat, 
mint Brunelleschit, Ghibertit és Donatellót. A művészetpárto- 
lás mellett, a pápa közvetlen környezetében, anélkül, hogy az 
egyházfő erről tudott volna, még arra is maradt ideje, hogy a 
,szabad géniusz" nevében költői társaságot gyűjtsön maga 
köré, Antonio Loschi, a Cicerót magyarázó nyelvész, a költő 
Agapito Cenci és mások személyében, amelynek erősen eroti- 
kus, sőt, obszcén tartalmú versezeteiből aztán Poggio szerkesz- 
tésében egy , Facetien" címet viselő egész gyűjtemény állt össze. 
Az adatok szerint ez valami kései Boccaccio-utánzat lehetett, 
felszarvazott férjekről, élvvágyó nőkről, és az egyházat sem 
kímélve: buta papokról, erőszakos gyóntatókról, és így tovább. 
Poggio ezeken az összejöveteleken, amelyeket a pápai palotá- 
ban tartottak, magát V. Márton pápát is gúnyolta fösvénységé- 
ért, aki természetesen ezekről a tréfálkozásokról nem tudott. 

Az új pápa, IV. Eugén ezek után nem csoda, ha nem szívlelte 
Poggiót. De eltűrte a vallásilag közömbös humanistát, mert 

pamflet-író képességével a pápai : tekintély ellen harcoló koncili- 
aristák — zsinatpártiak - ellenében jó szolgálatot tett. IV. Eugén 
eleinte különben sem ült szilárdan a pápai trónon. Egy velencei 
kolostorból jött, anová a humanizmus szelleme egyáltalán nem 
hatolt el. Uralkodása elején egy népfelkelés eltávolította Rómá- 
ból, a bázeli zsinatnak egy szakadár része pedig méltóságától 
megfosztottnak nyilvánította. Csak a firenzei köztársaság 
támogatásával tudta uralmát megtartani, s végül megszilárdíta- 
ni, azáltal, hogy visszatérhetett Rómába. Alatta az egyházi 
állam igazgatása háborúspárti bíborosok és condottierik kezére 
jutott, ugyanakkor IV. Eugén személyes környezete kizárólag 
szerzetesekből állt. A ferencesek reformja, az obszervantizmus 
volt az egyetlen, ami igazán érdekelte, s amiben ügybuzgónak 
mutatkozott. 

Poggio kifejezése szerint mint , buzgó hangyák" nyüzsögtek 
a pápa körül az obszervans minoriták, s ezek között érezte iga- 
zán jól magát, velük tudott csak beszélgetni. Ez az egyoldalúság 
már azért ís rossznak bizonyult, mert uralkodása második felé- 
ben nagy számban özönlöttek Itáliába az unióról tárgyalni 
akaró görögök, a mohamedán veszély hatása alatt. Eugén pápa 
azonban nem figyelt eléggé ezekre a törekvésekre. Igaz, hogy a 
görögök igyekezetében is több volt az aktuális politika iránti 
hajlandóság, mint az egyházi buzgalom. 

És ez volt az a terület, amely a pápai diplomácia és célkitűzés 
magasságába tartozott, és itt már Cesarininek is több lehetősége 
nyílhatott tehetsége érvényesítésére. 

A görög egyház, Konstantinápoly küldötteinek legművel- 
tebb képviselői ugyanis Cesarini bíboros asztalánál gyűltek 
össze. Mégsem úgy fordult a dolog, hogy Cesarini szónoki 
tehetsége a latin egyház felé való közeledés számára egyen- 
gette volna az utat. Sokkal inkább hatott itt is egy ellenkező 
tendencia. Nem olyan, mint Poggio kis , humanista" kunco- 
gása a pápai palota zugában, hanem sokkal megejtőbb és a kor 
kultúrájára sok tekintetben nagyobb hatású. Az egyháztól 
messze vezető, kanyargós útvesztőkben azonban itt sem volt 
hiány. 

PLATÓN CSILLAGA 


A középkornak oly sokáig névtelen tömegei, melyek mellett 
csak az uralkodók és a szentek nevei maradtak fenn, mintha, 
antik mintára, ismét megszínesedtek volna. A történelem szín- 
padán még a királyok fénye is elhalványult egy kissé, az előtérbe 
lépő kultúraterjesztők : a tanítók, költők, művészek fényéhez 
képest. Ez az új fényesség kezdetben ugyan még kissé erőltetett, 
túlságosan racionális, értelemmel mesterségesen kigondolt volt, 
s az érzelmek heve csak késve követte. Nem tűnt fel Petrarcához 
hasonlatos költőegyéniség, annál több Poggióhoz hasonlatos 
kis humanista, pamflet-író, a tudósok között pedig elsősorban 
nyelvészek; várattak még kissé magukra a nagy filozófusok és 
művészek. A latin kultúra köre ekkor is élesen mutatta a maga 
sajátos, racionalista, észelvű ábrázatát, amely a számtani arányú 
szerkesztésben és rendszerezésben kielégülve szinte elfeledke- 
zik olykor az értelem munkáját kiegészítő, , belső tűz"-ről. S 
mint ahogy a XII. század végén keletről oly fontossá vált a 
görög kultúra, s ezzel együtt a platonikus-dionysosi hatás, most 
is felbukkan valami más, de némiképp hasonló jelenség. 

Rómában és Firenzében az unióról tárgyaló görög egyház 
képviselőin keresztül jelentkezik ismét, most a latin kultúra 
megújulása idején Hellasz szelleméből is valami, amit platoniz- 
musnak nevez majd a kultúrtörténetírás. Fő képviselője, görög 
földről újra Itáliába ömlesztője, kezdetben voltaképp egyetlen 
ember, az író és szónok Gemisztosz Plethon, aki az egyesülés 
útját kereső görögök egyik képviselője volt az 1439-ben Firen- 
zében ülésező zsinaton. 

A szellemi talaj ekkor már készen állott, ugyanis a század 
eleje óta, az európai egyetemek hanyatlásával párhuzamo- 
san, vándortanítók jelentek meg Itáliában — köztük sok me- 
nekült görög -—, később pedig olyan itáliaiak, akik utazásaik 
közben görög földet is láttak. A frisseség rég elszállt már 
az uralkodói parancsra, esetleg pápai, főpapi intézkedésre lét- 
rehozott, szigorú szabályzatú egyetemekről, ahol — ha Arisz- 
totelész maga nem is — a szárazzá merevedett skolasztikus 

filozófia, a maga élettelen szőrszálhasogatásaival gúny tárgyává 
vált. 

A vándortanítókat már csak azért is nagyobb varázs övezte, 
mert tanítványaikkal magániskolákat alkottak, amelyek nem 
kötődtek semmiféle adminisztrációs-politikai rendtartáshoz, 
hanem a görög hagyományú akadémia platonikus: , sétálva 
oktató" — az egykori Akadémosz kertjeiben való platóni tanítás 
szellemét igyekeztek felújítani. A szabad keretek a gondolko- 
dást is új vágányokra terelték. 

Más kérdés, hogy az új vágányokon haladó gondolkodás, az 
egyoldalú racionalizmus felé hajolva, egyelőre a bölcselkedés- 
ben a mechanisztikus irányt fejlesztette tovább. A skolasztika 
elsivárosodása ugyanis — mint rendesen történni szokott — a 
keretek avulásával, a belső tartalomról is elterelte a figyelmet. 
Már nem a test és lélek dualizmusa, kölcsönhatása volt az érdek- 
lődés középpontja. Az új gondolkodás testben és lélekben már 
csak éles ellentétet látott, vagy pedig kizárólag a testi matéria, 
illetve lelki szféra egyoldalúsága felé fordult. 

A Platón filozófiája nyomán életre kelt neoplatonizmus — egy 
ráció feletti, magasabb rendű szellemi-érzelmi világba való bete- 
kintés sejtelmével — már Szent Ágostonra is döntő hatással volt, 
s az ő egyénisége és írásművészete segítségével a latin keresztény 
egyházi gondolkodás és misztika alapjaiba ágyazódott. Most, 
a reneszánsz századában ismét jelentkeztek a neoplatónista 
források. 

Gemisztosz Plethon, ez a nagy hatású aggastyán természete- 
sen távolról sem ért fel egyéniségével Ágostonhoz. Sőt, még 
önálló gondolkodónak sem nevezhető, hiszen sajátos filozófiá- 
ját, mint azóta a kutatások kimutatták, igen sokféle helyről 
válogatta össze. A firenzei zsinaton részt vevő görög filozófus, 
miközben nem titkolta el mély megvetését a nyugati skolasztika 
iránt, Platónra hivatkozott. S ezt annál könnyebben tette, mivel 
Itáliában még ekkor sem ismerték igazán Platónt közvetlenül, 
eredeti művei alapján. Valójában ő sem ismerte, hiszen egy kései 
platonikustól, Proklosztól merített legtöbbet, az ő nevét azon- 
ban - talán épp ez okból -— óvakodott megemlíteni. Annál többet 

emlegette Pythagorast és Zoroastert, valamint az athéni eleuzi- 
szi misztérriumokat megalapító E umolposzt. De a krétai 
Minosz, Lykurgosz, Iphitosz, Porphyriosz és Jamblikhosz is 
forrásai között voltak. E sokféle forrásból egyfajta , misztikus 
teológiát" alakított ki, ő is meglehetősen racionalista módon. 
Ezekben a gondolatokban azonban számos vonatkozás utalt az 
észfelettire, a titokzatosra, a varázslatosra, melyet a görög iste- 
nekben való hit politeizmusa tett teljessé. Már ebből látható, 
ami különben meg is felelt a valóságnak, hogy Plethon nemcsak 
a latin kereszténységnek és az unió gondolatának volt az ellen- 
sége, hanem saját, görög keresztény egyházához sem tartozott. 
Szellemi gőgben az egész keresztény tanítás fölé magasodó épít- 
ményt akart kiokoskodni, amely nemcsak a filozófiát, de a val- 
lást 15 helyettesíti. 

A kereszténységtől való elfordulás még mágusok és hindu 
brahmanok hatásának elfogadását is jelentette nála, akiknek 
homályos képzeteihez alkalmazta — hogy liturgikus színezetű és 
vallásos látszatú legyen — az egyházi rituálét 15. Ezekben harsány 
himnuszok, kézemelések és térdhajtások is szerepeltek. Plethon 
tehát inkább hasonlított egy szemfényvesztő mágushoz, mint 
nagy gondolkodóhoz. Hogy hatása mégis megnőtt rövid, 
néhány éves zsinati szereplése alatt, nem csupán azért történt, 
hogy megtévesztett sok itáliai humanistát. Fontosabb volt, 
hogy a zsinat idején Firenzében éppen Cosimo Medici kor- 
mányzott, az ekkor már létező , Múzsa-köztársaság" feje, aki 
nagy fogékony sággal viseltetett az antik kultúra vagy annak vélt 
elemei iránt. A Cesarini asztalánál 15 szónokló, vallásos és neo- 
platonista köntösbe burkolózó Plethon volt az, aki Cosimo 
Medicit különösen megragadta. És éppen ezért született meg 
Firenzében a platonikus akadémia alapításának eszméje. Az 
eszméből valóság lett, a tanítványokból tanítók, akik végül már 
nem Plethon mágiája, hanem a görög nyelv mélyebb megisme- 
rése, majd a könyvnyomtatás terjedése révén később, az igazi 
Platón nagyobb megismerése felé egyengették az utat. 

Az igazi Platón elméletei nem csupán az ész fölötti irraciona- 
lizmus, hanem a nagyon is racionálisan berendezett, költészet 

ellenes , mintaállam" a falanszter matematikai módon megszer- 
vezett tájaira is elvezettek. A reneszánsz világa azonban ez iránt 
éppúgy nem érdeklődött, mint azok iránt a platóni gondolatok 
iránt sem, amelyek szerint a , mintaállamban" majd a nőket 15 a 
férfiakhoz hasonlatosakká kell formálni (Timaiosz). Ellenkező- 
leg. A reneszánsz Platónban éppen a nagy költőt, a művészt 
tisztelte, aki Állam-ának hírcs barlanghasonlatában a földi való- 
ságokat csak egy tisztább, ragyogóbb égi valóság árnyékképei- 
nek látja. 

Ez a platonizmus színezte, mélyítette az itáliai, latin jellegű 
reneszánszot, de már nem az e világ megvetésére tanította, mint 
a középkort. A neoplatonizmus a látható formák szépségének 
költészettanává alakult. 

A platóni nagy ellentmondást: a szigorú ésszerűséget és a 
valóságos igazság elérését csak egy földöntúli szenvedélyben 
remélve — nem Plethon bűvészkedő szemfényvcsztése ol- 
dotta fel a korban. Nem ő, hanem Cesarini bíboros egy másik 
asztali társa jutott platóni magasságba, anélkül, hogy hivat- 
kozott volna a görög filozófusra, hiszen a saját felismerései 
után ment. Ez az asztaltárs nem ebben az időben, hanem valami- 
vel előbb evett együtt Cesarinivel. Nikolaus Cusanus volt 
e neves tanítványa valaha Cesarininek, maga is szegény fiú, 
de német földön, Cues-ban, a Mosel folyó mentén született. 
Ő maga is az egyházi pályán emelkedik, a bázeli zsinaton 
is ott van, s kitűnik sokoldalú képességeivel. Jogász, teológus, 
matematikus egy személyben, s olyan gondolkodó, aki a szi- 
gorú rációt követve és mérlegelve eljut ismét a misztika kü- 
szöbéig, mint a középkor teológusai. Cusanus, aki a csillagok 
járását vizsgálva már Kopernikus előtt megsejti, hogy a föld 
nem középpontja a világegyetemnek, a modern gondolkodók 
előde ebben a felismerésben. Gondolatai azonban az emberi 
ráció előtt sem borulnak le, mint az egyoldalú észtisztelők 
esetében ez olyan sajátságos. Cusanus a rációból sem csinál 
bálványt. Ő olyan bíráló, aki a rációt is megkritizálja, s ezzel 
a platóni valóság távol fekvő ideáit — anélkül, hogy ez tuda- 
tos célja lenne — elkülöníti az emberi észjárástól. Az ideák vilá- 

gát a végtelenség birodalmába utalja, az emberi észt pedig a 
véges dolgok határai közé. 

,A véges és a végtelen nem állítható egymással viszonyba" 
ez Cusanus felismerése a különböző korok egyoldalúságaiban. 
Ezért tudja: arra nem törekedhet, hogy Isten létét matematikai 
úton bebizonyítsa, mint a középkor skolasztikusai próbálták. 
Cusanusnál azonban ez a felismerés nem a hit elvesztését ered- 
ményezi, mint azoknál, akik az emberi értelemnél nem láttak 
magasabb rangot. Cusanus az emberi ész korlátait 15 a matema- 
tika nyilvánvalóságával észleli, de egyúttal — misztikus tapaszta- 
latból is. Ez a tapasztalat készteti annak kimondására, hogy 
a fogalmi gondolkodás fölött a , visio intellectualis" áll. Ezt mai 
szóval intuíciónak mondanánk, értelmi látásnak. S ma már azt 
is elmondhatjuk, hogy ez a művészi ihlet alapélménye, kiindu- 
lópontja. A kor, a reneszánsz nagy művészet-fellendülésének 
kora a gyakorlatban már ráébredőben volt a művészi alkotás 
jelentőségére, és arra készült, hogy azt az élet csúcsára helyezze. 
A művészetről való elmélkedés azonban még hátra volt, még 
csak tudománynak tartották a művészetet — maga Leonardo is 
tudománynak írja le a festőművészetet —, de Cusanus az, aki 
megtalálja az értelem kétféle szerepét, és világosan elkülöníti 
egymástól. A fogalmi gondolkodás nem az értelem utolsó szava, 
utána még következik az értelmi látás, melyet a misztikától az 
különböztet meg, hogy nem szűnik meg vele az emberi tudat- 
működés. 

Platón ideavilága is az értelmi látásnak ilyen birodalmát 
mutatja a fogalmi gondolkodás határain túl — mondhatnánk 
erre. De azt is hozzátehetjük, hogy maga Cusanus sem mond 
egészen újat. Ő is csakúgy, mint minden emberi gondol- 
kodó, új tömlőkbe tölti a régi bort. A fogalmi gondolkodás 
rangeséséről már a Szent Viktor-i iskola neveltjei és Bona- 
ventura is kitűnő tapasztalatokkal és ismeretekkel bírtak a 
XIII. században. De minden kor más és más hátteret ad. Más 
lett a jelentősége az újra feléledő gondolatoknak, hiszen már 
több, szerzett ismeretet tudnak megvilágítani a XV. században, 
mint a XIII-ban. 

Cusanus azonban, mint az északi német föld szülötte, nem 
lett eleven inspiráló erő a maga gondolataival az itáliai rene- 
szánszban. Egyházjogászi pályája mint apostoli vizitátort, 
éppúgy távoltartja különben is Rómától, mint Cesarinit a maga 
legátussága. Csakhogy Cusanus a mohamedánellenes, keresztes 
háborús eszmék politikájában sem válik érdekeltté. Bár rövide- 
sen, 1448-ban ő is a bíborosok közé emelkedik mint Brixen püs- 
pöke, német birodalmi területen, a pápai udvartól távol, műkö- 
dése nem érinti valójában azokat az eszméket és eseményeket, 
melyek a Hunyadiak korában zajlottak. 


KAPISZTRÁN SZENT JÁNOS 


Hiába látja úgy a modern korból visszatekintő kutató, hogy 
Cusanusnak a misztika kapujában megálló ismeretközlései az 
, intellektuális vízió"-ról mély rokonságban vannak az ébredő 
reneszánsz íróinak és festő-szobrászainak formáló vízióival. 
Ezekben az években egy egészen más típusú egyéniség jelentke- 
zett, méghozzá nemcsak a fejedelmi körökben, hanem helyen- 
ként valósággal megrázva a társadalom legmélyebb rétegeit, a 
nemeseken, polgárokon túl a legszegényebb nincstelenek és 
elnyomottak látókörében is. Ez a személyiség, amint a doku- 
mentumok elénk rajzolják, első tekintetre úgy tűnik, mintha a 
középkornak egy utolsó itt maradó árnyéka volna. Vele kell itt 
részletesebben foglalkoznunk, hiszen Hunyadi János barátja 
lett, élete végén döntő módon szólva bele Magyarország hatá- 
rainak megvédésébe. Valóban, sokat képvisel a régi, már kon- 
zervatívnak ható eszmékból az az egyszerű, ferences szerzetes, 
akit szülőhelyéről, az itáliai Capistrano kisvárosról nevez majd 
el az utókor, szentté avatása után Kapisztrán Szent Jánosnak. 
De jellemző rá az is, hogy míg élt, modernné tudott tenni, friss, 
eleven hatóerővé alakítani olyan halványuló egyházi hagyomá- 
nyokat, mint éppen a kanonizáció, a szentté avatás. S hogy őrá 
magára is, még életében mint eleven szentre gondoltak, azt 
mutatja egy feljegyzett kis esemény is. Capistranói János 

ugyanis nagy buzgalommal foglalkozott csak nemrég elhunyt 
mestere, Sienai Bernardin szentté avatásával, és egy ízben ebben 
az ügyben jelent meg kihallgatáson a pápánál. Az egyházfő 
elmélázva nézte a buzgó szerzetest és így szólt hozzá: , Ki fog a 
te szentté avatásodért buzgólkodni, János testvér?" Az ócska 
csuhában, durva fasaruban Jjáró-kelő szerzetes csak ennyit vála- 
szolt: , Szentséges atyám, a legnagyobb bűnös én vagyok. A 
bűnösök ilyet semmiképpen nem érdemelnek meg. Az Isten 
irgalmazzon nekem." 

Mikor eltávozott, a pápa így szólt a körülötte levőkhöz: , Ha 
János testvér az én időmben halna meg, őt azonnal a szentek 
sorába iktatnám." 

A mai ember, ezeket olvasva, hajlamos arra, hogy ne lás- 
son egyebet e leírásban, mint kegyes és kenetteljes papi beszé- 
det, melynek igen kevés a köze az élet valóságához. Kapisztrán 
Jánosról azonban eléggé sok dokumentumanyag maradt 
fenn, s ezek ismeretében annyit bizonyosan megállapítha- 
tunk, hogy a szavakat mindkét részről mélységes őszinteség 
sugallta. 

Egyfelől a pápa, a már humanista műveltségű, nagy könyv- 
gyűjtő, de mélyen szerzetesi szellemű V. Miklós bizonyos, 
hogy nagyra értékelte a ferences János testvér működését. Sza- 
vaiból mintha az előre látott dolgok aggodalma is kicsillanna. 
Mert az igaz, hogy korában nagy hatása volt Kapisztrán János- 
nak, de halála után, a , reneszánsz-pápák" világias életében sen- 
kinek sem volt elég ideje az ő szentté avatásával foglalkozni. A 
XV. században csak Hunyadi János fia, Mátyás magyar király 
volt az egyetlen, aki többször is sürgette a pápánál annak a 
Kapisztrán Jánosnak szentté avatását, aki élete végén a 
Hunyadi-ház barátjának számított, és akinek élete végső víziói- 
ban Magyarország sorsa lebegett a szeme előtt. Megjövendölte 
az akkor még gyermekifjú Mátyás jövendő királyságát és utána 
az ország elsötétedő jövőjét. De János testvér kanonizációja 
csak későn, 1724-ben, XIII. Benedek pápa által történt meg. 
Magyarország akkor már rég — a Habsburg-birodalom egyik 
gyarmataként — hordozta súlyos sorsát. 

Másfelől az 15 bizonyos, hogy János testvér, aki szenvedéstel- 
jJes, sivár, de meg nem alkuvó életében minden nyomorúságot 
olyan meglepő kitartással viselt, teljesen őszintén vallotta magát 
a legnagyobb bűnösnek. Hiszen a hivatalos kánon szerint 15, a 
saját nyomorúságának belátása, az érdemektől, a jutalmaktól 
való irtózás éppen a szentségre kijelölt személyek jellemzője. 

Pedig távolról sem indult olyan alacsony sorból, hogy szá- 
mára a ferences rendben, különösen a noviciátus idejének nyo- 
morúságai természetesek lehettek volna. Vagyonos családból 
származott. Apja a kutatások szerint német eredetű zsoldoska- 
tona volt Anjou Lajos nápolyi ellenkirály seregében a XIV. szá- 
zad végén. Anyja azonban olasz nő, és az ifjú capistranói Jánost, 
az apa korai halála után, testvéreivel együtt olaszként nevelte. 
A jogi pályára lépve, szép, világi karrier állt előtte. A perugiai 
egyetemen szerezte meg jogi doktorátusát, s előbb Perugiában 
bíró, majd Nápolyban, Anjou László király szolgálatában csak- 
hamar a legfelsőbb törvényszék elnöke lett, pedig még a har- 
mincadik évét sem érte el. Ekkor jelentkezik először lelkületé- 
nek a világias ügyektől elhajló iránya, mély érzékenysége és 
hajthatatlansága. A kegyetlen természetű László király alatt egy 
összeesküvésben részt vevő alattvalónak még ártatlan fiát is 
halálra ítélték, jóllehet azzal aszándékkal, hogy ez csupán elret- 
tentéssel szolgáljon és a vesztőhelyen majd kegyelmet kap. A 
fiatalember azonban nem bírta ki a megpróbáltatást; a halálos 
ítélet kihirdetésekor holtan rogyott össze, nem volt mód kegye- 
lemben részesíteni. A capistranói János ekkor lemondott bírói 
hivataláról. S ő, aki már kezdetben ellenzője volt az ilyenfajta 
ítéleteknek, hiszen ezt is csak a király akarata vitte keresztül, 
semmiféle unszolásra nem vállalt többé bírói hivatalt. Egyelőre 
még megmaradt állami szolgálatban és a király több város kor- 
mányzójává nevezte ki. Ebben a tisztében érte meg László 
halálát is, mikor nővére, II. Johanna — az egykori III. Károly 
nápolyi, és II. Károly vagy , Kis Károly" néven ismert magyar 
király — másik gyermeke ült a trónra. A Perugia városban kitört 
lázadás idején aztán, béketárgyalások közben, capistranói 
Jánost a lázadók elfogták és börtönbe vetették. Itt, ahónapokig 

tartó, nehéz fogságban, mikor már egy szökési kísérlete után 
szigorított körülmények között pincében, vízben, a falhoz lán- 
colva állt, jelent meg neki egy álomvízióban Assisi Szent Ferenc. 
Mint maga beszélte el, akkor értette meg, hogy hivatása a feren- 
ciek rendjébe szólítja. Váltságdíj fejében hamarosan kiszaba- 
dult, és ekkor nemcsak előkelő hivatalát hagyta ott 30 éves korá- 
ban, hanem menyasszonyát is, akit nemrég nőül akart venni. 
Ekkor kezdődnek csak hajthatatlanságának próbái. Nemcsak 
menyasszonya esdeklésének kell ellenállnia, hanem ugyanakkor 
a ferences rendfőnöknek könyörögnie kell, hogy felvegye Szent 
Ferenc fiai közé. Nem bíznak az előkelő állású férfiú állhatatos- 
ságában. Először csak ijesztgetik a szigorú fegyelem ismerteté- 
sével, az ócska ruhában, mezítláb való járással, a sanyarú élet- 
móddal. Mai ember számára már legendának tűnnek a régi for- 
rásoknak olyan elbeszélései is, melyekben a képzelet színes leí- 
rásai mellett a korabeli, középkori valóság rikító színei is látha- 
tók. Így az a jelenet, mikor a kérelmező makacs ostromára a 
ferences gvardián azt kívánja tőle: papi süveggel a fején, melyre 
összes vétkeit felírta, üljön szamárhátra, és így vonuljon végig a 
városon. Ezt meg is tette; a járókelők megdöbbenése és az utca- 
gyerekek csúfolódása, dobálózása közepette. Csak ezután 
hiszik el neki, hogy csakugyan komoly hivatás fűti. És amikor 
felveszik végre, akkor jönnek az igazi megpróbáltatások, 
melyek a régi katonaidők újoncévét is messze meghaladják, ha 
nem tartunk is valóságosnak minden elbeszélt esetet. Novi- 
ciusmestere mindenesetre egy laikus — vagyis egyszerű, tanult- 
ság nélküli testvér —, aki az alázatosság és engedelmesség paran- 
csára hivatkozva, korlátlanul kihasznál szinte minden alkalmat 
a nagy tudományú jogászdoktor megalázására. Szidja, mint egy 
rOSSZ kölyköt, korholja mindennap, megbünteti, térdelve kell 
ennie, égető forró italt — teát, lázas betegségében — lehörpintenie, 
magát ostoroznia, kenyéren é és vizen böjtölnie. És minden tapasz- 
talt buzgósága ellenére úgy kezeli, mint egy eszelőst. Még az 
sem marad ki az elbeszélésekből, hogy egy ízben az ,egyszerű, 
derék" újonc-mester a mosás idején arcul csapta az egyik forró 
kondérból kiemelt ruhával. Csoda, hogy nem égett ki a szeme. 

A jogászdoktor pedig, a törvényszék egykori legfelsőbb elnöke 
erre alázatos módon letérdelt új , főnöke? előtt, és még ő kért 
bocsánatot, az alázatosság és engedelmesség szellemében. 

Azért érdemes ezeket a futó részleteket is fölemlíteni életraj- 
zából, mert évek múlva ez a mindent alázattal elviselő férfiú 
nagy hatalmat kap az egyházban. Prédikációi, szónoklatai révén 
egyre növekszik a híre, már nemcsak rendjében. Ő is a kor nagy 
egyházjogászaihoz csatlakozik V. Márton pápa idején, Ccsarini 
és Cusanus mellett. De távolról sem népszerű feladatot kap, 
mikor 1426-ban a pápa az eretnek szekták clleni inkvizítorrá 
nevezi ki. 

Csakhogy Kapisztrán kezében mintha cz a rideg, embertelen 
hagyományú feladat, olyan emlékekkel, mint amilyen a XIII. 
században Marburgi Konrád alatt is volt, átalakuláson menne 
keresztül. Nem azért, mintha a legfőbb törvényszéki elnök, és 
az alázattal térdelő szerzetes nem volna elég szigorú. De az az 
ember, aki egy igaztalan és számító halálos ítélet miatt vált meg 
bírói hivatalától, később sem tagadta meg önmagát. A fennma- 
radt akták arról vallanak, hogy olyan esetekben is a halálbünte- 
tés mellőzését kérte, amikor súlyos vétket, a , visszaeső eretnek- 
ség" esetét kénytelen megállapítani. Ne feledjük el, ez az a kor, 
mikor Rouenban egyházi bíróság ítéli máglyahalálra Szent 
Johannát! S ha az ő esetében az utókor meg is állapította az elfo- 
gultságot, a tévedést, s rehabilitálta őt, sejthetjük, hogy a kor 
általános, háborús, harcos szelleme, amely a szellemi fegyverek- 
től nehezen tudta csak elválasztani a testi fegyvereket, s több- 
nyire a kettőt együtt alkalmazta, más esetekben is túlzásokra 
ragadtatta magát. 

. Természetes tehát, ha Kapisztránnak még , enyhébb" fellé- 
pése is képtelenségnek tűnik ma már a más hitet vallók, a zsidók, 
vagy a Joachim-féle szekták utódai, a fraticellik esetében. De 
mégis az marad a jellemző rá, hogy mindenütt a megbékélést 
keresi először, és csak ott, ahol kemény ellenállásra talál, lép fel 
a felsőbb hatóságai által parancsolt eréllyel. 1430-ban már nem- 
csak a fraticellik, hanem minden más eretnekség ellen jogot kap 
a fellépésre Itália területén. 

Ezzel a megbízatásával jár az a körülmény, hogy örökösen 
utazik, sohasem egyetlen kolostor lakója. Az Abruzzók hegyi- 
falvaiban, ahol a különösen eldurvult lakosság még a vérbosszú 
szellemében irtja egymást, már feltűnik inkvizítori működésé- 
nek az a sajátossága, mely az ő alakjához fűződik széttéphetetle- 
nül. Mert Kapisztrán nemcsak inkvizítor, vizsgálóbíró, jogász, 
hanem népmissziós lelkipásztor is. Az olasz hegyilakók között 
bontakozik ki talán először legjobban ez a tulajdonsága. Hiszen 
itt nem az a baj, hogy az emberek másképpen értelmezik a hitet, 
más tanítást akarnak belemagyarázni a római egyház tanaiba. Itt 
egyszerűen harag és gyűlöltség uralkodik, az emberek acsar- 
kodnak egymásra, mindennapos a verekedés és az öldöklés. 
Még akkor is, mikor egy helyen mint békebíró — végre úgy lát- 
szik —, rendet teremt, a makacs haragosok nem tágítanak, és az 
egyik falusi lakos, akire rátámadtak, szétnyílt koponyával, 
kiloccsant agyvelővel, haldokolva marad az útszélen. Az orvos 
nem tud rajta segíteni. Ekkor ér oda Kapisztrán, és elsimítva a 
véres koponyán az útban levő hajszálakat, kezével összeszorítja 
a szörnyű fejsebet, ezekkel a szavakkal: , Jézus Krisztus nevé- 
ben kelj fel, és légy egészséges." Az imént haldokló pedig azon- 
nal felkel és semmi baja többé, csak a forradás nyoma marad 
meg a koponyáján. Az egykorú tanúk, akik ismerték, úgy vall- 
ják, hogy késő öregkort ért meg ez az ember. A faluban pedig 
erre helyreállt a békesség. Ettől kezdve kísérik Kapisztránt 
a különösnek mondott jelenségek, melyeknek híre egyre növe- 
kedik. 

Az is feltűnt 1431-ben, mikor Aguila városában, Rómától 
három-négy napi járásra tartózkodott, hogy február 20-án meg- 
mondta V. Márton pápa halálát, pedig ott ezt akkor még senki 
sem tudhatta. Nem sokkal később pedig úgy köszönti Gabriele 
Condulmero bíborost, mint az eljövendő, új pápát. Gondolha- 
tó, hogy ez is mély hatást keltett, mikor IV. Eugén néven való- 
ban őt választották meg pápává. IV. Eugén püspökké akarja 
kinevezni, de Kapisztrán nemcsak alázatosságból hárítja el a 
megtiszteltetést, hanem azért is, mert más küldetést érez. Neki 
az a hivatása, mondta, hogy ne kis területre legyen bezárva, 

hanem az egész földkerekség minél szélesebb területein hirdesse 
az evangéliumot, Krisztus hitét. 

A népmisszióhoz akar tehát hű maradni, s valóban ezt foly- 
tatja, most már úgy is, mint az összes eretnekek felkutatására 
kinevezett főinkvizítor. S jellemző működésére, hogy ebben a 
rideg korban ír olyan levelet is, amelyben arra kér egy püspököt, 
ne használja gyakran a kiközösítés fegyverét. Velencében pedig 
egyenesen felment egy csoportot az eretnekség rosszindulatú 
vádja alól. 

1436-ban tölti be ötvenedik életévét, s rövidesen súlyos beteg 
lesz. Felgyógyul, de fizikai ereje többé nem a régi, s mikor 1440- 
ben a pápa maga elé rendeli, hogy új megbízatásokkal lássa el, 
valósággal félni kezd. Milánóban tartózkodik ekkor, s több 
levélben kéri pártfogóit, hogy hassanak oda a pápánál, hagyja őt 
ott, ahol van. Engedelmeskedni kész ugyan mindenben, de ha 
lehetséges, nyugalmat kíván. A Sienai Bernardin testvérnek, 
akinek tanítványa volt a rendben, egyenesen azt írja: , Én 
ugyanis már törődött vagyok, öreg, nyomorék és beteges, 
gyönge és a halálnak eledele." (Antonio da Palermo: V. tom. III. 
vol. 55—58.) 

Ő, aki, mint hírlik róla, néha a jövőbe lát, nem is sejti, hogy 
élete igazi fontos tevékenysége még hátra van, és hogy még 
tizenhat évig fog élni. 

1442-ben Burgundiába utazik egyházi küldetésben, majd 
visszatérve Nápolyba siet és diplomáciai feladatokat lát el V. 
Alfonz királynál. Nem sokkal utána már Rómában tűnik fel, de 
innét visszamegy Szicília szigetére, Palermóba. Itt tartózkodik 
1444-ben a várnai csata évében is. Itt értesül nagy és kedves taní- 
tómestere, a Sienai Bernardin haláláról. Azonnal útra kel Agui- 
lába, hogy jelen lehessen a temetésen. Húsz napig várnak a 
temetéssel, hogy János testvér megérkezzék. Jánosnak első dol- 
ga, hogy megnézze a holttestet, aztán azonnal a szószékre siet, 
és kihirdeti a népnek, hogy nagy csodákat fognak látni, mert 
Bernardin testvér Isten szentjeként halt meg. 

S valóban: még a temetés előtt a koporsónál 14 csodajelet 
jegyeztek fel. Később, egy év leforgása alatt, amikor buzgólko- 

dására a pápa őt bízta meg Bernardin szentté avatási perének 
lefolytatásával, összesen 101 csodát gyűjtöttek össze. Vannak 
írók azonban, akik ettől függetlenül úgy vélekednek, hogy a 
csodásnak mondott események nagy része már Kapisztrán 
János testvér alakjához fűződött, és ő csak szerénységből tulaj- 
donította valamennyit Bernardinnak. 

Annyi tény, hogy nagy szorgalommal, hét évig folytatta ezt a 
kanonizációs vizsgálatot, mely csak 1451-ben fejeződött be 
Bernardin szentté avatásával. De ekkor már nagy néptömegek 
várták mindenütt Jánost, bárhová ment, főemberek és szegé- 
nyek, főpapok és egyszerű szerzetesek, asszonyok és leányok 
tolongtak a nagy sokaságban. Nem a főinkvizítort látták benne, 
hanem a népmissziós térítőt. 

De azért, ha riem kívánt is a régi, rettegett főinkvizítorok 
utóda lenni, Kapisztrán János nagyon szigorú volt. Sohasem 
úgy, mintha saját hatalmát vagy akár az egyháznak valamilyen 
világi zsarnokságát hirdette volna, bármennyire keveredtek is 
ekkor egyház és állam szoros kapcsolata révén egyes dolgok. 
Kapisztrán azonban mindig megtalálta azt az utat, amelyben a 
nagy tömegek előtt mintha szétnyitná e világ homályos függö- 
nyét és földöntúli dimenziókat tárna fel. 

A tömegekre elsősorban nem az eretnekségek felkutatásával 
hatott, hanem prédikációival, melyeknek lényege valójában 
mindig a bűnbánatra való felszólítás volt. Mindig latinul beszélt, 
tehát csak Itáliában értették közvetlenül. Más nyelvű országban 
— s erre egyre több alkalma lett — mindig ott állt mellette a tol- 
mács. Az is előfordult, hogy rögtönzött, de többnyire előre 
megtervezte beszédeinek gondolatmenetét. Ezt lediktálta, hogy 
a tolmács a kezében tarthassa, ezzel 15 megkönnyítse munkáját. 
Ezeknek a fennmaradt beszédvázlatoknak alapján tudjuk, 
milyen részletes okfejtéssel tárgyalta abűnbánat szükségességét 
és vizsgálta annak elemeit. A teológus és a jogász mintha mind- 
végig együtt élt volna benne. 

Hallgatóit azzal döbbentette meg, hogy elemi erővel festette 
eléjük beszédeiben az emberiség közös sorsát, a halált. Azt nem 
kellett bizonygatnia, hogy minden ember meghal. De ő újra és 

újra felhívta arra a figyelmet, hogy a halál után a lélekre ítélet 
vár, ha pedig nem élt megfelelően, akkor örök kárhozat. 

Miként Cusanus gondolataira, őrá is elmondhatjuk, hogy 
nem mondott újat: mindez a keresztény egyház régi, eredeti 
tanítása volt, s az a mai napig. De Kapisztrán drámaian vezette 
le askolasztikahagyományos hármas beosztásának megfelelően 
a haláltól való félelem három okát. A halál szükségességét, 
elkerülhetetlenségét, mindenki számára való közelségét, s végül 
időpontjának bizonytalanságát, előre való kiszámíthatatlan- 
ságát. 

A halál közelsége, az ítéletre és a kárhozatra való lehetőség 
még fokozottabb hatásúvá vált beszédeiben, mikor felvilágosí- 
totta a hívőket, hogy ne becsüljék le, ne kicsinyeljék le a vétke- 
ket, a halálosnak nevezett bűnök jelentőségét. Szemük elé tárta, 
hogy hiába él valaki egyébként rendesen, és jót is tesz, ha csak 
egyetlen halálos bűne van, amelyet nem tud töredelmesen meg- 
bánni, és ahhoz ragaszkodva hal meg, akkor menthetetlenül a 
kárhozatra jut. Felsorolva ezeket a főbűnöket, nemcsak az 
emberölést, hanem utána mindjárt megemlítette a rágalmazást 
is, mint a gyilkossághoz hasonlót, mellyel egy ember jó hírét 
ölik meg, továbbá az anyagiakhoz való kapzsi ragaszkodást, 
mások súlyos megkárosítását, a szegények elnyomását jelölte 
meg, de a testiség bűneiről sem feledkezett meg. Sőt, e kezdődő 
reneszánsz korban, amikor az erotika az emberi testre irányuló 
nagyobb figyelem révén szabadabban kezdett megnyilvánulni, 
súlyos figyelmeztetésként-hatottak szavai: 

, Ha annyi és oly nagy dolgokat műveltél is, ha templomokat 
építettél is, ha javaidat szétosztottad a szegények között, ha 
Istennek parancsait megtartottad is — de ha egy nőt megnéztél, 
bár semmit sem szóltál hozzá, meg sem érintetted, de szívedben 
megkívántad és ebbe beleegyeztél, s úgy halsz meg, hogy bűn- 
bánatot nem tartasz, . . . mit használnak neked a sok jótetteid? 
Semmit." (Eugen Jacob: Johannes von Capistr. II. Theil, 3. Fol- 
ge, 99. XXVI. beszéd.) 

Ez a szigorúság más és több volt, mint a puszta, jogászi főink- 
vizítori szigor. Ezek a lélek mélyére hatottak, mint ahogy azok 

a megjegyzései is: ne higgye senki, hogy a gyermek nem tud 
halálos bűnt elkövetni. Hatéves kor után a gyermekeknek is van 
felelősségük. 

De amint a félelmetes dolgokat elmennydörögte — a szemta- 
núk szerint olasz módra, nem csupán kezeivel, hanem lábaival 
is gesztikulálva —, egy látszólagos újabb szigorúsággal nyitotta 
meg a vigasztalás kapuit. A kétségbeesés a legsúlyosabb bűn! 
— hirdette — , Ne tégy úgy, mint Káin és Júdás!" Emlékeztetett 
arra, hogy Jézus még az őt eláruló Júdásnak is megbocsátott vol- 
na, hiszen a kereszten függve is ellenségeiért imádkozott. Júdás 
kétségbeesésén múlt, hogy nem kért bocsánatot, ezért nem is 
kapta meg. , A bocsánatot bármikor el lehet nyerni!" — kiáltotta 
a vigasztalást Kapisztrán a tömegeknek. 

Ehhez azonban valódi bűnbánat szükséges. És részletesen 
felsorolta itt az igazi bűnbánat elemeit: a bűn beismerését, a szé- 
gyenérzetet, önmagunk megvetését, az istenfélelmet, a fájdalom 
érzését, kitartást a megújulásban é és az Isten iránt való tiszteletet. 

Így hirdeti a félelmet és az örömet, a kárhozatot és megbocsá- 
tást egyszerre, és még valamit: különös hangsúllyal a megváltó 
Jézus Krisztusnak, az emberré lett Isten Fia édesanyjának, Szűz 
Máriának tiszteletét. Ez az a kultusz, amely már a gótikában 
kivirágzott, s ez az az idő, amikor a ,rózsafüzér"-nek nevezett 
egy Miatyánk-tíz Üdvözlégy kialakuló sorozatában gondos- 
kodnak Mária tiszteletéről. S ez az a tisztelet, amely a legtöbb 
ellenkezést váltja ki a római és a görög egyháztól eltérő keresz- 
tények, ekkor a husziták, később majd a lutheránusok és kálvi- 
nisták részéről. Kapisztrán korában még élő gondolat egy-egy 
országot hivatalosan is Isten Anyjának, Szűz Máriának szentel- 
ni, vagy egy régebbi ilyen felajánlást tiszteletben tartani és újra 
élővé tenni. Kapisztrán tudta, hogy a XII. században VII. Lajos 
király Franciaországot Szűz Máriának ajánlotta, és azt is tudta, 
hogy ezt tette országával Szent István magyar király is. 

1446-ban IV. Eugén pápa Franciaországba küldte. 1447-ben 
tért vissza Itáliába. S ekkor egy jó ismerőse, Giacomo de Fran- 
chis, akit feleségével együtt beöltöztetett Szent Ferenc rendjébe, 
egy napon meglátogatta Aguila városában, ahol Sienai Bernar- 

din teste nyugodott, várva ,az oltárra emelésre", tehát — a 
szentté avatásra. Giacomo arról beszélt, hogy ,nem ismerjük 
Isten akaratát. Isten nekünk adta Szent Bernardin testét, és a te 
testedet is oda fogja adni a mi üdvösségünkért.?" Kapisztrán 
János erre azt felelte: , Én nem halok meg ezeken a részeken" 
Giacomo pedig erősködik: , Bizalommal beszélek atyám, atya- 
ságod jól tudja, hogy Bernardino Sicnából való volt és meghalt 
Aguillában, te pedig meghalsz Sienában talán." 

S Kapisztrán János ekkor az összes rendtársak előtt megismé- 
telte: ,Én nem halok meg Itáliában." 

Talán már ekkor sejtette, hogy életét egy nagy tettel Magyar- 
országon fogja befejezni? 


VÍZIÓ MAGYARORSZÁGRÓL 


A kor ellentétei nagyok és különböző dimenziókban feszül- 
nek. Óriási távolság választja el a firenzei zsinat résztvevői közt 
szónokló titokzatos mágust, a platóni világnak keleties elemek- 
kel vegyített arisztokratikus feltámasztóját, Pléthont, a görög 
istenek bűvészét a népmissziós Kapisztrántól, a mezítlábas 
franciskánustól, aki bűnbánatról és kárhozatról mennydörög a 
köréje sereglett egyszerű tömegnek. De azért nem kevésbé 
varázslatos, mint Gemisztosz Pléthon, sőt, azok a csodák, 
melyek az egyszerű nép szónokához fűződnek, bár megmagya- 
rázhatatlannak tűnnek, de nem homályosak, nem burkolóznak 
sem a tudományosság, sem a miszticizmus útvesztőibe. A 
tömeg saját szemével láthatja, hogy a betegek meggyógyulnak, 
a bénák járni kezdenek, amint megkapják Kapisztrán áldását. S 
bármennyire túlozzák is a hírét, sok esetre ráfogják később, 
hogy , csoda" — ami nem volt az, még így is megmaradnak köz- 
tük egyelőre megmagyarázhatatlanok, mint például halottak 
életre keltése. 

Pléthon Konstantinápolyban éppen ezekben az időkben, 
1451-ben halt meg, amikor Kapisztránnak, a hatvanöt eszten- 
dős prédikátornak híre kezd Itália határain túl terjedni, és a 

Rómában 1452-ben császárrá koronázott Habsburg német 
királynak, III. Frigyesnek meghívására, Németország földjére 
most kell indulnia. Német, cseh és lengyel föld várja a főinkvizí- 
tort és hittérítőt, viták és ellentétek a huszitákkal és zsidókkal, 
elébe özönlő papság és nemesek, az egyszerű nép újabb és újabb 
tömegeivel és az Oltáriszentséget hordozó körmenetekkel. De 
Kapisztrán vándorútja mintha nem akarna véget érni, minden- 
hova hívják, mindenhova elmegy, de sehol sem marad sokáig, és 
rövidesen egy vízióról kezd beszélni. Egy olyan országról, ahol 
feladatának végső beteljesedése várja. S ez az ország nem a szü- 
lőföldje, Itália, nem III. Frigyes birodalma, hanem Európának 
ekkor már lassan keleti végvidékké váló része a terjeszkedő, 
örökösen támadó mohamcdán seregek tőszomszédságában: 
Magyarország. 

A történetíró, a múltba visszatekintve, csak arra képes, hogy 
az új platonikusok feltűnésére utalva, Platón híres barlangha- 
sonlata módjára idézze maga elé az eltűnt eseményeket, alako- 
kat, képeket. Az emberek egy barlang nyílásában ülnek, írta 
Platón, de háttal a nap izzó fényességének. Csak azokat az 
árnyakat látják, melyeket a kintről beszüremlő világosság vetít 
a barlang falára, velük szemközt, s nem magukat a hátuk mögött 
levő, napfénytől megvilágított dolgokat. Az ideák tündöklő 
világát csak akkor pillanthatnák meg, ha nem ülnének leláncol- 
va, és hátra tudnák fordítani a fejüket. 

A történetíró számára is így jelenik meg a korabeli Magyaror- 
szág a maga homályos, vetített árnyaival. Tömegek mozognak, 
de ezekből csak a szétváló csoportozatokat, az élen járó, nagy 
hatalmú főúri , ligákat" , a pártokat lehet valamelyest megkülön- 
böztetni. Ezek a csoportozatok úgy gomolyognak az ország 
történetének e sejtelmes félhomályában, hogy élesen szembeke- 
rülnek egymással. De ugyanakkor egészen elkülönülnek a nagy 
tömegektől is, mintha azoktól teljesen függetlenné válnának. 
Maga az ország is, mintegy tehetetlenül tűri, hogy a feje fölött 
intézkedjenek és a nagybirtokosok magánhatalmi érdekeiken 
mérjék le az állam létjogosultságát. Hiszen megint nincs király, 
az ország ismét gazdátlan. Először hét főkapitányt választ az 

országgyűlés, aztán kiválik egy magányos alak: az országnak 
csaknem teljhatalmú kormányzójává választott Hunyadi János. 
Ő az, akit még a legvilágosabban lehet látni, ő az, akinck gon- 
dolkodását nem szennyezi a magánérdek puszta önzése, aki 
nagy távlatokat tud felmérni. Magánérdekei természetesen neki 
is vannak, és igyekszik is összeegyeztetni ezeket a különféle 
főúri pártokkal. Közeledés jön létre a Garai-Cillei1-ligával. De 
Hunyadinál a végső cél mindig a , hazája" érdeke, mint ahogy 
Vitéz János tollával maga is leírja. A vele szemben állók számára 
az ország csak puszta eszköz, melyből a lehető legnagyobb 
hasznot sajtolhatják ki önmaguk kicsiny körének hasznára. 

A sötétebb árnyak között van a cseh Giskra, a királyné által 
behívott és a Felvidékre, Magyarország északi részére telepített 
, főkapitány", aki most a királyné fia, a csecsemőkorban megko- 
ronázott V. László nevében vereti a pénzt és tartja birtokában 
az ország gazdag aranybányáit — hasznukat magának tartva 
meg. Változatlanul sötét árny a Cille1Garai-atyafiság, amely 
átmeneti közeledést mutat ugyan Hunyadi kormányzó felé, de 
Cillei Ulrik — mint befolyásos nagy bátya — nem szűnik meg az 
ifjú V. László ,rossz szelleme? lenni. A legsötétebb árnyak 
azonban nem is a Felvidéket állandó rettegésben tartó Giskra 
cseh rablólovagjai, és nem is a Cilleiek, mert ezeket rövidebb 
úton le lehetne győzni. A legsötétebb árnyék most éppen a csá- 
szári trónra lép, s ez III. Frigyes, aki a magyar koronát változat- 
lanul magánál tartja. 

Nem azért, mintha misztifikálni kellene Frigyes alakját. Ő 
nem mágus, nem titokzatos, hanem egyszerűen csak hatalom- 
éhes, a más birtokára vágyó, és szándékait nyíltan el nem áruló, 
a maga halogató taktikájával, kitérő válaszaival kártyáit fel nem 
fedő. Hunyadi kormányzósága idején azonban nagyon hamar 
bele lehet látni ezekbe a kártyákba: Frigyes a koronát nem V. 
László, hanem a maga számára szeretné megtartani. Fegyveresei 
sem Magyarország törvényes védelmére nyomulnak be V. 
László nevében Győrig. 

Frigyes mögött voltaképpen az ősi, még Nagy Károlytól örö- 
költ gondolat lappang: a németség uralmát kiterjeszteni az egy 

kori avar birodalomra, a Kárpát-medencére, de legalábbis a 
Dunárg, az egykori Pannónia földjére. Bár az Árpádok idejéről 
már többször is meg kellett tanulniuk a német uralkodóknak, 
hogy ez a törekvésük teljesen kilátástalan, a terjeszkedés vágya, 
hol lappangva, hol nyíltabban, megnyilvánult. Sajátos, hogy 
éppen az ekkor még semmi jelentősebb tehetséget felmutatni 
nem tudó Habsburg-dinasztiában, ebben a a fiatal, nemrég még 
csak grófi házban összpontosult ez a törekvés. Zsigmond lányá- 
nak és III. Frigyesnek szívóssága sokat formált és torzított a 
magyar történelmen. 

Mint már említettük — a barlangba vetítődő nem e világi képek 
közül Hunyadi János alakját takarja legkevesebb homály. Ha 
tovább tartjuk a platonikus hasonlatot, a régi, Európát nem csak 
védő, hanem környezetében nagyhatalmat is gyakorló egykori 
Magy arországnak á árnya látható az élet barlangfalán. A magya- 
rok számára ez a legragyogóbb idea. Éppen azért, mert annyira 
közelien valóságos volt. Az ekkor élő, meglett emberek még 
gyermekkorukból, vagy apáik, nagyapáik elbeszéléséből jól 
emlékezhettek Nagy Lajos király korára. Amikor természetes 
dolog volt, hogy Magyarország határait egyetlen szomszédos 
ország sem merte sérteni. A mohamedán törökség még moz- 
dulni sem tudott ilyen irányban, nem beszélve arról, hogy a 
Habsburgok álmaiban is csak lázas éjszakákon bukkanhattak fel 
ködképek nagyravágyó magyarországi reményekről. A gyakor- 
latot inkább jellemezte az, hogy Nagy Lajosnak kellett büszkén 
visszautasítania a Habsburgoknak, akkor még csak Ausztria 
hercegeinek meghívó szándékát a császári trónra, s békéltető 
bíróként fellépni IV. Károly császár és veje, Habsburg Rudolf 
között. Az első török próbálkozást pedig messze a déli határok- 
tól, Lajos király odaküldött serege már a melléktartományok 
határain tönkreverte. 

Az ország védelme akkoriban úgy folyt, hogy a magyar király 
rendesen még a támadó szándékot megelőzve támadott, és biz- 
tosított magának a melléktartományok révén széles védelmi 
övezetet. Zsigmond alatt változott meg gyökeresen a helyzet. 
Míg a Habsburgoknak a már említett, 1402. évi törvénycikk 

, szabályszerű" módon fcelcsillantotta bizonyos esetre a magyar 
trón reményét, addig keleten a török állandó jellegű, támadó 
hadjáratokat indított. S Magyarországnak már nem állt módjá- 
ban a támadó akció, minden háborúja a törökkel örökösen 
védekező jellegűvé vált. S e védekezés közben a török egyre 
közelebb és közelebb jutott az ország határaihoz. 

A történelem folyamatában álom és valóság kezdtek helyet 
cserélni. A Habsburgok, a mindenkori német császárok képte- 
len álmai egyre valószínűbb körvonalakat kaptak, miközben 
Magyarország egykori, természetes létmódja kezdett elhomá- 
lyosulni. Csak a ragyogó ideák világában maradt meg a barlang- 
falat leláncolva szemlélők háta mögött. És szemben, az árnyké- 
peket vonultató falon tűnt fel legtisztább kontúrokkal az a 
Hunyadi János, aki előtt, már-már anakronisztikus módon, 
még a Nagy Lajos-féle Magyarország állapota lebegett. Függet- 
lenség a nyugattól, mindenekelőtt Ausztriától és a német biro- 
dalomtól, s a török kiverése, minden megalkuvásnak látszó 
békekötést elkerülve, az elfoglalt területekről. 

Tulajdonképpen a történelmi folyamat visszafordítására 
akart vállalkozni Hunyadi János kormányzó, aki az eszmékben 
Nagy Lajos király utóda, de a gyakorlatban szó szerint , ideális" 
hős volt. 

Ennek megfelelően szinte szükségszerű, hogy heroikus erő- 
feszítéseit, amelyekkel nyugatra, északra, délre egyaránt pró- 
bálkozott, hogy az országot megszabadítsa a rajta élősködő ide- 
genektől vagy a támadó ellenségtől, már nem kísérte az a siker- 
sorozat, mint pályája indulását. Egyedül nyugaton, Cilleiéket 
tudta visszaszorítani az általuk elfoglalt országrészekből, s ezzel 
megakadályozta, hogy a szerb despotával, Brankoviccsal 
rokonságba került osztrák főúr családi ligája szomszédos terü- 
letek összefüggő láncával vegye körül délnyugatról Magyaror- 
szágot. Aztán III. Frigyes ellen fordult, akivel 1446-ban járt le a 
megkötött fegyverszünet. Benyomult Ausztriába, és elfoglalta 
Bécsújhelyet, Frigyes megszokott tartózkodási helyét. Eljutott 
egészen Bécs alá, de ezzel a probléma nem oldódott meg. Ismét 
fegyverszüneti tárgyalásokra került sor. Frigyes ebben megígér- 

te, hogy Győr várát visszaadja. Ígéretek, halogató taktika Fri- 
"gyes részéről és Hunyadinak máris épp ellenkező irányba, 
. keletre kellett fordulnia. 

Következett a Hunyadit egykor fogságba ejtő Vlad vlach 
vajda elleni büntetőhadjárat. VIad elmenekült Hunyadi seregei 
elől, de amagyar kormányzó által kinevezett új vajda, Ulászló 
Dán, elfogatta elődjét és kivégeztette. Ez sikeres hadjárat volt, 
de míg a vlach vajdaság ügyei lefoglalták, Hunyadi nem tudott 
személyesen részt venni a III. Frigyessel folyó béketárgyaláso- 
kon. Ez pedig arra volt alkalom, hogy a Habsburg ismét sikerrel 
alkalmazza a halogató taktikát. Mivel a magyar seregek már 


kivonultak Ausztriából, Frigyes most már semmit nem akart 7 


teljesíteni a vállalt feltételekből. Csak az új pápa, az 1447-től 
uralkodó V. Miklós közbenjárására lehetett, ha békét nem is, de 
újabb kétéves fegyverszünetet, valamint Győr visszaadásának 
ígéretét elérni. Számos más magyar vár azonban, mely még V. 
László , támogatása" ürügyén jutott a keze alá, továbbra is bir- 
tokában maradt. 
" Ezután fordult Hunyadi újból egy törökellenes hadjárat terve 
: .és megvalósítása felé. Ezzel kapcsolatosan, egy homályos nápo- 
lyi—magyar perszonális unió elképzelése merült fel, olyan gon- 
dolattal, amelyet a Habsburg Frigyes elleni mélységes elkesere- 
dés szült. V. Alfonz nápolyi királyt szerette volna látni Hunyadi 
és pártja a magyar trónon, azzal a vélt előnnyel, hogy mindez 
összeköthető a sikeres török elleni háború támogatásával. E 
meglehetősen kalandos tervben mutatkozott Hunyadi talán a 
legkevésbé reálpolitikusnak. Valami pénzbeli támogatásra azért 
szert tudott tenni Alfonz révén, de katonai segítségre nem. Így 
egymagában indult serege élén 1448-ban a török ellen. 
Pápai segítséget sem kapott, az új vlach vajda küldött mindössze 
8000 katonát. Ebben a hadjáratban érte az emlékezetes rigóme- 
zei ütközet és vereség. Brankovics, a szerb despota, akinek 
országáért is harcolt korábban, most mint a szultán besúgója 
szerepelt, és előre értesítette II. Murádot Hunyadi támadó szán- 
dékáról. Ennek volt köszönhető, hogy a török szultán Hunyadi 
háta mögé került, mielőtt még Castriota albán fejedelem szövet- 

séges seregével egyesülhetett volna. Hunyadi a vereség után 
ezúttal a szerb Brankovics fogságába került, miután a kíséreté- 
ben levő magyar főurak nagy része a török elleni harcban vesz- 
tette életét: Marczali Imre, Thallóczi Ferenc, Bebek Imre erdé- 
lyi vajda és Bebek László gömöri főispán, Csáky György, a Szé- 
chy család mindhárom tagja, és még sokan mások. 

Brankovics a magyar rendek fenyegetésére nem merte ugyan 
sokáig magánál tartani Hunyadit, de szabadulása fejében 10 000 
forint váltságdíjat csikart ki akormányzótól, továbbá azt az ígé- 
retet, hogy fia, Hunyadi László beházasodik a Cillei-rokonság- 
ba, eljegyezve Cillei Erzsébetet, Cillei Ulrik és Brankovics 
Katalin leányát, a szerb despota unokáját. A vlach és a szerb 
melléktartományok fejedelmei tehát ebben az időben már igye- 
keztek ügyesen kihasználni szorongatott helyzetüket a török 
árnyékában, Magyarország ellen. 

Ilyen körülmények között nem lehet többé szó a török ellen 
semmiféle keresztes háborúnak még az eszméjéről sem, amely 
néhány éve még a pápai politikát mozgatta. Alfonz nápolyi 
király is visszavonult terveivel. III. Frigyes pedig humanista 
olasz titkára, Aeneas SyIvius Piccolomini útján igyekezett maga 
is gátolni a magyarok törökellenes szándékait. Frigyes ebben az 
időben közvetlenül római császári koronázása előtt állott. Tit- 
kára, Piccolomini ekkor még nem ismerte igazán a magyarokat, 
s hajlandó volt — Frigyes környezetének hatására — nem barátsá- 
gos színben látni őket. (Csak később, pápa korában lett más a 
véleménye a magyarok Európát védő helytállásáról Piccolomi- 
ninek, a későbbi II. Piusnak.) Most azt érte el, hogy V. Miklós 
pápa egyenesen arra intette a magyarokat: maradjanak határaik 
között, és ne vállaljanak magukra erejüket meghaladó feladato- 
kat, inkább az országukban állítsák vissza a békét. Éppen olyan 
helyről sugalmazták tehát , a béke helyreállításának" szükséges- 
ségét, ahol — Frigyes környezetében - azt leginkább akadályoz- 
ták. 1449 júniusában a magyar rendek hangot is adtak az ország- 
gyűlésen kelt válaszlevelükben keserűségükből és csalódottsá- 
gukból fakadó csodálkozásuknak. A békét maguk is óhajtják, 
felelték, de azt egyoldalú módon nem lehet megtartani csak 

akkor, ha a másik fél is akarja (a török), illetve ha a túlerővel 
szemben való védekezéshez legalább segítséget kapnának (né- 
met birodalmi részről például). 

Ilyen körülmények között nagy eredmény volt Hunyadinak 
a bosnyák királlyal, Tamás Istvánnal kötött szerződése 1449- 
ben. Bosznia királya kötelezte magát, hogy a törököt nem 
engedi átvonulni országán Magyarország ellen, , Magyarország 
és szent koronája? iránt nem lesz hűtlen, s ha túlerő török had 
nyomulna Boszniába, ezt Magyarországnak jelenti. Reálpoliti- 
kai fontossága volt annak is, és az országnak új tekintélyerősö- 
dést jelentett, hogy Bogdán moldvai vlach vajda 1450. február 
11-én és július 5-én hűségfogadalmat tett Hunyadinak és 
Magyarországnak. Végül pedig, 1451 novemberében és 1452 
áprilisában Hunyadi már az új török szultánnal, II. Mohamed- 
del kötött három évre fegyverszünetet. 

Nem volt ilyen szerencsés Hunyadi a cseh Giskrával, akinek 
megkísérelte felszámoini felvidéki önkényeskedő uralmát. 
1449-ben indult Giskra ellen először, de aztán fegyverszüneti 
tárgyalásokra került sor, sőt, az a terv 15 felmerült, hogy Giskra 
feleségül venné Hunyadi János egyik hugát. Aztán a harc ismét 
megkezdődött és tartott az 1450. március 28-án kötött mezőkö- 
vesdi békéig, amely a lényegen nem változtatott. Hiszen Giskra 
továbbra is megtartotta Kassát, Lőcsét, Eperjest, Bártfát és a. 
bányavárosokat: Körmöcbányát, Selmecet és Bcsztercebá- - 
nyát. Frigyes árnyéka ezután ismét nőni kezd. Hiába jártak 
Hunyadi győztes magyar seregei Ausztriában, a makacs ellenál- 
lás Frigyes részéről eredményesnek bizonyult. Végül is 
Hunyadi János, az ország kormányzója olyan egyezséget kény- 
telen kötni a Habsburggal, akit a Garai-Cillei-párt természete- 
sen minden felületi ellentét mellett 15 nagymértékben támogat, 
hogy Frigyes egyelőre nem adja vissza a szent koronát, V. Lász- 
lót tizennyolc éves koráig Bécsben nevelteti, s kezén maradnak 
az összes nyugati határszéli magyar várak. Csupán Dévényt 
adja át, de ezt sem Hunyadi, hanem Garai László kezébe, aki 
Hédervári Lőrinc halála után az ország új nádora. Hunyadi 
maga is még inkább belebonyolódik a Garai-Cillei-ligával való 

kényszerű szövetségbe. A pápa felmenti ugyan a Brankovics 
fogságában tett, kikényszerített ígérete alól, hogy László fiát 
Cillei Erzsébettel jegyezze el, de akombináció most más variá- 
cióban újul meg. Hunyadi László Garai László nádor leányát 
jegyzi el. A Cillei-rokonság azonban így is erősödik, hiszen 
Garai nádor anyja Cillei-lány, és Cillei Ulrik leánya nem 
Hunyadi Lászlóval, hanem az ifjabb fiúval, Hunyadi Mátyással 
lép majd frigyre. 

Az egyetlen, amire III. Frigyest mégiscsak rá lehetett kény- 
szeríteni: 1452-ben végre kiengedte hatásköréből V. Lászlót. 
Jellemző, hogy ez az engedmény egyidejűleg történt római csá- 
szárrá koronázásával, valamint azzal a ténnyel, hogy a magyar 
rendek szövetségre léptek az elégedetlenkedő osztrák és cseh 
rendekkel. Még mielőtt a magyarok odaértek volna, az osztrá- 
kok és csehek már ostrom alá fogták Bécsújhelyen a Rómából 
hazastető Frigyest, és ez hatott rá. Albert királynak és Zsig- 
mond leányának fia, V. László átvehette az uralkodást, de a 
koronát nem kapta meg. Azt Frigyes továbbra is magánál tartot- 
ta, most már nem 1s leplezve, hogy a magyar trónt végül is 
önmagának, vagy legalábbis dinasztiájának akarja biztosítani. 

S még ez az egyetlen engedmény: V. László , szabadon enge- 
dése" is vereséget jelentett Hunyadi számára. Hiszen ő, aki 
addig az országnak szinte teljhatalmú kormányzója volt a 
rendek választása alapján, most az uralkodást átvevő ifjú király 
mellett, bár címét használhatta, hátrább szorult az ország ügye- 
inek intézésében. Tényleges hatalmát ugyan, országos főkapi- 
tánnyá kinevezve, nem vesztette el, sőt, idősebb fia, László is 
főispánná és horvát-szlavón-dalmát bánná lett, de Cillei Ulrik 
és rokonsága V. László környezetében az irányítást jórészt 
magához ragadta. 

Azok a ragyogó ideák a barlang falát szemlélők háta mögött 
tehát nagyon is homályba vesző árnyakat vetítenek a falra. Az 
országnak van ugyan ismét királya, de ki törődik még a magyar 
királyeszméből eredő funkciókkal? Az ország szuverenitása? 
Habsburg V. Lászlónak, aki császári nagybátyja oltalma alatt 
Ausztriában nő fel, majd másik, osztrák nagybátyja, Cillci 

Ulrik befolyása alatt él, és aki a magyar királyi korona mellé a 
cseh koronát is örökli Zsigmondtól és apjától, Alberttől szár- 
mazó jogon, igazán nincsenek olyan gondjai, mint a magyar 
királyság szuverenitása. Semmi törvényelleneset, vagy éppen 
természetelleneset nem lát abban, hogy Magyarország északi 
részét egy Csehországból odaköltözött főembere tartja kezé- 
ben, a maga cseh lovagjaival, uralkodva egyúttal a magyar 
bányavárosok fölött is. Sőt, éppenséggel nagyon hálás is Giskrá- 
nak. Ha meggondoljuk, hogy már V. László anyjának is hű 
embere volt, érthető, hogy az ifjú király ezt a Giskrát még báto- 
rítja és jutalmazza, továbbra is fenntartva az ország megosztott- 
ságát. A magyar trón , nemzetközivé tétele? kezdi itt megte- 
remni újabb gyümölcseit, logikus folytatásaként annak, amit 
Zsigmond már elkezdett. Csakhogy Zsigmond még önrendel- 
kező személyiség volt, ő még kezében tudta tartani a maga dip- 
lomáciáját. A félig gyermek V. László csak báb, akit részben III. 
Frigyes császár, részben Cillei Ulrik — a két nagybátyja — tart a 
kezében. 

A politikai valóságot ezek a Habsburg-családi szerződések- 
kel és a korona eltulajdonításával történt elidegenítő folyama- 
tok alakítják ki. A birtokokkal erősített főurak csoportozatai, 
egy "délnyugati irányból kibontakozó földrajzi kapoccsal (Ka- 
rintia és Szerbia) a Cilleiek és a Brankovicsok rokonfamíliáinak 
birtokaival kitűnően el is tudják szigetelni nyugattól az olyan 
nemzeti szellemű, az ország függetlensége alapján gondolkodó 
pártot, mint a Dunától, Tiszától keletre birtokló Hunyadiak 
tömörülését. Az országot képviselő Hunyadiakat ugyanakkor 
közvetlen keletről szorítja a másik nagy valóság, a török. 
Hunyadiék kezében eddig ez a terjeszkedő, idegenhatalom- 
árnyék volt a fegyver, amivel a Habsburg-aspirációkat és körei- 
ket valamennyire fékezni tudták, a pápai politika segítségével. 

S most, mikor már-már úgy látszik, hogy a pápát is sikerül 
elfordítani a magyarok ügyétől, amely valójában egész Európá- 
nak is ügye, vészes, figyelmeztető hír söpör végig az egész, saját 
apró-cseprő ügyeivel és magánhatalmi harcaival elfoglalt Euró- 
pán. 1453. május 29-én a török szultán seregei beveszik Kons- 

tantinápolyt. Az utolsó keletrómai — bizánci — császár, XI. 
Konstantin, a mohamedánok végső rohama előtt még körbe- 
járja a várfalakat, elbúcsúzva a halállal szembenéző, keresztény 
katonáitól. A kereszténység szellemét akarja végső gesztusként 
érvényesíteni azzal, mikor maga is halálraszántan, bocsánatot 
kér mindenkitől, akit mint uralkodója, valaha is megbántott. Az 
ellenségtől nem kérhet bocsánatot, mert azoknak hite más, azok 
megvetik ,a hitetlen gyaurokat" (így nevezték a kereszténye- 
ket). De ők is Istennek vélnek szolgálni azzal, hogy lerontják a 
még névlegességében is nagy szimbólumot jelentő keleti Rómát, 
Nagy Konstantin császárnak, az első keresztény római uralko- 
dónak székhelyét, mohamedán mecsetté alakítva a Hagia Szófia 
— a Szent Bölcsesség — templomát, miközben a szétzúzott kelet- 
római birodalom romjain, és az utolsó keletrómai császár holt- 
testén tipornak. 

V. Miklós pápa, aki nemrég még azt tanácsolta a magyarok- 
nak, Frigyes sugalmazására, hogy törődjenek a határaik közé 
cső dolgokkal, most megdöbben. Egyszerre kezdik sokan látni, 
hogy a török hatalom valósággal megjelent Európában, és 
ahogy eddig nem állt meg, ezután sem fog megállni, ha gátat 
nem vetnek neki. Hiszen a török szultán világuralmi célra tör, 
neki nem ez vagy az az ország területe, neki minden kell, az 
egész Európa, az akkor kereszténynek nevezett egész világ kell, 
a mohamedánok hódító , szent háborúja? nevében. 

S Rómának, a pápai politikának most egyszerre ismét nagyon 
fontossá lesz Magyarország. Kapisztránnak, a pápai főinkvizí- 
tornak, aki eddig Frigyes megbízásából német, cseh és lengyel 
földön próbálta a husziták és más, eltérő felfogású csoportok 
között a katolikus hit eredeti tanítását érvényre juttatni, vízió- 
ban jelenik meg az az ország, ahol — sejtelme szerint — munkás- 
ságát és egyúttal életét 15 méltó lesz befejeznic. A magyar rendek 
meghívása már csak a külső, formai pecsét arra a belső indításra, 
amelyet Kapisztrán János, leírói szerint — a feljegyzések alap- 
Ján — 1454 őszén, nürnbergi tartózkodása idején kapott. A 
német birodalmi gyűlésen volt éppen és a török elleni keresztes 
hadra buzdította Európa népeit és fejedelmeit. Az egyik hajna- 

lon, elvégzett zsolozsmája után elaludt, s azt álmodta, saját halá- 
lát látja, de nem vértanúként és nem a csatamezőn. Felébredve 
pedig, amint reggel miséjét mutatta be, többször tisztán hallotta 
fülében a hangot, mely így szólt hozzá: , Magyarországra. 
Magyarországra." (Amandus Hermann: Capistranus Triump- 
hans.) 


MAGYARORSZÁG MAGÁRA MARAD 


Konstantinápoly elfoglalása után Frigyes császár már nem 
merte megkísérelni, hogy a Magyarországnak nyújtandó pápai 
segítőkészséget akadályozza, vagy az ország szerepét kicsi- 
nyellje. Európa-szerte világossá vált, hogy ez az Európa keleti 
kapujában fekvő ország az egyetlen őrhely még, melynek terü- 
letéről kiindulva, megtorpanásra lehetne bírni a fegyverrel fe- 
nyegető, ázsiai hatalmat. Az elvilágiasodó gondolkodású Euró- 
pában, ha nem 1s tudott már mindenkit lelkesíteni a keresztény- 
ségnek mint vallásnak védelme, a törököt ismerők a kultúra, a 
civilizáció pusztulásától tarthattak. V. Miklós pápa, Szent Péter 
trónján az első, bizonyos értelemben reneszánsz hajlamú 
ember, hiszen ő volt a nagy könyvgyűjtő, a Vatikáni Könyvtár 
hatalmas gyűjteményének megalapítója, Konstantinápoly eleste 
után meghirdette a keresztes hadjáratot, 1453. szeptember 30- 
án kelt bullájával. 

De ugyanakkor mindenki ismerte Magyarországnak párthar- 
coktól dúlt, szomorú állapotát is, mely az egységes fellépést, a 
háborúban való aktív részvételt kétségessé tette. A pápa tisztá- 
ban volt azzal is, hogy Európa többi keresztény országa, ponto- 
sabban fejedelme sem él békében. Ezért mindenekelőtt azt kí- 
vánta volna, hogy létrejöjjön a mohamedánokkal szemben a 
keresztény európai uralkodók békés szövetsége. 

A viszonyok azonban eléggé nyomorúságosak. Spanyolor- 
szág meg sem mozdul, visszatartják a Granadával való belső 
harcok. A francia király még csak most szabadult az angolok 
szorításából, a százéves háború végeztével. De annyira még nem 

erős, hogy hadakat merjen kivonni országából, hiszen Anglia 
harcra készen várja az alkalmat, hogy vereségeit megtorolja. A 
német birodalom pedig mintha szétesőben lenne. Folyik a váro- 
sok harca a földesurakkal, fejedelmekkel, de a fejedelmek kö- 
zött sincs egyetértés. Az osztrákok, a szászok ellentétben állnak 
a birodalom más népeivel, és mindenekelőtt bonyodalmak van- 
nak a csehekkel. A szászok területeket követelnek tőlük, a 
boroszlóiak (ma Wroclaw) nem akarják uralmukat elismerni, s 
magán a cseh földön is dúl a keresztény vallási forrongás a hu- 
szitákkal. A rutének a német lovagrendtől elszakadva a lengyel 
királynak hódolnak meg. 

Magyarországon pedig még az addigi frakciók is tovább osz- 
tódnak. Míg V. László kiskorú volt, és Frigyes , fogságában" 
tartózkodott, a Habsburg-párt egységes volt. Mióta azonban V. 
László elhagyta Ausztriát, hogy országaiban tartózkodjék, Fri- 
gyestől pedig távolabb került a magyar korona megszerzésének 
reménye - bár a királyi jelvény még mindig a birtokában volt -, 
feszült viszony alakult ki a császár és V. László között is. Fri- 
gyes Cillei Ulrikot sem szerette, Lászlóra való nagy befolyása 
miatt. El is érte átmeneti kegyvesztettségét. V. László magyar- 
országi hívei azonban ezután sem kerültek közelebb egymás- 
hoz, a Garai- és a Hunyadi-párt ellentétei 15 megmaradtak. 

Igaz, a török veszély növekedésének hatására, Hunyadi János 
újból visszakapta országos kormányzói méltóságát, de továbbra 
sem boldogult az országba befészkelődött Giskrával, akit maga 
a király pártfogolt, s aki miatt nem tudott saját, szepességi birto- 
kaihoz sem hozzájutni. Hiába nevezte ki közben az ide-oda haj- 
ladozó V. László Hunyadit Beszterce örökös grófjává. Az ifjú 
királyt Frigyes császár titkára, Aeneas Sylvius Piccolomini ,a 
színlelés nagymesteré?-nek mondja. Annyi bizonyos, hogy 
, megfoghatatlan?" volt, hiszen mindenkinek igazat adott, akivel 
éppen beszélt. Csakhogy a döntő mindig az lett, ki beszél vele 
utoljára, ki tud tartósan a közelébe férkőzni. Ehhez értett jól 
Cillei Ulrik. Hunyadi és a katonás természetű, inkább nyerses- 
ségre, mint diplomáciai alakváltó színlelésre hajlamos magyar 
főurak sem Cillei hajlékony kígyótermészetét, sem Frigyes csá- 

szár konok makacssággal párosuló halogató tehetetlenségét 
nem tudták és nem is akarták követni. Döntő fontosságú volt 
viszont, hogy Garai nádor ligája, Hunyadi ellenében, minden 
látszólagos békülés ellenére, a Habsburg-családi szerződések- 
kel fémjelzett idegen utakon, az ország szuverén állásának rom- 
lása felé igyekezett, magánhatalmi érdekeitől elvakítva. 

Ebben a megosztott helyzetben félő volt, hogy Magyaror- 
szág, ha idegen segítséget nem kap, úgy segít magán, ahogy tud, 
és békét köt a törökkel. akár előnytelen formában is. V. Miklós 
pápa, aki Frigyes és Aeneas Sylvius hatására nemrég még arra 
biztatta a magyarokat, hogy , maradjanak békében határaik 
között? és ne foglalkozzanak a törökökkel, most éppen ennek 
a helyzetnek bekövetkezésétől tartott legjobban. Hiszen Moha- 
med török szultán egyáltalában nem titkolta terveit, és a feje- 
delmi udvarokban hallhattak dicsekvő és elszánt kijelentéseiről, 
melyek szerint Konstantinápoly csak a kezdet, és végső célja 
egész Európa meghódítása. 

Ezért küldte a pápa Kapisztránt a német birodalomba azzal a 
megbízatással, hogy egy keresztény, európai nemzetekből álló 
törökellenes ármádia toborzója legyen, ismert, nagyhatású szó- 
noki képességeivel. Magyarországra pedig legátust küldött Cas- 
tiglione bíboros személyében, a török elleni háború előkészíté- 
sére. 

1454 őszén Frankfurtban létre 15 jött a német birodalom ren- 
deinek gyűlése, ahol Kapisztrán, emlékezetes hajnali zsolozs- 
mája után — különösen nagy hatással beszélt. A jelenlevő kö- 
vetek nagy hajlandóságot mutattak a török elleni hadjáratra. 
Segítséget ígértek Magyarországnak, de az csemények lassan 
peregtek Európában, míg a török annál gyorsabban reagált. 
A töröknek ugyanis — mint a magyarok ezt megtudták — már 
a frankfurti birodalmi gyűlésen is titkos megfigyelőik voltak, 
és ezután egy új török támadás kibontakozására lehetett elké- 
szülni. Valójában mint a szerb despota, Brankovics azt már 
1454. Januárban tudta, a szultán Szerbia lerohanására készült, 
hogy befejezze a Balkán meghódítását. Ezután került volna sor 
Magyarországra. 

Hunyadi a török készülődésének hírére azonnal Belgrádba 
sietett, amelyet ekkor még - nem esvén a szent korona birtokán 
kívül — magyarul Nándorfehérvárnak neveztek. Mohamed szul- 
tán, Brankovics értesülését igazolva, valóban végigdúlta egész 
Szerbiát, s a hirek szerint ötvenezer keresztény foglyot hurcolt 
rabszolgaságba. Osztrovicát elfoglalva, Szendrő ostromához 
fogott, ekkor azonban, bár az elővárosokat már bevette, 
Hunyadi közeledtének hírére visszavonult Bulgáriába. Csak 
egy 32 009 emberből álló hadsereget hagyott hátra. Ezt Hunya- 
di, aki 1454. szeptember 29-én kelt át a Dunán, Krusevácnál 
tönkreverte, és a sereg vezérét, Firuz béget is foglyul ejtette. 
Aztán előrenyomult Pirotig, és lerombolta, hogy ne lehessen 
alkalmas erődítmény a török számára, Így ment vissza Nándor- 
fehérvárra. Innét szólította fel most már egyenesen III. Frigyest, 
hogy valósítsa meg a pápa által szorgalmazott tervet, a keresztes 
hadjárat megindítását. 

Az események hatása alatt egyre változó diplomácia útját jól 
mutatja Aeneas Sylviusnak Kapisztrán Jánoshoz intézett levele, 
melyet III. Frigyes oldala mellől írt, s melyben Hunyadiról is 
megemlékezik - ő, aki a magyar viszonyokat tárgyilagos kívül- 
álló szemszögéből tekinti. Az egykori suttogó informátor, és 
IV. Eugénnel szemben Félix ellenpápa támogatója, most pedig 
Róma feltétlen híve és Siena püspöke így ír, miután Itália feje- 
delmeit török elleni magatartásukért leszólta: 

, János besztercei gróf, aki most Magyarországot kormá- 
nyozza, a törököknek egyetlen félelme és vallásuknak legerő- 
sebb kardja, az előző napokban a törököknek 32 ezernyi seregét 
Sendelorumnál leverte, a sereg vezérét, a legyőzött Firuz béget 
fogságba ejtette, nagy öldöklést vitt végbe, az ellenség földjeit 
egész Szófiáig tűzzel-vassal elpusztította. Mohamed pedig, a 
törökök császára, miután e vereségnek hírét vette, nagy seregét 
egyesítette, és már Bulgária közepén a síkságon táboroz, innen 
tartva szemmel Budát . . . azzal az eltökélt szándékkal, hogy a 
következő tavasszal Magyarország királyságát elpusztítja. 
Nincs benne kétségem, hogy az országot és a népet meghódítja. 
Ugyanettől félnek a magyarok is, hacsak a többi keresztények 

meg nem segítik őket. Ezeket írta legutóbb az a János is (értsd: 
Hunyadi) a császár őfelségének." (Aeneas Silvius: Opera, Basel, 
405. epist. 947 p.) 

Mindazonáltal Frankfurtban nem volt ott Frigyes császár, 
csak Aeneas Sylvius képviselte. A magyar követek sem mentek 
el. Ehelyett 1454 decemberében Péterváradon gyűltek össze a 
magyar tanácsosok Hunyadi hívására, s itt kapták az értesítést, 
hogy Frankfurtban tízezer lovas és harminckétezer gyalogos 
kiállítását ígérték meg segítségül. Erre V. László király Budára 
országgyűlést hívott össze 1455. Január 20-ra. Ennek az volt a 
célja, hogy előkészítse az újabb birodalmi gyűlést, Bécsújhe- 
lyen. Ez amagyar országgyűlés lelkesen csatlakozott a keresztes 
háború tervéhez. 

Itt történik Hunyadi és Cillei kibékülése is (rövid időre), de a 
politikai helyzeten a császár vonatkozásában ez nem segít. 
Hiába fogadja V. László újra nagy szivélyességgel nagybátyját, 
Cilleit, ha Frigyes a Bécsújhelyre érkező régi intrikust még csak 
nem is engedi magához. Ez azonban nem azért történik, mintha 
Frigyes az intrikát vetné meg, csupán nem szereti a terveibe nem 
illő dolgokat. Ezzel el is éri, hogy a Cillervel csak imént kibékült 
Hunyadi meg sem jelenik Bécsújhelyen, a birodalmi gyűlésen, 
mert nem akarja kitenni magát semmiféle esetleges megalázta- 
tásnak. A magyar követséget Vitéz János vezeti, s itt találkoznak 
össze először Magyarország követei Kapisztrán Jánossal, itt 
hallják izzó szónoklatát és hívják meg országukba. 

De itt került sor arra is, 1455 márciusában, hogy Vitéz János- 
nak alkalma nyílik szemtől szembe állva a császárral mintegy 
megmagyarázni neki, miért szükséges, igazságos és szent az a 
háború, melyet a török ellen kell indítani. Szókimondó bátor- 
sággal, bár udvarias fordulatokkal, de nem tétovázik egyenesen 
kioktatni Frigyest arról, amit még nem látszik most sem egészen 
határozottan tudni, vagy átgondolni. Arról beszél, hogy a török 
nem csupán Magyarországot akarja clpusztítani, hanem egész 
Európát. Ezért méltányos, hogy a magyarok segítséget kapja- 
nak a nyugati országoktól, hiszen a túlerővel szemben egyedül 
most már nem tudják többé megvédeni magukat, mint eddig. 

Vitéz János világosan beszél, mikor hatalmas ívű, reneszánsz 
módra felépített orációjában, amely a retorika egyik művészi 
alkotása az újszellemű műveltséget birtokló Európában, ezek- 
kel a szavakkal fordul Frigyeshez, ismertetve a törökök, a szul- 
tán céljait: 

, Miután leigázta a keleti birodalmat (értsd: Konstantiná- 
polyt) . .. célba vette a te római királyságod koronáit. Meg- 
szállta Európa vidékeit egészen a Duna határvonaláig, a már 
régóta ostromlott Magyarországnak elpusztítására készül, ezu- 
tán pedig téged próbál majd lerohanni." Majd így folytatja: , Ez 
mind együttvéve sem tudja kielégíteni mohó falánkságát, vagy 
akár véget, akár csak határt is szabni törekvéseinek." S erre 
hivatkozva, így inti a császárt: , Ezért hát figyelj és ügyelj rá, mit 
követel magának e zabolátlan becsvágy, mit akar eme dühödt 
igyekvés, és mire képes ez a mérhetetlen hatalom... Hidd el 
bizton, ő nem csupán a kereszténység egy részének próbál á árta- 
ni, hanem a katolikus vallást alapjaiban akarja megrendíteni . 
hogy . . . maroknyi istenfélő se maradjon ment ettől a zaklatás- 
tól..." 

S ezek után hangsúlyozza a háború fontosságát, vagyis — ilyen 
körülmények között -— a védekezés szükségszerű voltát: , Nem 
térhetünk ki tehát a hadviselés kényszere elől, ha borzadunk is 
tőle, tekintve, hogy erő nélkül aligha lesz biztonságban a 
keresztényi méltóság. Bizony, vagy a háború árát kell most 
megfizetnünk, vagy hanyagságunkért lakolnunk!" 

Drámai jelenet ez, olyan színpadra való, amely nekünk, 
később élőknek, Mohács árnyékát vetíti előre egy évszázaddal 
korábbra. A látóhatár már most is csaknem olyan sötét. 

Hogy Frigyes császár mit szólt mindehhez? Viselkedésének 
leírását nem hagyta ránk a kor, de további tétlenségéből, rész- 
ben tehetetlen, de részben szándékos mozdulatlanságából sejt- 
hetjük, mennyire nem érezte ő drámainak ezt a pillanatot. S ha 
saját céljai és szempontjai szerint nézzük őt, azt is meg kell 
mondanunk, hogy a Habsburg-család számára végül is valóban 
nem jelentett drámát ez a pillanat. Legalábbis akkor nem, ha a 
drámába a tragikumot is beleérezzük. A tragikum Magyaror- 

szágot érte — nem ekkor, de később, a török invázió, Mohács és 
ezek következménye: éppen a Habsburg-dinasztiának a bécsi 
kormányszervekkel párhuzamosan bekövetkező szupremáciá- 
jával. De a Habsburgoknak a török terjeszkedés nélkül sohasem 
sikerült volna hatalmukat Magyarországra kiterjeszteni, bár- 
mennyi családi szerződést kötöttek is még később - czt a nem- 
zeti ellenállás szelleme és ereje jól megmutatta. Frigyes, ha meg- 
sejthette volna a jövőt, Vitéz János drámai szavai nyomán csa 
saját családjának dicsőséges emelkedését láthatta volna, igaz, 
Európa keleti és délkeleti felének nyomorával együtt. 

Ezek alapján azt a különbséget is figyelembe kell vennünk, az 
egymással szemben álló szemléletmódokban, melyek Vitéz 
Jánosnak befejezéshez közeledő orációjában, a magyarok euró- 
pai kötelességteljesítéséről szóltak : 

, Végül ha netán azt is várod, kitűnő császár — fordult Frigycs 
felé Nagyvárad püspöke -, hogy Magyarország részéről mit 
mondunk, előbb panaszát kellene feltárnunk, és csak azután 
szándékait . .. A magyarok mindenkor izzadsággal és vérrel 
borítva mindig maguk vetettek számot szorongatott helyzetük- 
kel; soha ki nem tértek az olyan küzdelem elől, amelyet hazáju- 
kért és hitükért kellett megvívniok, hanem a veszedelémtőtösz: 
lánrészét maguknak követelték és viselték is... Nem isme- 
rünk egyetlen magyarországi lakost, legyen akármilyen korú és 
akármilyen erőnlétben, aki most megengedhetőnek tartaná, 
hogy ne szavazzon a hit üdvére . . . " 

Aztán rátért a külföldről várt segítség problémájára: 

, Most már a tiéd, császár, amit Magyarországtól remélsz: 
fölajánlja a kért segítségnyújtást, másfelől kéri a fölajánlottat, 
mert ha még nem osztozik 15 a görögök sorsában, de már azonos 
gondok fojtogatják. Idegen jótéteménynek nem örvend még 
Magyarország, de immáron rászorul... Mert ha ez idáig 
ő részesített másokat a védelem jótéteményében, ha sebzett 
oldalával oltalmazta a többieket: itt az ideje, hogy hálából 
viszonozzátok néki... Minden bizonnyal erre késztet ben- 
neteket mind a szomszédsági kötelesség, mint a tevékeny 
serénység." 

S a humanista püspök mintha maga is látnokká válna hazája 
drámai pillanataiban, így kiált fel: , Mert ha ezután vereség 
következnék be, a gyalázatot az összes keresztényekkel együtt, 
de a balsorsot a magyarok egymagukban viselnék . . . És akkor : 
méltatlanul vádolják majd a magyarok tehetetlenségét azok, . 
akik most elutasítva futamodnak meg szenvedéseik elől!" (Bo- 
ronkai Iván fordítása.) 

Sajnos Vitéz János utalása arra, hogy lehetnek majd, akik 
, megfutamodnak", magukra hagyva a magyarokat, már egy 
hónap múlva valóra vált. Vitéz március 23-án mondott beszéde 
után másnap, március 24-én Rómában meghalt V. Miklós pápa. 
Ha a hírközlés gyorsabb lett volna azokban az időkben, a 
bécsújhelyi gyűlés feloszlása már másnap megtörténhetett vol- 
na. Így azonban még április 12-ig együtt maradtak, mert csak 
ekkor vették Rómából a gyászhírt. A birodalmi gyűlés erre 
pánikszerűen oszlott szét, nem tagadták meg ugyan a segítség- 
nyújtást, sőt ígértek is mindent, de csak általánosságban és 
semmi kézzelfoghatót nem határozva tértek otthonaikba vissza 
a résztvevők. Az események irányulása megindult arrafelé, 
hogy a magyarok egyedül maradva vegyék fel a küzdelmet a 
törökkel, s ha vesztenek, rájuk háramoljék a vereség minden 
gyalázata. A császárra és más, európai fejedelmekre most már 
gondolni sem lehetett, sőt, úgy történt, hogy a török is, érte- 
sülve a sikertelen gyűlésről, mindinkább felbátorodott. 


HUNYADI ÉS KAPISZTRÁN GYŐZELME 


Magyarország körül tehát lassan lecsendesül a birodalmi gyű- 
lések és pápai követségek keltette diplomáciai hangzavar. Egy 
ország, amely a pusztulás torkába került, nem érdekes többé. 
Még hódítási területnek sem, legalább ameddig a keleti veszély 
fenyeget. Frigyes császár is visszavonul az óvatos várakozás 
álláspontjára, hiszen természetének 15 ez a csendes, szívós, akció 
nélküli, de annál elszántabb magatartás felel meg. A magyar 
koronát továbbra is birtokában tartja és egykor kedvelt gyám- 

fiával, egyben unokaöccsével, V. László magyar és cseh királlyal 
nincs többé Jó viszonyban. Különösen Cillei Ulrikkal nincs, aki 
már megint László király körül tartózkodik, és mint elszánt 
cselszövő, ő is szíve mélyéből gyűlöli Frigyest. Egy háború ter- 
vén munkálkodik, hogy az ifjú Habsburg, V. László, aki egyéb- 
ként szinte sohasem az országaiban, hanem Bécsben tartózko- 
dik, támadja meg császári nagybátyját. Mindezt természetesen 
nem azért, mintha a magyar és szintén Frigyes-ellenes 
Hunyadi-párt felé közelednék. Ellenkezőleg: Hunyadit, a nép- 
szerűsége csúcsán álló törökverő hőst, és ráadásul a hatalmas 
nagybirtokok urát, akit Magyarország valóságos és tényleges 
urának tekint ő 15, mint mindenki más — még mélyebben gyűlöli. 
A Saját maga hatalmát szeretíé megalapozni ez a jövevény, a 
számára idegen országban. Cillei a hazátlan cselszövő megteste- 
sítője, hiszen Ausztriában is megvetik. 

A történelem nagyzenekarának lármája azonban, összes kis 
mellékdallamaival, annyira lehalkul, annyira leszűkül a nagy 
színpadon, hogy — mint magányos szólóhangszerek — tisztán 
kiemelkednek azok a személyiségek, akik a nagy tömegek fölé 
magasodva, irányt szabnak magának a történelemnek 1s. 

A keresztes háború marad az európai történelem nagy főté- 
mája, csakhogy most már a magányosan szólók hordozzák. Az 
egyik ilyen nagy magányos az V. Miklós pápa helyébe lépő spa- 
nyol főpap, Alfonso Borgia, aki III. Callixtus néven foglalja el 
Szent Péter örökét. A bíborosok igaz, már a konkláve kezdetén 
megfogadják, hogy bárki legyen is, akit megválasztanak, annak 
első dolga a török elleni háború ügye lesz. III. Callixtus be is 
váltja ezt az ígéretet. Őt semmiféle formában nem környékezi 
meg a világi pompa és dísz kedvelése, semmiféle kísértést nem 
érez korának ébredő, reneszánsz világa iránt. Nem elégszik meg 
azzal, hogy elődje pompás asztali készleteit mind pénzzé teszi a 
keresztes háború céljára, de a könyvek díszítései sem hatják 
meg. Hosszú ideig ő az utolsó pápa, aki képes egy magasrendű 
idea szolgálatában saját környezetéből is száműzni ,a világ hiú- 
ságait". A könyvtárat megkíméli ugyan, de azokat az arany és 
ezüst díszítéseket, melyekbe még V. Miklós foglaltatta bálvá- 

nyozásig szeretett könyveit, könyörtelenül leszaggattatja, és a 
kereszt védelmében ugyancsak pénzzé téteti. 

Szinte heroikus erőfeszítéssel próbálja meg az európai udva- 
rokat a török elleni fegyverkezésre, Magyarország megsegíté- 
sére rábírni, de senki nem mozdul. Még Magyarországon sem. 
Az ország királya, V. László, most sem az országban tartózko- 
dik, hanem Bécsben, kedves Cillei- nagybátyjával együtt. Ígér, 
fogadkozik, de nem intézkedik és ő maga sem mozdul. Nem- 
csak azért, mert Cillei még az ország pusztulása árán 15 meg sze- 
retné akadályozni, hogy Hunyadi akarata megvalósuljon. A va- 
lóság az, hogy nem csupán Cilleit lehet vádolnia Hunyadi körül 
kialakult értetlenségért. A magyar főurak és köznemesek épp- 
oly érzéketlennek mutatkoznak veszély idején ezekben a nehéz 
hónapokban, mint a külföldiek. A polgárságot csak azért nem 
lehet jobban elmarasztalni, mert az országnak még ekkor sincs 
erős, számottevő polgársága, és a szabad királyi városok szinte 
idegen testként ékelődnek, német hazájuktól már elszakadva, de 
a magyar légkörbe be nem olvadva, a magyar királyság testébe. 

De van azért egy nagy különbség ekkor Magyarország és a 
külföld között. Itt él Hunyadi János. Ez a különleges hős és ez 
a különleges ember, aki szinte korának és országának minden 
terhét a vállán hordja. Már erősen idősödik, de energiája sem 
szellemiekben, sem testiekben nem lankad. Ára nemcsak ellen- 
ségei, de józanul gondolkodó, óvatos emberek is hajlamosak 
arra, hogy fejet hajtsanak ugyan a kiváló katona előtt, és ugyan- 
akkor csóválják 1 is fejüket. Hiszen ha éppen nem harcol, hanem 
terveket sző, olyan, mint egy álmodozó. Amint idősödik, egyre 
közvetlenebbül tör a céljára. De ez a cél olyan, mintha nem 15 a 
reális világ talajára illenék. Nem tágít attól az eszmétől, hogy a 
törököt ki kell űzni Európából. Azt erősítgeti egyre, hogy 
Magyarországot másképpen nem lehet tartósan megvédeni, 

Tőle függetlenül, ugyanez az eszméje Callixtus pápának is, és 
még egy különös embernek, a pápai főinkvizítornak, annak a 
Kapisztrán Jánosnak, akit még V. Miklós küldött Európa észa- 
kibb tájaira. Ennek a három magányos embernek, Callixtus 
pápának, Hunyadinak és Kapisztránnak közös eszméje van, és 

eltérő modulációkkal ugyan, de közösek az álmodozásaik is. 
Ezért olyan magányosak. Munkatársaik, fejedelmi udvarok, 
társadalmi osztályok, nemzetek nem képesek őket követni. 

Vagy mégis? Ha a fejedelmi udvarok, ha a nemesi társadalmak 
nem követik is — talán mégsem egészen egyedüliek ezek a magá- 
nyosnak tűnő emberek? A nagy magányosokról olykor kiderül, 
hogy tömegeket bírnak megmozgatni, mert éppen ők azok, akik 
tudatra segítik a kor emberének — olykor a kor legalacsonyabb 
szintjére nyomott, szegény emberének vezér nélkül szunnyadó 
ösztöneit. 

A későbbiek mutatják meg, hogy azok a magyar követek, 
akik a bécsújhelyi birodalmi gyűlésen találkoznak először 
Kapisztrán Jánossal, és meghívják az országba — többet tesznek 
ezzel, mintha csak a rendiséget képviselnék. Kapisztrán, a nép- 
missziós ferences prédikátor, különben is köztudomásúan 
több, mint fejedelmi udvarok, országos rendek meghívottja — ő 
mindig a népek embere marad. 

1455 májusában lépi át Magyarország határát, s ettől kezdve 
haláláig nem hagyja el az országot. Megtalálta azt a földet, ahol 
életét be kell fejeznie az .égiek alkarata szerint, ez szilárd meg- 
győződése. De ezenfelül ő még a vértanúság koronájában IS 
reménykedik. Leghőbb óhajtása, hogy a kereszténység ellensé- 
geivel szemben állva, Jézus Krisztus nevét oltalmazva halhassóú 
meg, a mártírok példájára. Realista szemmel tekintve, ez is az 
,álmodozás" egy fajtája, bár lehetőségeit tekintve nem Is olyan 
irreális, mint a törökök Európából való kiűzésének eszméje. 
A vértanúhalált sokkal gyorsabban és biztosabban el lehet érni, 
az elszántan előrenyomuló török seregek erői szívesen gondos- 
kodnak erről. Az viszont szokatlan, hogy élő embert a halál- 
vágy ilyen minden mértéken túl elragadjon. Ez csakis a keresz- 
tény hit tételeivel magyarázható meg, és azzal az üdvtörténettel, 
amelyet Jézus Krisztus megváltó kereszthalála hagyott örökbe 
a benne hivőknek. A hit szerint ugyanis minden más vértanúnak 
is szól az a meghívás, amelyet Jézus, a kereszten függve, a nem 
is érte, hanem a saját gonosztettetért felfeszített, jobbjára állított 
latornak adott. A Biblia evangéliuma szerint ugyanis, míg a vele 

együtt felfeszített közönséges gonosztevők egyike, még haldo- 
kolva is ugyanúgy szidalmazta Jézust, mint a kivégzését köve- 
telő nép, addig a , jobb lator" így szólt hozzá: , Jézus, emlékez- 
zél meg rólam, amikor eljössz uralmaddal." S a haldokló Jézus 
így felelt a haldokló latornak: , Bizony mondom neked, ma 
velem leszel a paradicsomban." (Lukács, 23, 42—43.) 

Jézus országába jutni közvetlenül, egyenesen, minden bűnért 
elégtételt adva a hősiesen vállalt halállal már itt a földön, elke- 
rülve még a túlvilági büntetés, a , tisztítótűz"-nek nevezett álla- 
pot kínjait 15 — ez olyan eszme, hogy aki ebben hisz, az értelmes- 
nek látja a halált. Hiszen a halált a nem hivő sem kerülheti el. De 
a hivő számára nagy a különbség: letörölt bűnökkel, vagy 
bűnökben meghalni. Kapisztrán önmagának 1s csak azt kívánja, 
amit minden embernek, amikor prédikál: az üdvösséget, a kár- 
hozat elkerülését. A mártíromság mindennél több: a szeretetből 
való halál vállalása. Legyen bár az ilyen hit szigorú, kemény, sőt 
látszólag rideg és elöregedett is, ez a rossz csuhában, fatalpú 
szandálban bolyongó franciskánus — olvan lírai, olyan tiszta és 
romlatlan magvat rejt, akár egy érintetlen leánylélek. A hivők 
közül is csak a misztikára hajlók tartoznak ebbe a különös cso- 
portba. Magától értetődő, hogy nem mindenkinek rokonszen- 
ves ez a típus, vannak — és nem kevesen -, akik számára egyene- 
sen taszító. Viszont akik a vonzásába kerülnek, azok mind- 
nyájan úgy vallanak, hogy itt nem ember vonz embert, hanem 
az ég vonja maga felé a földit. Ebben a különösen durva, fegy - 
verzajtól hangos, vérrel áztatott korban, amikor a halál a maga 
legsötétebb arcával mered az emberekre, jöhetnek órák, mikor 
az egyetlen menekvés már nem a halál kerülése, hanem kinek- 
kinek a hite szerinti legméltóbb halál kiválasztása. 

A kardcsapásokat osztó, öldöklő Hunyadi János lelkének 
benső burkában is ott rejtőzik ez a lírai mag. Mindegy, hogy ő 
nem pap, hanem katona módján kíván a halál elé menni, de 
ugyanaz a Jézus nevéért — a kereszténységért — vállalt hit és 
vágyakozás élteti. Ebben a legmélyebb benső vonatkozásban 
talál egymásra Magyarországon Kapisztrán és Hunyadi János, 
hogy a hit védelmében és a mindhalálig való kitartásban, saját 

üdvösségük érdekében is, országoknak és népeknek — hitük szc- 
rint — üdvét, mint legszebb feladatot, nem elbújva, hanem elébe 
állva a veszedelemnek — megvédjék. 

Az események gyorsan peregnek. Az országba érkező Ka- 
pisztránt főemberek és közrendűek — mint az másutt is lenni 
szokott — százfelé hívják, kapacitálják. A Zala megyei Lendvá- 
nál az országhatárt átlépő Kapisztránt az esztergomi érsek, Szé- 
csi Dénes már egyenesen arra kéri, hogy a magyar országgyűlé- 
sen jelenjék meg. Ennek tervezett székhelyét Esztergomból 
Győrbe teszik át, és a franciskánus testvér ott két rendtársa kí- 
séretében meg is jelenik. Egyik társa Giovanni da Tagliacozzo 
az, aki: később részletesen leírta Kapisztrán magyarországi tar- 
tózkodásának egyes részleteit, amelyeknek szemtanúja volt. 

, Mindenki úgy fogadta, mint Krisztus egyik apostolát? — írja 
e megérkezésről Tagliacozzo, majd így folytatja: — , Ő, aki az 
ünnepeltetést megvetette, gyakran megváltoztatta utazási ter- 
vét... nem tartotta be a kitűzött órát, hogy a reá várakozó 
sokaságot . . . elkerülje . . . De hiába! . . . Alig lépett ugyanis 
az országba, eléje jött az egyházi ruhába öltözött papság, a bíbo- 
ros (Szécsi Dénes esztergomi érsek), az érsekek, püspökök, apá- 
tok . . . ereklyékkel, sőt, némely helyen az oltáriszentséggel, 
mindkét nembeli nép sok világító szövétneket, égő gyertyákat, 
lobogókat, fagallyakat tartván kezükben, a harangok ünnepé- 
lyes zúgása mellett... A mágnások, az ország zászlósai, a 
nemesek és a köznép egyaránt lelkesedtek érte és szeretettel vet- 
ték körül, s oly nagy tömeg gyűlt egybe, hogy csak a szabad 
mezőn és a legnagyobb teremben fogadhatta őket." (Johannes 
de Tagliacozzo: Victoriae mirabilis, 6—8.) I 

Kapisztrán első feladata tulajdonképpen az ország belső 
békéjének rendbehozása volt, amennyire ez egyáltalán lehetsé- 
ges, hiszen hadi vállalkozásba sem lehetett addig kezdeni, amíg 
ingerült hangulat uralkodik a király és pártja ellen. Az idő sür- 
getett, gyökeres orvoslásról nem lehetett szó, de átmeneti béké- 
ről igen. 

Kapisztrán és Hunyadi mélyről jövő, eszmei egyetértése nél- 
kül azonban még az átmeneti békét sem sikerült volna megte- 

remteni. Nagy egyéniség varázsereje kellett ahhoz, hogy a 
Garai-Cille1-párt közeledjék Hunyadihoz. Sőt, a kormányzó 
ifjabbik, Mátyás nevű fia el is jegyezte a kis Cillei Erzsébetet, 
míg Hunyadi László Garai nádor leányával váltott jegyet. 

Ugyanakkor azonban az is megfigyelhető, hogy a két nagy 
egyéniség, Hunyadi és Kapisztrán nemcsak elszántságban, 
hősi hajlandóságban hasonlított egymásra, hanem — nem ta- 
lálunk rá más szót— rokon módon irreálisak voltak és bizonyos 
tekintetben naiv elképzeléseket próbáltak megvalósítani. De az 
események sodrának és a történések kanyargásának éppen az 
lett később az elképesztő tanulsága, hogy nemcsak a józan ész 
jutott szóhoz. A józan ész ugyanis sohasem lelkesedik, mindig 
mérlegel, lendületet nem képes adni. A jelen esetben viszont 
az irreális elképzelés csak éppen annyira érvényesült, hogy a lel- 
kesedésnek lendületet adjon, a gyakorlatban nem került arra 
sor, hogy bajt okozzon — bár nemegyszer forgott fenn ez a 
veszély. 

Kapisztrán és Hunyadi nem kevesebbet tervezett, mint azt, 
hogy — miután a külföld semmiféle segítséget nem adott — mégis 
három hónap alatt kiűzi a törököt Európából. Hunyadi hiszi, 
hogy a tárgyaláson, ahol az agg Brankovics, a szerb despota is 
megjelent, tízezer fegyverest szerelhet fel. Sőt, arról is meg van 
győződve, hogy egyúttal a palesztinai Szentföldet is felszaba- 
dítja a török uralom alól. V. László király nevében húszezer, 
Brankovics nevében megint csak tízezer embert remél. Válto- 
zatlanul reméli azt is, hogy a pápa is tud húszezer fegyverest 
küldeni, V. Alfonz nápolyi király (aki már előbb is irreális trón- 
jelölt volt!) tízezret, az itáliai államok is tízezret, a sokat ígér- 
gető Jó Fülöp burgundi herceg is ide számítható húszezer 
emberrel, s így nagy hadsereget lehet összegyűjteni. 

Azért annyira realista maradt Hunyadi, hogy Frigyes csá- 
szárra nem számít. Így is kiderül ez év, 1455 őszén, mikor a 
török Oláhországot kezdi fenyegetni, hogy senki nem segít. 
Hunyadi egymagában kell, hogy induljon Havaselve ellen. De 
ez a hír— Hunyadi megindulása -— akkora hatással van a törökre, 
hogy Raguza városának ostromát azonnal beszünteti. 

Közben a pápa folytatja Európában a keresztes hadra való fel- 
hívást, katonaállítás, vagy legalább pénzadományokra való fel- 
szólítás formájában. De a német papság még a keresztes hadjárat 
céljára szánt egyházi tized fizetését 15 megtagadja. VII. Károly 
francia király pedig odáig megy, hogy eleinte a tized fizetésére 
való felhívás kihirdetését is akadályozza. V. Alfonz nápolyi 
király is ezt teszi. Frigyes császár és V. László mindent ígér, de 
semmit nem teljesít. Callixtus pápa úgy felháborodik magatar- 
tásukon, hogy kiközösítéssel fenyegeti meg őket. 

Ekkor egy tüzes lelkű legátust, Carvajal bíborost küldi 
Magyarországra, aki abban hasonlít Kapisztránra, hogy őt is a 
vértanúság vágya lelkesíti. De amit a pápa nem ér el Európa 
többi országában, azt Carvajal sem éri el Magyarországon. 
Ugyanazok a magyar rendek, akik oly lelkesedéssel fogadták 
Kapisztránt, a keresztes háború ügyében nem mozdulnak. Ter- 
mészetesen a király, V. László magatartása sem éppen serkentő, 
hiszen az ügyben először 1455 novemberére hirdet Budára 
országgyűlést, de ő maga Bécsben marad. Alattvalói már isme- 
rik, tehát ők sem gyülekeznek. Sőt, most ők váratják a királyt, 
aki 1456. február 6-án mégiscsak megérkezik Budára, de a kevés 
résztvevő miatt csak áprilisban lehet megnyitni az országgyű- 
lést. 

Közben azért fontos dolgok is történnek: Carvajal ünnepé- 
lyes aktussal hirdeti meg a keresztes hadjáratot a budai Nagy- 
boldogasszony-templomban, ahol Kapisztránnak mellére tűzi a 
keresztet. Ettől kezdve szerte jár az országban és szónoklataival 
gyűjti a résztvevőket a keresztes háborúba. Először nehézkes a 
dolog: a tolmács rosszul fordít és az emberek nem értik. De 
aztán kibontakozik az értelem, a cél, és a lelkesedés óriásivá 
dagad. Ez viszont már más, mint az az ünnepélyes öröm, mikor 
gazdagok és szegények, nemesek és közrendűek fogadták. 
Mikor a hadba szólít a kereszténység védelmében, nem a gazda- 
gok, nem a nemesek és nem a vagyonosok azok — néhány kivé- 
tellel —, akik hallgatnak rá. Azok gyűlnek köréje, akiknek nincs 
semmijük. Mondhatnánk úgy Is: akiknek a lelkükön kívül nincs 
vesztenivalójuk. Kézművesek, parasztok, sőt koldusok tolon- 

ganak, hogy felvegyék a kereszt jelét, meg diákok: a fiatalok, 
akikben még él az ifjúság lelkesedése. 

Ez még nem az a had, amely nemsokára harcba indul, mert 
Kapisztrán elköveti azt a gyakorlati életben való tájékozatlansá- 
gáról tanúskodó hibát, hogy a jelentkezőket nem tartja mindjárt 
együtt, hanem hazaengedi, hogy hívó szavára majd táborba 
szálljanak. Nem maradtak pontos adatok arról, hol, mikor, 
merre járt az országban, de bizonyos, hogy mikor fegyverre 
kellett kelni, nem ugyanazok gyűltek össze, akik először lelke- 
sedtek, és természetesen sokkal kevesebben. A kép azonban 
nem változott: továbbra is csak a szegények jöttek, a birtoko- 
sok, a polgárok, a nagyurak otthon maradtak. 

Pedig közben híre érkezett, hogy a szultán nem várja meg a 
támadást. II. Mohamed maga indult meg, s úgy hírlett, hogy 
elsőnek Nándorfehérvárt akarja elfoglalni, amellyel apja még 
hiába próbálkozott, s utána az egész magyar királyság meghódí- 
tására készül. , Nemsokára Budán fogok ebédelni" — hangoz- 
tatta a szultán. S a reális viszonyok ismeretében ez egyáltalában 
nem látszott valószínűtlennek. Hiszen egy jól felszerelt, harc- 
ban edzett, óriási tömegű hadsereg közelgett. Vele szemben 
pedig Kapisztrán , keresztesei" álltak: nagy részük harcot soha 
nem látott diák, kézműves, paraszt. Fegyverük kasza, dorong. 
Még ha hozzászámítjuk ezekhez Hunyadi jobban felszerelt 
seregét, a létszám akkor is reménytelenül kevés. A nándorfehér- 
vári találkozón, mint később kiderült, hatvanezer keresztény 
állt szemben százötvenezer törökkel. 

Hunyadi János 1456. június közepén Szegedről indult meg 
Nándorfehérvár felé, az Alföldön összetoborzott seregével. 
A főurak közül csak Kanizsai László, Rozgonyi Rajnald és 
Korógyi János, a macsói bán tartottak vele seregükkel, a neme- 
sek színe-java otthon maradt. De beszámítva a közrendűcket 15, 
az összegyűlt had legnagyobb része magyarokból állt. Fontos 
megemlíteni azonban, hogy ha kis számban is, de képviseltette 
magát valamennyire a külföld is. Elsősorban néhány száz len- 
gyel jött el, Nagy Lajos és Hedvig egykori országából. Ezenkí- 
vül diákok egy csapata Regensburgból, akik a németeket képvi- 

selték, és természetesen — már csak lakóhelyük közelsége miatt 
is — a horvátok, sőt, menekült görög polgárok i is összegyűltek, 
ez utóbbiak hajokön érkeztek. A horvátok mint katolikusok, a 
görögök pedig mint a keleti egyház tagjai, egyképpen elszánt 
ellenségei voltak a hitüket irtó, mohamedán töröknek, mely 
szülőföldjüket már részben elfoglalta, részben fenyegette. 

Nándorfehérvár maga 1427 óta, mint erősség, Lazarevics 
szerb fejedelem és még Zsigmond egyezsége alapján már nem- 
csak mint szerb hűbércs föld tartozott a magyar királyság főha- 
tósága alá, hanem a harminc éve megkötött szerződés értelmé- 
ben magyar területté vált. Kbt a is magyar, Szilágyi Mihály, 
Hunyadinak sógora — feleségének fivére — volt. Az igazsághoz 
tartozik, hogy még az optimista tervezésre hajlamos Hunyadi 
sem hitt abban, hogy a jelen körülmények között, a vártnál sok- 
kal kevesebb hadi létszámmal, a vár bevételét meg tudja akadá- 
lvozni. Nem hitte ezt természetesen Szilágyi Mihály sem. Sőt, 
mint a rendtárs Tagliacozzo feljegyzései mutatják, ekkor, a 
döntő találkozás előtt néhány nappal, Kapisztránon is a csügge- 
dés, a balsejtelem jelei mutatkoztak. Mert ekkor jött rá, milyen 
nagy hiba volt tőle, hogy az első lelkesedés hevében jelentkező 
harcosokat ideiglenesen hazaengedte — most már szó sem lehe- 
tett arról, hogy ugyanannyit még egyszer összegyűjtsön. Most 
is megtartotta tüzes szónolklátait, de az idő már kevés volt, nem 
tudott elég nagy területet újra bejárni. Ezenfelül Hunyadi is sür- 
gette, hogy hagyja már abba a prédikálást és siessen Nándorfe- 
hérvárra, mert a török nagyon közeledik. 

A modern ember szinte hajlamos lenne meggyanúsítani a 
nándorfehéri győzelemről szóló forrásokat, ha maga a történeti 
tény nem állna világosan. A győzelem kivívása azonban semmi- 
képpen nem ,a józan ész?" szabályai szerint történt. Ezzel 
maguk a kortársak is tisztában voltak, ezért már kezdettől nem 
a fegyverek erejének, hanem isteni csodának hirdették és tekin- 
tették ezt az eseményt. Ma, amikor a vallásos világnézet már 
háttérbe szorult, a csodás eseményekben nem hivők valami , tö- 
megpszichózisra" gondolhatnak, mely a materiális tényezőkkel 
kiszámíthatatlan ellentétben diadalmaskodott. 

Kapisztránról azt írja említett rendtársa, hogy útközben, 
Péterváradon, misemondás után váratlanul visszanyerte teljes 
bizakodó képességét, s ettől kezdve bizonyos volt a győzelem- 
ben. Valami benső biztatást kapott, és a történelemben ezt az 
egész esetet tulajdonképpen csak a Franciaországban, Szent 
Johanna vezérlete alatt kis létszámmal győző sereg fegyverté- 
nyeivel hasoníthatjuk össze. Johanna alig harminc évvel koráb- 
ban győzőtt, lelket öntve a tehetetlen királyba és a csüggedt had- 
seregbe, az angolok ellenében. Most itt, Kapisztrán Szent Jáno- 
son volt a sor, hogy lelket öntsön azokba, akik kilátástalannak 
tartották a vállalkozást. 

Nándorfchérvárra megérkezve azonban mindjárt olyan jel is 
mutatkozott, amely egyesekben kétségeket ébreszthetett 
Kapisztrán kellő megfontoltságát illetően. Ekkor már ugyanis 
Szilágyi várkapitány figyelmeztette, hogy biztos értesülései sze- 
rint a török hajóhad bármikor "megjelenhet a Dunán. Kapisztrán 
azonban nem hallgatott rá, és hogy mindenáron találkozzék 
Hunyadi Jánossal, aki még nem érkezett meg, néhány hívével 
egy dunai hajón a besztercei gróf elé akart indulni. Szándékát 
nem a rábeszélés, hanem a hirtelen kitört vihar hiúsította meg. 
Mikor a hatalmas szél, villámlás, esőfüggöny eloszlott, egy- 
szerre kiderült az ég. De ez a derült ég egyben teljes fenyegető 
pompájában világította meg a Dunán az idő közben megjelent 
török hajóhad felvonulását is. Ha nem tör ki az égiháború, 
Kapisztrán a kezdet kezdetén a török kezébe kerül. 

A török szultán, mint említettük, mintegy 150 000 főnyi 
sereggel vonult fel. Ehhez járult 200 hajóból álló vízi ereje, 300 
ágyúból álló erős tüzérsége, amelyet különben egy renegát 
keresztény szervezett meg. Ágyúit nagyrészt az elfoglalt Kons- 
tantinápoly templomainak harangjaiból öntette II. Mohamed 
ÚÜszkübben. Pompázatos és egyben fenyegető felvonulást tar- 
tott a Dunán és a szárazföldön, a várbeliek szeme láttára, megfé- 
lemlítésül. A vele levő tábori zenészek hatalmas, fülsiketítő lár- 
mát csaptak. 

Mikor bizonyossá vált az ellenség elhelyezkedéséből, hogy a 
török elsőnek csakugyan Nándorfehérvár elfoglalását tervezi, 

Kapisztrán mégiscsak elindult Hunyadihoz, hogy most már a 
tapasztalt és megfigyelt dolgokról értesítse. A várban hátraha- 
gyott szerzetes- és más paptársainak meghagyta, hogy készülje- 
nek a vértanúhalálra. Egyben szigorúan megtiltotta nekik, hogy 
a csatába ténylegesen beavatkozzanak, emberek megölését elő- 
segítve. A papok fegyvere csak az imádság lehet, mondotta. De 
hozzátette: , A laikus testvéreknek nem adok parancsot, sem 
utasítást, tegyenek úgy, amint Isten sugalmazza nekik." (Tagli- 
acozzo, 23—24.) 

Hunyadit megtalálta Péterváradon, s vele együtt tért vissza. 
De ez a visszatérés már csak az első ütközet megvívása, a várat 
körülvevő török hajóhad áttörése árán volt lehetséges. Mindez 
eléggé reménytelennek látszott: Hunyadi csak kevés szárazföldi 
sereggel rendelkezett, hajói nem voltak. Ezeket csak most, 
hevenyészve kellett összeszednie. Kapisztránt pedig Szalánke- 
ménbc küldte, hogy gyűjtsön még segítséget. Kapisztrán min- 
dent megtett a magyar főpapok megmozgatására is, de még a 
legközelebbi egyházmegye, a kalocsai érsekség feje sem segített. 
Hunyadi közben összeszedett 200 kis hajót, és ezeknek harco- 
saihoz a visszatérő Kapisztrán intézett lelkes beszédet. Beszéde- 
inek lényege mindig ugyanaz volt: bízzanak a győzelemben, 
akkor Isten megsegíti őket. De ha meg kellene halniuk, nyugod- 
tan fogadják ezt is, csak az a fontos, hogy töredelmesen bánják 
meg bűneiket, s akkor egyenesen az égi hazába jutnak. 

A mai ember számára szinte elképzelhetetlen ez a bíztatás. De 
abban a korban, mikor a szegény nép mindennapjai is át voltak 
hatva a túlvilági hittel — és szembe kerültek a török rabszolgaság 
életnyomorító jövőjével — az embereket összekovácsolta a 
közös ellenség elleni elkeseredés és a magasztos halál eszménye, 
Megint párhuzamot vonhatunk itt Szent Johanna francia és 
Kapisztrán magyar serege között. Johanna is, mint most János, 
a csata előtt szigorú lelki tisztaságot követelt a katonáktól. El 
kellett távolítaniuk — a különben rendes szokás szerint — a had- 
sereget kísérő nőket, és maguk között a legkisebb kihágást sem 
tűrték meg. Tolvajlásról szó sem eshetett, pedig az összegyűj- 
tött szegények, koldusok ugyancsak szűkölködtek. Ha tetszik, 

azt ís nevezhetjük , pszichózis"-nak, hogy Kapisztránnak és 
ferences társainak szelleme, vagy egyszerűen a keresztény hit 
ismert parancsai, amelyek most hirtelen élővé váltak, nem 
engedték meg sem a testi, sem a lelki tisztátalanságot. Mint a for- 
rások beszámolnak, egy ,ügyeskedőt", aki árdrágítással akart a 
katonáknak halszállítmányt eladni, üzletelésre használva ki a 
válságos helyzetet, a kitört felháborodás miatt csaknem a vízbe 
fojtottak. Élelemkészletét a Dunába hányták, őt magát pedig 
csak a közbelépő papok mentették meg a haláltól. 

Talán csak az, aki volt már hasonló módon fellelkesült néptö- 
meg között, értheti meg, miként jöhetett létre ilyen érzés- és 
gondolati egység. A török félelemkeltést szándékozó lármájára 
feleletül Kapisztrán meghagyta a katonáknak, hogy a harcba 
indulva, mindig Jézus nevét kiáltsák. 

Az első , józan ész" ellenére történő esemény az volt, hogy 
Hunyadi János, megérkezve a maga hirtelen összeszedett, 
rosszul felszerelt kis vízi alkotmányaival, amelyeket a túlerőben 
levő törökök harsány hahotával pillantottak meg, áttörte az erős 
védelmi vonalat. A kitűnő magyar hadvezér, katonái Jó felállítá- 
sával, ügyesen meg tudta akadályozni, hogy a szárazföldről a 
törökök segítséget nyújtsanak vízi járműveiknek. 

Szemtanúk elbeszélése szerint Hunyadi, aki nemcsak a had- 
műveletek megszerkesztésében, hanem a személyes bátorság- 
ban is az első volt, most sem késlekedett. Mikor a magyar hajók 
áttörték a török gályákat összefogó láncot, Hunyadi elsőként 
szökkent fel egy török hajóra, s kivont karddal, mint egy orosz- 
lán küzdött, sorra levágva, vagy a vízbe taszítva az ellenség 
katonáit. Nyomában természetesen saját, hasonló bátorságú 
emberei ütötték-vágták a törököt, akiknek hadrendje meg- 
zavarodott, s betetőzésül a hátukban hirtelen feltűnt a várbeliek 
negyven hajója a is, két tűz közé fogva a szultán vízi hadere- 
jét. Az ellenségnek itt pusztulnia kellett. Kapisztrán a par- 
ton állott, magasra tartotta a keresztet, és Jézus nevét kiáltozva, 
égre emelt szemekkel imádkozott. A várbeliek is imádkoztak, 
hiszen tudták, ha győznek is, ez csak a nyitány, ezután rájuk 
kerül a sor. 

De most már semmi sem akadályozta, hogy Hunyadi János a 
maga pihent seregével bevonuljon a várba, elszállíttassa a bete- 
gekct, a gyengéket, és kelő élelemmel lássa el az ott maradókat. 
Kapisztrán vele volt. Hunyadi szánalmasnak találta a várat, 
amint belülről megszemlélte, Kapisztránnak kellett most őt is 
lelkesíteni. Mert a hős katonát nem vakította el a kezdeti győze- 
lem, tudta, hogy a túlerővel szemben minden emberi számítás 
tehetetlen. Itt valóban csak az isteni segítségben bízók remény- 
kedhetnek. Hunyadi mindenesetre kiadta a parancsot, hogy a 
falakat, amelyeket már erősen megrongáltak a törökök ágyúi, 
amennyire csak lehetséges, ki kell javítani. 

Még csak ezután egészült ki a védekezők serege. Tagliacozzo 
szerint eddig a várvédők 27 ezren voltak, s mind magyarok. 
Ezután hatvanezerre gyarapodott a sereg, s ezeknek az újaknak 
is a nagyobb része magyar volt. 

Ekkor, 1456 júliusában, a forráshelyek még arra is utalnak, 
milyen átalakulás mehetett végbe Kapisztránnak, a szigorú 
főinkvizítornak lelkében. Ő, aki Magyarországon 1s először az 
eretnekveszélyt vizsgálta, a római egyháztól elszakadók, vagy 
hozzá nem térők tetteit és gondolatait, most itt, Nándorfehér- 
várnál, a nagy csata előtt néhány nappal, és csak néhány hónap- 
pal a saját halála előtt, így szólt keresztes vitézeihez: , Akik 
bennünket a törökök ellen segíteni akarnak, azok a mi baráta- 
ink. Most a török ellen, a török ellen kell harcolni!" 

Nem azt jelentette ez természetesen, hogy feladta eddigi elve- 
it, a katolikus egyház egyedül érvényesnek hitt tanításait, de 
szembeállva a mindent lüszítin akaró török erőszakkal, 
éppen az erőszak hatása alatt látta értékesnek a türelem erényét, 
amely mindazokra kiterjedhet, akik ha másként gondolkodnak 
is, nem akarnak a katolikusoknak ártani. Hiszen a török nem- 
csak a katolikusokat pusztítja, hanem minden más vallásút is, 
aki nem mohamedán. 

S következik most az újabb , józan ész elleni" történet: a 
török túlerő nem tudja elfoglalni a várat. Egy heti ágyúzás után 
a szultán július 21-én rendeli el a döntő rohamot. Minden előny 
a török oldalán áll. Annyian vannak, hogy nem 15 kell valameny- 

nyinck egyszerre harcolnia: időről időre új és új pihent seregek 
rohanják meg az elszántan, de már-már kétségbeesve védekező- 
ket, akik mindig, mindvégig ugyanazok. A külső várat a török 
gyorsan elfoglalja, és csakhamar a belső várba vezető hídon, 
amelyet nem tudtak felvonni, folyik tovább az öldöklő harc. 
Mindkét fél tudta, hogy a híd birtoklása a döntő. Ha a török 
elfoglalja a hidat, benyomul rajta a belső várba. Egyik török már 
a lófarkas zászlót készül kitűzni, mikor a Vas megyei nemes, 
Dugovics Titusz, birkózni kezd vele. S mikor látja, hogy más- 
képpen nem boldogulhat, magával együtt lerántja a várfokról a 
mélységbe. 

Egyes források még arról is beszélnek, hogy Dugovics, mie- 
lőtt a törököt lerántotta volna magával az öngyilkos halálba, a 
közelben álló és a katonákat buzdító Kapisztránt megkérdezte, 
mi fog történni a lelkével, ha azzal együtt meghal, akit leránt. 
Mire Kapisztrán azt felelte, hogy minden bizonnyal üdvözülni 
fog. S erre a megnyugtatásra vállalta az önkéntes halált. 

A modern ember, a maga racionalizmusával, hajlamos lenne 
kétségbe vonni ezt a kérdés-felelet jelenetet egy olyan akció 
közben, amely nemigen tűrhetett halasztást. Bizonyos is, hogy 
a csodaváró ferencesek feljegyzéseiben, mai szemmel találha- 
tunk túlzásokat, az eseményeknek mindenképpen túlvilági hát- 
terét adó igyekezetük folytán. Ilyen az a meggyőződésük pél- 
dául, hogy a küzdelem alatt a levegőben angyalok jelentek meg, 
támogatva a küzdő keresztényeket, és a török túlerő ezek elől 
hátrált meg. De Dugovics Titusz esetét mi másképpen szemlél- 
jük. Nagyon is emberi ez a jelenet, mely rávilágít az akkori, a 
vallásossággal, a túlvilági élet problémáival teljesen áthatott 
ember kétségeire. Hiszen a katolikus vallás mindenkor súlyos 
bűnnek hirdette az öngyilkosságot. Nem mond ellent a realitá- 
soknak, hogy Kapisztrán hallótávolságban volt, hiszen más leí- 
rásokból is tudjuk, hogy nem tágított a legveszélyesebb helyek- 
ről. S végül a kor túlvilági dimenziókban gondolkodó és érző, 
akár legegyszerűbb embere végső aggályának sem mond ellent 
az a kérdés: mi történik lelkével a halála után? Mint ahogy a hősi 
cselekedethez a lendületet a boldogabb jövőt remélő túlvilági 


119 


háttér adta. A keresztes háborúk folyamán általában sokszor, de 
ekkor és itt, Kapisztrán környezetében feltétlenül. 

Maga a hősi tett azonban, bármilyen önfeláldozó volt is, a 
törökök előrenyomulását nem hátráltatta. Minden vitézség 
ellenére megnyilvánult a pihenten érkező, új török harcosok 
túlereje. Jellemző a helyzet reménytelenségére, hogy még a leg- 
vitézebb küzdők közé tartozó várkapitány, Szilágyi Mihály is 
arra a belátásra jutott: katonáival a hátsó kapun át el kellhagynia 
a várat. Már készült is rá, hajókra szállíttatta az értéktárgyakat, 
kincseket. Az őrök is otthagyták már őrhelyeiket, és a pillanat 
olyan kétségbeesett tetteket is szült, hogy a Dunához menekülő 
katonák közül sokan, az egyenlőtlen küzdelemben teljesen kifá- 
radva, minden ellenállóképességüket elvesztették. Aki nem 
tudott elég gyorsan a kapun kijutni, a vár ablakaiból vetette 
magát a Dunába. 

Ez volt az a perc, amikor Hunyadi Jánost 15 elhagyta minden 
reménye. Ezt mondta Kapisztránnak: , A vár már elveszett. A 
török elfoglalta, mint ahogy én mindig is mondtam." (Taglia- 
cozzo 73. Acta Sanctorum, Oct. X. 382. Kapisztrán levele a 
pápához: 1456. júl. 2.; Wadding: Annales Minorum, XII. 371.) 

Kapisztrán maradt az: egyetlen, aki ekkor is azt mondja, még 
nincs veszve minden. S szavára Hunyadiba is visszatért még az 
életerő: Kapisztránt megbízta, hogy a váron kívüli táborból új 
kereszteseket hozzon, addig ő minden erejével kitart. Kapiszt- 
rán sietett és csakhamar megjelent az új keresztesekkel. Erre 
Szilágyi Mihály és katonái is visszatértek szégyenkezve, és újra 
beleavatkoztak a küzdelembe, 

Ekkor áll be a döntő fordulat. Tulajdonképpen az okozza, 
hogy a védők lőszerkészlete teljesen kimerült. Már nem tudtak 
mivel védekezni az egymás hegyén-hátán nyomuló új és új 
török áradattal szemben, mikor hirtelen kénbe mártott gyúlé- 
kony anyagokat, rőzsét, venyigét kezdenek dobálni a sáncok- 
ban és bástyaromokon hemzsegő Mohamed-hivőkre. A törö- 
kök bő, és a tűzre érzékeny anyagokból szabott ruhája azonnal 
lobot vet. Futótűz terjed mindenütt a dühös támadók között, 
eleven fáklyákká, ordító menekülőkké változtatva egy pillanat 

alatt az előbb még irgalmat nem ismerő, vad martalócokat. Akik 
még nem értek a lángtengerbe, ijedten hőkölnek vissza, akik 
már benne vannak, vadul törtetnek visszafelé, ha tudnak, 
tovább terjesztve a tüzet, vagy fennakadva azon a hídon, ame- 
lyet az imént még oly nagyon igyekeztek elfoglalni. Ott aztán a 
sáncárokba lehullva most porrá égnek. A hatás irtózatos erővel 
sújt a törökökre, akik fejvesztetten menekülnek. Futásuk látvá- 
nya pedig újító erő a keresztényeknek. Amelyik nem fut elég 
gyorsan, a keresztesek fegyverei intézik el. Amelyik fut, nem 
tudja, mit válasszon: a lángtengert-e, vagy a várfalakról való 
öngyilkos leugrást. A legtöbben ezt választják, nem is öngyil- 
kossági szándékból, de a hirtelen előtörő tűztől megrémülve. 

Az egész éjszakán folyó küzdelem ezzel hajnal hasadtára 
véget ért. De még most sem egészen. Több várostrom már nem 
következett ugyan, és a várkapitány szigorúan megparancsolta 
vitézeinek, hogy ki ne merészkedjenek a falak közül, nehogy 
ezzel egy újabb és most már elsöprő támadást vonjanak maguk- 
ra. Hiszen a várból kivert had csak egy kis része volt a hatalmas, 
ellenséges tábornak. 

Dc az a tiltó rendelkezéseket megszegő könnyelműség, amely 
rendes körülmények között a legsúlyosabb következmények- 
kel járhat, ebben az estben, mint döntő fordulatoknál már 
nemegyszer, a végső győzelmet hozta. Pedig most Kapisztrán 
mutatkozott megfontoltnak. Mikor észrevette, hogy a kereszte- 
sek kiszökdösnek a várból, és megtámadják a török előörsöt, 
azonnal vissza akarta parancsolni őket. De most már a győze- 
lemtől megittasultak az ő szavára sem hallgattak. Erre, hogy 
hatásosabb legyen, néhány közeli hivével csónakba ült, és a 
Száva jobb partjára csoportosított keresztény haderőket jobban 
megközelítve próbálta a vakmerőket visszaterelni. Helyette 
azonban az történt, hogy a csónakból kiszállva, a Száva-parton 
eddig tétlenül álló keresztes erők arra kérték, engedje őket 
harcba. Ekkor már nem állt ellen, kiadta a végső küzdelemre 
szóló parancsot. Botját, amelyre Jézus neve volt vésve, a 
magasba emelte, és a leírások szerint ezt kiáltotta: , Rohanjátok 
meg a kereszt ellenségeit, ne féljetek azoktól, akik a testet meg- 

ölik, a lelket pedig nem képesek megölni!" (Hermann: Cap. 
triumph. 564.) 

Amennyire meglepi Szilágyi Mihályt, a vár kapitányát a hirte- 
len beálló fordulat, mikor a katonák lecsillapítására indult 
Kapisztránt a keresztesek élén egyenesen a török seregek felé 
látja száguldani, éppen úgy meglepődnek és meg is rémülnek a 
szultán hadai. Miközben Szilágyi a vár fokáról kiáltozza 
Kapisztránnak, hogy azonnal jöjjenek vissza, mert mind meg 
fognak halni, addig a törökök a nem várt és elszánt támadóktól 
megijedve, futásnak erednek, és zavarodottságukban fedezetle- 
nül hagyják híres tüzérségüket, a Konstantinápoly harangjaiból 
öntött ágyútelepet. A keresztesek egymás után foglalják el a 
három csoportban felállított ágyúkat, s ezzel az ellenséges 
nehéztüzérség, a török legfőbb fegyverzete a kezükre jut. 

Mohamed szultánt, aki megdöbbenve szemléli a jelenetet, 
ekkor elönti a düh. Testőreit, a híres janicsárokat összeszedve, 
maga vezeti őket a keresztesek ellen. S ezek, kis létszámukkal 
bizonyára elvesznének, ha Hunyadi János, a várból kitörve, a 
segítségükre nem siet katonaságával. Hunyadi, a csaták nagy- 
szerű hőse pokoli meglepetést szerez a szultánnak: elfoglalt, 
saját ágyúit szegezi az ellenségnek, melyet végigsöpörnek a 
lövedékek. Most már az ostromgépek is a magyarok kezén van- 
nak. Mohamed tombol, és kétszer indít új támadást, hogy tüzér- 
ségét visszaszerezze, de hiába. A keresztesek, a magyarok az 
életükért, s ha nem magukért, egymásért verekednek. Hunyadi 
maga a közelharcban is kiválik. Az öreg hadvezér, környezceté- 
nek bámulatától kísérve, osztogatja a kemény kardcsapásokat. 
Ott van mellette az a három magyar zászlósúr is, aki eljött a 
törökkel szembenézni: Kanizsai László, Rozgonyi Rajnald és 
Korógyi János, de ott küzd a várnak imént megrémült kapitá- 
nya, Szilágyi Mihály is. Nincs most már szó félelemről, aggó- 
dásról, mérlegelésről. De ahol ilyen viadal folyik, ott a józan 
ráció is háttérbe szorul, mint annyiszor már, e különös nándor- 
fehérvári küzdelem alkalmával. 

Kapisztrán is elöl rohan, a legnagyob tűzbe. Nem azért, 
mintha fegyvert akarna fogni, s pap létére öldökölni. De minden 

idegszála megfeszül a vértanúság vágyában, egyúttal agyőzelem 
kivívásának forró kívánságában is. Ez az olasz anyától és isme- 
retlen német, vagy talán francia apától született ferences szerze- 
tes, aki csak néhány hónapja lépett először magyar földre, életé- 
nek hetvenedik esztendejében, most itt, agg korában valóságos 
eleven védőszentjévé magasodik a mindenkitől elhagyott 
Magyarországnak, a megjelenő pusztulás árnyékában. 

Egy magaslatra állva — egyben jó célpontul is kínálkozva— így 
kiáltozik a harcoló keresztényeknek: , Íme, most nyitva áll a 
paradicsom ajtaja, íme Itt az örök élet koronájának ideje! Íme itt 
a bűnök kiengesztelésének alkalma!" 

Röviddel az öldöklő küzdelem előtt még arra is jut idő, hogy 
Pál székesfehérvári kanonok tolmácsolja azokat a szavakat, 
melyeket a magyarokhoz intéz: , Ó magyarok, szegény fiaim, 
hozzátok helyre a kereszténység hibáját, álljatok ellene ellensé- 
geiteknek!" (Tagliacozzo, 96—97.) 

S áll csak, mint egy ledönthetetlen szobor, magasra emelve 
Jézus jelét. A katonák sírva fakadnak az öreg franciskánus sza- 
vaitól, s a feljegyzések szerint ezután egy sereg török rögtön a 
ragyarokta veti magát. Annál nagyobb erővel bontakozik ki 
most a küzdelem, és könyörtelenül verik vissza a szultánnak 
harmadszor is támadó ármádiáját. A keresztesek már régen túl 
annak azon, hogy az életükkel törődjenek, és az ilyen lendület- 
nek nem lehet ellenállni. II. Mohamed, aki nemrég még Budán 
akart ebédelni, sebet kap, félholtan viszik ki a csatasorból. Csak 
akkor tér magához, mikor fejvesztve menekülő seregével már 
Szófiában van. Ráeszmélve szégyenletes kudarcára, mérget akar 
bevenni, környezete csak nagy nehezen menti meg az öngyil- 
kosságtól. 

A szultán életét végül is sikerül megmenteni. Hunyadiét és 
Kapisztránét, a két győzőét azonban nem. Még le sem csende- 
sült a világraszóló, mindenütt megdöbbent bámulatot keltő dia- 
dal örömujjongása, amely 1456. július 22-én történt, néhány hét 
múlva a nagy hadvezér, Hunyadi János már halott volt. A hatal- 
mas csata után kitört pestisjárvány vetett véget életének, 
augusztus 6-án. Kapisztrán még ott állt ágya mellett, ő még leve- 

let írt a pápának, értesült Callixtus öröméről és beteljesedve lát- 
hatta életművét. De maguk a győzők sem mérhették még fel 
ekkor az eredményt. Azt, hogy hetven esztendőre vették el a 
kedvét a töröknek Magyarország megtámadásától. Hetven évig 
élt még a szuverén Magyarország, mielőtt a Habsburg-ház által 
vezetett német birodalom és a török rátehette volna Jármát 
hosszú évszázadokra. 

Kapisztrán sejthetett valamit, célzott is egy jövendő, rövid 
magyar dicsőségre, és egy utána következő, nagy katasztrófára. 
Ott lent, Délvidéken, a hatalmas Újlaki család birtokán halt meg 
a csata után negyedévre: 1456. október 23-án. S a nándorfehér- 
vári két győző halálával és a diadalmas csatával magyarország 
történetének egy súlyos korszaka is lezárult. 


Azoknak a túlzásoknak visszahatásaként, amelyek régebben, 
bizonyos vallásos buzgalomtól áthatva Kapisztrán Jánost úgy 
látták, mint aki hatalmas sereget tudott összegyűjteni a török 
legyőzésére — újabban a kutatók arra mutatnak rá: voltaképpen 
milyen kevesen gyűltek c össze végül is a szavára, amelyet külön- 
ben is csak tolmács útján ér tettek. Ez egyébként a forrásokból 
is kiderül. De azok akik hisznek a ráción túli dolgokban, annál 
meglepőbbnek látják szerepét. Úgy tűnik ugyanis, hogy éppen 
a döntő győzelem kivívásának pillanatában azokra is megma- 
gyarázhatatlan lelkesedést és küzdőszellemet tudott átsugároz- 
ni, akik nem az ő szavára gyűltek hadba. A ráció és a logika sza- 
bályai szerint a törököknek győznie kellett volna a kis létszámú 
ellenállókon, s éppen fordítva történt. A történeti cseményeket 
mindenesetre nem a matematika szabályai irányítják. 


HARMADIK FEJEZET 


A HUNYADI-FIAK BUKÁSA 
ÉS A FELEMELKEDÉS 


HUNYADI LÁSZLÓ ÉS V. LÁSZLÓ SORSA 


Míg az európai keresztény világ, élén a pápasággal, még min- 
dig a nándorfehérvári nagy győzelem bűvöletében élt, a magyar 
területekben puszta gyarmatosításra váró tartományokat látva, 
Cillei gróf, az ifjú királyi unokaöcsöt ismét teljesen befolyása alá 
kerítve; szemérmetlen nyíltsággal kezdte hangoztatni célkitűzé- 
seit. Hunyadi János halálán felbátorodva, mint az olyan ember, 
aki csak özvegyekkel és árvákkal érzi magát igazán elemében, 
most már hangosan hirdette, hogy nem nyugszik, míg , az egész 
kutyafajzatot" ki nem irtja. Hunyadi János maradékaira gon- 
dolt természetesen, és most már főként az, idősebbik Hunyadi- 
fiúra, a huszadik évét betöltött Lászlóra, akit nem lehetett gyer- 
mekként elintézni. 

A török szultán maga, akinek legtöbb oka lett volna az őt le- 
győző Hunyadi Jánosra haragudnia, megrendülten fogadta a 
hős halála hírét, s mimt mondják, sokáig szótlanul nézve maga 
elé, végül is ezt mondta: , Ellenségem volt, de fájlalom halálát; a 
világ legnagyobb emberét vesztette el benne." Ezzel szemben 
Cillei Ulrik, a magyar király nagybátyja első dolgának tartotta, 
hogy a nagy hős emlékét igyekezzék beszennyezni, és utólago- 
san, halála után , hűtlen pénzkezeléssel" és általában, a királyi 
javak illetéktelen kezelésével próbálta megvádolni. 

Ez az ember — Cillei — aki a királlyal, V. Lászlóval együtt a 
közeledő török sereg hírére — még a nándorfehérvári győzelem 
előtt — az országból gyáván megfutott, most, amikor Hunyadi 

győzelme után biztonságos lett a helyzet, nagy, német keresztes 
had élén vonult be Habsburg unokaöccsével Ausztriából Budá- 
ra, majd innét délre, Futakra, ahol a király országgyűlést tartott. 
Ennek az időnek kortárs mágyar történetírója, Túróczi János 
így jellemzi Cilleit: , Ulrik gróf. . . minden más embernél nagy- 
ravágyóbb volt, az emberi természetet meghaladó mértékben 
pöffeszkedett gőgjében, és nehezen viselte el, hogy (Hunyadi) 
János gróf nyerte el Magyarország kormányzóságát. Úgy vélte, 
hogy ez a méltóság mindenkinél inkább őrt illeti meg, hiszen a 
király vérrokona." 

Valóban, egyrészt természetes is volt, hogy az idegen uralko- 
dóház idegen főtisztviselőket ültet az országot kormányzó mél- 
tóságokba. Másrészt azonban az egyre inkább kifejlődő nem- 
zeti öntudat révén az is természetessé vált, hogy a magyarok 
saját országukban saját vérükből való embereknek, s ezek kö- 
zött is arra méltó személyeknek kívántak engedelmeskedni. A 
, vérség? kifejezésnek azonban már ekkor sem volt szó szerinti 
értelme. A nemzeti érzés és ennek bátor érvényesítése volt az, 
ami Hunyadi Jánost magyar példaképül állította, mert hiszen 
nála sem a származás döntött, hanem saját, szabad akarata, 
amellyel életét is készségesen áldozatra szánva, magyarnak 
tekintette magát. 

Egy ilyen, európai hírnévnek örvendő, egyszerre egyetemes 
és nemzeti példaképet akart Cillei emlékében és fiaiban meg- 
bántani. Cillei, aki maga személy szerint nem csupán idegen volt 
ettől az országtól, hanem a legszégyenletesebb emberi hibáról is 
tanúságot tett, arról, amelyet a magyarok mindig leginkább 
megvetettek: úgy volt dölyfös, hogy amellett gyáva is volt. Az 
elűzött török had után való fegyveres felvonulása, amikor már 
túlerejével csak a Hunyadi-fiakkal és pártjukkal kívánt leszá- 
molni, jellegzetesen kihívó cselekedetnek tűnt. 

Jellemző azonban a helyzetre, s általában az emberi történe- 
lem menetére és sajátosságára is, hogy még a kortárs történetírói 
felfogásban sincsenek egyértelműen , fekete-fehér" álláspon- 
tok. Érdekes megfigyelni, az események szemtanúit jól ismerő, 
sőt a korban élő 24 éves, Hunyadi Lászlóval egyidős Thuróczi 

János, a későbbi ítélőmester és királyi jegyző, a magyar nemzeti 
érzés egyik képviselője, a középnemesség tagja sem ír egyolda- 
lúan , Hunyadi- szempontok" szerint, és azt sem próbálja meg, 
hogy Hunyadi Lászlót és pártját mindenben feddhetetlennek 
tüntesse fcl. 

Igaz, Cilleit nem mentegeti, s a fent idézettek után még ezt is 
megírja: , Az ifjú grófok (-a Hunyadi-fiak) figyelmét nem 
kerülte el Ulrik gróf gonosz szándéka. Keserű gondolattal visel- 
tettek iránta, de Magyarország egész népe megvető szemmel 
nézett rá." 

Néhány sorral később, mikor arról beszél, miként figyelmez- 
tették Hunyadi Lászlót párthívei Cillei sötét szándékaira, még 
inkább hangot ad a nemzeti érzés kifejezésének, idézve a 
Hunyadi Lászlóhoz intézett szavakat: ,,. . .A te ügyed rosszul 
áll. Ulrik gróf elfordította tőled a király jóindulatát, és rávette, 
hogy fosszon meg téged és az összes magyarokat az oldala mel- 
lett viselt méltóságoktól. . . és a méltóságokat a magyaroknál 
neki jobban tetsző németeknek adja; téged pedig mielőbb kivet- 
nek ebből a várból. Erre elég bizonyíték, hogy a német kereszte- 
seket ide vezényelték." i 

Nándorfehérvárról van itt szó, a futaki országgyűlés után 
ugyanis V. László és Cillei Ulrik a német keresztes had kíséreté- 
ben azzal az ürüggyel kívánt a várba hatolni, hogy , megszem- 
lélje" a törökkel vívott ütközet nyomait. 

Thuróczi azonban, mikor idáig jut kora eseményeinek elbe- 
szélésében, élénk színekkel festve a magyarok ellen törő királyt 
és Cilleit, akik Hunyadi Lászlótól el akarják venni német 
hadakkal Nándorfehérvárt, azt is elmondja, hogy hívei rábeszé- 
lik Hunyadi Lászlót Cillei megöletésére. , Szapora rábeszélé- 
sükkel rávették erre a nagy gonosztettre az ifjú embert, akit fér- 
fias merészség hevített és ifjúságának féktelen indulatát alig 
tudta féken tartani." Thuróczi annyira józan marad tchát, hogy 
bár elismeri Cillei magyargyűlöletét és nagy gonoszságát, 
viszont az ő megöletését is gonosztettnek ítéli. 

Hunyadi László azonban akkor már mindenképpen vissza- 


vonulóban volt. Cillei nem elégedett meg azzal, hogy ő , ország- 

kormányzó" lett, a királlyal a pozsonyi grófságot 15 VISSZave- 
tette a törökverő hős idősebb fiától, sőt, a horvát-szlavon-dal- 
mát bánságból is kiszorította. Hunyadi László egészen eddig 
megélégedett azzal, hogy menlevelet eszközölt ki a véleményét 
folytonosan változtató V. Lászlótól, amely szerint azt a tényt, 
hogy apja , számadások nélkül" halt meg, neki és öccsének nem 
fogják felróni. Számadás nélkül is nyilvánvaló volt, hogy a saját 
vagyonából is bőven áldozó Hunyadi János a törökök elleni 
harcokból semmiféle hasznot nem húzott. 

Igaz viszont, hogy amint fény derült a horvát bánsággal apósa 
szomszédjává lett Cilleinek valami horvát-szerb összefogást 
sejtető, Brankoviccsal összefonódó és a Hunyadi-fiakat megö- 
letni szándékozó tervére, elhatározta híveivel együtt, kilép a 
puszta defenzívából, a mindig hátráló védekezésből, amelybe 
eddig szorult, és cselekedni fog. Elhatározta-e személy szerint 
ő maga Cillei megöletését, előre, erre nincs bizonyíték. Az 
ésszerű önvédelem parancsára cselekedett azonban, mikor a 
várba csak a királyt és Cilleit, katonai kíséretét viszont nem 
engedte be. Az is tény, hogy a várban elszállásolt Cilleit egy- 
maga kereste fel Hunyadi László. Az ajtó mögött (önszántuk- 
ból, vagy László tudtával?) rejtőző fegyveresek már csak akkor 
avatkoztak be, amikor Cillei, szorult helyzetében is provoká- 
lón, gyalázkodó módon lépett fel, öntelten bizakodva fölényé- 
ben az ifjúval szemben, majd kardjával csapást irányzott fejére. 
Ezt László kivédte ugyan, de csak azzal a szerencsével, hogy 
gyűrűje fogta fel a kardja kosarát is átszakító Cille1-kardpenge 
vágását. 

Cillei ezúttal kétségtelenül saját kelepcéjébe esett. A fegyver- 
Zajra berohanó Hunyadi-hívek leszúrták és fejét vették. De 
azért nagyon jellemző a korabeli magyar köznemcs elfogulat- 
lanságára, pártatlanságára, hogy Cilleit magyarellenes cselszö- 
vényei és sötét nagyravágyása ellenére sem igyekszik úgy feste- 
ni, mint akinek halálán örvendeni kell. Nyilvánvaló azonban, 
hogy Thuróczi egyszerűen a keresztény moralitás akkor ter- 
mészetes alapján hárítja el magától, hogy emberek megöleté- 
sén örvendezzék. Hiszen különben eléggé világosan felsorolja 


128 


Cillei vétkeit. Sok mindent viszont, miután kortárs volt, és kan- 
cellári nótáriussága ellenére sem pillanthatott a politikai játsz- 
mák függönyei mögé, egyszerűen nem tudott, illetve nem látott 
át. Bizonyos következtetések levonása csak a későbbi esemé- 
nyek ismeretében, az összefüggő eseménysorozatok áttekintése 
révén vált lehetségessé. 

Egyes kutatók, ha nem modern értelemben, de egy horvát- 
szerb összefogás első, halvány körvonalait vélték felfedezni a 
horvát bán Cillei és Brankovics, tehát az após és a vő oly lázas 
igyekezetű törekvésében. Ezért is lehetett fontos Cillei számára, 
hogy Hunyadi Lászlótól ne csak a pozsonyi grófságot vegyék el 
az északnyugati, ausztriai határvidéken, hanem Horvátországot 
és Dalmáciát -— tehát a Földközi-tenger partját — érintő társbán- 
ságot is. A kezdődő reneszánsz nem hiába az ébredező nemzeti 
érzések kora, lehetséges, hogy ebben a főúri frakcióban is testet 
öltöttek már a , más nemzetiségűek", az , idegenek? elleni érzel- 
mek, mint ahogy ezt magyar részről ugyancsak látjuk. Magyar- 
ország, amely az elmúlt XIV. században még lakosságának 80 
százalékában a Kárpát-medencét magától értetődően kitöltve, 
magyar volt, ebben a korszakban kezd lassan-lassan több nem- 
zetiségű állammá alakulni. Míg a Felvidéken az Erzsébet 
királyné által betelepített Giskra cseh népe növelte a már itt élő, 
de viszonylag csekély számú morva szlávok létszámát, a Dél- 
vidéken a török előrenyomulás a melléktartományokból az 
országba nyomta a horvátokat és a szerbeket. 

A gyűrű, amely Hunyadi László ujját, s ezzel együtt életét is 
megvédte Cillei halálosnak szánt csapásától, voltaképpen az 
országot is megvédte a kezdődő széteséstől. 

Az események ezután gyors hullámzásban alakultak, majd- 
nem úgy, mintha a jó és a gonosz világos szétválasztása néha 
mégis megtörténnék, s ha újra fel is tör a gonoszság, a jó és az 
országra nézve hasznos dolgok diadalmaskodnak. 

Ha a gyűrű felfogta 15 a halálos csapást, Hunyadi László hom- 
loka és keze megsebesült, vérzett. Ilyen állapotban kereste fel 
azonnal a királyt, értesíteni nagybátyja haláláról. Az ijedt- 
ségre amúgyis hajlamos V. László nehéz helyzetbe került: 

német harcosai a váron kívül voltak, legfőbb támasza, nagy- 
bátyja halott, és nem okolhatott legalább itt és most nyíltan sen- 
kit. Hiszen Hunyadi László is sebektől vérzett. Ezenfelül meg- 
jelent Hunyadi János özvegye is, Szilágyi Erzsébet, ki gyászru- 
hában ment eléje, s mint mélyen megbántott özvegy és anya 
esküt vett ki tőle, hogy a történtekért nem áll bosszút a fiain. 
László király egészen megengesztelődni látszott: Szilágyi 
Erzsébetet anyjává, fiait pedig testvéreivé fogadta. Velük együtt" 
ment tovább a Hunyadiak másik várába, Temesvárra, ahol 
Lászlót főtárnokmesterré nevezte ki, Szilágyi Mihályt, 
Hunyadi László anyai nagybátyját pedig megerősítette a nán- 
dorfchérvári kapitányságban. 

Jellemző, hogy a Hunyadiak ellenségei már azt híresztelték: 
,a király a Hunyadiak fogságába esett". Mikor azonban az ural- 
kodó, oldalán Hunyadi Lászlóval visszatért Budára, meg- 
könnyebbülhettek. Sőt, újra kezdődhetett az ármány és a bosz- 
szú műve. Most már nem a Cillei—Brankovics-szövetség, de a 
Garai—Újlaki-szövetség áskálódott, ez utóbbiak ugyancsak 
maguknak akarták megszerezni az igazi hatalmat. Bár Garai 
László nádor leánya Hunyadi Lászlónak a jegyese volt, mégis 
éppen ez a leghatalmasabb oligarcha tört legnagyobb cellen- 
ségként leendő vejének és egyúttal annak öccsének életére. 
A Hunyadiak környezetéből kikerült királyt természetesen 
könnyű volt újra áthangolni: elhitették vele, hogy már Hunyadi 
János, de most fiai 15 a koronát akarták, és akarják a fcjükre 
tenni. 

A rettegésre hajlamos, gyenge és befolyásolható V. László 
mindent elhitt. Önmaga példájából kiindulva nem bízott igazán 
senkiben. A Hunyadi-családdal kapcsolatban pedig a féltékeny- 
séget is könnyű volt felkelteni benne. Micsoda ellentét: a császá- 
rok családjából való, önálló elhatározásra képtelen, semmi érde- 
met szerezni nem tudó emberrel szemben még az elhunyt hős 
európai hírű árnyéka is lenyűgöző volt. S most a fiai nyilván 
apjukat példázzák. 

Hunyadi László éppen ellentétes jellem vele. Nyilt, bátor, de 
a túlságig gyanútlan és könnyen hivő, az igazán jó emberek gya- 

kori példájaként. Hiszen ő is önmagából indult ki, s ezért meg- 
bízott mások szavában. Nem mérhette fel, milyen mélységei 
lehetnek a gyűlöletnek, amely minden tisztességet, becsületet 
fel tud áldozni. Ezért ment gyanútlanul Budára, bízva a király 
ígéretében, s ezért nem látta át kellően sJövendő " apósa, Garai 
nádor és Újlaki Miklós társaságának sötét céljait. Bizonyos mér- 
tékig apjától örökölte ezt a naivságig is elmenő könnyen hívést. 
De oligarcha-ellenségei még így is csak úgy mertek hozzányúl- 
ni, hogy öccsét vele együtt tartóztatták le. 

Mert ez történt. Hunyadi János ugyan, mintha érzett volna 
valamit a sötét jövőből, örökségül hagyta fiainak, hogy soha ne 
tartózkodjanak ketten egy helyen, ha az egyiket baj éri, a másik 
segítséget vihessen. Míg Mátyás anyja mellett volt a délvidéken, 
nem is nyúlt senki Budán Hunyadi Lászlóhoz. Mihelyt azon- 
ban Lászlót titkos ellenségei rávették, hogy öccsét is Budára 
hozassa — és László oly gyanútlanul bízott a király é és a Garal- 
párt szótartásában, hogy anyja balsejtelmet érző aggodalmaival 
sem törődve Mátyást maga hozatta fel Budára -, tulajdon jegye- 
sének apja, a nádor, azonnal lecsapott. A Garai-palotában, a 
budai várban fogták el Hunyadi Lászlót és ugyanakkor 
Mátyást, valamint híveiket, köztük a nagy barátot, Vitéz János 
váradi püspököt is. Egy más hagyomány a Garai-palota melletti 
szűk sikátort, a ma is meglevő Dárda utcát tudja az elfogatás 
színhelyének, melynek két kijáratát könnyű volt a lándzsások- 
nak elállani. 

Az összeesküvők. — úgy, mint nemrég Cillei — mindkét .. 
Hunyadi fejét akarták vétetni. Az ijedős király azonban csak 
Lászlót hagyta sorsára, a tizenöt éves gyermek kivégeztetésétől 
visszarettent, s fogolyként magával vitte cseh királyi székhelyé- 
re, Prágába. 

A teljesen ártatlan Hunyadi Lászlót elfogatása után harmad- 
napra lefejezték a várban, szokatlan helyen, a Zsigmond által 
épített új palota-szárny, a , friss palota? előtt, és szokatlan órá- 
ban, alkonyatkor, mert — jellemző módon - a nagy hatalmú fő- 
urak féltek a nép kitörő haragjától és Hunyadi László népszerű- 
ségétől. Attól tartottak, hogy a felháborodott nép még a kato- 

nák soraiból is kiszabadítja a nagy kormányzó fiát, ha a nappali 
forgatagban viszik a vesztőhelyre. 

De a gyilkosok így is majdnem rajtavesztettek. Hunyadi 
László ugyanis a hóhérpallos három csapása után véresen felkelt 
a földről, és elhaló hangon bár, de kijelentette, hogy ezzel — 
fennálló törvények értelmében - eleget tett az ítéletnek, és sza- 
badnak tekinti magát. Amint azonban elindult — Túróczi így írja 
-, hosszú köntösében megbotlott és a földre zuhant. Ekkor 
intettek újra a főemberek a hóhérnak, hogy sújtson negyedszer 
is. Feje ekkor elvált a testétől. A holttestet a magyarok plébáni- 
ájára, a Magdolna-templomba vitték, ahol másnap titokban, 
minden dísz vagy szertartás nélkül eltemették. 

V. László király, aki a kivégzés után még egy ideig Budán 
maradt és Vitéz János püspököt szabadon bocsátotta, úgy 
mondta, hogy bebörtönzésekor , tennie kellett, amit az urak 
akartak", de most a saját elhatározásából szabadítja ki a 
püspököt. 

A nándorfehérvári diadal után alig néhány hónappal, 1457. 
március 16-án végezték ki Hunyadi Lászlót, s ezután az esemé- 
nyek ismét gyorsan peregtek. Május végén a király Bécsbe uta- 
zott, majd innét szeptember végén Prágába. A fogoly Mátyás 
mindenütt kísérte. Még nem múlt el azonban az ősz, mikor az 
év november 21-én Prágában V. László hirtelen megbetegedett, 
és 36 órai görcsös vonaglás után meghalt, tizenhét éves korában. 
Mint feljegyezték, éppen annak a temesvári eskünek első évfor- 
dulóján halt meg, amelyben megígérte, hogy Hunyadi János 
fiain nem áll bosszút. Váratlan halálát a közvélemény isteni bün- 
tetésnek tekintette, a Cillei-grófok krónikája pedig Podjebrád 
György cseh kormányzó és Rokyczana huszita érsek által bea- 
datott méregnek. Bármiként volt is, a várhatóan még sokáig 
uralkodó 17 éves ifjú hirtelen halála után a magyar és a cseh trón 
üresen állt. Királyválasztásnak kellett következnie. 

Megint csak néhány hónap telt el, lázasan gomolygó esemé- 
nyek egymásutánjában, a megrettent gyilkosok, a fegyverre 
kapó, majd okos diplomáciával működő Hunyad1i-rokonok, 
élükön a nagybácsi, Szilágyi Mihály szereplésével. A Pestre 

összehívott országgyűlés a befagyott Duna j jegén összegyűlt 
magyar köznemesség tömegeitől ösztökélve, 1458. január 23-án 
Hunyadi Mátyást, a prágai börtönéből kiszabadult foglyot kirá- 
lyává választotta. 


MÁTYÁS KIRÁLLYÁ VÁLASZTÁSA 


Az a beszéd, melyet Szilágyi Mihály, az elhunyt Hunyadi 
János Sógora eg Nándorfehérvár kapitánya Pesten, a Rákos 
mezején 1458 januárjában elmondott, többet jelent, dát háésú 
pán a reneszánsz történetírói retorika fantáziájaként kezelnénk. 
Abban a kidolgozásban, amint azt Antonio Bonfini, Mátyásnak 
itáliai származású udvari történetírója leírta, harminc évvel az 
esemény után, szó szerinti egyezést természetesen nem kereshe- 
tünk. De feltűnő, hogy a gondolatmenet egyezik egy másik itá- 
liai történetírónak, Pietro Ransanónak a feljegyzésével, mintha 
egy meglevő, közös forrásból, a kortársak még akkor élő emlé- 
kezetéből, esetleg írásos emlékekből is merítettek volna. S 
hasonlóan emlékezik meg az elhangzott beszédről maga a kor- 
társ, Aeneas Sylvius Piccolomini is, aki Bécsben, III. Frigyes 
udvarában mint a császár titkára, sok magyar eseményről tájé- 
kozódott jólértesülten és egyidejűleg. (Kulcsár Péter megállapí- 
tásai a szövegek összehasonlításáról. Ehhez fűződnek tovább 
saját gondolataink.) 

Ilyenformán nem véletlen, ha a Bonfini által legjobb tollal 
leírt beszédben -— eltekintve az utólagos retorika sallangjaitól — 
világosan felismerhető négy döntő érv, amelyet Szilágyi Mihály 
tulajdon unokaöccse, Mátyás királlyá választása érdekében fel- 
sorakoztatott. Ebben a négy érvben sajátosan keverednek a 
riemzeti közvéleményt, a közfelfogást kialakítani törekvő, vagy 
azt képviselő motívumok a Hunyadiak családi érdekeivel. 

Első érv: s AZ idegen trónkeresőket okvetlenül vissza kell 
agrasréinunk." Ez a beszéd kiindulópontja és legszilárdabb alap- 
pillére. Más adatok, források is támogatják, hogy ekkor külö- 
nösen, a XV. század derekán az ébredő nemzeti érzés korában, 

mint valahol olvassuk is: ,a magyarok torkig vannak az idegen 
és szomszédos népek királyaival". Hihető és hatásos, hogy a 
magyar köznemesi felfogást hirdető Szilágyi egészen Nagy 
Lajos leányáig megy vissza az emlékezésben, Mária királynőt 
tartva az utolsó igazi , Árpád-vérnek". , Mióta Máriában kihalt 
a szent királyok ama szerencsés törzsöke, s idegenből kellett 
királyokat koldulnunk, jól tudjátok, minő bajokat kellett elvi- 
selnünk." (Bonfini, III. 9.) t 

A második érv a Hunyadt- család érdekköréből nőtt ki, de 
ekkorra már ennek is országos jelentősége van: a törökverő 
Hunyadi János emlékezete. A török veszedelem változatlanul, 
fennáll, s a nemzet változatlanul nem számíthat másra, mint .egy 
Húnyádi János-szellemű hős védelmére. Ki lehetne más 
Hunyadi János méltó örököse, mint a saját fia, a kisebbik, 
különösen azok után, hogy az idősebbet ártatlanul megölték? 
Hunyadi Jánosnak, ha élne, bizonyára az volna a kívánsága, 
hogy nemzete, melyért annyi áldozatot hozott, a saját fiát vá- 
lassza királlyá. Abból a Hunyadi-családból, amely már Cillei 
ármányai között is annyit harcolt a , német önkény" ellen, és 
annyit szenvedett tőle. Nem is kellett különösebb rétori fogás, 
szónoki ügyesség a , német önkény"? elleni harcot a Hunyadi- 
család érdekeivel összeolvasztani, hiszen a mindenki által közis- 
mert események igazolták. Csak a Frigyes-párti és egykor Cil- 
lei-párti oligarcháknak nem tetszhetett ez a beszéd, s mind- 
azoknak, akik valamilyen ok következtében követőiknek szá- 
mítottak. De a tömegesen összegyűlt rendek, valamint az össze- 
gyűjtött, fegyveres seregek nyomása hathatós érv volt azoknak, 
akik még mindig Hunyadi János öröksége ellen tusakodtak. 

Harmadik fő érvként hámozható ki a beszédből a jövendölé- 
sek séjrelmes" misztikus háttere. Nincs már szó ugyan arról, 
hogy a közvélemény előtt az Árpádok, a szent királyok kariz- 
májára kelljen hivatkozni. De Szilágyi, aki Mátyás királyságát 
előre megmondó jóslatokra hivatkozik, közvetve mégiscsa 
arra akarja felhívni a figyelmet, hogy Isten akaratának kell bekö- 
vetkeznie. Hivatkozik a család barátjának, Kapisztrán János- 
nak, az akkor már szentség hírében álló, i isteni küldöttnek : sza- 

vaira, aki Hunyadi fiainak sorsát előre megmondta az apátnak. 
Hogy Mátyásból , második Nagy Sándor? lesz, mint ezt Bon- 
fini írja. Ezt ugyan aligha mondhatta Kapisztrán, de nyilván 
maga Szilágyi is csak arra hivatkozott, hogy a szentéletű szerze- 
tes szerint Mátyásból az ország dicső királya lesz. 

A negyedik és utolsó érv már politikai csalétek is az esetleges 
ellenkezőknek a jelölt fiatal kora miatt: nem baj, ha Mátyás még 
félig gyermek, sőt, ezért lesz majd könnyen hajlítható és nevel- 
hető. 

TA Úiunyadiopárt fegyvereseinek jelenléte, ésa Rákos mezején 
jelképesen felállított vérpad, sajátságos módon nem a köznép- 
nek szólt: hiszen az ellenséget a budai várban tanácskozó, és az 
időt egyre húzó főurak tanácsában, a Garai1-párt képviselőiben 
kellett keresni, akik Hunyadi László kivégeztetését is keresztül- 
vitték. Ezek az emberek nagy hatalommal és nagy birtokokkal 
rendelkeztek ugyan, de népszerűséggel, a nemzeti közvélemény 
vonzalmával — egyáltalán nem. Nekik eszükbe sem jutott ilyes- 
mit keresni, hiszen egész életük folyamán mindig csak a hata- 
lomban és az erőszakban bíztak. Most pedig az történt, hogy a 
néptömeg és a pesti gyerekek már a hivatalos választás előtti 
napokon kiáltozták az utcán , Mátyás király? nevét. Az ellen- 
párti főurak kényszerhelyzetbe kerültek, hiszen Pest főplébánia 
templomában is már hálaadó istentiszteletet tartottak, pedig a 
főpapok még csak tárgyaltak és közvetítettek a pártok között. 
Bonfini már egészen modern felfogásban írja, hogy , úgy dön- 
töttek, nem szabad ellenszegülni Isten és a nép szavának". 
A Garai-párt már csak arról kívánt megnyugtató ígéretet, hogy 
Hunyadi László halálát sohasem fogják számonkérni tőlük. Szi- 
lágyi Mihály ezt megígérte. S ekkor megtörtént a felső helyen is 
a döntés. A feljegyzés szerint , falvakban és városokban, fiatalok 
és öregek nyíltan adták jelét örömüknek, királyaikat soha még 
így nem ünnepelték. Trombitával, dobbal, síppal, tánccal és 
énekszóval vigadoztak, s napokon át kiáltozták örvendezve: 
Éljen szabadítónk fia! Éljen Corvinus János ivadéka! Éljen 
Mátyás, a mi reménységünk! . .. Ó szabadít meg minket az 
idegenek kegyetlen uralmától! Ő győz majd, miként atyja, a 

törökön! Ő védelmez meg minket a csehek rablásaitól és pusztí- 
tásaitól! Ő űzi ki a lengyeleket s töri meg a németek gőgjét! 
(Bonfin1). 

Ezek a közel egykorúan feljegyzett, a még élők emlékezeté- 
ben élő utcai kiáltozások minden diplomáciai tárgyalás aktáinál 
elevenebben és megrendítőbben mutatják a közhangulaton 
keresztül.azt a mélységet, amelybe az Árpádok és Nagy Lajos 
országa süllyedt, az , idegenből koldult?" királyok alatt. Ehhez 
azonban hozzá kell tenni, hogy a magyar főurak nagy része tette 
lehetővé az , idegenek uralmát" — hiszen a Garai- és Ujlaki- 
típusú oligarchák, ha saját, önző számításaikat megtalálták, tel- 
jes közönnyel viseltettek az általuk át nem érzett , nemzeti 
Öntudat" iránt. 

Igaz, azt sem állíthatjuk, hogy a nemzeti összetartozás tudata 
csak a XV. században jelent volna meg először. Az -összetarto- 
zás tudata ősi gyökerekből táplálkozik minden nép életében. S 
minél régibb egy nép, annál mélyebbre nyúlnak a gyökerek. 
Ezen az sem változtat, hogy éppen a magyarok esetében, a leg- 
régibb, elfogulatlan külföldi megfigyelés azt adja tudtul, hogy 

"nagyon hajlamosak az egyenetlenkedésre, a pártütésre, sőt, az 
"ellenséghez való átpártolásra is. Bölcs Leó görög császár írta 
ezeket még a IX. századi, honfoglalás előtt álló magyarokra 
vonatkozóan, tehát éppen mintha az összetartozástudat nem 
lenne elég erős bennük. Ugyanezek a feljegyzések azonban azt 
"15 írják, nagyfokú vitézségükről és bátorságukról is megemlé- 
kezve, hogy , egy főnek" engedelmeskedve, szilárd hadirendet 
alkotnak, és katonai céljaik elérése érdekében még az ínséges 
viszonyokat is jól és keményen tűrik. Pár évtizeddel később 
pedig Liutprand a X. századi magyarokat úgy ismeri, mint akik 
kegyetlenül harcolnak ugyan, de nagyon büszkék apáik hírne- 
vére, dicsőségére, és bátorságukban ehhez kívánnak hűek 
maradni. Ez pedig nem más, mint egy nagyon erős összetarto- 
zás-tudat kifejezése. S hogy melyik vélemény az igaz? A népek 
sohasem kizárólag jó, vagy kizárólag rossz tulajdonságokkal 
rendelkeznek. Az események folytán a tulajdonságok is keve- 
rednek, s így láthatjuk a magyar történelemben a pártütésre való 

hajlamot éppúgy megnyilvánulni, mint ,az ősök hírnevére" 
való büszkeség címén az összetartozás-tudatot. A XV. század- 
ban csupán a kezdettől észlelt tulajdonság továbbfejlődéséről 
beszélhetünk, pozitív és negatív formáiban egyaránt. A rendi 
tömegek megjelenése az 1440. évi országgyűlésen, valamint az 
ország koronájának idegen kézbe és idegen országba való Jutta- 
tásával életre kelő koronaeszme egy egészséges, és minden 
országlakóra egyaránt kiterjedő, különbséget nem tevő nemzet- 
tudat magasabb szintre való emelkedését mutatja. Ugyanakkor 
azonban a pártoskodásra, az egyenetlenségre való hajlam is 
fokozott mértékben jelenik meg a különböző érdekszövetsé- 
gekben. 

A Mátyás megválasztását boldogan ünneplő nép szabad, ter- 
mészetadta ösztöneinek adja át magát, és valami jobb kort vár. 
Minden társadalmi osztály és réteg a maga érdekei szerint való 
, Jobbat? reméli. Az elnyomottak több védelmet, több gondos- 
kodást szeretnének, a hatalmasok pedig azt, amit Szilágyi 
Mihály oly magabiztosan ígért, hogy az új, ifjú királyt majd ők 
, nevelhetik". A múltat tisztelők reményekkel eltelve várják a 
nagy törökverő fiát, s voltaképpen úgy képzelik, egy második 
Hunyadi Jánossal fognak majd találkozni. A jóslatokban bízó- 
kat erősíti Kapisztrán, és ki tudja, talán még a Szilágyi által 
emlegetett oInysial jósasszonyok" jövőbe látása is. Csakhogy 
éppen a jövőt nem látja clőre senki. 

Az örömmámor pedig még fokozódik, amikor a fogoly 
Mátyást a Csehországban is nemzeti uralkodóként, egyelőre 
kormányzóként uralomra kerülő Podjebrád György — igaz, 
szép váltságdíj lefizetése ellenében, és azzal az ígérettel, hogy 
leányát majd feleségül veszi — hazabocsátja..1458 februárjában 
érkezik az ifjú Hunyadi gyors menetben, hogy még a jég zajlása 
előtt át tudjon kelni a Dunán, Budára. , Amerre csak mennek 
— írja, nyilván szemtanúk alapján Bonfini — a falvakból, váro- 
sokból fiatalja, öregje éljenezve fut elébük . . . Anyókák, gyer- 
mekek, vének és paraszti népek özönlik körül Mátyást, köszön- 
tik a királyt, kezét, lábát csókolják, áldást, boldogságot kíván- 
nak. Mindenfelé kiáltozzák: ő Magyarország reménysége, a 

földkerekség gyönyörűsége, a haza szabadítója, Magyarország 
üdve." 

A leírás még, a valóságra igen jellemzően hozzáteszi: 

, Az ujjongó, ünneplő sokaság közepette Mátyás oly szere- 
tetre méltóan, kedvesen, nyájasan viselkedett, hogy csodával 
határos módon hódította magához a nép lelkét. Atyja emlékéért 
kijárt neki a hála; ezt közvetlenségével és koraérett gyöngédsé- 
gével annyira növelte, hogy mindenki keblét szeretetre és tiszte- 
letre lobbantotta maga iránt. Bátyámnak, apámnak, anyámnak, 
nénémnek szólította őket. Szívesen engedte, hogy bárki meg- 
ölelje, megcsókolja; inkább a mások, mint a maga boldogságá- 
nak örvendezett." 

Buda város kapujában már nemcsak a vidéki magyar néppel, 
hanem új alattvalóinak más képviselőivel is találkozott. Buda 
német polgárai baldachinnal fogadták, de a városbíró, mielőtt 
beengedte volna a városba, esküjét kérte az új királynak, hogy 
soha nem csorbítja meg a polgárok szabadságjogait és a régi 
királyok adta kiváltságait. A zsidók küldöttsége is arra kérte, 
hogy erősítse meg az elődei által kapott kiváltságokat. Végül a 
királyi várkapu előtt a főuraknak és főpapoknak is a törvénye- 
ket megtartó esküt kellett tennie. Aztán a Nagyboldogasszony- 
ról elnevezett Szűz Mária-templomban, Buda főtemplomában, 
keresztény uralkodó módjára hálát adott Jézus Krisztusnak és 
anyjának, Szűz Máriának, Magyarország patrónájának, és az 
egyházi törvények betartását is megígérte. A börtönökből kien- 
gedték a foglyokat, hogy mindenki örvendezzen abból az alka- 
lomból, hogy Mátyás mint uralkodó, bevonult királyi lakóhe- 
lyére. 


AZ URALKODÁS KEZDETÉN 


Szilágyi Mihály, aki a főúri Garai—Cillei-párttal kötött és 
Mátyást királlyá tevő egyezség értelmében mint kormányzó 
foglalt helyet az ifjú uralkodó mellett, egészen rövid időn belül 
tapasztalta, hogy az a bizonyos általa felhozott , negyedik érv" 

az unokaöccse mellett — nem felel meg a valóságnak. Mátyás 
ugyanis nem volt , nevelhető". Tizenöt esztendős volt még csak, 
mivel 1443. február 23-án született Kolozsváron, de úgy visel- 
kedett, mint aki nevelését befejezettnek tartja. S hogy ezt joggal 
gondolta, már az első tanácskozásokon nyilvánított, önálló és 
helytálló véleményeivel bizonyította. Igaz, a források szerint 
egykori, igazi nevelője, Vitéz János váradi püspök ezekben az 
időkben állandóan az oldala mellett tartózkodott. § ez nem cse- 
kélység, ha arra gondolunk, hogy ez az első, magyar humanista 
abban az időben az ország legműveltebb emberének számított. 

Vitéz kétségtelenül hatott Mátyásra, de nem úgy, mintha 
gondolatait, ötleteit kellett volna lépten-nyomon átadnia. 
Hiszen maguk a fennmaradt források azt mutatják, hogy kez- 
dettől megnyilvánult Mátyás önálló észjárása. Az ifjú tapintato- 
san vigyázott ugyan a főurak érzékenységére, és uralkodásának 
ezekben az első hónapjaiban különösen ügyelt arra, hogy a fő- 
urak és főpapok tanácsa nélkül ne határozzon. De mindjárt kez- 
detben elkerülhetetlen volt egy döntő probléma: házasságának 
ügye. Míg ő Prágában volt, Szilágyi Mihálynak és pártjának 
eszébe sem jutott, hogy a gyermekifjú közben Podjebrád leá- 
nyával kapcsolatban leköti magát, s így, a békesség egyik feltéte- 
léül megígérték Garai László nádornak — a kivégzett Hunyadi 
László egykori apósjelöltjének és egyik gyilkosának -, hogy 
Mátyás az ő leányát fogja feleségül venni. A Budára hazatérő 
Mátyás azonban nem érezte magára kötelezőnek a megkérde- 
zése nélkül tett ígéretet, és nem csinált belőle titkot, hogy Pod- 
jebrádnak adott szavát be fogja tartani. 

Bizonyára ennek is tulajdonítható, hogy Garai, az ország 
nádora egyszer sem jelent meg az új xirály környezetében. De 
nem jelent meg hosszú időn át a macsói bán, az ellenséges liga 
másik hatalmassága, Újlaki Miklós sem. Pedig már tavasszal 
fontos megbeszélnivalók merültek fel, hiszen a török újból 
betört szerb területre, jelezve, hogy hódító szándékait nem adta 
fel. Callixtus pápa pedig, sokat várva Hunyadi János fiának 
trónraléptétől, nemcsak a magyar seregekben reménykedett, 
hanem -— nem ismerve még Podjebrád érzelmeit — arra gondolt, 

hogy a márciusban királlyá megválasztott cseh uralkodó is segí- 
teni fog haderejével a török elleni védelemben. 

Mátyás, a pápának írt levelében nem is hagyott kétséget afe- 
lől, hogy a törökkel szemben apja örökségét kívánja folytatni. 
Azt írta, hogy a kereszténység ügyének szentelve életét, apja 
nyomába fog lépni. A királyi tanácsban azonban csakhamar 
nyilvánvalóvá vált, hogy nagybátyjának, Szilágyi Mihálynak 
kormányzói tisztsége — s főleg modora — terhére van. Szilágyi a 
királlyá lett Mátyásban sem látott mást, mint gyermekifjú uno- 
kaöccsét, és a maga őszinte, de csiszolatlan és nyers modorában 
felvette a szokást, hogy — kormányzói tisztét mutatva— megpró- 
bálta gyámkodását nem éppen tapintatos módon kinyilvánítani 
a nyilvánosság előtt is. S éppen ez volt az, amit az ifjú Hunyadi 
a legkevésbé tűrt el. Kezdetben volt olyan okos és mérsékelt, 
hogy elnyomta növekvő türelmetlenségét. De a tanácsban sem- 
miféle titkot nem csinált abból, ha neki más volt valamiről a 
véleménye. Nemcsak a főurakat, de tulajdon nagybátyját is oly 
ügyesen meg tudta cáfolni, hogy az öreg Szilágyinak — ugyan- 
csak a nyilvánosság előtt — nem maradt más hátra, mint vélemé- 
nyét megváltoztatni, belenyugodni unokaöccse elképzelésébe, 
mert az volt a jobb. Így hát Szilágyiban is nőni kezdett az inge- 
rültség, mert hiszen azt kívánta, hogy őt tartsa mindenki az 
ügyek legfőbb intézőjének. Ehelyett rövidesen azt kellett látnia, 
hogy tanácsaira már igényt sem tartanak. 1458 nyarán Mátyás 
összehívta az országgyűlést, anélkül, hogy nagybátyját erről a 
fontos politikai eseményről értesítette volna. 

. Ezen a nyáron történt meg az is, hogy az ifjú király, miután 
négy hónapig hiába várt udvarában Garai nádor megjelenésére 
— hiszen tiszténél fogva ő lett volna az ügyek legelső intézője —, 
a büszke nagyurat egyszerűen megfosztotta méltóságától. 
Helyébe új nádort nevezett ki, apjának, Hunyadi Jánosnak régi, 
bizalmas emberét, Guti Ország Mihályt. 

A kedves, megnyerő modorú ifjú, aki oly szívesen hagyta 
magát ölelgetni a falusi anyókáktól és minden rendű és rangú 
embertől, egyszerre egy merész sakkjátszmát indított el. 

Garai letétele az országgyűlésen történt meg, de Mátyás nem 

csak azért hívta össze a rendeket, hogy új nádort erősítsen meg 
hivatalában. A nemeseket adó megszavazására akarta rábírni, 
hogy a török ellen megfelelő, erős hadsereggel vonulhasson. De 
ezen a ponton, ő is, mint elődei, szembetalálkozott a nemesség 
makacsságával és szűkkeblű elzárkózásával. Azok a közneme- 
sek, akik annyira éltették őt, és a haza üdvét remélték uralkodá- 
sától, most, mintha csak Habsburg Albert, vagy Jagello Ulászló 
kérte volna őket valami nem rájuk tartozó, , idegen" ügyben, 
újból a szokott választ adták. Hogy az ország védelme elsősor- 
ban a király és a főrendek kötelessége, közfelkelés hirdetésére a 
királynak csak végső esetben van Joga. De ekkor is, a nemesség 
csak az ország határáig köteles vonulni, és ha az ellenség közele- 
déséről biztos hír nem érkezik, 14 nap múlva szabadságában áll 
hazatérni. 

Elvárták ugyan Hunyadi János fiától, hogy apjához hason- 
lóan megvédi az országot, de — hogy ezt hogyan teszi, ahhoz 
nem érezték, hogy nekik is közük lenne. Ugyanekkor, a meg- 
sértett agyhártya, Szilágyi Mihály — bár unokaöccse békéltető 
követeket küldött hozzá, a király ajánlatát visszautasította — 
Garaival és Újlaki Miklóssal, tehát a Hunyadi- ház régi ellensé- 
gervel lépétt elkeseredésében szövetségre, már 1458. július 26-án 
Simontornyán. Mégcsak nem is titokban, a hír már négy nap 
múlva eljutott Mátyáshoz. 

Mátyás most is a békülést kereste. Vitéz Jánost küldte Szilá- 
gyihoz, akire a nagybátyja amúgyis féltékeny volt. A főpapnak 
lett a feladata kiengesztelni a Hunyadi-ház rokonát, aki annyi 
cnergiát fektetett még csak néhány hónapja unokaöccsének 
királlyá tételébe. Vitéz Jánosnak annyi sikere volt, hogy Szilágyi 
most már azt üzente, személyesen akar találkozni Mátyással. Ez 
meg is történt, a király és Szilágyi Buda közelében augusztus 
.8-án találkozott, és több napos tanácskozást tartottak. Megtör- 
tént a kibékülés, ahol úgy látszik, Mátyás is határozottan érvé- 
nyesítette akaratát, mert nagybátyja lemondott a kormányzó- 
ságról. Mátyás, apjának régi címével, a besztercei grófsággal 
kárpótolta, sőt azzal, hogy a Hunyadi- -ház uradalmainak nagy 
részét átengedte Szilágyinak. Most már úgy látszott, semmi aka- 

dálya az egyetértésnek, hiszen együtt vonultak Buda várába, 
hogy a török elleni hadjáratra közösen tegyék meg az előkészü- 
leteket. 

A török azonban megelőzte a támadást, Szerbiában elfoglalta 
Galambócot, a fontos végvárat. Most itt volt az ideje, hogy a 
király közfelkelést hirdessen, és a Budán lévő pápai követet, 
Carvajal bíborost felkérje, hogy az összegyűjtött keresztes 
hadat küldje utána. Ő maga a hír vétele után elindult, nagy bátyja 
kíséretében. 

Mátyásnak ez a siető, harci készsége nagy hatással volt min- 
denkire. Gyorsan gyűlt a sereg, a katonákat hajók szállították 
dél felé a Dunán. Thomasi, a Budán lévő velencei követ arról 
tudósítja a köztársaságot, hogy Mátyás anyja, Szilágyi Erzsébet 
is nagy tevékenységet fejt ki a hadi készülődésben, gondos- 
kodva a lovakról, az élelemről és nem utolsósorban az italról: a 
borokról. A követjelentés szerint ilyen harcias hangulatra, ilyen 
nagyszabású hadi készülődésre nem emlékeztek az országban. 
Megjegyzése szerint ezt ,részint a szeretet, részint a félelem 
érzése" hozta össze. 

Útközben Mátyás előreküldte Szlágyit mikor Szegedre 
értek, hogy délen, Szendr ővel szemben foglaljon állást. A király 
a pápai legátussal együtt vonult tovább, és Szávaszentdemeter- 
nél (ma: Mitrovica, Jugoszláviában) állapodott meg egy időre, 
majd Nándorfehérvárra ment. Közben a török haderő, a 
magyarok közeledésének hírére Szerbia belsejébe igyekezett 
visszavonulni, de egy magyar sereg utánuk ment és csatára 
kényszerítve, megverte az ellenséget. 

Mátyás ekkor, bizonyára a győzelmes ütközet hatása alatt is, 
újabb merész lépést tett azon a sakktáblán, melyen egyelőre 
csak alattvalóival játszott. Országos adót vetett ki a katonai kia- 
dásokra való tekintettel, de az előírt törvényes formaságok és az 
országgyűlés összehívása nélkül. 

Bár a források itt hiányosak és nem egyöntetűek — Aeneas 
sylvius néhány évvel későbbi feljegyzései szerint —, Szilágyi 
Mihály ekkor ismét Mátyás ellenségeihez csatlakozott. Úgy lát- 
szik, hogy összeesküvésbe bonyolódott, melyet megint Garai és 

Újlaki szervezett. Legalábbis erre — a hazaárulás és királyárulás 
tényére — vall az a hirtelen felcsapó indulat, amely Mátyásból 
most először tört ki, s amely csaknem nagybáty ja életébe került. 
1458. október 8-án elfogatta Szilágyi Mihályt és fejvesztéssel 
. fenyegette meg. A jelek szerint nem is volt egészen üres fenye- 
getés ez, egyesek szerint a király már alá is írta indulatában az 
ítéletet, amelyet Carvajal, apápai követ közbelépése tudott csak 
átváltoztatni várfogsággá. Szilágyit a király Világos várába 
záratta, ahol tisztes, de szigorú őrizet alá került a rokon, aki nem 
völv hajlandó kellő tiszteletben tartani az uralkodó tekintélyét. 

A kedves, szeretetreméltó ifjúnak ez a drákói magatartása 
általános országos megdöbbenést keltett. Kezdett nőni, kiegé- 
szülni a Mátyásról alkotott kép. Már nemcsak Hunyadi János 
fiát, illetve az okos ifjút és a merész hadvezért látták benne, 
hánená a könyörtelen szigorúságú büntetőbírót is, aki saját 
rokonával szemben sem torpan meg. 

Mire Mátyás az év .decemberére, Szegedre hívta az ország- 
gyűlést, a rendek másképpen tekintettek rá. Teljesítették a 
király kérését a katonaállítással kapcsolatban. Vármegyei sere- 
gek, úgynevezett bandériumok. szervezését határozták cl, s 
ezekbe a nemesek is kötelesek fegyvereseket küldeni, saját költ- 
ségükön. A birtokos nemesek minden húsz jobbágy után egy 
fegyverest tartoztak felszerelni. De a jobbágyokkal nem rendel- 
kező nemeseknek is kellett küldeniük egy fegyverest. Az így fel- 
állított vármegyei bandériumot a király háromhónapi időtar- 
tamra fegyverbe szólíthatta, sőt — s ezzel megtört a makacs 
ellenállás jege — a sereget az ország határán túl is vezethette. 

Az első török győzelem után a belpolitikában mutatott erély- 
nek még más jele 15 mutatkozott. A török befolyásra a magyar 
korona fennhatóságát már rég el nem ismerő bosnyák király, 
Tamás, követeket küldött, majd személyesen is megjelent Sze- 
geden, újból elismerve a magyar király hűbéri jogát nemcsak 
Bosnyákországr a, de Szerbiára is. Az öreg Brankovics, a 
Hunyadiak régi ellensége, nemrég halt meg, fia, Lázár is rövid- 
del utána, és most a megvakított testvérekre maradt az uralom, 
akik nem tudtak megegyezni. Magyarországnak a török felé 

igen hasznos védőbástyát jelentett volna az újra visszatérő bos- 
nyák és szerb terület, mert Tamás csak azt kérte, hogy a magyar 
király az ő fiát, Istvánt i ismerje el utódának. Mátyás ezt meg is 
tette, fogadva ezzel a bosnyák és szerb hódolatot. A török szul- 
tán hatalma azonban ekkorra már túlságosan nagyra nőtt ahhoz, 
hogy ez a fenyegető ozmán seregek közelében tartós lehetett 
volna. 

S a halványan felderengő sikerek után Mátyásnak azonnal 
szembe kellett néznie most már nemcsak belpolitikai, de kül- 
földi bonyodalmakkal is. A szegedi országgyűlés végeztével 
vette a hírt, hogy Garai és Újlaki pártja, összesen mintegy húsz 
főúr, nyíltan szembefordult vele, és az országnak a török mellett 
legveszedelmesebb ellenségét, a Habsburg Frigyes császárt 
hívta meg a magyar trónra. 

Megtörtént, aminek meg kellett történnie. A még Zsigmond 
által nemzetközi jellegűvé torzított magyar királyeszme tovább 
érlelte a magá politikai gyümölcseit. "Tovább élt a hajlam, melyet 
Szilágyi Mihály beszéde úgy fejezett ki, hogy , idegenből kol- 
dulták" a királyokat. Az oligarchák soraiból akadtak volna 
ugyan önjelöltek, birtokaik nagysága sok esetben clegendő 
támaszt is nyújtott volna az uralkodásra. A középkor öröksége 
azonban, mikor a király tekintélyét alapvetően a szármázás 
régiségében, családja ősiségében keresték — még hatott. A szár- 
mazás, a vérség mítikus gyökerű tekintélye, varázsa olyan nagy 
volt, hogy inkább elnézték a személyes képességek gyengeségét, 
csak az ősök híre, vagy legalább a rangja legyen eléggé magas. 
Alattvalók családtagjai ezért nem jöhettek szóba, hiszen a leg- 
gazdagabb főúrnál is előkelőbb volt rangban bármely tekinté- 
lyes ország királya. 

Mártyás esetében különösen kirívó volt a helyzet azok számá- 
ra, akik a származás és a rang tekintélyét többre tartották a sze- 
mélyes képességnél és a nemzeti érdeknél egyaránt. Ezért nem 
különös, hogy éppen azok a nagyrészt dunántúli, birtokos fő- 
urak, akik lelkiismereti aggály nélkül fordultak a koronát jogta- 
lanul birtokló Frigyes német császár felé, Mátyást csak úgy 
emlegették, hogy nem kell nekik , az oláh kiskirály". Hiába volt 


144 


Ja 
] 
3 3 


ában 


ővített form 


: kib 


év 


. 


z 1453 


Ld 


nos cimere a 


Já 


Hunyadi 


1 


2. A Szilágyi család címere 1409-ből 


4 
L/ 


3. Mátyás király pajzsa 


fljsretotó kelétetek elefelejele ; Ép, -. 


(at d 
B 


v 


elelő 


etafdgalót 


. ", . " . 
s at ű 
4. peeg § j CR Mae d 
5 É [/ 8 ő ee j " tg ő" 
Bk k § 
vgy ó ; v 
7 . 
ff. 
Kés ? E, 
h Z kk f ( 
§ Y, fh vY [d ja Fi 
./ sal új we 
sk. É 8 8 
1 ú Y 


Stvaza jelejeleteje § heleteletel; 
ev ayápy aZ 


bé tg tekzjátai 


4 L 


KV sk 
ú vi va 1 3 


pp 


4. A Hunyadi-címer a Mátyás-templom üvegablakán 


: ezeknek a főuraknak emlékében Mátyás apja, Hunyadi János 
"kormányzó bármilyen nagy és áldozatkész hős, aki magyar 
érzéséről és áldozatkészségéről végső bizonyságot tett, vérségi 
alapon való származását bármikor elővehető érvnek gondolták. 
Hiszen nekik, személyes kiválóság híján más sem maradt, mint 
az ősökre való hivatkozás. De az ősöknek sem személyes kivá- 
lósága, hanem a rangja és birtoka volt a fontos. A kiválasztottság 
leplébe burkolt középszerűség kereste tehát tulajdonképpen a 
magához hasonló középszerűt a személyesen kiváló ellenében. 

Már Hunyadi: Jánosnak is sok célzást kellett tudomásul ven- 
nie családja kétes eredetére vonatkozóan, míg mások, a nála 
sokkal jelentéktelenebb emberek a családfájukkal dicsekedtek. 
Ezzel kapcsolatban maradt fenn az a mondása, hogy a maga 
részéről, ami a nemességet illeti, többre becsüli az ilyen családok 
megalapítóit, akik személyesen szerezték meg a maguk nemes- 
ségét, azoknál, akik csak öröklik egy kiváló családfő emlékét, és 
csupán bevégzik egy család életét. 

Most Mátyásnak is hasonlókat kellett tapasztalnia. Hogy 
tiszta helyzetet teremtsen az Ausztriában tömörülő főúri párttal 
szemben, 1459. február 19-én Budán összehívta mindazokat a 
főrendeket, akik a pártján maradtak, vagy addig legalábbis ezt 
mutatták. Szám szerint harminchat főúr és főpap gyűlt össze 
— valamennyi püspök - és a király feladta nekik a kérdést, nyilat- 
kozzanak, óhajtják-e őt továbbra is királyul, felemlítve, hogy ő 
maga ezt a méltóságot soha nem kereste, csak választás útján 
fogadta el. A jelenlevők feleletül írásba foglalt hűségnyilatkoza- 
tot tettek, mire Mátyás is, hasonló módon, újból esküt tett a tör- 
vények megtartására. 

Egy héttel később, február 17-én a húsz összeesküvő főúr 
Trigyesnél gyűlt c össze, köztük Garai és Újlaki jól ismert alakjai 
mellett még a Kanizsai-testvérek is, akik pedig eddig a 
Hunyadi- -ház hívei voltak, és magyar királlyá választották a 
német császárt, III. Frigyest, aki a koronát amúgyis birtokában 
tártotta, és aki most sietve felvette a magyar királyi címet. 

Feleletül most az a Mátyás, akit az összeesküvők , oláh kiski- 
rály"-nak csúfoltak, közfelkelésre hívta alattvalóit, mint a 

velencei követ 1459. március 14-i jelentéséből ismerjük: az 
ország rendeihez írt leveleiben az ellen a Habsburg Frigyes 
ellen, aki , a magyar nyelv" ellensége. Mint ahogy a korona eltu- 
lajdonítása életre hívta a királytól függetlenné váló nemzeti 
koronaeszmét, most a.németek javára történt hazaáruló össze- 
csküvés a magyar nyelvet beszélő nemzet nyílt védelmezésére 
ösztönözte Mátyást, tovább építve a nemzetet fenntartó eszmék 
fejlődését. 

Bizonyára nem véletlen, hogy azokkal szemben, akik család- 
fájukra sokat adva, magyarságukról mégis megfeledkeztek, a 
,homályos" eredetű Mátyás király még külön is említi fegy- 
verre hívó levelében, hogy ,a magyar név védelmében? rendel: 
el a közfelkelést. 

S ez most nem csupán egy nemzet védekező nacionalizmusa. 
Frigyes császár váratlan módon egykori saját titkárától, Aeneas 
Sy "vius Piccolominitől is intést kap, aki III. Callixtus pápa 1458. 
augusztus 6-án bekövetkezett halála után mint II. Pius, a pápai 
székbe került. Az új pápa, aki a császár titkáraként még sok 
tekintetben más szemszögből látta a dolgokat, mint művelt 
humanista, az egyházfői tisztség magasából, és mint született 
itáliai, minden német birodalmi elfogultságtól függetlenül ítélte 
meg most már a viszonyokat. Ő, aki kezdetben nem minden 
fenntartás nélkül figyelte Mátyás királlyá választását, látva az 
ifjú magyar uralkodó rátermettségét és katonai sikereit, egy- 
szerre véleményt változtatott. Callixtushoz hasonlóan ő is a 
török elleni háború mellett volt, és biztatta Mátyást a további 
támadó hadjáratokra. Hunyadi fiának viszont meg kellett írnia 
Rómába, hogy éppen a német-római császár, Frigyes az, aki őt 
nemcsak hogy nem segíti a pogányok elleni küzdelemben, 
hanem kifejezetten akadályozza is Magyarországra támasztott 
trónigényével. 

Így történt, hogy 1459. február 24-én a Pápa, Frigyessel 
és összeesküvő társaival kapcsolatban azt írja legátusának, 
Carvajal bíborosnak, hogy a magyar király ellenségeit , akár 
alattvalói, akár idegenek legyenek, és bármilyen magas méltó- 
ságot viselnek, Isten haragjával fenyegetve, az egyház bünteté- 

seivel sújtva tartsa vissza bűnös merényletüktől". (Theiner, 
II. 318.) 

Ezt a legszigorúbb utasítást ugyan visszavonta később, mert 
számított a császár részvételére az általa kezdeményezett milá- 
nói kongresszuson, éppen a keresztes háború ügyében. Carva- 
jalt azonban Frigyes és Mátyás kibékítésére ösztönözte. 

A bíboros végül is személyesen kereste fel Frigyest, és a 
kihallgatáson valósággal vallatni próbálta az erőszaknak és tehe- 
tetlenségnek ezt a politikai kolosszusát, aki puszta létezésének 
nyomatékával megbénította maga körül az eleven, egészséges 
életet, és aki ellen saját alattvalói is háborogtak. Gentilis de 
Curte levele a milánói fejedelemhez részletesen tudósít a beszél- 
getés lefolyásáról. Két kihallgatásba tellett, míg Frigyest egyál- 
talán szóra lehetett bírni. Az első alkalommal Carvajal bíboros 
azt mondta neki: 

, Gondolja meg, Felséged, hogy a törökök, ha nem állánátak 
ellen a magyarok, már sok keresztény országot elpusztítottak 
volna. És a mostani viszály végső romlással fenyegeti a keresz- 
ténységet. Ezért ismerni óhajtanám az okokat, melyek Felsége- 
det arra késztetik, hogy a magyar király ellen háborút viseljen. 
Ha azok jogosak, kész vagyok arra, hogy akár keresztes hadak- 
kal hódítom meg Magyarországot Felséged részére." 

A császár nem tudott azonnal válaszolni. Már az is jellemző, 
hogy miután a magyar trón utáni törekvései csaknem két évti- 
zedre nyúltak vissza leplezetten, most, mikor már fel is vette a 
magyar királyi címet, időt kért a válaszra. Csak a másnapi 
kihallgatáson felelt, s axsakor a következőket mondta: Mátyást 
nem törvényes módon választották meg királlyá, hanem nagy- 
bátyja erőszakolta ki azt. Ezenfelül , ősi szokás szerint? azt illeti 
meg a magyar trón, akinek birtokában van a korona. Végül tűr- 
hetetlen az a szabadosság, amelyet Mátyás a pártján levő urak- 
nak enged, és ő attól tart, hogy Magyarországot másvalaki fogja 
elfoglalni, amiből a kereszténységnek nagy kára lenne. 

Carvajal bíboros erre kénytelen volt kifejteni, hogy Mátyást 
az Összes törvényes formaság betartásával, a rendek jelenlétében 
választották meg, és ezt a jelenlevő velencei követ is tudja tanú- 

sítani. , Azt sem állíthatja Felséged — mondta -, hogy az a Jogos 
uralkodó, aki a koronát bírja. Felséged bizonyára nem engedné 
meg, hogy ha valaki a császári koronát magához ragadná, azért 
császárnak tartsák. Attól pedig, hogy más valaki ejtse hatalmába 
Magyarországot Felségednek nem kell félnie. Ezek után kérem 
Felségedet, hogy ne bántsa ezt a királyt, akit Őszentsége a pápa, 
ha a szükség kívánná, fegyver hatalmával is kénytelen volna 
megvédeni, mert elmozdítása a kereszténységre hátrányos 
következményeket vonna maga után. 

Ez világos beszéd volt, és egy római császárra nézve eléggé 
szégyenteljes, hogy egy -köri titkárának: a mostani, a római 
pápának képviselőjétől származott. Frigyes érzéketlen lényéről 
azonban mindez lepergett. Csak annyit válaszolt, hogy nem 
hinné, hogy a pápa olyasmit tenne őellene, amit soha senki irá- 
nyában még nem tett. 

A császár jól számított: a pápaság nem volt katonai. hatalom, 
és erkölcsi befolyása sem állt a régi magaslaton. Az európai 
államok semmiféle közös akcióra nem voltak már kaphatók, 
saját külön célkitűzéseiket követték. Mátyásnak is magának kel- 
lett fellépni azzal a támadó haderővel szemben, amelyet a 
Frigyes-párt ellene mozgósított: osztrák és magyar haderőt 
vegyesen. 

Az első találkozás nem hozott szerencsét a királynak. Főka- 
Pitánya, Nagy Simon elhamarkodottan támadta meg a túlerőt, 
és azután egész seregével menekülnie kellett. A csatatéren 
maradt magyar halottak látványa azonban nem lelkesítette 
többé a Frigyeshez pártolt magyarokat. Látták, hogy a németek 
miként ölik az ő honfitársaikat, s egyesekben már ekkor megin- 
gott a helyesnek vélt elhatározásba vetett hit. Nagy Simon meg- 
vert serege pedig teljesen csüggedten tért vissza Mátyáshoz, arra 
kérve a királyt, tizedelje meg őket az elvesztett ütközetért. A 
fiatal Hunyadi azonban most is különleges példáját adta egyéni- 
ségének. A katonai lélektan művészének mutatta magát: ponto- 
sabban az emberi becsületérzésre hagyatkozott és nem az 
embertelen büntetésre. Megvigasztalta katonáit, és új parancsot 
adott nekik. Azt, hogy menjenek vissza és győzelemmel tegyék 

jóvá amit hibáztak. A biztatásra fellelkesült sereg visszatért, és 
ekkor legyőzte Frigyes seregét. 

. A király ellen lázadók már azzal is veszteséget szenvedtek, 
hogy vezérük, Garai László meghalt, özvegye pedig hűséget 
fogadott Mányásniak Példáját e Miklós é És a Kanizsai-test- 
kűen fogadta. — 

Garai tehát, Hunyadi László kivégeztetésének legfőbb oko- 
zója, aki ugyanakkor Mátyás apósa is akart lenni, letűnt a törté- 
nelmi színpadról. De maradt helyette a másik apósjelölt, akinek 
kedvéért Mátyás visszautasította Garai leányának kezét: Pod- 
jebrád, a cseh király, az egykori prágai fogvatartó. 

Az ifjú Mátyásnak korán meg kellett tanulnia, hogy ne bízzék 
túlságosan az emberekben. Apja, és főként bátyja, ezt minden 
keserű tapasztalatuk ellenére sem eléggé tanulták meg. Mátyás- 
nak — csakhamar kitűnt —, hogy egészen más természete volt. 
Élete szerencséjének róható, hogy mindjárt kezdettől kivá- 
lóan alkalmazkodott ahhoz a diplomáciához, amely különösen 
saját korában, a reneszánszról elnevezett időkben a színlelés, a 
tettetés művészetévé vált. Az csemények adatai azonban úgy 
mutatják, mintha Mátyás eredetileg nem a saját hajlamainak 
engedve kezdte volna gyakorolni ezt a művészetet, hanem való- 
sággal az önvédelem kényszerítette rá. De az is tény, hogy az 
igazi művészetet hajlam nélkül nem lehet egyszerűen csak meg- 
tanulni. 

Ezzel együtt járt az a képessége is, hogy mások színlelését 
viszonylag hamar észrevegye. Ezek az észrevételek pedig nagy 
tanulságokat jelentettek a számára, s egyben saját irányvonalá- 
nak módosulásait is befolyásolták. Ilyen tanulság volt számára 
apósának, Podjebrádnak színlelő politikája, mcly ugyanakkor 
őrá nézve veszedelmes következményeket rejtett. 

Frigyes császárral való, s eleinte főként a korona birtokáért 
folytatott küzdelmeiben jött rá Mátyás, hogy mennyire bízhat 
a cseh királyban. Kezdetben sem hangolhatta túlzott baráti 
érzelmekre az a tény, hogy Podjebrád, aki csak V. László halála 
után léptette elő magát az ő fogvatartójának, még váltságdíjat is 

követelt a magyar királyválasztóktól az ő szabadon bocsátásá- 
ért, és ráadásul akkor még kiskorú leánya kezét is ráerőszakolta. 
De azt is tudta Mátyás, hogy kényszerhelyzetben van. Királysá- 
gának átvétele után pedig maga is hitt abban, hogy a pápai poli- 
tika — II. Pius -— közreműködésével, Podjebrádban megfelelő 
szövetségest talál, aki a Frigyes császárral való kibékülést meg- 
könnyíti. 

Podjebrádnak még koronázásához is segítséget adott: a cseh 
királynak ugyanis a huszitizmus terjedése következtében nem 
állott rendelkezésére cseh katolikus püspök — a prágai érseki 
szék üresedésben lévén —, aki megkoronázza. Az új cseh ural- 
kodó pedig, aki ekkor még politikai érdekből erősen titkolta, 
hogy maga is a husziták felé hajlik, a pápával fenntartandó jó 
viszony érdekében két Mátyástól , kölcsönkért" magyar, kato- 
likus püspökkel koronáztatta meg magát. Így, mint a katolikus 
császár birodalmi hűbérese, egyben választófejedelem i Is lett, 
elődeihez hasonló szabályszerű módön. 77 j 

Mikor a pápa látta, hogy Carvajal bíboros nem tudja megbé- 
kíteni Frigyest Mátyással, bizalommal küldötte legátusát Prágá- 
ba, hogy ott a cseh királyt igyekezzen közvetítőül és Mátyás 
szövetségeséül megnyerni. Podjebrád . szívesen fogadta a köve- 
tet és magának Máty rásnak is természetesen ígérte meg diplomá- 
ciai támogatását Frigyessel szemben. Időbe tellett, amíg a 
magyar király értesült: Podjebrád ugyanakkor a császár köve- 
teit is fogadta, s azoknak éppen ellenkezőleg, azt ígérte, hogy 
Frigyest hozzásegíti a magyar trónhoz, Mátyás ellenében. 
A nagy színlelő azonban Frigyest sem akarta őszintén megsegí- 
teni: halogató, diplomáciai ügyeskedése azt a célt szolgálta, 
hogy mind a magyar királyi, mind a császári koronát önmagá- 
nak szerezze meg. 

Addig is, amíg Mátyás teljes egészében átláthatta az őt körül- 
vevő szövevényes külpolitikai helyzetet, bőven akadt tenniva- 
lója saját országában is azokkal a Felvidéken, Giskra oltalma 
alatt újra megsokasodó csehekkel, akik rabló életmódjukkal a 
falvak égyszerű lakóinak életét is veszélyeztették. Giskra végső 
soron most már Frigyes császár legmagasabb pártfogását élvezte 

titokban, s így valóságos szimbólumává vált a bányavárosok 
felett való hosszú uralmában , az idegenből koldult" uralkodók 
múltbeli örökségének és jelen törekvéseinek egyaránt. 

De még mielőtt Mátyás megint a felvidéki cseh rendbontók 

megfékezésére indult volna, előbb újabb dolga akadt saját nagy- 
bátyjával. Szilágyi Mihályt ugyanis hűséges szakácsa kiszabadí- 
totta fogságából, és az öreg katona most, hű embereit és Mátyás 
ellenségeit maga köré gyűjtve, bosszúszomjas leszámolásra 
készült unokaöccsével. Ezúttal is a főpapi közbenjárás segített: 
Carvajal pápai követ és Szécsi Dénes esztergomi érsek rábeszél- 
ték az engesztelődésre Szilágyit, aki újból hajlandó volt talál- 
kozni a királlyal. Buda közelében testvérhúga, Mátyás anyja, 
Szilágyi Erzsébet, a kalocsai érsek, valamint az országbíró 
fogadták. Még így is csak nyolcnapi egyezkedés után sikerült 
Mátyásnak nagybátyját leszerelnie. Visszaadta neki a besztercei 
grófságot és összes birtokait, Lippa kivételével, és régi vágyát 
teljesítve, megígérte neki Szerbia fejedelemségét. A hódolatát 
bemutató Tamás fia István ugyanis időközben megint elpártolt 
a magyar királytól és országa így ismét a török hatalmába került. 
Ezzel Szilágyinak különös érdekévé vált, hogy Szerbiát felsza- 
badítsa a töröktől. 
. A nyughatatlan nagybátya sorsának beteljesedése azonban 
már közeledett, és végül Mátyás váratlan és tragikus módon sza- 
badult meg tőle. A török elleni hadjáratot buzgón sürgető Szilá- 
gyi ugyanis, aki nem sokkal később megint csak megharagudott 
a királyra, mert túl lanyhának találta ezúttal harci készségében, 
megfeledkezett a szükséges óvatosságról. Túlságosan bízva saját 
erejében, a török megszállta Szendrő közelébe nyomúlt, ahol 
aztán az ellenséges túlerő körülvette és elfogta. Konstantiná- 
polyba vitték, ahol a szultán parancsára fejét vették. 

Mátyásnak közben csaknem minden égtáj felé kellett vívnia 
csatáit, most már személyesen is. Miután az osztrák határon túl 
serege legyőzte a lázadókat nyugaton, délen pedig a török ellen 
győzött, észak felé fordult 1460 májusában. Egerben tanácskoz- 
va, a felső-magyarországi városoktól szedett adót, hogy a felvi- 
déki várakat a csehek ellen megostromolhassa. A hadjárat elő 

ször nehézkesen indult, a Mátra déli pereménél Pata vára sokáig 
ellenállt, egészen addig, míg Mátyás személyesen meg nem 
jelent a táborban. Odaérkezése annyira megnövelte a hosszas 
ostromba már-már belefáradt katonák harci kedvét, hogy az 
egyébként nagy bátorsággal ellenálló csehek kénytelenek voltak 
magukat megadni. Ezután még több felvidéki várat sikerült 
kedvelt hívének, a régi, kipróbált Rozgonyi Sebestvénnek visz- 
szafoglalnia. A Giskra-ügy azonban ezzel természetesen még 
éppen úgy nem intéződött el, mint a békekötés Frigyes császár- 
ral, akire Mátyás még a birodalmi rendek útján is hiába próbált 
hatni 1460 februárjában. 

A csehekkel folytatott háború alatt kereste fel Mátyást Kas- 
sán Podjebrád követe, hogy viszonyukat szorosabbra fűzzék. 
Nincsenek adatok, tudornása volt-e már ekkor a magyar király - 
nak arról, hogy Podjebrád e hónap elején Lajos bajor herceggel 
éppen őellene és Frigyes császár ellen kötött szerződést, és hogy 
most ezt eltitkolva próbált hozzá közeledni. Alig valószínű, 
hogy a dolog sokáig titokban maradhatott Mátyás előtt, mint 
ahogy később is ügyesnek bizonyult a rejtett dolgok felfedésé- 
ben. Mivel azonban Podjebrád, követe útján, most a leányával 
való házasságot akarta mielőbb megvalósítani, Mátyás talán arra 
gondolt, hogy ez a kötelék majd semlegessé teszi legalább a cseh 
királyt. Személyes találkozót beszélt meg a követ útján Podjeb- 
ráddal és megállapodtak a házasság megkötésében is. Közbejött 
betegsége azonban Mátyást Trencsénben marasztotta, így a 
házasságot Kunigundával — illetve, ahogy magyarul nevezték, 
Katalin királykisasszonnyal — csak távollétében, Olmützben 
kötötték meg. A menyasszony még most is annyira fiatal volt, 
hogy a szerződésben két év halasztást kellett kikötni az egybe- 
kelésre. 

A még gyermek Podjebrád Katalin azért már 1461 májusában 
megérkezett Budára. Itt, fényes udvar jelenlétében megtörtént 
az egyházi esküvő, a szertartást Szécsi Dénes esztergomi érsek 
végezte. A menyasszony jövedelmül a magyar kincstárból 7000 
forintot kapott és mindazokat az egykori királynéi birtokokat, 
melyek annak idején Cillei Borbálát is megillették. 

Mátyás azonban csak e - jóllehet még pusztán formai, de 
érvényes — házasságkötés után találta szemben magát igazán 
apósa cselszövő politikájával. Az esküvő alkalmával ugyanis 
Budán volt Frigyes császár öccse, a vele örökösödési birtok- 
ügyekben nagyon elégedetlen Albert osztrák főherceg, aki már 
előzőleg követeket küldött Mátyáshoz. Budán megállapodtak, 
hogy egyidejűleg fogják megtámadni a császárt. Mátyás fel is 
szerelte ezt követően seregét, a vezérletet nádorára, Guti 
Örszág Mihályra bízva. Ő maga személyesen ismét a Felvidékre 
sietett, hogy a csehek ellen folytassa a küzdelmet. Bizonyos volt 
e kétoldalú fellépés sikerében, de az év őszén arról kellett érte- 
sülnie, hogy harcra nem is került sor, mert Albert főherceg 
önhatalmúlag az ő nevében is fegyverszünetet kötött Frigyessel. 
Mindezt pedig éppen Mátyás apósának, Podjebrádnak fenye- 
gető fellépésére tette. 

Ugyanekkor értesült arról is, hogy Podjebrád összeköttetés- 
ben állt az ő még élő, legelszántabb ellenfelével, Újlaki Miklós 
macsói bánnal, aki több más főúrral együtt most Podjebrád fiát, 
Viktorin herceget szánta a magyar trónra. 

Mátyás, aki eleinte inkább Frigyes császárt gyanúsította az ő 
kijátszásával, így látta meg kétségtelenül, hogy a háttérben tulaj- 
don apósa áll. Egyúttal Frigyes is felismerte a tényt, hogy a cseh 
király őt is ki akarja játszani. Ennyi elég volt ahhoz, hogy most 
már ne zárkózzon el mereven a magyar király kívánalmai elől és 
inkább Mátyás felé közeledjék. 

A közeledés meg is történt. Megint Vitéz János volt a közve- 
títő, akit Mátyás — önérzetét védve — ném hivatalos követként és 
nem is a császárhoz küldött. Vitéz azért utazott Grazba, hogy 
ott a pápa új legátusával, a Rómába visszahívott Carvajal utódá- 
val, Landus Jeromos krétai érsekkel folytasson megbeszélése- 
ket. Mivel maga a legátus is a pápa meg nem szűnő kívánságát 
tolmácsolta, hogy a császár hagyjon fel a Magyarország elfogla- 
lására szőtt tervekkel, a magyar püspök most könnyűszerrel 
tárgyalásba bocsátkozhatott Frigyessel. Ennek eredményeként, 
kemény feltételekkel ugyan, de 1462. április 3-án megszületett a 
megegyezés a korona visszaadására. 

A feltételek szerint Frigyes visszaadja a koronát és az elfoglalt 
magyar területek közül Sopron városát; Mátyást fiává fogadja 
és minden vállalkozásában, különösen a török ellen, támogatja; 
Mátyás 80 000 aranyforintot fizet a korona kiváltásáért; és bele- 
nyugszik, ha fiú örökös nélkül hal meg, a magyar trón a császár 
családjára száll. Frigyes ezenkívül haláláig megtartja a magyar 
. királyi címet és Sopront kivéve minden magyarországi birtokát. 
. Mátyás ekkor bőséges tapasztalatot gyűjtött arra nézve, hogy 
a politikai erőviszonyok és a helyzet reális felmérése sok mél- 
tánytalanság eltűrését követeli meg. Ebben a szerződésben a 
legsúlyosabb feltétel nem az volt, hogy még neki kellett fizetnie 
az Erzsébet királyné által ellopott és illetéktelen kezekben 
tovább is visszatartott koronáért, hanem az, hogy e tolvajlás 
folyományaképpen egy egész dinasztia reményt kapott a 
magyar trón jövőbeli birtoklására, amelyre különben semmiféle 
jogigénye nem volt. Valóban nem, még Albert és V. László 
révén sem, hiszen a Habsburgoknak ez az ága kihalt, és Frigyes 
egy másik ágat képviselt. De ami a mai embernek a történelemre 
visszapillantva annyira szembeötlő, elképzelhetjük, hogy 
Mátyásnak, aki ekkor állt éppen tulajdonképpeni házasságkö- 
tése előtt, nem tűnt oly jelentősnek. Joggal hihette mind ő, mind 
az egész ország, hogy egy tizenkilenc éves, erőteljes és egészsé- 
ges ifjú nem az utolsó tagja lesz a törvényes Hunyadi-háznak. 

Az égetően fontos az a tény volt, hogy a korona végre az 
országba kerüljön és Mátyás igazi király legyen. Vele nem haj- 
tották végre az I. Ulászló idején alkalmazott pótkoronázást 
sem, annyira várták és oly biztosra vették a Szent István-korona 
visszakerülését. Frigyes azonban még e szerződés után sem si1e- 
tett. Több mint egy esztendőbe telt — igaz, közben a magyar 
országgyűlésnek meg kellett erősítenie a szerződés pontjait —, 
míg a császár végre, a pápa kitartó unszolására, 1463. július 
19-én Grazban, a magyar király követeinek, amint azok ünne- 
pélyesen aláírták az okmányt, átadta az ékkör már régóta 
, Szent"-nek nevezett koronát. 

özben Mátyás már a korona megszerzése előtt is féltéke- 
nyen vigyázott hatalmára és jogainak csorbítatlanságára. Tamás 

fia István bosnyák király, aki Mátyástól elfordult és ezért félt 

tőle, 1462-ben, hogy a töröktől is függetlenülni tudjon, II. Pius 
Pápától kérte megkoronázását. A pápa el is küldte hozzá legátu- 

sát, aki megkoronázta, maga az egyházfő pedig Mátyás kegyel- 

ébe ajánlotta az új királyt. A pápának írt válaszlevelében 

Mátyás megírta a valódi tényállást, amely az akkori és múltbeli 

jogviszonyokra világot vetett, s amelyet a pápa nem ismert. A 
magyar korona sérelmének veszi, írja Mátyás, a hűtlen hűbéres 

,bűnpártolását", és csak azzal a feltétellel fogadja kegyelmébe 

az , újdonsült. királyt, ha az a magyar király előtti hódolatával 

jóváteszi : az ellene elkövetett bűnöket. Ez alatt nemcsak elpárto- 
lását értette, hanem azoknak a határszéli váraknak eltulajdonítá- 

sát is, amelyekre a magyar katonai védelemnek a török ellen 

nagy szüksége volt. 
A bosnyák TEGSÁ követével együtt Vlad vlach vajda követei is 


elemet 


Ridül : és Bosárjai jöttek elébe, és KOÁYÉEESÉS A pé Vlad 
nem méltó az uralkodásra vadállatias kegyetlenkedései miatt, 
melyeket alattvalóival művel. Így történt, hogy Mátyás, kellően 
meggyőzve a vádaktól, az előtté hódoló Radult erősítette meg a 
vajdaságban, Vladot pedig fogolyként vitte vissza Buda várába, 
ahol ez még tíz esztendőn át raboskodott. 

463. május 1-én történt meg a fiatal királynéval való egybe- 
kelés, de a király még e hónap folyamán a Délvidékre ment, ahol 
a török támadását várta. Áz ózmán had zöme azonban Bosnyák- 

"országba hatolt, és csak Ali bég serege jött át a Száván, a magyar 
országhatáron, a Szerémségbe. Itt egy magyar sereg Mátyás 
anyai ágról való rokonának, Dengelegi Pongrácz András főpo- 
hárnoknak vezetésével megverte Ali béget, aki aztán Temes 
megyében próbálkozott új akcióval. Itt viszont a főpohárnok 
fivére, Dengelegi János erdélyi vajda aratott fölötte győzelmet. 
Mikor pedig a török vezér, seregei maradványával a Száván túlra 
menekült, ott maga Mátyás lepte meg egy megsemmisítő csa- 
pással. Aztán még Szerbiában pusztította a törökök által meg- 

szállt részeket és tizenötezer kiszabadított keresztény fogollyal 
tért vissza. A bosnyák királyt azonban, aki Kljucs várába zárkó- 
zott, majd megadta magát a szultán kegyelmére, a törökök csá- 

szára kivégeztette, és seregeivel elfoglalta egész Boszniát. 7 

Mátyást ezalatt Péterváradon keresi fel Velence követe, hogy 
felajánlja neki a köztársaság segítségét, ha megindítja hadait 
Bosznia visszafoglalására. A király, bár már közeledik a téli 
évszak, október elején indul, s gyors menetben, a keresztény 
lakosság i örömujjongásától kísérve j Jut el Jajca váráig. Itt a hatal- 
mas hegycsúcson emelkedő, két folyótól körülvett, bevehetet- 
lennek tűnő erődítményt kezdi ostromolni, amelyet erős török 
őrsereg véd. 

Mátyás, mint katona, mint olyan apának fia, akivel már 
zsenge gyermekkorában megízlelhette a tábori életet, most van 
elemében. Több, sikertelen ostromot kísérel meg a sereg, de 
Mátyás nem tágít, és katonái sem tágítanak. A veszélyt sem 
kerüli, együtt vállalja katonáival a kockázatot, nem vonul biztos 
fedezékbe. Nagyszerűen tűri a meneteléseket, étlen-szomjúsá- 
got, álmatlanságot, és mikor a csüggedő katona látja, hogy kirá- 
lya minden nélkülözésben vele tart, ez hatalmas mértékben 
fokozza azt, amit , személyes varázs"-nak szoktak mondani. 
Mint egykorú források írják, Mátyásnak az a szeretetreméltó 
kedvessége, amellyel először az őt megválasztó, egyszerű nép 
körében megjelent, úgy látszik, a hadviselésben, szigorúsága és 
kemény fegyelemtartása közben sem változott. Nemcsak a tisz- 
tekét, a közkatonákat is meglátogatja sátraikban, a sebesülteket 
olykor személyesen gondozza, a tehetetlenül fekvőket kezéből 
eteti. Valami szenvedélyes hév, célratörés, elszántság dolgozik 
benne, a nagy embereknek az a lenyűgöző vonása, amelyet csak 
azok ismernek, akik már találkoztak ilyen rendkívüli emberrel 
. és fogékonyak erre a varázsra. 

Jajca török őrsége, élén Harambéggel végül is alkudozni 
kezd. Követ útján közlik, hogy szabad elvonulást kérnek és azt, 
hogy keresztény foglyaikat is magukkal vihessék Konstantiná- 
polyba. 

De Mátyás ragaszkodott hozzá, hogy a legutolsó keresztény 

szolgát is kiszabadítsa, hiszen azért kezdte a háborút, hogy a 
foglyok visszakapják szabadságukat. Végül nemcsak a foglyok, 
de a török őrség nagy része is Mátyás szolgálatába lépett, 
Harambéggel az élen, növelve a Budára visszatérő király diadal- 
menetét. 

"" Ekkor mérte a legkeményebb csapást a törökre Hunyadi 
János fia, s ekkor mutatkozott leginkább annak a keresztény 
hadvezérnek, annak a példaképnek, amely a pápák és a keresztes 
háborús eszménynek még meglevő hívei előtt lebegett. 

De nem ez volt a végleges kép: valójában Mátyás sohasem 
volt a régi, középkori értelemben vett keresztes lovag típus. 
Kencszánsz ember volt, s ha a múltba nézett, nem Szent László, 
hanem a hódító Nagy Sándor képe ragadta meg, mint tudjuk, 
már gyermekségében. A szerepek, amelyeket magára öltött, 
nem tartoztak feltétlenül mindig a színlelés vagy kiszámított 
ravaszság körébe, de kétségtelen, hogy a személyes hírnévre 
való törekvés és az ezzel kapcsolatos hivatástudat is vezette, 
Szerencsés volt, hogy törekvései hosszú ideig együtt haladtak 
hazája boldogulásának érdekeivel. Erre vigyázott is, sokáig. De 
a dicsőségvágy, a hódító törekvés olyan erő, amely a végső lehe- 
tőségekig feszíti az élet kereteit, s eljöhet még az idő, mikor 
mindent önmaga mértékével mér, és magányos utakra tér. 

Abban az évben, mikor tulajdonképpen nőül vette feleségét, 
alig tartózkodott Budán. A korona visszahozatalának i ünnepé- 
lyes aktusánál sem volt jelen. Szent István koronája úgy tért 
vissza az Orsz ágba, mintha ténylegesen is már a királytól függet- 
. len, anemzeteszmét hordozó ereklye volna, csak az ország lakói 
fogadták és ünnepelték. Mátyás lent volt délen, é és még csak ezu- 
tán foglalta el Jajcát, 1463 karácsonyán. A koronázást csak 1464. 
március végére tűzte ki, ő maga 1464. február 13-án tért vissza, 
ünnepélyes menetben Budára. Felesége, aki közben áldott álla- 
potban várta őt, még hetekkel a kitűzött koronázás előtt meg- 
halt szülésben, gyermekével együtt. Rossz előjel volt ez a Fri- 
gyes császárral kötött koronaszerződéssel kapcsolatban. De 
Mátyás ekkor még csak huszonegy éves volt! A királyné halála 
miatt a koronázást sem halasztották későbbre. 

Kétségtelen diadallal tért vissza a török hadjáratból, de mégis 
úgy, hogy nem fejezte be egész Bosznia visszahódítását. Vissza- 
tértében, 1464. január 27-én a szlavóniai Dombró városából a 
pápának ezeket írta: 

, Én el vagyok szánva, hogy egész erőmet a katolikus vallás és 
híveinek oltalmára szentelem, csak a szabadságom legyen meg, 
és ne tartson vissza akadály. De ha ez megvan, míg amaz hiány- 
zik: akaratom ellenére másfelé kell fordítanom figyelmemet. 
Már most óvásképpen kinyilatkoztatom Szentséged előtt, hogy 
ha sérelmek által kényszerítve, a hitetlenek ellen irányzott fegy- 
véremet, szívem fájdalmára a hűtlen hivők ellen kell használ- 
nom, és az országom ellen támadókra kell támadnom, ezt senki 
ne vegye rossz néven." (Epist. Pars I. 169.) 

Ezt nem alap nélkül írta, hiszen visszafordulásának oka az, 
hogy a csehek zavargása a Felvidéken ismét nyugtalanító mére- 
teket öltött. De a Frigycssel kötött béke végül mégiscsak hatott 
Giskrára, Mátyás szolgálatába szegődött, és többé nem fordult 
ellene, híven kitartott mellette. Igaz, hogy a király sem mutat- 
kozott fukarnak irányában, és az átadott várak helyett más bir- 
tokokkal kárpótolta. Giskrától független, más rablóhadjáratot 
folytató cseh csapatvezérekkel azonban még ezután kellett 
leszámolnia. De ebben is sikeres volt. 

1464. március 29-én koronázták meg a hagyományos helyen; 
Székesfehérváron. 


A NIMFÁK KEDVENCE 


Az a szenvedélyes kitörésnek is minősíthető és a jövőt sejtető 
önigazolás, amely Mátyás 1464. januári levelében a pápának 
címezve olvasható, szinte azt a gondolatot is sugallja, hogy a 
király már akkor elhatározta: nem a török kiűzése Európából 
az Ő igazi gondja. Fegyvereivel már a , hitetlen hívők"-et fenye- 
geti, s ez nem az a hang, amelyet apja használt. Bár Hunyadi 
János is ugyanazokkal a nyugati-északi ellenhatásokkal küzdött 
— német és cseh részről —, melyek akadályozták, hogy teljes erő- 
vel a török ellen forduljon, mégis: célkitűzéseinek teljessége, 

különösen éppen élete utolsó éveiben, Kapisztránnal az oldalán, 
a római egyházfőkkel, a pápák törekvéseivel teljesen egyöntetű 
maradt: Európát megszabadítani a kereszténység elpusztítására 
törekvő erőktől. 

Mátyástól is mindenki ezt várja, miközben a világ közvéle- 
ménye, és a nemzetközi politika egyre távolodik a pápák 
keresztes háborús eszményeitől. Pedig a közvetlen célkitűzés 
ném is a régi: a Szentföld felszabadítása helyett csupán 
Európa önvédelme és Konstantinápoly visszafoglalása. A 
veszély azonban egyelőre csak Magyarország határát fenye- 
geti. A távolabb fekvő európai államok politikája számára 
már annyira megfoghatatlan, é és az avignoni , fogság" És a ZSI- 
nati harcok után megtépázott pápai tekintély már annyira 
nem lenyűgöző, hogy a helyi, államközi harcok sokkal fonto- 
sabbak az , egyetemes, univerzalisztikus"? érdekeknél. A fran- 
cia politikához hasonlóan még Velence köztársasága is eleinte 
titokban a szultánnal való szövetség tervét ápolja, míg birto- 
kai a török terjeszkedés útjába nem kerülnek az Égi. -tengeren. 
Ettől kezdve Velence az egyetlen, mely szövetséget ajánl 
Magyarországnak, s figyeli a török politikát. A pápai trónon 
II. Pius ül, az egykori, világias erkölcsű humanista költő, akit 
eleinte nem akarnak komolyan venni, mikor egyházias szellem- 
ben szól: hiszen zsinatpárti volt, és egy ellenpápa híve. Szavai- 
nak úgy ad hitelt, hogy külön pápai bullában ítéli el saját ifjúko- 
rának tévedéseit. 

Hogy Európának e ,keresztény közösség; "-től egyre távo- 
lodó érzésvilágában is mennyire élt még a törököt visszatartó 
Hunyadi János emléke, mutatja, hogy Antonio Costanzi olasz 
költő éppen ekkoriban írt dicsőítő költeményt a két Hunyadi1- 
ról, a halott Jánosról é és az élő Mátyásról, aki az ifjú magyarok- 
kal együtt a régi, harcos hagyományt folytatja. Jellemző az IS, 
hogy a költeményre Mátyás nevében az akkori pécsi püspök 
— mint maga is költő — reagált. Janus Pannoniusnak -— az első 
magyar költőegyéniségnek, mert hiszen ő volt a pécsi püspök —, 
ez alkalmat adott, hogy maga :s egy hosszabb költeményben 
dicsőítse királyának törökellenes harcait. Elmondja a Száva- 

menti hadakozásokat, Ali: bég többszörös legyőzését, majd 
Bosznia visszafoglalását is. 

Az a Janus Pannonius azonban, aki a reneszánsz Itália antik 
eszményeinek hatása alatt már korai verseiben szakítani látszik 
minden keresztény vonatkozással, s pap létére 15 csak a görög- 
római Olympos isteneihez fohászkodik műveiben — Hunyadi 
Mátyás harcairól szólva mégiscsak Európa kereszténységét 
kénytelen emlegetni a török veszedelemmel szemben. Ebben a 
kétségtelenül alkalmi, sőt egyenesen politikai versben a huma- 
nista Janus úgy szemléli az európai világot, akár Kapisztrán. 
Magyarország magárahagyottsága és magányos védekezése még 
a szabadgondolkodó, a római zarándoklatokat gúnyoló Janust 
15 — mint a magyar király nevében beszélő költőt — a hagyomá- 
nyos szemléletmód és szerep vállalására kötelezi. Sőt, ígéretet 
tesz Mátyás nevében a török elleni háború folytatására is: 


. És amit elkezdtem, mindaddig nem bagyom abba, 
mígnem a tengeren át űzöm a vad törököt. 
Már nem csak népünk hulltát kívánja, az összes 
Krisztus-bívőkét szerte a föld kerekén. 


Azután mintegy szemlét tart a keresztény Európa országai- 
nak a török veszedelmet illető nézete és magatartása fölött. 


Gallia alszik? Ibéria is? Csöppet se csodáljuk: 
közvetlen vész nem döngeti még kapujuk. 

S bogy mernénk álmodni az angol támogatásról? 
Messzire vannak, sőt tenger is áll közibénk. 

Még soba nem pártolt Germánia minket, azonban 
mindíg készséggel szegte meg esküszavát . . . 


Csak Itália fejedelmeit sorolja fel úgy, mint akiktől várható 
támogatás. 

Nem kétséges: Itália több maga, mint azok együtt: 
oly sok benne a nép, s annyi derék ura van . . . 

Ott van atyánk, Pius is, nincs nála nagyobb batalom, nincs 
jobb főpap: Róma és a világ eleje . . . 


S ebben a politikai versben az a Janus Pannonius, aki régen 
kijelentette már azt is, hogy a művész, így a költő — nem lehet 
vallásos, most nemcsak hogy keresztény, de a régi, Hunyadi 
János emlékétől ihletett keresztes háborús gondolat jegyében 
zárja le— Mátyás nevében — a költeményt: 


Rontsunk bát a szorongó ellenségre serényen: 
megbálálja, tudom, bőven a Föld meg az Ég. 

Túl örök élet vár ránk s boldogság, sose múló, 
itt lent megbecsülés, dús evilági javak. 

Persze, akárbogy lesz: kicst vagy nagy támogatás, mi 
nem bagyjuk cserben drága bazánk s a bitünk. 


kérem Győző EKE Ő 


4—ajök 


vé. Danrönlüss a két nagy magyar erb a király és a 
költő, milyen rövid ideig tudtak csak összhangban lenni! A tör- 
téneti források nem elegendőek ahhoz, hogy pontosan tudjuk, 
milyen okok vitték a pécsi püspököt, aki ezt a hazafias költe- 
ményt írta arra, hogy néhány év múlva azok sorába álljon, akik 
— már nem első esetben létesülve ilyen összeesküvés! — inkább 
külföldi uralkodót kívánnak Mátyás helyett? 

Ha kirobbant ellentétük oka rejtve 15 maradt, annál világosab- 
ban állnak előttünk szellemiségük, műveltségük közös forrásai. 
A tíz esztendővel idősebb Janus Pannonius itáliai ihletésű, rene- 
szánsz műveltsége és művészetszeretete éppúgy Vitéz János é és 
Pier Paolo Vergerio körére vezethető vissza, mint Máryásé. 

Hiszen a királynak ifjúságában Vitéz Jánoson kívül az a len- 

gyel Szánoki Gergely nevű humanista pap volt a nevelője, aki 
Vergerio körében szónoki-irodalmi versenyeken, lakomákon is 
részt vett. Janus, a költő pedig, akinek eredeti neve János volt, 
anyai ágon unokaöccse Vitéz Jánosnak, sorsdöntő, egész itáliai 
neveltetését Vergeriónak köszönhette. zasmond király agg, 
egykori titkára a saját iskolatársának, Veronai Guarinónak 
gondjaiba ajánlotta az Itáliába induló Vitéz-unokaöcsöt, mivel 
Guarino akkor Ferrarában nagy hírű iskolamester volt. Nála 
és irodalomra épülő ,középiskolát" a költő. é és ésák ezután ment 
át Páduába, az egyetemre, ahol j jogi képzettségét nyerte. 

Abban az évben — 1458-ban - tért vissza végleg hazájába a 
magát Itáliában latinosan ,Janus"-nak elnevező Csezmiczei 
János, mikor Mátyás uralkodni kezdett. A költő életének ese- 
ményeit jórészt csak verseiben tett megjegyzéseiből ismerjük. A 
kevés adat is elég bizonyságot szolgáltat azonban ahhoz, hogy 
tudjuk: Itáliából hatalmasan megnövekedett öntudattal érkezett 
haza. Nem a társadalmi rang, a később megszerzett püspöki cím 
töltötte el az asztalosmester fiát alapvető büszkeséggel, hanem 
az, amiben páratlanul állt hazájában: művészi, költői képessége. 

Ezt nem pusztán az utókor állapította meg róla, és nem csu- 
pán ma tudjuk felmérni, hogy még az akkori Itáliában, a vele 
együtt felnövekvő költőkben sem égett olyan hévvel a művészi 
szenvedély, mint benne— hanem jól tudta ezt már akkor ő maga is. 

Erre nemcsak tanulóéveiben írt csattanós-gúnyos epigrammái 
vallanak, amelyekben iskolatársai vádjait hárítja el határozott biz- 
tonsággal — köztük jellemzően a , barbárság" vádját is, amellyel 
mindenkit illettek, aki nem volt itáliai. Magyarországba vissza- 
térve emelkedik igazán arra az oromra, amelyre nem a püspökség 
segítette, hanem az, amire e rövid soraiban céloz: 


Eddig Itália földjén termettek csak a könyvek, 
s most Pannónia is küldi a szép dalokat. 

Sokra becsülnek már, a bazám is büszke lehet rám, 
szellemem egyre dicsőbb, s általa bíres e föld! 


(Berczeli A. Károly fordítása) 

Ez nyílt beszéd, s ugyanakkor egészen új hang Magyarorszá- 
gon. A , szellem dicsőségének" királyi öntudata nyilatkozik 
meg itt hirtelen, az európai zseni-öneszmélésnek egy igen korai 
példája. 

A magyar földről származó Csezmiczei János Itáliában, Dan- 
te, Petrarca és Boccaccio földjén tanult meg verselni és ébredt rá 
a költészet hatalmára. Retorikai és jogi tanulmányaival együtt 
Itt , tanulta? a költészet mesterségét is. Hiszen a reneszánsz még 
erősen meg volt győződve az antik, főként a latin racionalizmus 
hatása alatt arról, hogy a költészet — tudomány. Mint ahogy 
annak idején Petrarca sem a , vulgáris" olasz nyelven írt lírai 
szonettjeit tartotta élete fő művének, hanem latin nyelvű törté- 
neti eposzait, amelyekhez történetíró módjára kereste össze az 
adatokat. De később Lconardo, a festő i5 tudósnak gondolta 
magát, mivel a perspektíva geometrikus szerkesztőmunkáját 
tartotta mindennél fontosabbnak. 

Pedig, ha egyelőre többé-kevésbé rejtetten is, még élt éppen 
az antik, elsősorban a görög hagyományok révén az ősi hit, 
hogy a művészetre való képesség a Múzsák révén voltaképpen a 
nimfák: a természet bájos és játékos ifjú istennőinek ajándéka. 

Abban a versében, amelyben a költő bejelenti névváltoztatá- 
sát a latin , Janus" formára, éppen itt hivatkozik öntudattal a 
Múzsára, s ezzel költői hivatására: 


János volt a nevem, s Janus, ki e verseket írta! 
Megmondom, ba netán tudni kívánod okát. 

Nem buta gőgből bagytam cserben a régi nevem, nem! 
Tudna-e bárki különb, szebb nevet adni nekem? 

Ezt bittem magam :s s lásd, Janus lettem, amint a 
Múzsa magáboz emelt, s megkoszorúzta fejem. 


(Berczeli A. Károly fordítása) 

Itt öntudata kiapadhatatlan forrásáról is vall: hiszen a közfel- 
fogás szerint akit a Múzsa, az ihlető istennő megkoszorúzott, 
az király. 

Nem arról a hivatalos, akadémikus-ízű költővé koronázásról, 

koszorúzásról van Itt szó azonban, amellyel már a XIV. század 
óta uralkodó egy-egy híressé vált tudóst, költőt kitüntettek. 
Róbert, a nápolyi király így koszorúzta meg Petrarcát, s később 
a német-római császárok, például Zsigmond is végzett ilyen 
koszorúzást. A Múzsa emlegetésével azonban Janus éppen arra 
céloz, hogy a költő nem a királyoktól kapja a rangját, hanem 
olyan képességek révén, amelyeket egyetlen uralkodó sem 
tudna adományozni. 

Verseiben tett kijelentéseiből nem lehet ugyan arra követ- 
keztetnünk, hogy Janus, saját korából kiválva, elhagyná a 
ráció birodalmát. Sőt, mesteréhez, Guarinóhoz írt hosszú, d1- 
csőítő költeményéből különösen kitűnik, hogy ő a régi, görög 
hagyománnyal, a nimfák ajándékával szemben az iskolamestert 
saját fáradságával megszerzett tudásáért magasztalja. Guarino 
azonban nyelvmester, rétor, stiliszta, tanító és nem költő, nem 
lírikus. Mert bármennyire egynek veszi is a kor a költészet 
gyakorlását a tudománnyal, a tiszta ráció mögött, a tudat alatt, 
mondhatnánk, mégiscsak ott rejtőzik a nimfák képzete, amely 
egy-egy pillanatra felvillantja az irracionalizmus sejtelmes 
ködét. 

Az erre való utalás nem az alkalmi versekben, a dicsőítő, a 
fokozott észmunkát igénylő költeményeiben található, hanem 
azokban a már Magyarországon írt, lírai sorokban, amelyekben 
a művészietlen környezet, a betegség vagy a fájdalmak hatására 
vigasztaló jelenésként varázsolódnak elő a költészet irracionális 
ihletői. 

Éppen abban az évben — 1464-ben -, amikor Mátyás király 
nevében politikai célzatú, hazafias versét írja, a királyt kísérő 
hadi táborozásban megbetegszik, és , a kétarcú Janus"? (az előre 
és hátra egyszerre tekintő Janus nevű latin isten mintájára) most 
nem a királyok politikájára gondol, hanem a saját betegségére és 
közelinek érzett halálára. Hosszú költeményének befejező 
soraiban azonban még panaszát is elnyomja a költői hírneve 
fennmaradásáért érzett gond, s játékos melankóliával kapcsolja 
össze a nimfák táncát és egész létét a maga országos jelentőségű 
költészetével: 

Drága barátaim, ott ássátok nékem a sírt, hol 
barmatgyöngyöktől csillog a zöld s buja fű, 

dús lombú erdők, s a kies rónák közepette, 
bol nimfák járják ünnepi táncaikat . . . 

S bogy ne boruljon mély feledés rám néma siromban, 
azt akarom, hogy e vers álljon a sírkövemen: 

Itt nyugszik Janus, kivel ősi Dunánkboz először 
jöttek a szent Helikon zöldkoszorús szüzei . . . 


(Kálnoky László fordítása) 


Mindez természetesen csak Játékos allegória, amelyhez 
hasonlókkal zsúfolva van akor humanista költészete. De Janus- 
nál lehetetlen észre nem venni, milyen halálosan komolyan 
veszi ezt a fajta játékot. Élete egyetlen értelmének tartja. Királyi 
Öntudattal vallja még halálosnak érzett vergődésében is, és 
épperregy katonai táborban, hogy a Dunához ő vezette elsőnek 
,a szent Helikon . . . szüzeit? : vagyis azokat a nimfákat, isten- 
nőket, akik az erdők-mezők tündérei között a művészeket 
ihlető Múzsák lakóhelyéről származnak. 

Ezzel a hatalmas szellemi öntudattal — minden más politikai 
kérdésen túl is — szükségképpen össze kellett ütköznie éppen 
annak a királynak, Mátyásnak, aki a szellem és a művészet alko- 
tásait oly fokozottan akarta felhasználni hatalma tekintélyének 
érdekében. Janus, aki a szellem birodalmában maga 1s uralkodó- 
nak érezte magát, csak ideig-óráig férhetett meg békén azzal a 
királlyal, aki egyrészt folytonosan katonai sátrakba kényszerí- 
tette őt, másrészt pedig a szellem birodalmát, Janus féltve őrzött 
birtokát szolgálatába akarta vinni. 

A nimfaképzet sokkal komolyabb volt, mint ahogy maguk- 
nak a kor embereinek, akár a művészeknek puszta rációjában 
tükröződött. Az antik görögök nemcsak az erdők, barlangok, 
források és ligetek ifjú, szép, játszadozó tündéristennőiben hit- 
tek, hanem meg voltak arról győződve, hogy magasabb rendű 
tudást nyújthatnak a halandóknak, akár , elragadtatás" formájá- 
ban is. Ennek a szónak ősi, kettős értelme volt. , A nimfáktól 
elragadott"-nak nevezték régen azt is, aki eszét vesztette. De a 

szó Jó értelmében vett elragadás mindig az ihletet jelentette. 
A Múzsák, ezek a magasabb rendű nimfák, csak a művészi elra- 
gadtatás adományát nyújtják. 

Múzsák és nimfák egyébként rokonok abban, hogy — mint 
fiatal nők — a szépség megtestesítői. De nem csupán a külső, női 
szépségé, hanem - és itt mélyül el a nimfakultusz —- a belső, lelki 
szépség felé is utat mutatnak. Ezért olvasható Platónnál, hogy 
Szókratész egy nimfáknak szentelt helyen azért imádkozik, 
hogy szép lehessen belsejében. (Phaidrosz, 230., 279.) 

Ligetek, berkek, források vidékei ,nimfáknak szentelt 
helyek", és ilyen módon mintha esetenként összefonódnának a 
, helyi istenségek" — a genius loci — tiszteletével is. A hely géniu- 
sza együtt lehet valamiképpen a külső és belső szépség tisztele- 
tével egyaránt. A Múzsák hegyének, a Helikonnak nimfáit való- 
ban Janus Pannonius költöztette elsőnek Magyarországra. De 
egy titokzatos, régi felirat, amelyről közel Mátyás-kori adatok 
beszélnek, már ott volt a Duna partján, egy nimfaszobor talap- 
zatán, Mátyás király kútján. A szobor § szunnyadó nimfát ábrá- 
zolt, így intve az arra tévedőket: 


Szent forrást őrzök védő nimfája e belynek, 
Alszom míg zsongít vízcsobogás moraja. 
Hogyha e márványtálhoz lépsz, ne zavard meg az álmom, 


Kímélj, szó nélkül mosd le magad vagy igyál. 


Akár a régi Pannónia idejéből maradt antik vers volt ez, akár 
egy reneszánsz költőé, mély szimbólummal fejezte ki a lélek 
mélyén alvó nimfát, a költőknek, művészeknek azt a sajátos 
ihletőjét, aki segíthet ugyan a kifejezésben, de ő maga érinthe- 
tetlen és kifejezhetetlen. 

NEGYEDIK FEJEZET 


MÁTYÁS ÚJ UTAKRA INDUL 


BÚCSÚ AZ ÁHITATTÓL 


Áhitat a hely szellemének és a szent forrás nimfájának — ezt 
fejezi ki voltaképpen a felirat hallgatás- -parancsa. S ez a magatar- 
"tás az, amely a reneszánsz szellemétől annyira idegen, hogy a 
feliratot csak ezért is az antik időkből származónak kellene tar- 
tanunk. A középkorral szakító reneszánsztól ugyanis semmi 
sem áll annyira távol, mint az áhitat. A vizsgálódó, kutatásra 
éhes, mohón érdeklődő racionalista kor nemcsak hogy nem áhi- 
tatos, hanem egyenesen ellensége az áhitatnak, amely a közép- 
kort jellemezte, a hitben és érzelmekben való elmerülés képessé- 
gében. emezhette az antik időket ; is, amikor még élt az iste- 
nekbe vetett ú Csak éppen a reneszánsz, e jellegzetesen nem 
hívő kor az, mely képtelen volt az áhitatra. A nyugtalan é és éles, 
csúfolódásba vágy k legalábbis iróniába hajló ráció állandóan 
figyel, résen van, n Szá egáéti 1 a feloldódást, az odaadás szellemét, 
hiszen ez a középkorra emlékezteti, éppen ez az, amiből elege 
volt. me 

Nem csoda, ha ilyen korban a már különben is régóta halódó 
keresztes háborús eszme semmiféle lelkesedést nem tud kicsi- 
holni. Azt mondhatnánk, a költészet iránti szenvedély az, ami 
az érzelmek melegét átmcenti, de itt 15 nagy akadállyá válik a túl- 
zott, értelmi önfigyelés. Ehhez járul a racionalizmusnak az a 
sajátos naivitása is, hogy megtanulható tananyagnak véli a köl- 
tészetet, mint már említettük. Versfaragás és kőfaragás nagy 
tanultságot igénylő ,munka"? — de a reneszánsz, minden antik 

példák iránti , lelkesedése? mellett is, a ,nimfák ajándékát" szá- 
mításon kívül hagyja. Sőt — mint Janus Pannoniusnak említett, 
Guarinót dicsőítő költeménye is példa rá — Hésziodosz és 
Homérosz Múzsáktól kapott ajándékát szembeállítja Guarino 
verejtékes, éjt-napot eggyé tevő szorgalmával, olvasásával és 
nyelvtanulásával, a tudós munka javára. Ezen a módon Janus 
maga sem fordít elég figyelmet a saját ihletére — pedig neki van 
ihlete. Csakhogy a kor felfogásában a művészeknél fellépő ihlet 
— éppúgy mint az államférfiaknál, hadvezéreknél — felcserélődik 
illetve azonosul egy másfajta irracionális vonással: a hírnévre, a 
dicsőségre való vággyal, amelyet racionális-filológus meghatá- 
rozással ellátnak a virtus — az erény szó címkéjével. 

Az erény szó alatt rejlő fogalom pedig éppen erre az időre vál- 
tozik meg, amikor Cusanus, ez a középkor és reneszánsz határ- 
mesgyéjén álló, magányos ember arra utal, hogy a szavakkal 
megjelölt fogalmak nem képesek a tárgyi valóságról teljesen 
pontos ismeretet közölni. A fogalom csak annyira viszonylik a 
tárgyhoz, e szemlélet szerint, mint ahogy Cusanus az ész mivol- 
tát hasonlítja az igazsághoz : amennyire a sokszög valamennyire 
követni képes a kör kerek vonalát: , szögletesen", döcögve, a 
simuló hajlásra képtelenül. 

A fogalomváltozás alapja, melynek következtében a , virtus" 
elválik középkori, vallásos felfogással egybekötött értelmezésé- 
től, az erkölcsök módosulásában rejlik. Sem az antik görög- 
római kor, sem a keresztény középkor nem választotta el az 
erényt valláserkölcsi alapjától. Ennek lényege az volt, hogy akár 
,pogány" akár keresztény módra, de hittek a halálon túli másvi- 
lági életben, szoros kapcsolatot tartottak fenn akár Zeus-nak, 
akár Juppiternek, vagy más isteneknek jósok, papok útján kö- 
zölt akaratával. A jó és a rossz megkülönböztetésének ig gyekeze- 
tében a nem keresztény görög-római mitológia hívei éppúgy 
egy túlvilági, isteni akarat függőségében érezték magukat, mint 
akár a zsidók, vagy a keresztények. Társadalmi rend, államrend, 
valláserkölcs szorosan összefonódott. Így ami az állam, a nép 
számára jó volt, éppúgy egybevágott az istenek, vagy a zsidó és 
keresztény egyetlen istenség akaratával, mint ahogy az erkölcsi 

rossz, az isteni akarattal való szembehelyezkedés egyúttal a nép 
és az állam elleni véteknek is számított. 

A reneszánsz idején az erkölcsnek ez a vallási háttere volt 
megszűnőben, és erőteljesen előtérbe nyomultak a tisztán e 
világi érdekek. Úgy érezték, hogy a vallásos hit szoros béklyó- 
ban tartja az emberiség életészését és gondolkodását. S valóban, 
még a pápaság Is, a monarchikus vilási uralkodás külső formájá- 
ban, feudális köntösben megjelenő egyházi államként a társa- 
dalmat, a népet, az egyént elnyomó laikus államhatalomként 
viselkedett. Mikor a pápáknak Rómából Avignonba való kény- 
szerítésével ez a világi-monarchikus egyházfőség nagy tekin- 
télyveszteséget szenvedett, kiéleződtek a hatalmában lappangó 
ellentmondások is. A tekintélyromlás még élesebben mutatta 
meg, hogy a pápaság hatalma mégsem pusztán világi eszközei- 
ben, pénzében, hadseregében van, hisz ebben a vonatkozásban 
királyok segítségére szorul. Tekintélyének igazi magva az 
erkölcsi tartalomban rejlett. A felszabaduló egyéni gondolko- 
dás azonban, ha már egyszer birtokba vette a ráció eszközét, 
megpróbálta önmaga kitölteni az erkölcsi tartalom kereteit i IS, 
egyre inkább eltávolodva annak nem e világi vonatkozásaitól. A. 
látható, mindennapi élet örömének felfedezésében az egyéni 
öntörvényűséghez kezdett mindent viszonyítani. A vallásos 
erkölcs alól egyre inkább felszabadultnak érezte magát, és az új 
tekintélyt az antik világ emlékeit sugárzó művészeti és tudomá- 
nyos alkotások tiszteletében találta meg. 

De az egyéni öntörvényűség nem állt meg a természet csodá- 
latánál, és nem csupán a természet törvényeit és a művészi szép- 
séget felfedező utakat jelentette. Hiszen ebben az irányban, 
mint azt évtizedek során a reneszánsz pápák is megmutatták, az 
egyházias élet kereteinek sem kellett szükségszerűen fellazulni. 
Még az eltérő teológiai értelmezések, filozófiai eszmék sem bi- 
zonyultak veszedelmesebb ellenfélnek azoknál az eretneknek 
bélyegzett tanoknál, melyeket a keresztény egyház, sok évszá- 
zados története folyamán már nemegyszer élt túl. Az igazi 
veszedelem az erény fogalmának, s ezzel együtt irányulásának 
döntő változásában rejlett. Abban a tényben, hogy az egyéni 

felszabadulás egyszerre, jó és rossz vonatkozásában egyidejűleg 
jelentkezett. A , virtus?" fogalma nemcsak hogy elszakadt az 
isteni világrend hitétől, hanem az egyéni öntörvényűség puszta 
kiszolgálójává lett. Nem a társadalmi és állami elnyomatás alól 
mentesítette az embereket, csak arra nyújtott alkalmat, hogy 
egyes, a maguk képességeit rendkívülinek érző személyek a 
maguk akaratát, vágyait fokozottabban rákényszerítsék ember- 
társaikra. Az önkény, az erőszak tehát nem szűnt meg, csak új 
formákat öltött. Gyengült a vallásos hitre, az isteni világrendre 
és a ÉSE ítéletre való hivatkozás, és helyébe az egyéni , be- 
csület"-re, e, , hírnév? -re és , dicsőség"-re való hivatkozás lépett. 
Az gés új fogalma ezeket az ösztönöket 15 magába fogadta. A 
középkor vallásossága mindezt a , gőg" címszava alatt a főbű- 
nök közé sorolta. 

A jó és rossz keveredésének ezek a különböző formái, válto- 
zatai a történelem megszokott jelenségei közé tartoznak. Ter- 
mészetes, hogy minden kornak elsősorban pozitív értékeire kell 
felfigyelnünk. A reneszánsz korszakváltásában az egyén, a 
művészet és a tudomány felszabadulása, kitáguló új perspektí- 
vái már csak azért is nagy. jelentőségűek, mert voltaképpen a 
modern kor számára nyitogatták a kapukat, a polgárias társada- 
lomfejlődéssel együtt. De az árnyoldalak szemmel tartása is 
lényeges, hiszen ezek segítségével tudunk csak igazán elmé- 
lyedni a kornak és egyes képviselőinek megjelenítésében. 

A reneszánsz értelmezésű , virtus? : vagyis a hírnév keresése, 
a dicsőségvágy maga pozitív lendítő erő, és nagyon hasonló 
módon tölti be Janus Pannonius és Mátyás király egyéniségét, 
egész emberi személyiségüket. Mindegyik a maga módján, a 
maga hivatásának területén érvényesíti ugyan, de mindkettőnél 
megfigyelhető az elhajlás is egy bizonyos határon túl, a negatív 
jelenségek felé. Ez különben egyéniségük hiteles emberi voltát 
csak annál inkább kidomborítja. 

A középkor embereszményei a szentek és a hősök voltak. A 
reneszánsz korban a szentek éppen önmaguk érvényesítéséről 
lemondó, visszahúzódó élete, amely — úgy tűnik — csak a vérta- 
núságvágyban jut el az aktivitásig, egyáltalán nem vonzó. A har 

cias hősök viszont annál inkább vonzanak. De már ezek sem a 
keresztény értelmezésű, földöntúli célok érdekében, vagy a 
gondoskodásra szorulók védelmében harcolva nyújtják a köve- 
tendő példát, hanem puszta önérvényesítésük, bátorságuk, ere- 
jük, ügyességük és okosságuk megmutatásával. A földi érvénye- 
sülésben való ügyesség és okosság már nem a régi, Roland-sza- 
bású lovagegyéniségek sajátja, akiket a kereszt védelme és 
hűsége irányít, hanem azoké, akik bátorságukat a színlelés mes- 
terségével és a kíméletlenséggel is egyesíteni tudják, e világi 
hatalmuk elérése és növelése érdekében. 

A feljegyzésekből tudjuk, hogy az ifjú Mátyás még sok 
Boland-szabású lovagtörténetet olvasott, hiszen ezek az egy- 
kori chanson de gcste-ek nyomán, népnyelvi fordításban terjed- 
tek. Már a gyermek Mátyásnak annyira a vérében volt a kardfor- 
gató, lándzsavívó hajlam, hogy olvasás közben föllelkesülve, 
mozdulatokkal, gesztusokkal kísérte az elképzelt párviadalo- 
kat. Később pedig, még ugyancsak félig gyermekként, apja 
oldalán kissé a tábori életbe is belekóstolt. 

Az ellenséggel vívni kívánó katonai hajlama, a tábori élet sze- 
retete tehát apai örökségként is felfogható. Ezt mondhatjuk a 
katonai hajlamból fakadó hősiesség vágyára is. De apa és fiú 
között éppen e hősiességet szomjazó hajlam jellegében mutat- 
kozik a legnagyobb hasonlóság mellett a legnagyobb különb- 
ség 15. 

Hunyadi János hősicsség eszménye azért nevezhető még tipi- 
kusan középkorinak, mert át van szőve az áhitat motívumaival. 
Mátyás is hangoztatja, hogy hű apja eszméihez. De az ő egyéni- 
ségéből már éppen az áhitatos vonások hiányoznak. Mátyás 
józan, praktikus észjárású és mindig földi célpontokra tekint. 
Tekintete nem hatol át ugyan az ég felhőin, de annál élesebben 
figyeli földi szomszédságát és alattv alóinak elégedetlen köreit. 
Ezért is nem csik egykönnyen csapdába: ösztönös-gyorsan rca- 
gál a támadásokra, szinte körben forogva vív maga körül. 

A középkorias világtól való búcsúja talán legszebben és leg- 
példamutatóbban egy II. Pius pápához írt levélben mutatkozik 
meg, melyben az Árpád- és Anjou-házi uralkodók után most ő, 

Hunyadi János fia is a magát az országért áldozó Margit her- 
cegnő szentté avatását kéri: 

, A Duna habjai körülfognak egy szigetet itt városunknak, 
Budának a szomszédságában, melyet hajdan Nyulak szigeté- 
nek, később pedig Szűz Mária szigetének hívtak. Létezett e szi- 
geten egy domonkosrendi apácazárda, melyet hajdani elődünk, 
Béla király alapított, és benne jegyezte el Istennel Margit nevű 
leányát. Ezt a Margitot példás élete és szent cselekedetei olyan 
nagyfokú égi malasztra érdemesítették, hogy mind életében, 
mind halála után nyilvánvaló nagy csodák tették ragyogóvá, 
amelyeket sokak hiteles tanúsága bizonyít; majd röviddel halála 
után az egyes római pápák vizsgálóbírákat jelöltek . . . akik sok- 
sok alkalmas tanú kihallgatása és egész Magyarország bizony- 
sága alapján . . . jleggyzőkönyvbe foglalták ezeket." 

Így írja Margitról Mátyás, majd í így folytatja, kérését előter- 
jesztve: , Ám a királyok és az események sűrű váltakozása szo- 
kás szerint késleltette, illetőleg háttérbe szorította amegkezdett 
vizsgálat lezárását. Most tehát nagy alázattal és buzgalommal 
fordulunk szentségedhez, hogy ezt a félbeszakadt ügyet . . . 
méltóztassék . . . felülvizsgálni . . ." 

Annyit tesz még hozzá, hogy a kérdésben az a legfontosabb, 
hogy ,sokak buzgalmát és üdvösségét gyarapítani fogja, a min- 
denható Isten szemében pedig 1 igen-igen kedves. Hiszen ő nem 
akarja elrejteni a meggyújtott mécset, hanem emelt helyre téteti, 
hogy világoskodjék, és azt parancsolja, hogy őt magát is szentje- 
iben magasztaljuk." (Boronkai Iván fordítása.) 

Ezt írja Mátyás, egy olyan kornak előestéjén, melyben a 
reformáció előjátéka, a huszitizmus már nyíltan a szentek tisz- 
telete ellen fordult. Az 1462 körül írt levél kérelme egyébként 
nem teljesedett, hiszen a pápa 1464-ben meghalt. (Margitot csak 
korunkban, 1943-ban avatták szentté.) Mátyás pedig, élete 
során már nem vette fel az elejtett fonalat. 

A későbbi években csak a pálos rendhez fűződő jó kapcsola- 
tai mutatták, hogy Mátyás nem szűnt meg érdeklődni a kolos- 
tori élet iránt. Az éjszakai virrasztások és vezeklések nagy hatás- 
sal voltak rá. Amint a csaknem egykorú, híres pálos író, 

Gyöngyösi Gergely leírja, egyszer Budaszentlőrincen, néhány 
beavatott szerzetes lehetővé tette a számára, hogy egy félreeső 
ablakon át titkon végignézze, hogyan ostorozza végig a ház 
főnöke társait a bűnvallomások után, míg aztán végül őrá 
magára is sor kerül. Bármennyire is bámulta azonban a páloso- 
kon keresztül a kolostori életet, ez csak a külső szemlélő meg- 
rendülése maradt, ő maga legfeljebb a klasszikus auctorok olva- 
sása mellett virrasztott. S ha a pálosok , szent ember" hírében 
álló egyik rendfőnökét, Gergelyt nagyon is csodálta, vele is 
inkább a borospincéjében szeretett beszélgetni. A jó szerzetesek 
fegyelmét és engedelmességét praktikus érzékkel fogta fel, s pél- 
daképül állította — ez is jellemző — saját szolgálattevői elé. Bár- 
mennyire nem kételkedünk abban, hogy őszinte áhítat is átha- 
totta a híres, budaszentlőrinci kolostor szomszédságában, Szent 
Margit vezeklő éjszakáinak sajátosságát igazán csak a , rejtett 
szentek" foghatták fel. Többek között a Márianosztrán élő 
pálosok is ide számíthattak, akikről a feljegyzések szerint maga 
Kapisztrán mondotta még: , Aki szenteket akar látni, menjen 
Nosztrára." 
Mátyás útja más irányba tért. 


MÁTYÁS KIBONTAKOZTATJA A SAJÁT AKARATÁT 


, Míg erőm tart — írta Mátyás a pápának — nem hagyok fel a 
küzdelemmel, és az ellenségnek inkább akarom elviselni bosz- 
szúját, mint megvetését!" 

Még ebben az évben, 1464-ben át is kel újra a Száván, hogy 
ismét megmérkőzzék a törökkel. A szultán ugyanis nem akart 
belenyugodni Jajca elvesztésébe, és új sereget küldött Boszniá- 
ba, a vár visszafoglalására. A török sereg azonban Mátyás köze- 
ledésének hírére visszavonult. Jajcát Mátyás életében nem is 
tudta visszafoglalni a mohamedán ármádia. 

De a magyar király újra és újra tapasztalja, hogy a török elle- 
nében a nyugati Európából nem támad szövetségese. Pedig II. 
Pius, a vézna testű és törékeny alkatú, de heves lelkű pápa nem 

szűnik meg az európai hatalmakat Konstantinápoly visszafogla- 
lására buzdítani, és amagyar királv segítségére ösztönözni. Fri- 
gyes császár egykori titkára a pápai trónon nem ismer semmi 
részrehajlást, elfogultságot. Mint ahogy elítéli saját, korábbi 
magatartását, úgy ítéli el azokat is, akik nem igyekeznek feltar- 
tóztatni a mohamedán veszedelmet. Mátyás katonai tehetségé- 
ben Hunyadi János örökségét látja, és egy ifjú unokaöccsét a 
magyar király udvarába küldi, mint aki1— bár Mátyással egykorú 
— sokat tanulhat a fiatal magyar királytól. 

Pius pápa testileg-lelkileg benne él a török elleni küzdelem 
tervének lázában. Nincs ugyan még hatvanéves, de egészsége 
már erősen hanyatlik. Mégsem marad Rómában, hanem AÁnco- 
nába viteti magát, az Adriai-tenger partjára, hogy a kikötőre. 
nyíló palota ablakából figyelhesse a keresztény hajóhad remélt 
összegyülekezését, és indulását Konstantinápoly felé. De mind- 
össze Velence hajói futnak be, ezek 15 már későn, mikor az ereje 
végére ért pápa utolsó napjait éli. 1464. augusztus 15-én hal meg. 
Mátyásnak a haderőt sürgető levele már nem találja 
életben. 

Az új pápa a II. Pál néven megválasztott Pietro Barbo velencei 
bíboros lett, az, akinek uralkodása Mátyás életében is fordulatot 
hozott. Ez az egyházfő mintha egyébként is arra lett volna kije- 
lölve, hogy félreérthetetlenül mutassa meg Szent Péter utódai- 
nak reneszánsz szellemét, mindenfajta áhitattól elfordulva. 

Ez a szellem azonban nem a humanizmus pártolásában nyil- 
vánult meg, hiszen éppen II. Pál volt az, aki véget vetett a pápai 
kancellária körül tömörülő humanista irnokok tevékenységé- 
nek, megszüntetve alkalmazásukat. Ezzel természetesen 
magára vonta ezeknek a — sokszor élősködő természetű -— és a 
mélyebb kultúrát felületességükkel amúgy sem nagyon szolgáló 
irnokoknak a haragját, akik , barbár"-nak szidalmazták. II. Pál . 
azonban éppen abban volt igazán reneszánsz szellemű, hogy 
kíméletlennek és ridegnek mutatkozott azok iránt, akik hatal- 
mát korlátozni igyekeztek. A , zsinati gondolat?" -ot fölelevení- 
tő, élen járó humanistát, Platinát, aki fenyegető levelet meré- 
szelt írni neki, az Angyalvár börtönébe csukatta. Viszont min- 

dent pártfogolt, ami az ünnepélyesség fényét, az egyház és 
főként az ő személyének pompáját emelte. Ő az, aki az egyházi 
szertartásokat, a liturgikus cselekményeket a népet elkáprázta- 
tó, szinte színjátékokat pótló luxussal és látványos felvonulá- 
sokkal igyekezett lenyűgözőbbé tenni. 

Már az a palota, melyben pápa korában is legszívesebben tar- 
tózkodott, s amelyet 1450 körül építtetett fel, a Palazzo Vene- 
z1a, Róma első reneszánsz palotája, a mai napig figyelmeztet 
jelentős, harmonikus, de súlyos arányaival, tömör stílusával 
arra a tekintélyre, amelyre II. Pál Szent Péter székét igazi itáliai 
államnak tekintve, igyekezett felemelni. Míg a humanistákat 
szélnek eresztette, a nép számára futóversenyeket rendczett és 
nemcsak egyházi, hanem nagyon is világias, karneváli felvonu- 
lásokat, amelyekben a görög-római mitológia képviselőit jelení- 
tették meg: isteneket, hősöket, nimfákat, géniuszokat. Palotája 
előtt nyílt asztalt teríttetett, az ablakból szórva le a pénzt és 
lakomája maradékait a népnek. Nem mint egy alamizsnaosztó 
Szent Péter-utód, inkább mint egy pogány, római császár. 

A modor és a gesztusok a lelkületre is jellemzőek. Közvetlen 
elődjének, II. Piusnak közkedvelt, szeretetreméltó viselkedésé- 
vel ellentétben az új pápa rideg, elzárkózó, s bár az ablakán át 
pénzt szór a népnek, nagy ritkaság, ha kihallgatáson egyáltalán 
fogad valakit még magasrangú környezetéből is. S ha igen, 
akkor éjjel tart kihallgatást. Ez a II. Pál, aki különben anyai ágon 
unokaöccse volt IV. Eugén pápának, már nem hasonlít a sze- 
rény szerzetesekből lett egyházfőkre. Hatalmára féltékenyen 
vigyázó monarcha, aki megválasztása után, a bíborosok által 
előre megszabott feltételekből a legtöbbet nem teljesíti. Így a 
zsinat összehívására vonatkozó feltételt sem. S ebben az elhatá- 
rozásában nemcsak egyéni önkény kereshető, hanem okos felis- 
merés is. Az egyházi állam tekintélye oly ingatag, hogy egy zsi- 
nat — a maga tág körű, eretnekségig is elmenő szélsőségetivel csak 
a pápai trón még nagyobb süllyedését idézhetné elő. 

A bíborosi kollégium választási feltételei közül csak a török 
elleni háború eszméjét veszi át, s ezt komolyan is gondolja. De 
ő az első pápa, aki már átlátja, hogy egyetemes keresztes hábo- 

rút nem tud szervezni. Helyette azt a módot választja, hogy 
pénzbeli támogatást nyújt, s összesen mintegy százezer aranyat 
küld el Mátyás magyar királynak a mohamedánok elleni hábo- 
rúra. 

Erőszakos, türelmetlen természete azonban Mátyással szem- 
ben is megnyilvánul. Már 1465-ben, mikor a magyar király 
új török elleni hadba indul, de úgy látszik, mintha nem siet- 
ne, II. Pál — elsőként a pápák közül -— dör gedelmes levelet ír 
Mátyásnak, amelyben ez a kitétel szerepel: ég és föld a tanú 
rá, hogy ,nem mi hagytunk el téged, hanem te hagytad el ön- 
magadat!" 

" Mintha minden erőszakossága és igaztalan türelmetlenkedése 
mellett is, a távoli Rómából egy kissé Mátyás lelke mélyére lát- 
na. Megsejti, hogy Mátyásnak már nem szívügye a török elleni 
háború. Egyébként még Mátyás ingerült válasza is jellemző. 
Nem a késlekedés vádja ellen tiltakozik elsősorban, hanem azzal 
vág vissza, , nem illik" hogy minden alkalommal ő maga szemé- 
lyesen álljon hadai élére, mert lejáratja magát. 

Mátyásnak igaza van, mikor hivatkozik a változatlanul szo- 
rongató segítséghiányra, de a későbbi események megmutatják, 
hogy ekkortájt következik be magatartásában egy most még 
csak enyhe fordulat, de később már erőteljes irányváltozás. 
Most ő 15 , ég és föld színe előtt kijelenti, hogy nem rajta, hanem 
másokon múlt a törökök kiűzése Európából!". S ebben mélyen 
igaza van. Figyelmének eltérítéséért nagymértékben hibáztathat 
másokat. Az sem véletlen, hogy elsősorban megint tulajdon 
alattvalóival kell megküzdenie. 

1465 elején, az elhunyt Szécsi Dénes esztergomi érsek szé- 
kébe Mátyás atyai jóbarátja, Vitéz János kerül. Ez mindenesetre 
segítséget jelent a számára. De figyelemreméltó tény, hogy 
Vitéz helyébe váradi püspökké már nem magyar alattvalót 
nevez ki, hanem a boroszlói (Breslau, ma Wrocfaw) születésű 
német Beckensloer Jánost. A Frigyes császárral folytatott diplo- 
máciai tárgyalásokat sem magyar ember viszi már ebben az idő- 
ben, hanem az osztrák születésű pozsonyi prépost, Schonberg 

A németek felé való közeledés, megkoronázása után, Mátyás 
politikájának új sajátossága. Érthető, hogy legveszedelmesebb 
ellensége, Frigyes felől szeretne biztonságban lenni. Házassági 
terveket sző, és éppen a német választófejedelmek rokonságá- 
ban keres magának feleséget. Frigyes brandenburgi választófe- 
jedelem és Albert őrgróf készek is lennének leányaikat Mátyás- 
nak ajánlani. A magyar alattvalók azonban hevesen ellenzik a 
német feleség gondolatát. És ezt az alattvalói pártot támogatta 
Mátyásnak tulajdon édesanyja 1s. 

A házasság körüli huzavona már baljós jelenség, hiszen 
Mátyásnak mielőbb törvényes fiúutódról kellene gondoskod- 
nia, hogy elvegye a Habsburg császárral kötött családi szerző- 
dés élét. De házassága még egy évtizeden keresztül viták és 
halasztások tárgya marad. Nyilvánvaló, hogy éppen a Habsbur- 
goknak eleve nem volt érdeke, hogy a magyar király újból meg- 
nősüljön. 

Feltűnő, hogy a különben gyors elhatározásokra kész és tett- 
erős Mátyás sem mutat nagyobb eltökéltséget újra házasodásá- 
nak ügyében. Udvarának pártja inkább az itáliai orientációt 
tanácsolja, és közelednek is a milánói fejedelmi család felé, de 
ekkor meg a velencei köztársaság támaszt akadályokat, mivel 
nem óhajtaná, hogy a magyar király befolyásának övezete 
éppen Velence szomszédságában növekedjék. 

Mátyás ekkor ismét a német házasság gondolatát eleveníti fel, 
s ezúttal Margit szász választófejedelemnő leányára gondolva. 
A magyar urak azonban ennek a tervnek is ellene szegülnek, s vé- 
gül ebből a házassági tervből fejlődik ki a király újabb mérkőzé- 
se saját alattvalóival. Mátyást — úgy tűnik — mindenképpen a né- 
met birodalom választófejedelmi családjaiba való , beépülés"? terve 
foglalkoztatja, míg alattvalói tulajdonképpen a pápa heves véle- 
ményét visszhangözzák, mikor azzal érvelnek: Mátyást politikai 
tervei nagyon 1s elvonják a török elleni háborútól. Főleg akkor 
kezdik ezt hangoztatni, mikor Podjebrád eretnekgyanús maga- 
tartásával egyre inkább kiéleződik a cseheknek a római székkel 
való ellentéte. Most aztán éppen II. Pál eretnekellenes politikája 
ad alkalmat Mátyásnak a cseh ügyekbe való beavatkozásra. 

Ez az, amit magyar alattvalói végképp nem szeretnek. Mátyás 
viszont, amikor a pápa Podjebrádot a római ítélőszék elé idézi 
1465 nyarán, és több európai uralkodót telszólít, hogy szükség 
esetén működjenek közre a huszitákat támogató cséli király 
elleni rendszabályok foganatosításában, így felel II. Pálnak: 
, Akár a csehek, akár a törökök ellen legvén szükség Mátyásra, 
őt és országát mindenkor készen találja : Szentséged! új 

A házassági terv most már hosszú időre elmerül a nemizetkős 
Z1, politikai tervek áradatában, és Mátyás hirtelen fellépve. Őt 
akadályozó alattvalói ellen, nagyarányú szerepcserét hajt végre. 

A király még csak húszankébév es, de határozott, és elles 
mondást nem tűrő egyénisége újra megmutatkozik. Mint ahogy 
annak idején nagybátyjával, Szilágyi Mihállyal szemben sem 

régi hívét távolítja el dvarából e és föszíja meg Sá dé méltósá- 
gától. Tulajdon unokatestvérét, Dengelési . Pongrácz Jánost 
leváltjá az erdélyi vajdaságról és a jelentéktelenebb szörényi 
bánságra helyezi. Ekkor már ő is felemel akár idegen eredetű 
embereket is, ha híveiként mutatkoznak. Erdély. vajdaságát 
Elderbach Berthold és a két Szentgyű örgyi gróf: János ús Zs 
mond között osztja meg. A régi hívékee Kanizsa László Jólóvás zs 
mester képviseli, de teljesen új emberek is felkerülnek a köz- 
nemesi rendből, mint Disznósi László és Szobi Péter, Bosnyák- 
ország, . Horvátország é és Dalmácia új bánjat. Ugyanakkor, egyéni 
akaratának hajthatatlanságát mutatva, és az ország rendelnek 
véleményével nem törődve, tovább folvtatja a németekkel kez- 
deményezett barátságos politikát. A diplomáciai megbízatáso- 
kat ebben az esetben sem magvar, hanem osztrák főúr, Graferieck 
Ulrik báró végzi. A csehekkel való viszonya pedig már csak 
azért is kiéleződik, mert új cseh rablólovagok törnek a Felvidék- 
re, s Mátyás sejti, hogy egykori apósa, Podjebrád legalábbis 
eltűri, hogy őt ezek a rendezetlen elemek háborgassák. 

Viszont ekkor sem inog meg: 1466-ban, mikor Svehla cseh 
kapitány ! Nyitra megyébe fészkeli be magát, ahol felépíti Kosz- 
tolányri várát, a király rövid úton végez v ele és társaival. Szemé- 
lvesen siet a vár ostromára, és bevétele után, a helyszínen száz- 

ötven akasztófát állíttat fel, amelyekre Svehlát és társait intő pél- 
dául felakasztatja. A harcedzett cseh hadakat, amelyek az elmúlt 
években olyan jó katonai erőről tettek tanúságot, megbecsüli, 
és nem utasítja el, ha szolgálatába állanak. Sőt, már ekkor kezdi 
szervezni, a magyar történelemben egészen új gondolatnak 
megfelelően, az állandó hadsereget. Ennek magva nem utolsó- 
sorban azokból a katonákból áll, akiket a felvidéki várakból 
kivert, és akik kegyelemért a lábaihoz borultak. 

Így aztán sajátos helyzetbe kerül. Igaz, hogy sikereket ér el, 
de sorozatosan érik a támadások, és állandóan ébernek kell [e 
nie. Jóformán nem bízhatik senkiben, nemcsak az idegenekben, 
alattvalóiban sem. De ő nem hajlamos a megrendülésre. Pana- 
szolja ugyan a pápához írt leveleiben, hogy mennyire segítség 
nélkül van, de ez is diplomáciájához tartozik. Mintha élvezné, 
nemcsak a hadműveleteket és a tornajátékokat, de a diplomácia 
párviadalait is. 

Azokban a levelekben, melyeket 1466—1467-ben Podjebrád- 
nak ír, kibontakozik a reneszánsz uralkodó humanista oldala is 
a játékos szóharcban, az ötletes vágásokban és visszavágások- 
ban, amelyeknek gyorsaságát és hévéta cselukit álv, noha elég 
ravasz a diplomáciában, nem tudja követni. De más, korabeli 
uralkodó sem hasonlítható ebben Mátyáshoz. Hunyadi János 
fia ugyanis nem egyszerűen csak ravasz és ügyes színlelő, hanem 
mindezt művészettel tudja alkalmazni. Ugyanakkor az is lénye- 
ges, hogy színlelése és óvatossága nem gyávaságot rejt, hanem 
jobbára. okosságot és elszánt merészséget. Némelykor csak 
azért mutatkozik szelídnek és csendesnek, hogy aztán annál 
váratlanabb erővel csapjon le. 

Eszközei változatosak. Ha úgy gondolja, hagyja, hogy ellen- 
felei maguk vesszenek össze és gyengüljenek el a harcban, mint 
uralkodása elején megtette már a királyi tanácsban is. Idős és 
tapasztalt főurakat tudott kelepcébe juttatni pusztán szellemes 
mondatfordulatokkal. De ha gyorsan tört a célra, és ez évei 
haladtával egyre inkább jellemző vonása lett, nem sokat bíbelő- 
dött. Személyiségének i igazi vonásai tulajdonképpen akkor bon- 
takoztak ki, mikor több évi kímélet, ígérgetés után, végül is nem 

mutatott meghatódást a magyar rendiség adómentes kiváltságai 
előtt. A korábbi királyok — akár tekintettel voltak az alattvalók 
érzékenységére, akár nem -— valahogy másképpen viselkedtek, 
jobban belemerültek a harcba, s ezáltal kényszerültek leplezet- 
lenebbül megmutatni saját, önkényúri arcukat, vagy akár jóin- 
dulatú ÖN ÁRÁN KS 

zéseit egy külső, érinthetetlen TEK intézné, KiskézETEÉSR 
oltalmában tekétenül bízik: Távolról sena a korábbi időkre 
emlékeztető, misztikus módon, hanem nagyon 1s racionálisan, 
de "mégis rejtve. Mintha örökösen rajta lenne páncélsisakja alatt 
még az a vászonálarc is, amelyről Galeotto ír, hogy nyári hőség- 
ben a lovagok olyan ellenzővel takarták el ar cukat, amely csak a 
szemeket hagyta szabadon. Nem tudhatta ilyenkor senki, hogy 
kivel beszél? 

Mintha ilyen álarc mögött cselekednék a nagy Hunyadi János 
fia. Annak a hadvezérnek a fia, aki teljesen álarc nélküli volt. 
Ez az álarc magabiztosságot ad neki, amikor az alattvalók 
makacs ellenállása, különvéleménye felingerli, s ezért tud olyan 
nyájas lenni, ha akar. Látván azt, hogy német orientációjú 
házassági terveibe beleszólnak, és kifogásolják a cseh ügyek- 
kel bíbelődő politikáját, nemhogy meghátrálna, hanem in- 
kább kihívó, további lépéseket tesz. Habozás nélkül ejti el 
apja régi hívét, Szapolyai Imrét, s vele más, régi híveit, akár 
magyarokat is, ha vele szemben állnak. Olyankor, ha akaratá- 
nak kell érvényésülnié, idegenek is emelkedhetnek magas mél- 
tóságra, mint Zsigmond idejében. Csakhogy ő ezeketis kezében 
tartja. 


seéjl piülyétasi 


nát és a harmincadvámot, KiRls ő alólsokan kivételezettek vol- 
tak. Most bevezetteti a régi adók helyett a koronavámot is, ez 
alól nincs helye felmentésnek. Ráadásul nem kér, nem könyö- 


rög, bár néhány éve esküvel í ígérte, hogy a rendek régi kiváltsá- 
gaihoz nem nyúl. Most mégis hozzányúl, és még csak nem is 

próbálja igazolni magát. Ehelyett még türelmetlen is, és erélye- 
sen sürgeti a végrehajtást. 

Ekkor következik a szokásos ellenhatás. De új formában: 
ezúttal magyarok és idegenek egyaránt Mátyás ellen fordulnak, 
mert az eltávolított Szapolyai Imre a maga oldalára téríti Elder- 
bach Bertholdot és Szentgyörgyi János grófot is, s az utóbbinak 
azt ígéri, hogy ő lesz , Erdély királya". Ennek megfelelően 
Erdély. a kitörő felkelés fő fészke, de ugyanakkor a Szepesség- 
ben és a Délvidéken i Is  mozgolódnak. 

Mátyás most is magabiztos, és gyorsan, habozás nélkül cse- 
lekszik. Megjelenik hadai élén szűkebb pátriájában, éppen szü- 
lővárosa, Kolózsvár közelében, ahol János gróf körül mintegy 
ötvenezer ember csoportosul, , Meglepetésszerű támadással a 
fégyelmezetlen sereget szétveri. A szokott kép folytatódik: a 
pártütő főúr — ezúttal Szentgyörgyi János — azonnal lemond a 
további ellenállásról, a királyhoz siet bocsánatért, amit meg is 
kap. Tisztségét azonban mér kapja vissza, helyette i ismét Den- 
gelegi Pongrácz János lesz az erdélyi vajda, aki úgy látszik nem 
fordult Mátyás ellen. De a király most.haragját is érezteti: a láza- 
dók közül többeket nemcsak száműz, hanem egyeseket kegyet- 
len kínzások után kivégeztet. Nagyon sok erdélyi nemest foszt 
meg birtokaitól, hogy azokkal híveit jutalmazza meg. Még azzal 
is érezteti megvetését, hogy az erdélyi nemesek fejenkénti vált- 
ságdíjösszegét, amely az ország összes nemeseihez hasonlóan 
eddig 200 forintot jelentett, 66 forintra szállítja le. Mintegy azt 
akarva kifejezni, hogy ezek az ellene lázadók , kevesebbet 
érnek". De már ugyanez év őszén Kolozs megye összes neme- 
seinek mégkegyelmező ; iratot állít ki. 

"Közben kiderült, hogy ez az ellenállás nem is volt egészen 
, magyar" ügy a magyar király ellen. Nem csupán Szapolyai 
Imrc szította, hanem az erdélyi, a nagyobb arányú felkelésben 
István moldvai vlach vajda keze is benne volt. Tehát egy , ide- 
gen" a melléktartományokbál. 

Mátyás szinte azonnal, még 1467. november végén elindult, 
éppen a legrosszabb időszakban, a kezdődő télben, át a Kárpá- 
tokon Moldvába, a gimesi és ojtozi szorosokon át. Tűzzel-vas- 

sal pusztította az országot és kereste a vajdát, hogy érdeme sz.e- 
rint megbüntesse. S majdnem megismétlődött Károly Róbert 
esete Bazarába vajdával, aki béketárgyalás ürügyén csapdába 
csalta az ismeretlen vidéken a magyar királyt. István vajda is 
békéről tárgyalt, de éjszaka, összegyűjtött seregével váratlan 
támadást intézett Mátyás ellen. 

Mátyás nem esett csapdába, utolsó pillanatban értesült az 
alattomos tervről, és nem érte teljesen készületlenül az éjszakai 
harc. De így is négyórás kemény küzdelem kezdődött, amely- 
ben a magyar és a vlach csapatok véres, kimerülésig tartó csatát 
vívtak egymás ellen. A vlachok nem győztek ugyan, de Mátyás 
több nyíllövéstől megsebesült, hiszen szokása szerint maga is 
részt vett a harcban. A nyílvesszők végét csak letördelte, nem 
volt idő, hogy ki is húzzák a sebből, így harcolt tovább. A kime- 
rültvlachok zászlóit, hádíjélvényéii elragadták, de a csata után 
a magyar sereg sem gondolhatott arra, hogy tovább folytassa a 
moldvai slőnyómtlást, Mátyás hordszéken tért vissza Erdély- 
be, és a hűbéres vlach vajda zsákmányolt zászlóit a budavári 
Nagyboldogasszonvy-templomba küldte, amint ez győzelmes 
csaták után szokásban volt. Janus Pannonius dicsőítő költe- 
ményben magasztalta a királyt: 


Hősi király, Mátyás, számodra a moldvaiaktól 
vette a Szűzanya el hadban e barcjeleket. 
Melyek alatt eddig barbár bordák tusakodtak, 
most közlátványul függnek a szent falakon. 
Ó, a vezéri erény, amely egymaga verte tulajdon 
odvuknak mélyén tönkre a thrák hadakat! 
Istennő, te pedig hallgasd meg újra imáját: 
győzzön az ozmánon, s bozzon újabb jeleket. 
(Vajda Endre fordítása) 
Még e dicsőítő költeményből is kitűnik az a finom intés, hogy 
Mátyásnak mielőbb a török felett kellene győzelmet aratni, nem 


pedig a hűbéres vajdákon. S a király maga 18 érzi, hogy ez nem 
volt igazi győzelem, büntetőhadjáratra készül minél gyorsab- 

ban vissza, Moldvába, hogy a törökök árnyékában élő és kétfelé 
hajlongó hűbéresnek elvegye a kedvét a Magyarország ügyeibe 
való beleavatkozástól. 

De erre nem került sor. A király még el sem hagyta Erdélyt, 
Nagyváradon időzött, mikor megjelentek nála II. Pál pápa 
követei. Az egyházfő, aki nemrég mintha Mátyás személyiségé- 
nek titkos húrjaim játszott volna azzal a sok tekintetben igazta- 
lan kijelentéssel, hogy , elhagyta önmagát" — ami a törökkel való 
küzdelmet illeti, most maga 15 hozzájárult, hogy Hunyadi János 
fia nem a , hitetlenek", hanem a , hitetlen hivők"? ellen fordulj on. 
Podjebrád cseh király a huszita eretnekmozgalom támogatásá- 
val ugyanis végleg levetette álarcát, nem jelent meg Rómában, 
ezért még 1466 végén a pápa kiközösítette a római egyházból. 
TTA pápa először IV. Kázmér lengyel királynál tájékozódott, 
hátha sikerülne őt rábírni egy Podjebrád elleni hadjáratra. Itt a 
cseh korona jogigénye szóba kerülhetett: hiszen Kázmér felesé- 
ge, Erzsébet, Albert egykori magyar és cseh király leánya volt. 
Mivel azonban kitérő választ kapott, követei Mátyást keresték 
fel, hogy í ígéretére emlékeztessék. S valóban, 1468 elején Mátyás 
a pápai követeknek határozott választ adott és megígérte, hogy 
egykori apósa, Podjebrád cseh király ellen hadjáratot indít. 

A német választófejedelemséget jelentő Csehország elleni 
háború már a nemzetközi nagy politika ügye volt. Lehetősége 
nyílt Mátvásnak arra, hogy beleszólhasson a császári trón 
szomszédságának ügyeibe. 

A lázadásokat végül mégis leverte, hiába volt egyedül, a pápa 
ügye azonban most már nemcsak a török ellenében egyezett az 
övével. Ez pedig egyre nagyobb távlatokat nyitott meg. Alattva- 
lói elhallgattak. Szapolyai Imre is megjelent Váradon és kegyel- 
met kapott. 1468 március végén Nagyszombatban hadai már 
készen álltak Csehország ellen, akinek uralkodójával eddig csak 
levélpárbajt folytatott. 

Ha apja árnyának kellett volna felelnie, ő most is Róma baj- 
nokaként, éppen a pápa kérésére fog fegyvert az anyaszentegy- 
ház ellenségei ellen. Különbség-e az, hogy ezek az ellenségek 
nem a mohamedán törökök? 

Pillanatnyilag még csend volt, Mátyás, ellenzőjével takart 
arcával, sisakosan-páncélosan tekintett az új harcterek felé. De 
ez a csend csak ideiglenes. Vajon mikor volt a pápának igaza? 
Most, vagy akkor, mikor azt írta: , ég és föld a tanú rá, hogy nem 
én hagytalak el téged, hanem te hagytad el önmagadat!" . 


A RENESZÁNSZ KIRÁLY 


Ami ezek után következett, nem csupán a politikai és hadi 
események miatt jellemző, de igen tanulságos volt Mátyás király 
személyiségfejlődése szempontjából is. Mintha az a kifürkész- 
hetetlen álarc nem tudta volna többé egészen eltakarni az arcot. 
Bizalmas vallomásokat ugyan továbbra sem tett senkinek — leg- 
alábbis teljes őszinteséggel nem, hiszen ő maga sem bízott 
másokban. S hogy milyen hatással lehetett azokra, akiket néha 
bizonyos ,titkaival" mégis megtisztelt, megdöbbentő őszinte- 
séggel mutatja Janus Pannoniusnak, a költőfejedelemnek éles 
epigrammája a reneszánsz királyról: 


Azt tudakoltad előbb, kegyes királyom, ó, 
uralkodók legjobbika, 

abból, amit magadénak tudsz, mit adj nekem? 
Akármit, csak ne titkaid! 


(Tellér Gyula fordítása) 


Ezt a versét 1468-ban írta Janus, és ennek az évnek tavaszán 
indította meg Mátyás hadait Podjebrád ellen, átlépve Csehor- 
szág határát. Cselekedetét 1468. április 8-án kelt manifesztumá- 
ban így magyarázta meg: 

TT , Elszántuk magunkat, hogy mi vállalkozunk erre, amit 
mások elhárítottak maguktól. Ez súlyos tehernek látszik, de a 
legmagasztosabb égi jutalmat és a legnagyobb földi dicsőséget 
ígéri. Ezt a háborút nem kevésbé szentnek tartjuk, mint azt, 
amit régtől fogva a törökök ellen viselünk. Biztosan számítunk 
a Mindenható támogatására, mert az ő ügyéért fogunk harcolni. 

Sem becsvágy, sem más földi előny kilátása nem vezérel. Egye- 
dül szánakozásunk az elnyomottakon, hódolatunk az apostoli 
szék iránt, buzgalmunk az igaz hit érdekeiért ösztönöz. Egyet- 
len jutalom, amit várunk, a béke, mely a háborúk "szülötte, és 
azok háládatossága, kiket jótéteményeinkben részesítünk! u 

Erkölcsi alapokon nyugvó eszményekről beszél tehát válto- 
zatlanul, és ez még a középkor nyelvezete. A szavak csendülése 
azonban már az újkori, reneszánsz-diplomácia önigazoló fegy- 
vertárába tartozik. De nem azért, mintha csak maga Mátyás 
használna diplomáciát. Ellenfelének, Podjebrádnak — aki a hu- 
szitizmus alapjáról valójában a pápaság és császárság intézmé- 
nye ellen tör— tervezett európai koalícióval, ugyancsak megvan- 
nak a maga erkölcsi eszményei ,,a fejedelmek emancipálásával a 
pápa és császár zsarnoksága alól" — de ehhez természetesen egy 
saját, hatalmi törekvés is járul, amelybe cseh-lengyel szövetség- 
ben Magyarország meghódítása is beletartoznék. Podjebrád 
tájékozódásai a német választófejedelmeknél, illetve a nemzeti 
egyház gondolatát — ha nem huszita alapon is -— felkaroló francia 
királynál, mindezeket a nem is nagyon új terveket tartalmazza. 

Magyarország elleni lépésekre Podjebrádnak azonban csak 
akkor lehetett volna elég ereje, ha idegen szövetségeseket tud 
mozgósítani akár német, akár lengyel részről. Az egyházból 
való kiközösítés azonban, Podjebrád hatáskörét — bár nem 
tudott már ez az eszköz a régi erővel sújtani — erősen mérsékelte. 
Mindenképpen Mátyás volt tehát a támadó fél, a pápa tekinté- 
lyére hivatkozva, és pusztán , eszmei" alapon, mert Podjebrád 
a gyakorlatban nem jutott még odáig, hogy fegyverre keljen volt 
veje ellen. 

Az események gyors pergése így mindenképpen Mátyásra 
vetíti a legélesebb fényt, bemutatva magatartását. Hunyadi 
János fia 1468. április 14-én indul meg Pozsonyból, főpapok és 
főurak fényes társaságában, hogy átlépje Csehország, ponto- 
sabban a cseh királysághoz tartozó, és a magyar határral közvet- 
lenül érintkező morva föld határát. A hadak be is vonulnak 
Brünnbe (Brno), és Mátyás elfoglalja Morvaország fővárosát, 
Olmützöt (Olomuc). Seregeivel körülzárja Podjebrád fiát, Vik- 

torint is, de neki végül sikerül kiszöknie a kelepcéből. Podjeb- 
rád király serege ekkor Csehországba vonul vissza, miután 
Mátyás elkerüli vele a nyílt csatát. Egyelőre megelégszik a 
morva föld elfoglalásával és a hadak fővezérletét a hozzápártolt 
cseh katolikus főúri párt képviselőjére, Sternberg Zdenkóra bíz- 
va, visszatér Pozsonyba. 

. Mintha maga is kerülni kívánná, hogy volt apósával fegyve- 
res, személyes harcba keveredjék a csatamezőn, a következő 
hónapokban a diplomáciai közeledést kísérli meg. Éppen ott, 
ahol jól tudta, hogy Podjebrád esetleg szövetségre számíthat, a 
lengyel udvarban. S ott, ahol ÍV. Kázmér király felesége, Habs- 
burg Albertnek és a koronát eltulajdonító Erzsébet királynénak 
szintén Erzsébet nevű leánya, Mátyás legnagyobb ellensége 
lakott. Ez a Zsigmondot és V. László rokonságát magába fog- 
laló származási vonal még mindig igényt támasztott a magyar 
trónra. Itt próbálkozott Mátyás egyfelől szövetségkötéssel, 
másfelől leánykérőként is fellépett, de kitérő választ kapott — 
ami a Jagello-udvar megnyilatkozásait tekintve csak finom leple 
volt az elutasításnak. 

Ebből mindenesetre megtudhatta Mátyás, hogy a lengyelek- 
től nem várhat személye irányában semmiféle áthangolódást. 
De itt, a Jagello-udvarban voltaképpen a Habsburgok néztek 
vissza rá Erzsébet királyné személyében, azok a Habsburgok, 
akik már nemzetközinek és családjuk jövendő birtokának 
tekintették a magyar trónt. Mátyást mint ,magyar nemzeti 
királyt" különösen gyűlölték, és a lengyel főurak más alkalom- 
mal nem is mulasztották el hangoztatni Mátyás alacsony szár- 
mazását, és azt, hogy nemessége , nem igazi". 

Ebben a helyzetben Mátyásnak nem maradt más szövetségre- 
ménye, mint a kétes értékű nyugati szomszédság: Frigyes csá- 
szár. Ha valaki, Mátyás jól tudhatta kétes értékét, mégis azt lát- 
juk, hogy ismét és szinte makacsul itt keresett szövetséget magá- 
nak, ahol a Habsburgoknak másik, jóval komolyabb arca tekin- 
tett vissza rá. De a császár már csak a pápa miatt sem lehetett 
ellenséges a katolikus egyház érdekeit képviselő, és a cseh eret- 
nekeket megbüntetni kész magyar királlyal szemben. 

Jgy tetszik, ebben bízott Mátyás, sőt, Podjebrád egyik taná- 
csosának értesülése szerint Frigyes még. külön-is hitegette azzal, 
hogy pap akar lenni, és hogy 8 esztendős Miksa fiának gyámsá- 
gát Mátyásra fog gja biza Nyilvánvaló, hogy Mátyás részéről 
mindebbe a római királyság elnyerésének reménye is beletarto- 
zott, s ezen keresztül egy távolabbi de esetleg közelebb hoz- 
ható terv: út a császári trón felé. Egy ilyen titkos természetű ter- 
vet természetesen nem találhatunk meg a diplomácia aktáiban. 
Sokkal fontosabb volt ez Mátyás féltve őrzött , titkai" között. 
Talán éppen hasonló azokhoz, melyektől Janus Pannonius 
annyira visszahőkölt. 

1469 elején mindenesetre Mátyás visszatért Magyarországra, 3 
hadjárata folytatására. Dlugoss lengyel krónikás híre :szetiüt 
eközben a császárnak is megvoltak a maga titkai. Éppen ebben 
az időben Rómában arra tett lépéseket Frigyes, hogy a Habs- 
burg-ház magyar trónigényét elismertesse a pápáv al Hivatalos 
adatok erről sem maradtak fenn, de hogy ez a kívánság változat- 
lanul fennállott, arról a történelem egész eseménysorozata 
tanúskodik majd később. 

Mátyás az most a nemzetközi diplomácia nagy titkolózói 
közül, aki mindenképpen a legváratlanabb meglepetést szolgál- 
tatta. A pápa és a császár rövidesen megdöbbenve értesültek, 
hogy Mátyás 1469. február 27-én, ahelyett, hogy folytatta volna 
a cseh király elleni obüntetőhadjáratot" — váratlanul személyes 
tárgyalásra ült le volt apósával, Podjebráddal. 

Az igazsághoz az 15 hozzátartozik, hogy Mátyás még e hónap 
elején fegyveres haddal indult meg Brünnből, tehát az előnyo- 
mulást folytatni akarta. Olyannyira, hogy szokott merészségé- 
ben és meghökkentő ötleteiben bízva, álrahábán, szolgalegény- 
nelkölközvé Chrüdítn városa előtt a cseh őrség fogságába ) jutott. 
"Szerencsére csak átmenetileg. Mátvás kitűnően beszélt csehül, 
így általában nem került abba a gyanúba, hogy idegen. Jó szín- 
lelő képessége pedig el tudta hitetni, hogy valóban az, akinek 
látszik. Az eset azonban óvatosságra inthette, valamint az 1s, 
hogy a februári hónap téli, havas. viszonyai hozzásegítették 
Podjebrádot a magyar sereg összekötő vonalainak elzárásához. 

Mátyást tehát nemcsak a császári szövetséges aknamunkája, 
hanem kényszerhelyzete is arra ösztökélte, hogy személyes 
találkozót kérjen. 

Az, hogy valójában miről beszéltek a személyes találkozón, 
Anhrow közelében, egy félig leégett házikó belsejében, , ro- 
mantikus"-nak mondható körülmények között, nem derült ki, 
mindkét fél vigyázott erre. Nyilvánosságra csak annyi került, 
hogy fegyverszünetet kötöttek, amelyet Olmützben folyta- 
tandó tárgyalások tartanak fenn. A másik ismeretes tény: Pod- 
jebrád egyik tanácsosát azzal bízta meg, hogy a német választók 
közé tartozó brandenburgiaknál és a francia királyi udvarban 
Mátyás érdekében hiúsítsa meg a legutóbbi német birodalmi 
gyűlés szándékát. Ezen a gyűlésen ugyanis Frigyes császár a 
burgundi herceget ajánlotta a római királyságra, és ez eleve 
elzárta Mátyás lehetőségeit. 

A német választófejedelmek azonban sohasem gondoltak 
arra, hogy Mátyást római királlyá válasszák, és ezt Podjebrád 
tanácsosának sikertelen útja is bizonyította. Viszont jellemző 
Mátyás találékonyságára, valamint arra a sokat emlegetett tulaj- 
donságára, hogy a veszélyes helyzeteket miként tudta a saját 
hasznára fordítani, a következés: Podjebrád is lépéseket tett 
ebben az ügyben. Hiába volt eredménytelen a követség, Mátyás 
időt nyert a fegyverszünettel, és szorult helyzetét Podjebrád 
nem tudta a maga javára fordítani. De hogy Mátyás szorult 
helyzetben volt, arról árulkodik egy saját levele is, amelyben 
Frigyes brandenburgi választófejedelemhez fordulva azt kéri, 
hogy , zarándokruhában? - titokban - felkereshesse őt, egy szo- 
ros szövetség megkötésének megbeszélésére. 

A nyilvánosság előtt viszont senki nem láthatta őt nehéz hely- 
zetben. Sőt, a hatalom fölényes titokzatosságának leple vette 
körül. Így találták őt Brünnben a pápa és a császár követei is, 
akik azért jelentek meg nála, hogy mindenképpen rábeszéljék a 
cseh háború folytatására. Állítólag a pápai követek még egyházi 
átokkal is fenyegették. Mátyás azonban nem szerezte meg azt 
az örömet a követeknek, hogy könnyen rábeszélhető legyen. 
Először is nem mondott le a Podjebráddal való találkozóról, 

mint szerették volna. Sőt, a találkozó Olmützben, a pápai és csá- 
szári követek szeme láttára ment végbe: Mátyás ugyanis magá- 
val vitte őket. 

A találkozón azután kiderült, hogy Podjebrád követe nem 
Járt eredménnyel. Elgondolkoztató Albert brandenburgi őr- 
grófnak 1469. március 23-án kelt, erre a tárgyra vonatkozó leve- 
le, amelyet Frigyes választófejedelemhez intézett. Ebben a 
levélben olvasható: sem arra nem lehet számítani, hogy a császár 
lemond a trónról, sem arra, hogy a német választófejedelmek 
idegent fognak a helyére választani. S lényegében Podjebrád 
követével is ezt közölték: 

Ez teljesen logikusnak tűnik a mai ember számára, annál is 
inkább, mert nem volt rá soha más példa. Voltak ugyan már 
a XIV. században is ilyen törekvések nem német uralkodók 
részéről. De ez Szép Fülöp francia király törekvése volt, 
aki részben országának kedvező földrajzi fekvése miatt is, 
sok mindenbe bele tudott avatkozni. A császári trónt azonban 
mint francia király sem tudta elérni. Igaz, VII. Henrik szemé- 
lyében a francia Arlon grófok családjából származó Luxem- 
bourgok, így utódai, IV. Károly, Vencel és Zsigmond sem vol- 
tak német eredetűek, de családjuk arról a földrajzi helyről került 
ki, mely nem a francia királyság, hanem a német birodalom tar- 
tozéka volt, és így nem számítottak , idegennek". Az, hogy 
Zsigmond mint magyar és cseh király nyerte el a császárságot, a 
dinasztiából való származásának volt köszönhető. Mátyás 
törekvése ellenben merőben ellenkező irányban haladt. Nem- 
csak hogy idegennek számított magyarsága miatt, hanem 
dinasztiája sem volt: apja köznemesi sorból emélkédéti főúrrá, 
kormányzóvá, de nem lett király. Még saját hazájában 15 egészen 
példátlan volt felemelkedése. Az a közbeszéd, hogy ősei nem is 
a magyarok, hanem a vlachok földjéről származtak, Magyaror- 
szágon is sok nehézséget okozott neki. Királlyá választását 
egyedül apja érdemeinek, s így támadt párthíveinek köszönhet- 
te. Most, hogy saját, személyes tulajdonságai egyre inkább 
kibontakoztak, még magyar alattvalói nagy részében is megüt- 
közést keltett az a fékezhetetlennek tűnő becsvágy, amellyel 

más országok koronájára tört. Féltek, hogy nem becsüli eléggé 
a magyar koronát. 

Nem maradtak fenn írásos dokumentumok arról, milyen ter- 
vei voltak pontosan Mátvásnak, milyen vitái környezetével, 
magyar tanácsosaival. A római királyságra irányuló törekvés 
sem a Frigyes császárra vonatkozó forrásokban, sem magyar 
emlékekben nem olvasható. De Podjebrád környezetéből, a 
cseh király bizalmas tanácsosára, Gregor Heimburgra visszave- 
zethetően tudunk róla, és Velence bécsi követe 15 említi. Mind- 
ebből nyilvánvaló, hogy nyíltan, szövetségi szerződésben nem 
szerepelt, de nem is szerepelhetett, mert a császár sem rendelke- 
zett ebben a kérdésben teljhatalommal, csak a választófejedel- 
mek befolyásolása útján. Mivel a cseh király is a választófejedel- 
mek közé tartozott, érthetőek ezek az értesülések. De ezzel a 
háttérrel érthető igazán Mátyás számára a cseh királyság felé 
vezető út fontossága Is. Nem azért, mintha vazallus választófe- 
jedelme akart volna lenni e minőségben a császárnak, hanem 
hogy a római királyt, illetve a császárt választók közé bejutva 
megkapja a magyar mellé azt a két másik koronát is, amelyet 
elődei közül Albettés Zsigmondi is viselt. Mátyás magyar kir ály 
egyúttal cseh király, és végül német-római császár is kívánt len- 
ni. Azzal a különbséggel, hogy ő nem Magyarország számára 
idegen környezetből törekedett erre, hanem magyar nemzeti 
királyként megválasztva. 

Az bizonyos, hogy e tervét őszintén nem fedhette még fel, 
hiszen a legutóbbi felkelés is bizonyította: az abszolút uralkodói 
törekvések iránt a magyar alattvalóknak még akkor sincs érzékük, 
ha azt saját nemzeti király "uk akarja megv: alósítani. Már az sem cse- 
kély küzdelembe került, hogy a csehor szági aspirációkat elfogad- 
tassa. Itt azonban segítségére volt a pápaság. Ugyanaz a pápai 
szentszék, amely a kereszténység érdekében oly régóta szorgal- 
mazta már a török elleni háborút, most a-kereszténység érdekében 
sürgette a cseh huszita eretnekmozgalom elleni hadjáratot. 
Mátyás, mint valaha Nagy Lajos, ,a kereszténység egyházvédő 
kapitányaként" szerepelt Európában — mégpedig egyedül, mert a 
husziták elleni harcban sem támogatta senki. 

De Mátyást mintha szűkebb környezetében sem zavarta 
volna különösebben az egyedüllét. Hízelgők, dicsőítők, sőt, 
bohócok nagy számban vették körül, de eléggé józan volt 
ahhoz, hogy — bár szívesen elszórakozott rajtuk— ne vegye őket 
komolyan. Akiket komolyan vett, azok egészen mások. Még 
mindig ott volt közvetlen környezetében az esztergomi érsekké 
tett Vitéz János, az apai barát, aki mintha Hunyadi János szelle- 
mét képviselné. Mátyás később úgy nyilatkozott róla, hogy 
Vitéznek olyan szabadsága volt az ügyek vitelében, hogy ,tet- 
szése szerint kormányozta az országot". Ezt egy levelében írta 
Mátyás, Bonfininek egy személyes kihallgatáson viszont azt 
mondta önmagáról, hogy már kora ifjúságától megszokta, ne 
mások tanácsa szerint intézze az ügyeket. 

Annyi bizonyos, hogy Vitéz Jánosban nagyon megbízott. 
A legkényesebb diplomáciai ügyekben, főként Frigyes császár- 
nál, a tapasztalt, humanista főpap nélkülözhetetlen volt a szá- 
mára. Vagy talán Mátyásnál előbb-utóbb senki sem volt nélkü- 
lözhetetlen? Még Vitéz unokaöccse, Janus Pannonius, a pécsi 
püspök is hűségesen kísérte. De vele szemben 1465 óta, mikor 
Rómába küldte követül II. Pál pápa üdvözlésére, mintha már 
nem lett volna oly felhőtlen a viszony. 

Mindenesetre mellettük német főpapok is egyre inkább kez- 
denek feltünedezni Mátyás környezetében. Beckensloer János 
lett a váradi püspök, s most Brünnben ennek testvére, Beckens- 
loer Jeromos boroszlói kanonok is diplomáciai szerepet kap. 
küldi II. Frigyes brandenburgi választófejedelemhez azzal a tit- 
kos üzenettel, hogy zarándokruhában találkozni óhajt vele. Dc 
Podjebrád eredménytelen közvetítő kísérletei után Mátyás — aki 
mintha csak állandóan egy tündöklővé varázsolódó színpadon 
forogna — új szerepet vált. 

Podjebráddal és fiaival szinte tüntetően nyájas marad ugyan 
— annyira, hogy a cseh katolikus főurak megdöbbennek és felhá- 
borodnak -, de mintha egyre kevesebb érdeklődést mutatna e 
főúri párt támogatása iránt. Szinte rávezeti őket a gondolatra, 
hogy többet tegyenek érte. Mesteri módon csigázza fel a cseh 
katolikus főurak pártjának izgatottságát azzal, hogy bizonyta- 

lanságban tartja őket. A párt feje, Sternberg Zdenko, aki Mátyás 
bejövetele előtt még maga akart Pödjébrád utóda lenni, majd 
Hunyadi fiának hívéül szegődött, most valósággal könyörög , a 
kereszténység kapitányának", hogy fogadja el cseh királlyá 
választását. 

Mátyás nem mutatja, hogy éppen ezt akarja elérni. Sőt, aggo- 
dalmairól beszél, hogy királlyá választása esetén a pápa és a csá- 
szár segítségére már nem számíthat majd, és a német fejedelmek 
szövetsége meg 1s támadhatja. Tudja jól, miről beszél, mert egy- 
szerre dolgozik benne az eltökélt dicsőségvágy és a helyzet 
nehézségeinek reális mérlegelése. Azt is tudja, hogy a pápa való- 
ban nem gondol arra, hogy ő cseh király legyen, Frigyes császár 
pedig éppen nem örülne az ő hatalma növekedésének, noha 
Podjebrádot ő sem kedveli. Keleten ott várakozik IV. Kázmér 
lengyel király, aki leánykérését elutasította, és aki a magyar 
trónra vágyakozva, adandó alkalommal készségesen fogna 
össze az ő ellenségeivel. 

Tulajdonképpen veszélyes helyzetben, magára hagyatva áll 
most Is, hogy Morvaországot é és Sziléziát már elfoglalta. De úgy 
látszik igaz, amit sajátos egyéniségéről mondanak, hogy Mátyás 
szinte , elemében érezte magát" a veszélyes helyzetekben és 
tiszta aggyal, nyugodt idegekkel, a legváratlanabb diplomáciai 
fogásokkal és katonai csapásokkal tudott operálni. Ritka ado- 
mány, hogy egy uralkodó nemcsak hadvezér, hanem ügyes dip- 
lomata is legyen. 

Ellenségektől körülvéve, most is ,több húron" játszik. 
Hiszen még ott van a béketárgyalásokra váró Podjebrád is, 
akivel ügyesen fegyverszünetet kötött, de akivel semmikép- 
pen nem békülhet meg, hiszen akkor a pápa és a császár lenne 
az ellensége, és az egyházvédő erkölcsi alapról is le kellene 
mondania. 

" Különben Mátyás nem is titkolja, hogy ő már nem az a típusú 
egyházvédő főkapitány, mint amilyen száz évvel korábban még 
Nagy Lajos volt. A nápolyi örökségét birtokba venni kívánó 
Anjou bűnbánóan vonult ki végül Itáliából, s búcsúzóul Szent 
Péter sírja előtt áhítattal imádkozott Rómában, kivonva magát 

az avignoni pápa egyházi kiközösítéséből. Háborúja célját 
pedig végül úgy elejtette, hogy még kártérítésre sem tartott 
igényt öccse meggyilkolásáért. 

Mátyás — említettük már — elbúcsúzott az áhítattól, ő játszik. 
Óvakodik a nyílt, sértő magatartástól, de azért sokat kockáztat. 
Már a Podjebráddal való fegyverszüneti tárgyalás, az alkudozás 
is kockázat volt, hiszen a pápai kiközösítés az ő feje felett is ott 
lebegett. Most, amikor visszaigazodik ismét a pápa elképzelése- 
ihez, és újra felveszi a harcot Podjebráddal, ezt sem vallásos áhí- 
tatos cselekedetnek szánja. Igaz, nehéz is volna már egy ilyen- 
féle póz a XV. század uralkodójának, a becsvágy, az uralom- 
gyarapítás képviselőjének. 

A pápai követeket ugyanis új megdöbbenés várja. Mátyás 
nemcsak meglepetésszerűen ült le tárgyalni az eretnekek kirá- 
lyával, hanem a szakítása 15 meglepetésszerű, és egyáltalán nem 
vallásos színezetű. Barátságos lakomára ül le a mit sem sejtő 
Podjebráddal, akivel igaz, már csak azért sem tud mit kezdeni, 
mert makacs a maga teológiai eretnekségében, és sohasem ő akar 
engedni, hanem naivul azt reméli, hogy majd a pápa fogja 
belátni az ő eretnek érvelését és ebben Mátyás segíteni fog neki. 
Mátyás viszont nem keres teológiai érveket, de még csak hősi 
pózt sem. A barátságos lakoma kellős közepén hagyja Sternberg 
Zdenko ötletét — ami, úgy tűnik, előre megbeszélt lehetett — 
érvényesülni. Döntsék el a vallási vitás kérdést az udvari bolon- 
dok, a maguk küzdelmével. A játékos, bolondos ötletről csak 
akor tűnik ki, milyen komoly, mikor a cseh bohóc már a 
magyarnak karjai közt a levegőben kalimpál, közel ahhoz, hogy 
földhöz vágják. Podjebrád egyik főembere ekkor beavatkozik, 
s megfogja Mátyás bolondjának a karját. A következmény 
váratlan: Sternberg Zdenko arculcsapja Podjebrád emberét. 
Mindenki felugrál, a kardok kirepülnek hüvelyükből, és a két 
uralkodó nem győzi csillapítani, ki-ki a saját alattvalóit, hogy a 
vérontást megakadályozzák. Ez ugyan sikerült, de közben egy- 
szerre lehűltek Podjebrád és Mátyás barátságos érzelmei is. 
A lakomának vége szakad, s bár senki nem mond ki szóval 
semmit, Mátyásnak már kezében az ürügy a tárgyalások be- 

szüntetésére. A két király elválik egymástól és többet nem is 
találkoznak. 

Már a Bonfini alapján ismert, egykorú hagyomány is említi: 
a pápai követek megbotránkoztak az ötleten, hogy a keresztény 
hit kérdéseit bohócok mérkőzésétől tették függővé. A modern 
ember viszont az események és magatartások egészének vizsgá- 
latában hajlandó volna úgy dönteni, hogy valóban, a vallás már 
csak puszta ürügy egy hatalmi harc üzleti vállalkozásában. Még- 
sem egészen ez a helyzet. A vallásos érzés főleg az alacsonyabb 
társadalmi régiókban élő törmiégéket még annyira áthatja, hogy 
a vezető diplomaták és uralkodók — bármennyire cinikusak is a 
maguk céljai elérésében, vagy bármennyire szabadon gondol- 
kodnak a középkor kötött eszmevilágához képest—a tömegeket 
lelkesíteni, befolyásolni még mindig csak a vallásos eszmevilág 
alapján képesek. Podjebrád é és Mátyás hadjárata, amely külön- 
ben át meg át van szőve személyes találkozásokkal, a régi, 
rokonsági viszony emlékeivel, a vallási meggyőződés különbö- 
zősége alapján tud csak következetesen egymással ellentétben 
maradni. Ha Podjebrád megkísérel is olykor Mátyás érzelmeire 
hatni, szemére hányva, hogy ő, a , fia" haddal támad az , apára" 
— az ellágyulás biztos ellenszere mindig az, hogy a magyar király 
az ősi, katolikus hit hűségére és megvédésére hivatkozik, Pod- 
jebrád pedig nem enged a maga huszita meggyőződéséből. 

Még Bonfininek utólagosan Mátyás szájába adott beszédei 
sem tekinthetők olyan mértékben , költöttnek"-nek, hogy 
egész alapkoncepciójuk hamis lenne. A hagyomány velejében és 
a még Bonfini által jól ismert személyek gondolkodásmódjában 
is benne volt. Ami az irodalmian megszerkesztett beszédek 
lényege: a pápa által képviselt apostoli egyház, amelyet Jézus 
Krisztus alapított, s melynek tanítása egyedül vezet az üdvös- 
ségre, szemben áll a Csehország egy részében terjedő eretnek- 
ségek minden fajtájával. A hadviseléshez hozzájáruló rendek 
gyűlését, vagy a háborúba induló katonák lelkesedését is csak 
úgy lehetett feltüzelni, ha változatlanul emlékeztették őket 
saját hitük magasabbrendűségére, és nem csupán a pápai tekin- 
tély ellen való lázadásban jelölték meg az eretnekség lényegét. 

A huszitákkal együtt mint tévtanítókat emlegették a taboritá- 
kat, paulinusokat, s végül az adamitákat is, akik a , paradicsomi 
ártatlanságot" utánozva ruhátlanul jártak, így gyülekeztek 
össze, és kultuszaik végül is botrányos orgiákká fajultak. A ma- 
gyarokkal való összehasonlításben természetesen szerepet kap- 
tak a nemzeti ellentétek is, főként az a körülmény, hogy Észak- 
Magyarországon a ,cseh testvéreknek" nevezett eretnekségek 
képviselői azok a rablásból, fosztogatásból élő és gyilkosságo- 
kat, erőszakosságokat, templomgyalázásokat elkövető, Giskrá- 
hoz hasonló kapitányok alatt működő katonák voltak, akiktől a 
magyar falvak is sokat szenvedtek. 

A Podjebráddal való tárgyalások megszakadása után Mátyás 
már , nem áll többé ellen" a cseh katolikus rendek kérésének, és 
az olmützi székesegyházban csek királlyá választatja magát. 
A dómban Vitéz János esztergomi érsek és Protáz olmützi püs- 
pök kezébe teszi le az ünnepélyes esküt. Majd innét, Morvaor- 
szág fővárosából átvonul a cseh korona másik, neki hódoló tar- 
tományába is, Boroszlóba (Wroctaw), Szilézia fővárosába, ahol 
megismétlődik a jelenet. Csakhogy itt még nagyobb az ünnepé- 
lyesség. 

Mátyásnak most már nincs szüksége a romantikus, , zarán- 
dokruhás? tervre: Boroszlóban meghívására megjelenik maga 
II. Frigyes brandenburgi választófejedelem és unokaöccse, 
jövendő örököse: János őrgróf is. Az Oltáriszentséget ünnepé- 
lyes körmenetben, baldachin alatt viszi Boroszló püspöke. 
Utána Mátyás halad, jobbján Roverella pápai legátus, balján a 
brandenburgi választófejedelem. A mennyezetet öt sziléziai 
herceg és János őrgróf viszi. 

Hunyadi János fia most alakváltásainak csúcsán van: miután 
előbb cseh szolgalegénynek öltözött, és még el is fogták, aztán 
hirtelen kibékült, a hajdani apósának ismét , kedves fia" volt egy 
ideig Jobb kilátások reményében, most újból ellenfele Podjeb- 
rádnak és már választott cseh király, aki a korona hűbéreseinek 
hódolatát fogadj a a pápai legátus kíséretében. Követet küld még 
Margit, a szász választófejedelem özvegye, és egyben Frigyes 
császár nővére is, és követet küldenek a Wittelsbach-ház tagjai 

is: Frigyes rajna-pfalzi választó, valamint Lajos és Albert bajor 
hercegek, elismerve Mátyást cseh királynak. 

Bármennyire is nem volt még befejezve a háború, és nem 
lehetett e követküldésekben vakon bízni, Mátyás most már az 
európai hatalmak nemzetközi lépcsőfokán lépett fel, kiemelve 
Magyarországot abból a nyomasztó eiszigeteltsésből, amelybe 
részben áz idegen uralkodók kormányzása, részben a saját föl- 
desúri határaikon túl nem látó, önző oligarchaérdekek, részben 
pedig a török nyomása alatt süllyedt. 

A néptömeg azonban örült, mert bőven szórta nekik a pénzt 
és a látványosságokat. Már Olmützben magyar és osztrák bor, 
meg cseh sör folyt a főtéren álló kútból a nép számára, a rende- 
ket pedig négyszáz személyes teríték várta Mátyás rezidenciájá- 
ban. A rencszánsz király elemében volt ilyenkor is, nemcsak a 
veszedelemben. Bőkezűségével és nyájas modorával lebilin- 
cselte vendégeit, főként az öreg Frigyes választófejedelmet, aki- 
től leánya kezét 15 megkérte. 

Az újabb leánykérés egyébként abban is jellemző Mátyásra, 
hogy ő maga az, aki az esküvőt csak két év múlva tervezi, mert 
,a háborúk miatt? el van foglalva. A hadjáratok fontosabbak 
neki, mint a házasodás, amely nem tűzhelyigény, csak politika. 
De politikából is mielőbb fontos lenne az utódlás miatt. Mátyás 
azonban, aki egyébként nagy reálpolitikusnak tud mutatkozni, 
mintha valami mohó türelmetlenség hajszolná, mindig újabb és 
újabb fordulatokat akar a sorstól kicsikarni. Nagyon sok min- 
dent meg 15 tud tenni, de házasodási kísérleteivel sok időt vesz- 
teget el hiába. A brandenburgi fejedelem sem veheti így komo- 
lyan ajánlatát, bármennyire unszolja is Mátyás határozott 
válaszra. Csak annyit mond, hogy két év alatt még a király is 
mást gondolhat. Pedig ekkor egyikük sem tudja, hogy a követ- 
kező év folyamán Mátyás követei már váratlanul Bécsben fog- 
nak kopogtatni Frigyes császár ötéves leányáért, Kunigundáért. 

Hunyadi János fiának azonban közben folytonosan háborúra 
kellett gondolnia. Ha ő nem akarta volna, akkor mások kény- 
szerítik rá. Mikor 1469 őszén, az akkori hadviselés szokásai sze- 
rint ismét Magyarországra akart visszavonulni , telelésre" — az 

elejtett tárgyalófél: Podjebrád akciói maradásra kényszerítet- 
ték, sőt, veszélyes helyzetbe hozták. Az év nyarán Mátyás még 
volt ugyan oly szerencsés, hogy Weszeli városánál elfogta Pod- 
jebrád. legidősebb fiát, Viktorint, aki ellene vezetett egy akciót. 
Mátyás személy szerint kedvelte a fiatalembert, aki annak ide- 
jén, királlyá választásakor a magyar határig kísérte. Biztos őri- 
zet alatt Visegrádra küldte, fogságba, de minden kezvezményt 
megadott a fogolynak, nem bánt rosszul vele. Ezalatt azonban 
Viktorin öccse, Henrik Morvaországban győzelmet aratott a 
magyar csapatokon. Ezzel szabad utat kapott Magyarországra 
is, és átlépve a határt, feldúlta a Vág völgyét a Felvidéken. 

Egyre közelibbnek látszott Mátyás magára maradása a csata- 
téren. Frigyes császár Ausztriából, ígérete ellenére semmi segít- 
séget nem küldött, s ezért amagyar király a maga részéről , szí- 
vesen látta" a Irigyes ellen lázadó nemesi felkelést Baumkirch- 
Ner vezetésőalátt Frigyes viszont a lázadóknak e titkos támoga- 
tásáért neheztelt meg, és számolni lehetett azzal, hogy a soha- 
sem kedvelt magyar király ellenében inkább elfogadja Podjeb- 
rád szövetségi ajánlatát. Mátyás ekkor ismét elővette Vitéz 
János okosságát és tapintatát, amely Frigyesnél a koronaügyben 
már bevált, s megint őt küldte követségbe a császár udvarába. 
Természetesen nem valami megijedten ajánlkozó tárgyalófél- 
ként közeledett. Vitéz János útján sokféle követelést terjesztett 
Frigyes elé, és személyes érkezését a követelések teljesítésétől 
tette függővé. Bizalmatlanságát sértő módon azzal a kívánságá- 
val is éreztette, hogy bécsi tartózkodása idejére a város mindkét 
kapuját magyarok őrizzék. A császárnak biztosító oklevelet 
kellett kiállítani, hogy őt és kíséretét bántalom nem fogja érni, 
mire ő ií5 megígérte, hogy magatartása barátságos és szívélyes 
lesz. 

1470. február 11-én vonult be Mátyás király Bécsbe. Most 
nem fogolyként hurcolták ide, mint először, V. László kíséreté- 
ben. A reneszánsz király megint megmutatta a külső díszek 
iránti szeretetét, pompakedvelését. De ez nem csupán üres 
hivalkodás volt, hanem — a politika eszköze. A takarékosságból 
és a mművészet iránti érzéketlenségből egyszerű, dísztelen udvart 

tartó Frigyes császár alattvalói éles kontrasztban láthatták a 
magyar király ünnepi díszfelvonulását, maga és kísérete ruhái- 
nak, köntöseinek csillogását, a fegyveresek pompája mellett 
megmutatva az őt körülvevő erőt is. Három, köréhez legköze- 
lebb álló főpapja kísérte. Egykori nevelője, Vitéz János, mellette 
ennek unokaöccse, a pécsi püspök, Janus Pannonius és a már 
egri püspöki székben ülő német Beckensloer János. Mátyás, aki 
Csehországot nem foglalta ugyan el, de Morvaországot, Szilé- 
ziát és a két Lausitzot birtokában tartotta, kezdett hatalma és 
becsvágya csúcsa felé közeledni ebben az időben. Jövedelmeit 
már nemcsak a magyar Felvidéknek a csehek alól felszabadított 
bányavárosai növelték, hanem a sziléziai gazdag városok is. 
Sajátságos ugyan, hogy rövidesen mindhárom kísérő főpapja 
elárulta— de uralma szilárdságának ez sem ártott meg. Valóságos 
szimbólummá vált az az ünnepélyes, diplomáciai aktus 15, ame- 
lyet ő maga azért rendezett meg Bécsben, hogy a firenzei köze 
társaság követe az itáliai reneszánsz , Múzsa-köztársaság" kép- 
viseletében itt adja át a magyar királynak az ajándékul szánt 
oroszlánokat. Bizonyítva Mátyás terjedő európai hírnevét. 


JÁTÉK ÉS MÉLTÓSÁG 


Az áhítat helyét a játék foglalta el. Felületen folyó játéka volt 
ez a reneszánsznak. Tulajdonképpen még a XIV. században, a 
középkor végén megkezdődött ez a folyamat. Csak akkor még 
a teológiának, skolasztikának szolgált eszközül, a mindent szét- 
szedni vélő, de valójában semminek a mélyébe nem hatoló raci- 
onalitás. Az a gúnyos szólás jellemezte ezt a fajta racionális-teo- 
lógus játékot: , Hány angyal fér el egy tűhegyen?? Most, amikor 
már az angyalokban, Istenben való hit megrendült, s helyét az 
antik mitológia fölélesztett sokistenképzetei foglalták el, ezek- 
ből az istenekből, nimfákból is játékos figurák lettek. Miközben 
az emberi ráció kutató, reflektorozó fénye igyekezett mindent 
bejárni, s valóban ekkor sejlett fel a természettudományos meg- 
ismerések kezdete, úgy ahogy a geometriában, a távlattanban, a 

kopernikuszi heliocentrikus világmindenség-kutatásban jelent- 
keztek, az érzelmek nem tudták eléggé gyorsan követni mély- 
ségben a ráció mérőműszereit. A régi mélységek, a misztika kút- 
Jai eltemetődtek a lélek belső világának mélységeivel együtt, s 
helyébe a mérőműszerek csodálata lépett. A kifulladó érzelme- 
ket játékokkal kellett pótolni, mint ahogy a pápa megrendezte a 
római futóversenyeket, és ahogy a világi fejedelmi udvarok 
megrendezték a maguk ünnepélyes, drapériákba és selyembe 
öltöztetett felvonulásaikat. Ezeknek a felvonulásoknak sorába 
tartozott Mátyás király bécsi látogatása Is. 

Az ilyen külsőségekre építő, csillogó, ragyogó ünnepekhez a 
szellem is hozzáadta a maga külső ragyogását. Mint ismeretes, 
Itáliából indult ez a szellemi-művészi ragyogás, és idő kellett, 
amíg északabbra terjedt. , A hegyeken túliak" — mint az itáliaiak 
nevezték a nem olaszokat — , barbárok". Ezért jelentett olyan 
nagy elismerést, mikor 1458-ban Cosimo Medici, Firenze köz- 
társaságának öreg fejedelme fogadta a hazatérőben levő ifjú 
Janus Pannoniust és azt mondta, hogy ilyen művelt , hegyen 
túli"-val még nem beszélt. Hiszen nemcsak a latin nyelvet, 
hanem amit Itáliában sem oly sokan, a görögöt is birtokolta, és 
a csiszolt stílusgyakorlatokon túl, szellemes epigrammákat is 
költött. 

Tizenkét év telt el azóta, hogy Janus hazatért, és tíz év óta 
mint Pécs püspöke, fontosabb tiszténél fogva azonban mint a 
király alkancellárja, Mátyás szoros kíséretéhez tartozott. 
Hogyan élt közben? Mit gondolt magában? Mit érezhetett 
éppen akkor, amikor királyát Bécsbe is elkísérte, végignézve 
színlelt barátkozását a császárral, agyengéd öleléseket és csóko- 
kat, amelyeket egy ironikus megfigyelő szerint , Szerelmespár 
módjára" váltottak az uralkodók? Miként figyelte, ha éppen ott 
volt, hogy a méltóságára és önérzetére oly sokat adó Mátyás 
király a császár szórakoztatására még magyar nemzeti táncot Is 
bemutatott? 

Valaha, ifjúkorában Janus is ismerte a játékot, nagyon is har- 
sányan, sőt meghökkentően tört ki belőle annak idején, a ferra- 
rai fejedelem őszinte megbotránkozására, túlságosan is merész, 

erotikus költemények formájában. Akkoriban Janus ezeket a 
dolgokat nevezte , játék"-nak, így védekezett a fejedelem bot- 
ránkozása ellen. Ugyanakkor jól ismerte a hízelgést is, mikor 
megrendelésre dicsőítő költeményeket írt. Saját, szeretett i5sko- 
lamesterét, Guarinót a földkerekség legokosabb, legbölcsebb 
emberének, már-már félistennek írta le. Magyarországon pedig 
nemcsak Hunyadi János emlékére írt dicsőítő sírfeliratot, 
hanem az élő Mátyás dicsőségét is zengte. A király dicsőítését 
természetesen nem nevezhette , jJáték"-nak, de verseiben tükrö- 
ződő felfogása több helyen elárulja, hogy a haditettek magaszta- 
lása mintha csak kényszer lenne számára. Ironikus szelleme 
azonban nem aludt ki, az ország nemesurainak, akik csak a 
katona életmódot tudták elképzelni, és gányolódtak rajta, hogy 
a táborban nem is harcolt, 1463 táján még jókedvű, maró szelle- 
mességgel vágott vissza: 


Bajnok urak, mikor én a királyt táborba kísérem, 
nem kell gyávának szidnotok engem azért . . . 
Minden férfi dicső, nem múló bírnevet óbajt, 
így lesz a seb könnyű, kedves a bősi halál. 
Ám ba a költő is barcol, s odavész a csatában, 
bősi balálotokat versbe ki szedje vajon? 


(Kálnoky László fordítása) 


A költő el is kerüli, hogy megsebesüljön a csatában, de lázas 
betegséget kap a táborban. Testi egészsége ettől kezdve meg- 
rendül, és ehhez lelki szenvedések is járulnak. Édesanyjának 
elvesztésével a hetyke hangú, maró-gunyoros versek írója meg- 
ismeri azt, amit a reneszánsz filológusok, stiliszták, illetve 
sikamlós versírók nem ismernek: a fájdalmat, a megrendülést. 
Ez utóbbinak legmagasabb fokára az édesanyja halálára írt elé- 
giában jut el, abban a műben, amely pogány hangulatú, sőt, oly- 
kor a hitet gyalázó, ifjúkori költeményei után az egyetlen, mely- 
ben áttöri a mitologikus, illetve pogány-hitetlen költői játékot. 
Úgy szólal itt meg, mint aki a vigasztalást — anyja viszontlátá- 
sát — a keresztény hit szerint reméli: 

És most, szent anya, égi lakó, áldjon meg az Isten, 
s engemet, itt maradót élni segítsen imád. 
Látjuk még, tudom én, egymást, ha a barsona fölzeng, 
s mind a világegyetem sarkai visszaverik . . . 


(Csorba Győző fordítása) 


Igaz, később írt költeményeiben nem folytatódik tovább ez a 
felfogás. De hogy nála a költészet játékjellege valóban azt jelen- 
ti, mintha jelmezt öltene magára, mely mögött a szív titokban 
más ütemre dobog, azt SEGJEZE 1465 után Jó barátjához, Marzio 

,S ha még az öreg korból is jut valami, törődjünk akkor az 
irodalom helyett inkább az erkölcseinkkel, világi dicsőség he- 
lyett inkább a lelki üdvünkkel. Ifjúságunk mostani, gondtalan 
játékaitól vagy el kell majd búcsúznunk, vagy fel kell őket 
cserélnünk, és a szép beszédről mindenestül át kell állnunk a 
szép életre." 

Úgy hisszük itt, ezen a ponton, a fájdalom átérzésében, a 
testi-lelki szenvedések súlyát viselő melankólia távlataiban 
mutatnak eltérő irányba a két, nagy magyar reneszánsz ember: 
a király és a költőfejedelem útjai. 

A költő, társadalmi helyzeténél fogva alacsonyabban áll, mint 
az államfő, s nem nyilatkozhat egyenrangú félként. De a dicső- 
ítő költeményekkel párhuzamosan elgondolkoztatók azok a 
sorok, melyeket Janus Pannonius — Plutarkhosz híres emberek 
életrajzait görögről latinra ültetve át Mátyás számára —, a király - 
hoz intézett Pécsett, 1467. október 15-én kelt előszavában. 
Ebben is először dicsőíti a királyt, őszinteséggel : vegyes bókok- 
kal: . senki sem tett többet Tenálad értem, hiszen néked 
köszönhetem a magam és enyéim minden boldogulását. Másfe- 
lől pedig kinek is ajánlhatnám több joggal a királyok és császá- 
rok jeles mondásait, ha nem Teneked, ki egy személyben vagy 
király is, császár 152? Király vagy méltóságod szerint, császár 
vagy szüntelen hadviseléseid következtében." 

Ez a , szüntelen hadviselésre? való célzás azonban már kétes 

értékű bók, legalább is kétértelműség lappang benne. Hiszen 
már a moldvai harcok idején kinyilvánította, hogy a török elleni 
háborút, az országos közvéleménnyel együtt, fontosabbnak 
tartja. Az előszóban ez után egy újabb magasztalás következik, 
mikor Traianus római császárral hasonlítja össze Mátyást, de 
lg azért, hogy megint célzást tehessen a török elleni védelem- 

e: , Mert annak idején az ő (Traianus) uralma alatt kapott új 
erőre a már elfajzásnak mdult római birodalom, napjainkban 
pedig a te égiszed alatt emeli fel újra a fejét a pogány ellenségtől 
már csaknem eltiport keresztény világ." 

A befejezés azután már távolról sem hízelgés, még csak nem 
is magasztalás, hanem kioktatás: , Mennél erősebben hatnak rád 
a derék férfiak tanácsai, mennél kevésbé hódolsz be korodnak, 
és ha valóra váltod valamennyiünknek beléd vetett nagy-nagy 
reményeit, és az Istenség kegyelmével lankadatlanul törsz a dia- 
dalra, akkor meg teljességgel Traianusszá lehetsz!" 

Itt tehát lefékezi a Traianus-hasonlatot, és jelzi, hogy Mátyás 
még korántsem Traianus, csak ha a , derék férfiak tanácsai" -ra 
hallgat, és nem hódol be a , kornak". A reneszánsz költő a rene- 
szánsz uralkodótípus követésétől, a zsarnokságra, önkényre 
való hajlamtól óvja itt, burkolt szavakkal Mátyást. A kioktatás 
pedig az ajánló sorok végén csattan: , Minderre a hajdan volt 
férfiak utánzásában talál ösztönzést és oktatást a lélek. . 
melyeket e rövid kis gyűjtemény tartalmaz... s nemcsak 
abban lesznek mintáid, hogy még elmésebben szólj, de abban is, 
hogy még bölcsebben élj." 

A hízelgőkkel, udvari költőkkel, mulattatókkal, bohócokkal 
körülvett Mátyás aligha kapott mástól ilyen kicsengésű ajánlást, 
amelyből az olvasható ki, hogy megkritizálják. És éppen a rene- 
szánsz ember jellegéből adódó tulajdonságait. Janus arra céloz, 
hogy a retorika e klasszikus korában sem elegendő pusztán szép 
és szellemes okfejtésekkel elkápráztatni a hallgatóságot, hanem 
magának az életmódnak, a magatartásnak kell bölcsnek lenni. 
Ha meggondoljuk, ez épp oly moralizmust megcsillantó inte- 
lem, mint amit Galeottónak írt a játék után való megkomolyo- 
dásról és a szép életről. 

Mindez arra mutat, hogy a király és a költő között már 
növekvőben volt ekkor a távolság, Janus minden hálaérzete 
ellenére. Még elkíséri ugyan Mátyást mindenhová, a táborba 
akár betegen is, de már a szenvedések vállalásában 15 fokozódik 
a távolság kettejük között. Janus nehezen tűri a fájdalmat, 
panaszkodik, kesereg, bánatát versekben önti ki, de közben 
mintha valamiféle lelki , befeléfordulás" útjára is rátalálna. 
Mátyás ezzel szemben jól tűri a fájdalmat, bár neki is bőven 
kijut a szenvedésekből, sőt, életveszedelmekből. A Moldvában, 
hátgerincébe kapott nyílvessző, amelyet nem lehetett teljesen 
eltávolítani, még később is mozgás, lovaglás közben állandó 
szenvedéseket okozott neki. Ezenfelül a morvaországi harcok- 
ban nemegyszer életveszedelembe is kerül. Mégsem torpan 
meg, és semmit nem változtat irányulásán. 

De fennmaradt viszont éppen közös barátjuknak, Galeottó- 
nak egyik visszaemlékezése, amely felvillantja Mátyás szelle- 
mének fényét is. Szerinte ez a szellem nemcsak kápráztatásra 
való, hanem mély életbölcsesség és egyben a kormányzás gond- 
Jainak nagy átérzése jellemzi. Ezekben az években történt, vala- 
mikor 1465—1472 között, mikor Vitéz János már Esztergom 
érseke volt, hogy együtt ültek a régi, Árpád- -házi királyok 
hajdani székvárosában, s egykori, most már reneszánsz díszek- 
kel ékes palotájában, mely Vitéz ízlését dicsérve, már rég- 
óta érseki palota volt. A házigazdán kívül ott volt a király, 
továbbá Janus Pannonius az ő jó barátjával, a még Itáliá-. 
ban tanulótársként megismert Galeottóval. Hiszen a pécsi 
püspök volt az, aki Mátyással megismertette a fürge szellemű 
Galeottót, aki nem nagyon kedvelte a gőgös papokat. Ez az 
eset is egy gőgös, bizonyos Gatti nevű olasz teológus szerep- 
léséhez fűződött, aki akkor Vitéz Jánosnak ugyancsak vendége 
volt. A teológiai tudására büszke Gatti — mivel ekkor már 
Mátyásról híre járt, hogy szereti a széllemes vitákat és pártolja, 
élvezi az igazi tudást — mindenáron produkálni szerette volna 
magát a király előtt. Csak azt nem mérte tel eléggé — mint a le- 
írásból kiderül -, hogy Mátyás mennyire nem kedveli a dicsek- 
vőket. Gatti azzal kérkedett, hogy minden teológiai kérdésben 

Járatos, és minden erre vonatkozó könyvet ismer, a király 
semmi olyat nem tud kérdezni tőle, amire ne kaphatná meg tőle 
a választ. 

Galeotto leírása a vitáról annyira eleven, s annyira egyezik 
Mátyásnak a diplomáciában és a hadvezetésben is tanúsított ter- 
mészetével, hogy nincs okunk kételkedni a tartalom hitelességé- 
ben sem. A király, ahogy a leírásból kitűnik, ravaszul és szeré- 
nyen viselkedett, hogy annál nagyobb csapást mérhessen a vitat- 
kozó ellenfélként magát kínálgató teológusnak. Nem szerette az 
elvont, metafizikai spekulációkat ,a megoldhatatlan csomók- 
ról": a Szentháromságról, az Oltáriszentségről, tehát a ráción 
túli dolgokról. A kor meddő teológiai vitáit ezeknek a hitbéli 
togalmaknak puszta észérvekkel való, eredménytelen megköze- 
lítése jellemezte, esetleg látványos, logikai építményekkel, ame- 
lyek azonban sehová sem vezettek. Ugyanakkor az eleven 
életbe vágó, erkölcsi és magatartásbeli kérdéseket mellőzték. 
A király ezért azonnal egy erkölcsi jellegű kérdést vetett fel, s 
ravaszul úgy mutatta, mintha ebben súlyos kétségek gyötörnék, 
és Gattitól várná a megoldást. Miért tette Jézus Krisztus éppen 
Pétert az egyház fejévé, aki pedig az ő elfogatásakor gyáván 
viselkedett, elfutott és többször is megtagadta? Ezzel szemben 
Jánost, akit a legjobban szeretett, s aki aszkézisben is felette állt 
a házasember Péternek, mert szűzi, tiszta életet élt, semmiféle 
jutalomban nem részesítette. Pedig János nem futott el Jézus 
elfogatásakor sem, és mindvégig hűnek mutatkozott. Ez a meg- 
különböztetés igazságtalanságnak tűnik, pedig tudnivaló, hogy 
Jézus Krisztus, az Isten Fia nem követhetett el igaztalan dolgot. 
Kell, hogy legyen ennek valami oka! De mi? Ezt kérdezte a 
király, aki még hozzátette, hogy ő bizony nem a szökevény 
katonáját jutalmazná meg, hanem a mellette kitartót. 

Gatti nagyképű magyarázkodásba fogott, aztán elakadt, és 
nem tudott felelni. Tudatlanságát még neveletlen ingerültséggel 
is tetézte, , isteni titok"-nak állítva ezt a dolgot. Mátyás azt felel- 
te, hogy ez nem isteni titok. Gatti ekkor annyira ideges lett, 
hogy kikérte magának a király kioktatását az ő teológiai tudo- 
mányáról. Mátyás ekkor előhozatta Szent Jeromos egyházatyá- 

nak, a közismert nagy tudósnak és a Biblia latinra fordítójának 
egy művét, amelyben az volt a megokolás, hogy János ebben az 
időben még nagyon ifjú volt, és az idősebb Péter tapasztaltsá- 
gára kellett építeni. Mátyás, miután kijelentette, hogy ő igen 
kevés teológiai munkát olvasott, hiszen mint királynak, ideje 
sem volt rá — ezzel az irodalmi idézettel már is diadalmaskodott 
a dicsekvő tudóson. De hozzáfűzte a kérdéshez még saját gon- 
dolatait 15, amelyek viszont Mátyás személyére is sok világossá- 
got vetnek. 

A király ugyanis még ezeket fűzte a felvetett problémához: 

, Azért helyezte (Jézus Krisztus) előrébb az egyház főségében 
a bűnöst, a szökevényt, a hittagadót a szeplőtlen Jánosnál, hogy 
a bűnösöknek reményt nyújtson a bűnbocsánatra. Mert a szö- 
kevény, bűnös Péter, aki átélte már az ölelés hevcsségét, kita- 
pasztalta az ember töredékességét és a gyönyörvágy rohamait 
(volt ugyanis felesége), a szenvedélyekbe bonyolódott bűnö- 
söknek könnyen megenged és bocsánatot ad, komolyan és 


becsüléssel tekint a bűnbánóra . . . Ha János lett volna az egy- 
ház feje . . . aki tiszta és hitében erős volt, aki soha nem érezte 
a vágy simogatását és erejét . . . a saját hasonlatosságára akarta 


volna átalakítani az emberi nemet, és Krisztus hitének árulóit, 
valamint a szenvedélyektől gyötrötteket a legnagyobb szigorú- 
sággal űzte volna el. Nem azt gondolta volna, hogy esendőség- 
ből, hanem hogy gonoszságból vétkeznek . . . Tehát igen jelen- 
tős oknál fogva vette előrébb Pétert Járiosnál az egyház főségé- 
ben. Ezt számítottad, te, Gatti, ama kifürkészhetetlen isteni 
elhatározások közé, — Ezeket elmondva asztalt bontott, de vala- 
mennyiünkben nyomot hagyott Mátyás király éleselméjűsége." 
(Galeotto 30. fej.) 

Galeotto itt, igazi reneszánsz gondolkodó módjára Mátyás- 
nak csupán véleselméjűségét? — vagyis rációjának tisztaságát, 
élét emeli ki. Pedig az, amit a király elmondott, több volt, mint 
puszta racionális éleselméjűség. A rációval bűvészkedni akaró 
teológust éppen azzal győzte le, hogy , lélektani magyarázatot 
adott, mély megértésről tett tanúságot, mint gyakorló államkor- 
mányzó és emberismerő, egy olyan dologban — amelyet a puszta 

elméleti szőrszálhasogatással foglalkozó , tudós?" nem tudott. 
Ezekben a feljegyzésekben Mátyás, a király közel került a 
. művész, a költő átéléssel telt, tapasztalati megismerésmódjához. 
De megmaradt államkormányzónak, hódítónak, hadvezérnek, 
diplomatának. 
. Lankadatlanul tör továbbra is a diadalra, de nem úgy, ahogy 
Janus kívánja. Nem a , derék férfiak tanácsa" szerint, hanem 
úgy, ahogy azt a saját elképzelése és akarata kívánja. A sebesült 
közkatonákat etető, fekhelyük mellett üldögélő királyt, aki 
kemény adókat vet ki, de mindig vigyáz a terhek , igazságos" 
elosztására, és sokakat emel fel a közrendű sorból, nem lehet 
egyszerűen kényúrnak nevezni. Igaz, a közrendűek felemelése 
is a saját célkitűzéseit szolgálja, de feltörő türelmetlensége, ami- 
kor szembeszegüléssel, akaratának meg nem értésével találko- 
zik, szintén nem egyszerűen a zsarnok elkényeztetettsége. 
Nagy távlatok lebegnek a szeme előtt, melyek országa sorsával 
vannak egybekötve akkor is, amikor vállalkozásaiban túllép a 
magyar külpolitika már megszokott határain. Igaz, sokak sze- 
mében még méltóságát is veszélyezteti egy rövid időre, mikor 
táncokat lejt Frigyes császár előtt. De amint tapasztalja a Habs- 
burg eltökélt közönyét és ravasz időhúzását, búcsú nélkül 
hagyja ott, hajóra szállva a Dunán, és Frigyes császár hiába 
fut mindénérővél utána, hogy visszatartsa még Bécsben: nem 
tudja utolérni. Most már kijelenti Mátyás, nem tűri, hogy 
játékot űzzenek vele, és ennek a kijelentésnek több értelme van, 
ami rövidesen be is bizonyosodik. A rencszánsz alakváltó ural- 
kodó nem törpe figura, hanem méltóságát mélyen átérző, és 
azt másokkal is átéreztetni képes, rendkívüli alakja a törté- 
nelemnek. Miután magára bőszítette a cseh királyon kívül a csá- 
szárt és a lengyel király mellett, saját, újra lázadó alattvalóinak 
egy részét is, egyedül maradva ismét körbe forduló vívásra 
kényszerül. És minden oldal megkapja tőle a maga határozott 
kardvágását. 
Hogy a lelki elmélyülés tájait nincs ideje olyan mértékben 
bejárni, mintha költő lenne? De hiszen ez a költőknek sem min- 

RÉGI ELLENSÉGEK ÉS ÚJ ÖSSZEESKÜVŐK 


Mátyás, mikor végsőkig felingerelve és vérig sértve érkezett 
meg az őt hitegető, lcánya kezét ígérgető, majd erről komoly 
biztosítékot nem adó császártól, azzal is tisztában lehetett len- 
gyelországi, brandenburgi és bécsi próbálkozásai során, hogy 
ezzel kitapogatta egy köréje épített börtön falát. Hiába álltak 
csapatai most már harmadik éve Csehország földjén, annak egy 
részét elfoglalva, éreznie kellett, hogy az európai hatalmak 
közül senki nem óhajt vele tartós szövetségre lépni, még csak 
házassági szerződést sem kötni. Nyilvánvaló volt, mire pályáz- 
nak a környező idegenek. 

A Jagellók lengyel dinasztiája, mint a koronatolvaj királyné 
veje és leszármazottai, éppúgy a magyarok akaratából megvá- 
lasztott király vesztére vártak, mint a koronát oly sokáig jogta- 
lanul magánál tartó Habsburg Frigyes. Hozzájuk tartozott 
most már természetesen Podjebrád is, a cseh király, akivel a 
viszony végképp rosszra fordult. A balulsikerült bécsi találkozó 
után most már Frigyes is, megsértődve Mátyás búcsú nélküli 
távozásától és tartva a megtorlástól, Podjebrádhoz és a len- . 
gyelekhez közeledett. Nyugatra, északra és északkeletre egy 
osztrák—cseh-lengyel koalíció készült kialakulni a magyar 
király ellen. 

De Mátyás nem volt az a típusú ember, akit ijesztgetni lehe- 
tett. A fenyegetés mindig inkább megnövelte a merészségét. 
Saját alattvalóinak óvatossága sem hatott rá, sőt, ha nyíltabb 
ellenkezéssel találkozott, ugyanolyan keményen és rövid úton 
bánt el akár a legrégibb hívével is, mint bármikor. Janus Panno- 
niust a sikertelen bécsi értekezlet után például hirtelen leváltotta 
horvát-szlavón-dalmát báni méltóságáról. A vele együtt kor- 
mányzó másik bánt, Laki Thuz Jánost még börtönbe 1s vetette. 
Valami nem tetszett már ekkor viselkedésükben a királynak, de 
a közelebbi okokat a források nem árulják el. 

Ugyanakkor Podjebrád, aki eddig csak saját országa területén 
védekezett, és meg tudta gátolni Mátyásnak Morvaországból 
való továbbnyomulását, most már Frigyesnek és a lengyelek 

szövetségének reményében merész terveket kezdett kovácsolni. 
Egyenesen Magyarország területére készült behatolni. Előzőleg 
ügyes diplomáciával a lengyeleket azzal szelídítette magához, 
hogy halála esetén IV. Kázmér király idősebb fiára, Ulászlóra 
hagyja a cseh trónt. Viszonzásként Kázmér azzal a gondolattal 
foglalkozott, hogy Podjebrádot kibékíti a pápával. 

Ezekről a hírekről Mátyás is értesült, és lépéseket is tett 
Rómában. II. Páltól azonban megnyugtató választ kapott: a 
római szék nem mutatkozott hajlandónak engedményekre a 
huszitákkal szemben. Mátyás pedig eltökélten folytatni kívánta 
a cseh háborút, és a választás alapján magát cseh királynak tekin- 
tette. Podjebrád viszont már alig várta, hogy hadait Mátyás 
országába vezethesse. 1471. március 9-én Albert brandenburgi 
őrgrófnak azt írta Mátyásról, hogy ,amint ő velünk cseh sört 
ivott, Isten segítségével majd mi is magyar bort iszunk vele." 

Ezalatt úgy látszik, Mátyás közvetlen környezete, tanácsosai, 
legalábbis nagy részben képtelenségnek vélték a király olyan 
erőfeszítéseit, amelyek csak veszedelmet hozhattak az országra, 
több irányból is. Egy forrás arról beszél, hogy Vitéz János, az 
egykori nevelő és atyai barát az országtanács egyik ülésén nyíl- 
tan meg 15 mondta véleményét Mátyásnak, valószínűen már 
nem először arról, hogy idegen ország érdekében vért és pénzt 
ontani nem hajlandók. Mátyás pedig nem Plutarkhoszt olvasta 
ezúttal, és nem hallgatott a , derék férfiak tanácsaira" hanem 
egyszerűen arcul ütötte Esztergom érsekét. (Johann Monhaupt 
szász ügyvivő 1471. szept. 14-én kelt levele a drezdai, szász kir. 
levéltárban.) 

Ez viszont már egy autokrata útjának csúcspontja. Mátyás 
mintha nem Traianushoz kezdene hasonlítani, ahogy Janus 
Pannonius szerette volna, hanem inkább mintha Caligula gőgje 
kezdene benne életre kelni, aki caesari hatalmától megmámoro- 
sodva hirdette, hogy ,értsétek meg, én mindent, de mindent 
megtehetek!" . 

De csak a szavak jellemzőek. Mátyás fellobbanó dühe ha fel- 
villant is egyfajta szakadékot, egy morális mélység felé vezető 
utat, nem megy végig rajta. Nem gyilkoltat, kínoztat embereket 

még azután sem, hogy Boroszlóban értesül a székhelyén folyó 
összeesküvésről. A Magyarországot megtámadni szándékozó 
Podjebrád ugyan 1471 márciusában hirtelen halállal távozik az 
élők sorából, de Mátyás kilátásai nem javulnak a cseh királyi 
székre: Kázmér lengyel király követei, akik a cseh és a lengyel 
nemzet szláv rokonságára is hivatkoznak beszédükben, na- 
gyobb sikert érnek el Prágában, mint a magyar király követei. 
Kázmér idősebb fiát, Ulászlót választják meg cseh királlyá, és 
Mátyás nem tudja megakadályozni. Morvaországot és Sziléziát 
azonban továbbra sem adja fel, ami a kezében van, azt szilárdan 
tartja, bár ekkoriban jut éppen fülébe egy megjegyzés, amelyet 
egy lengyel főúr mondott az egyik magyar követnek: Urad 
nemcsak Csehországot nem kapja meg, hanem éppen most, 
saját országát 15 rövidesen elveszíti. 

Majdnem így történik, de — mégsem. Az indulatos Mátyás 
ismét alakot vált, azt színleli, mintha semmiféle összeesküvésről 
nem tudna semmit, hazasiet, és éppen azokhoz az urakhoz a leg- " 
nyájasabb, akikről tudja, hogy elpártoltak tőle vagy meginog- 
tak. Ezúttal az összeesküvés határozott formákat ölt, az ellene 
lázadók már nem oly határozatlanok, de éppoly hazaárulók, 
mint azelőtt. A személyes sérelmek, az önkényes adóbehajtá- 
sok, az országgyűlés nélküli kormányzás, a törvényeken ural- 
kodó királyi rendeletek jogellenesek és igazságtalanok ugyan és 
az örökös háborúkkal is torkig van az ország. De elég ismét a 
nyájas Mátyás-arcot látni, amely persze lekötelező adományo- 
kat, kitüntetéseket, előléptetéseket jelent, és azok, akik ezúttal 
arra gondoltak, hogy Kázmér lengyel király ifjabb fiát, Kázmér 
herceget hívják meg a magyar trónra, már letesznek szándékuk- 
ról. Pedig Kázmér serege már itt is terem az országban. A rossz 
emlékű Zsigmond-leány, Erzsébet unokája ez a Kázmér, aki 
szülei és hívei sugallatára most ismét a Magyarországot támadó 
idegenek már jól ismert érvelését veszi elő. Hogy ő, mint prok- 
lamációjában mondja, , örökség jogán, Magyarország természe- 
tes ura" — s mindez azért, mert Zsigmondtól és a Habsburg 
Alberttől származik. Az ellenálló magyar rendek hiába hang- 
súlyozzák válaszlevelükben, hogy a magyar trónt nem lehet 

, megörökölni", csak a rendek, az önrendelkező magyar nemzet 
szabad választása útján megnyerni, a kezdeti propaganda oly 
erős, hogy Kázmér lengyel csapatai már a Felvidéken járnak. 
Eljutnak Nyitráig, ahol a vár kapuját, előre megbeszélt módón 
- Janus Pannonius nyitja meg nekik. A vérig sértett esztergomi 
érsek, a költő nagybátyja, Vitéz János is, esztergomi várába zár- 
kózva, ezúttal a Mátyás ellen lázadók között van. A tiszta szel- 
lemű tudós és nemzete szenvedéseiért oly ékcsen szóló huma- 
nista, Hunyadi János egykori barátja és fiának nevelője. Túl sok 
volt a megaláztatás, hogy idáig kellett jutnia öccsével, a finom 
érzékenységű költővel együtt? 

De Vitéz János rövidesen már fogoly, mert Mátyás serege 
körülzárja az esztergomi várat. Kázmér hada hiába Jár bent az 
országban, magyarok nem csatlakoznak hozzá, elszigetelt hely- 
zetbe kerül. Janus Pannonius segítsége nem elegendő. Vitéz 
János tehát kínos helyzetbe jut. A király ezúttal tapintatos 
ugyan vele, az ország legfőbb embereit, Szapolyai Imrét és 
Beckensloer egri püspököt — ezt a németet, akinek növekvő 
befolyására amúgy is féltékeny volt — küldi hozzá, de az egész 
szituáció dicsőség nélküli. 1471. december 19-én létrejön az 
egyezség, Vitéz János újból a király hűségére tér, s gondoskodik 
párthívei megtéréséről 1 is. Mátyás viszont bántatlanságot, mél- 
tósága megtartását ígéri neki. 

Most már csak az maradt hátra, hogy Kázmér herceg a maga 
érdekében is igyekezzen mielőbb visszajutni az országból hazá- 
jába. Ez meg is történt, miután Mátyás Nyitra vára alá vonult, 
ahol Kázmér hátrahagyott 4000 főnyi őrségét ellenállás nélkül 
lefegyverezte. Kázmér nemcsak Magyarországból távozott oly 
sietve a kudarc láttán, hanem hazájába visszajutva a világi élettől 
is elfordult, rövidesen szentéletű emberként, a vallás áhítatába 
merülve fejezte be életét. 

Janus Pannonius nem ment Mátyás elé bocsánatot kérni, mint 
ahogy a király elleni összeesküvők rendesen be szokták fejezni 
kísérletüket. A politikába szerencsétlen módon beavatkozó 
költő, jogos és vélt sérelmeit egyaránt magával hurcolva délre, 
az annyira szeretett Itália felé vette útját, talán ott remélt magá- 

nak nyugalmat. De még Horvátország területét sem hagyhatta 
el, hanem még magyar területen, Medvevárában kényszerítette 
megállásra kiújuló betegsége, a láz, a gyenge tüdő, ahol 1472. 
március 27-én meghalt. Nem volt ideje abbahagyni a játékot, 
hogy önként kivárja a békés öregségnek lelki tájak felé vezető 
útját, mint Galeottónak évekkel előbb írta. Egy másik játékba, 
egy szerencsétlen, politikai játékba való bocsátkozása életének 
Is véget vetett. 

Nagybátyja, Vitéz János alig néhány hónappal élte túl. De 
amíg Janus a kényszerű megalázkodás szertartásait legalább 
elkerülte, Vitéz Jánosnak még azt is meg kellett érnie, hogy 
Mátyás, mihelyt biztonságban volt és a felkelést leverte, eszter- 
gomi érsek nevelőjével szemben való tapintatát is elvetette. Házi 
őrizetbe vétette, méghozzá olyan megalázó módon, hogy éppen 
azt a német püspököt, Beckensloer Jánost, aki őt Mátyás kegye- 
iből már régen kiszorította, tette most a király az agg főpap 
őrzőjévé. Vitéz ettől kezdve már nem élt sokáig: 1472 augusztu- 
sában befejezve életét, ő is félreállt agyőztes és ellenálló akaratot 
. nem ismerő Mátyás útjából. 


A MÚZSÁK ÉS A FEGYVEREK 


1471. szeptember 13-án, éppen azokban a napokban, mikor 
nyilvánvalóvá lett az ellene szőtt összeesküvés, és a lengyel 
király kibocsátotta Mátyás elleni hadüzenetét, Hunyadi János 
fia budai palotájában egy római humanistának, Pomponio Letó- 
nak levelére válaszolt. Mintha a legnagyobb veszedelemben, 
mely fenyegette, körülvéve ellenségeitől, nem is lett volna fon- 
tosabb teendője. Elmerülve a kéziratok szemlélésébe, amelye- 
ket könyvfestője, Blandius hozott meg ekkor Rómából, a híres 
humanista levelével együtt, Mátyás a Múzsák és a háborúk 
viszonyáról elmélkedett válaszában. 

, [mmáron közhelynek számít, hogy fegyverzaj közepette 
hallgatnak a múzsák — mi azonban, bár szinte állandó háború- 
ságban élünk, csekélyke szabad időnket nagy gyönyörűséggel s 

vigasztalódással szenteljük az irodalom élvezetének" — írja töb- 
bek között. Majd a továbbiakban így folytatja: ,, . . . nem tagad- 
hatjuk, hogy szomorú a királyoknak sorsa, amiért háborút 
kénytelenek viselni; mert gyakorta diadalmaskodnak ugyan, de 
mindannyiszor emberi vérontás árán. Mi persze nem kívánjuk 
a háborút, de ha ránk kényszerítik, nem utasíthatjuk vissza; ezt 
nemzetünk becsülete, sértett Jogaink és rosszakaróink szándéka 
egyaránt megköveteli . . . " 

S ő, a király, levelének befejezésében, mintha irigyelné a köl- 
tők sorsát: TÉDBEK ezért kell a te és a tieid sorsát magasztalnom, 
mivel tihozzátok az illik, hogy ne vérontásra és ne királyságokra 
áhítozzatok, hanem kizárólag az erény és az irodalom babérai- 
ra, s miközben ezt teszitek, a királyok háláját is elnyeritek, mert 
elfeledtetitek velük a kegyetlen fegyvercsattogást." 

Nem is kell szerepjátszó színlelésre gondolnunk mindig, 
valahányszor Mátyás sokoldalú egyéniségének megnyilvánulá- 
saival találkozunk. Hiszen végső soron nála a fegyverzaj és a 
költői lant zengése, a diplomáciai tervezés, valamint budai és 
visegrádi palotáinak, függőkertjeinek ekkor már előkészületben 
levő, szemkápráztató látványosságai, a szorgalmasan működő 
budai nyomdával és a csodás színekben pompázó, miniatúrák- 
kal ékesített, egyre gyarapodó magánkönyvtárával együtt volta- 
képpen egyetlen nagy közös forrásból, az önérvényesítésnek 
dicsőségvágyából táplálkoznak. De ez a dicsőségvágy, mely a 
kormányzás önkényében egyre inkább közeledik a szélső hatá- 
rokig, Bármennyire semmibe veszi is olykor mások akaratát, a 
hadi dicsőség, a tudomány é és a művészetek együttes pártolásá- 
val túlcsap az egyéniség szűk körén. Mint az 1467-ben életre 
hívott pozsonyi egyetem, melynek Vitéz Jánost teszi meg kan- 
cellárjává, vagy udvarának humanista, neoplatonikus tudóskö- 
re, melyek csak vele együtt éltek és sorvadtak el. 

. Az önérvényesítésnek olyan művészetét űzte, amelyhez az út 
nem mindig a mások elnyomásán keresztül vezetett. Saját dicső- 
ségvágyában mintha feltűntek volna már a későbbi típus, a felvi- 
lágosult abszolutista uralkodó egyes vonásai is. Erőszakos, tör- 
vénytelen kormányzási eszközei saját dicsőségével együtt egy 

egész ország felemelkedését célozták. Az olyan kifejezés, mint 
a Pomponio Letónak írt levelében feltűnő , nemzeti becsület" — 
nagyon modern és emelkedett gondolat. Saját egyénisége kiter- 
jesztésével egyidejűleg egy egész nemzet , egyéniségét" is ki 
akarta — súlyos áldozatok, veszedelmek árán — formálni. Nem 
véletlen az, hogy míg uralkodása alatt sokan panaszolták kímé- 
letlen adószedéseit, rendeleti kormányzását, éppen az alsóbb 
néposztályok körében vették észre és tartották meg leginkább a 
kései emlékezésben védelmező törekvéseit is, mondakört ala- 
kítva ki emlékéből. Azt, hogy arra is vigyázott: az önkényes- 
kedő , kiskirályok?" kíméletlensége ne tudja bántatlanul és kor- 
látlanul kihasználni az alatta állót. A jelző, amelyet az önkényre 
és erőszakra hajló Mátyás a XVI. században már megkapott 
népétől: a , Mátyás az igazságos" kifejezés — nem tűnt a nagy 
távlatokban alap nélkülinek, igaztalannak. 


A NEMZET , BECSÜLETE?" ÉS A NEMZET , ÁLDOZATA? 


Néhány hónappal később, hogy Pomponio Letónak a fegy- 
verek zajáról és a Múzsákban való gyönyörködésről szóló sorait 
leírta, Ernő szász választófejedelemhez intézett levelében ezt 
olvassuk: 

) : . . Nem kételkedünk abban, miszerint nem csupán előtte- 
tek, hanem bizonyára az egész keresztény világ előtt jól ismert 
az az árulás, amelyet az esztergomi érsek és öccse, a pécsi püs- 
pök egyéb cinkostársaikkal egyetemben ellenünk és országunk 
ellen elkövettek. Az érseket e tettéért fogságra vetettük és várait 
megszálltuk . .. értesülésünk szerint a pécsi püspök ezután 
talán a ti hercegségtek területén akarja folytatni . . . áruló tevé- 
kenységét. Ezért nyomatékosan kérünk . . . kihirdetni, hogy 
bárhol is jelennék meg a pécsi püspök, fogják el, mint árulót és 
küldjék hozzám . 

Mátyás nem tudta még, mikor e sorokat leírta, hogy az űzött 
vadként hajszolt pécsi püspök, Janus Pannonius, aki , először 
hozta Pannónia földjére a Múzsákat" — nem lépte át a német 

határt , áruló tevékenységét folytatni", hanem Pannónia terüle- 
tén, a horvátországi Medvevárában haldoklott, s két nap múlva, 
anélkül, hogy meghódolt volna a nagyhatalmú királynak, meg- 
halt. 

Tragikus mindenképpen, hogy a két zseniális ember ilyen 
szélső összeütközésbe került egymással. Eredendő oka volt, 
hogy ennek az akkori Európában is páratlanul álló költőöntu- 
dattal megáldott embernek püspökként, kancellári hivatalnok- 
ként, királyi tábori kísérőként és — igen, mondjuk ki — , állami 
hízelgőként" kellett működni. Nem bírta sokáig öntudata, 
pedig a reneszánsz költőket a mecénásoknak való hízelgés jelle- 
mezte. Janus azonban több volt ennél. Míg Mátyás a nemzet 
becsületét" emlegette, és ez alatt elsősorban az ellenség elleni 
harcot, a katonai visszavágást és támadást értette az önérzet 
kiteljesítése érdekében — Janusnak is voltak saját fogalmai a 
nemzeti becsületről. 

Mátyásnak a dicsőségvágy és a magas, uralkodói pozíció szár- 
nyakat adott. Minden nehézség, fáradalom és veszedelem elle- 
nében felvértezte, sőt, teljes optimizmussal töltötte el. A maga 
akaratának magaslatáról minden más akaratot törpének és jelen- 
téktelennek, sőt zavarónak látott. Éles szemmel ismerte fel a 
magyarokat fenyegető veszedelmet már 1458-ban, mikor a Fri- 
gyes császár elleni első harcát ,a magyar nyelv" és a , magyar 
név?" , tehát a magyarok — védelmében hirdette meg. Ugyanilyen 
öntudattal hivatkozott most a magyar nemzet becsületére olyan 
harcokban, amelyek túllépve a szorosan vett védelmi jellegen, 
az ország időközben elvesztett nagyhatalmi, vezető állását sze- 
rezték vissza a dunai medencében. 

Janus, az egykori harsány és jókedvű epigramma-író és kímé- 
letlen gúnyolódó, amint tartósan elhagyta Itália kék egét, pesz- 
szimistává lett. Gúnyolódó kedve még fel-fellobbant ugyan, de 
az epigrammákat az elégia váltotta fel, a melankólia, a panasz 
műfaja. Értő közönség híján, szürke, hivatali szolgálatával vol- 
taképpen a szárnyait fogták le. S ebben nem vigasztalta az sem, 
hogy ura és parancsolója, a király éppúgy gyönyörködik a Mú- 
zsák énekében, mint ő. Valóban nem, mert joggal tapasztalhatta, 

hogy a király mindenkit a maga szolgálatába kényszerítene, ha 
tehetné, még a Múzsákat is. Nem találta meg a módot arra, hogy 
a politikától visszavonuljon, így — ha a személyes összeütközés- 
ben számára elviselhetetlenné vált , kényúrtól" meg akart szaba- 
dulni— nem látott más utat, mint amelyet nagybátyja, az érsek is 
választott. Ő, aki hazáját épp olyan hőfokon, csak önmardosó 
lánggal égve szerette, azoknak az öligarcháknak útjára tévedt, 
akiknek szomorú példái inkább inthették volna: idegenben kere- 
sett ő is uralkodót. Talán nem érezte eléggé a nemzet becsületét? 
— merülhet fel a kérdés. Hogy a becsületet érezte, de egészen 
más, áldozatot bemutató módon, mintegy a lényétől különben 
idegen, ,pap1i" jelleggel, azt utolsó költeményeinek egyik végső 
kataklizmát jósló látomásában, Az árvíz-ben árulta el: 


Pusztuljunk, ba a többiek is, belenyugszik a fajtánk 
abba, amit közösen oszt ki az égi parancs. 

Sőt, ba magunk, bunnok vezekelbetnénk-a világért, 
lennénk megváltód, bűn fia, emberiség! 


(Szabó Lőrinc fordítása) 


Íme, miként jelennek meg a nemzeti önérzet finomságai. 
Mátyás büszke, védekező és hódító becsületérzése mellett Janus 
nem kevésbé érzékeny ,hun" öntudata, amely egyúttal önkín- 
zó, öngyötrő pusztulásra is kész, szinte előrevetíti a reneszánsz 
hajnalába a kései romantikát. Jellemző, hogy a melankóliát nem 
ismerő Mátyás dicsőségvágya sem annyira naivan optimista, 
hogy nefismerné a szenvedést, az életveszedelmet, a kockázat 
bátorságát. Tudomásul kell vennüek a nemzeti önérzet és 
öneszmélkedés mindkét irányát, anélkül, hogy egyiket elma- 
rasztalnánk a másik mellett. A meghódolásra képtelen, haldokló 
püspök emberi figurájának csendősége abban rejlik, hogy ide- 
genből hozott királlyal véli kivédeni a nemzeti uralkodótól oko- 
zott sérelmeket. Mátyás pedig, aki , állami költőt?" akart csak 
látni a helikoni nimfák kedvencében, mint árulót keresteti. Csak 
akkor döbbent meg, mikor később Pécsett járván, arról értesült, 
hogy a káptalan félelemből nem merte tisztességes módon a neki 

járó tisztelettel eltemetni püspökét. Megfedte túlzott félelméért 
a pécsi káptalant, s talán önmagának sem vallotta be, hogy e fed- 
dés neki magának, a királynak is szól. A koporsó elfoglalta meg- 
illető helyét a püspöki sírboltban, a király pedig arra adott 
parancsot, gyűjtsék össze a költő művelt. 

Még nem sejtette ekkor senki, hogy a következő évszázadtól 
Mohács esztendejétől majd látnoki előresejtésnek minősülnek a 
költőnek azok a sorai is, amelyekkel a ,hunok vezeklésének" 
gondolatát vezette be: 


Istenek, ennyi csapás mért csak mireánk szakad? Annyi 
más nép él kívülünk szerte a föld terein! 

Itt van a végromlás, amikor megsemmisül az ég föld? 
Ítéletnap elé készül az emberi nem? 


A MÁTYÁS ELLENI KÜLFÖLDI KOALÍCIÓ KUDARCA 


Az újabb belföldi összeesküvés leverése után Mátyás először 
békés eszközökkel, diplomáciai úton kísérelte meg, hogy ellen- 
séges szomszédait leszerelje. Nagyfontosságú volt ebből a 
szempontból az új pápával kialakítandó viszony. II. Pál ugyanis 
1471. július 25-én meghalt, s utódául a konklávé a Ferenc-rendi 
generális, Francesco della Roverc személyében választott új 
egyházfőt, aki a IV. Sixtus nevet vette fel. A szerzetesből lett új 
pápa már meg sem kísérelte elődeinek egyetemes egyházpoliti- 
káját folytatni. A gyakorlatban úgy kezdte meg uralkodását, 
mint az itáliai monarchák egyike, mintegy felismerve szűkülő 
hatáskörét az európai politikában. Mégis lényeges volt, hogy 
nem adta fel a török elleni háború eszméjének fontosságát és a 
csehországi eretnekproblémákat. Mátyás ezért továbbra is szá- 
míthatott a pápa politikai é és anyagi támogatására. 

1472-ben Sixtus pápa még maga is gondolt egy európai 
keresztény uralkodókból álló szövetség létrehozására a török 
ellen. Ezért számára is fontos volt, hogy a német császár, a len- 
gyel és a magyar király békességben éljen. Marco Barbo bíboros 

személyében új legátust küldött a német, a magyar és a lengyel 
területekre a béke megteremtése érdekében, aki által Mátyást a 
szentszék különös jóakaratáról biztosította. Barbo Budáról 
Krakkóba utazva igyekezett teljes és valódi békét létrehozni a 
két ország között, miután Kázmér herceg serege visszavonult a 
Felvidékről. Mátyás maga is kimutatta hajlandóságát azzal, 
hogy legelőkelőbb főembereit küldte a lengyel királyhoz a meg- 
kötendő béke ügyében: a nádort, az országbírót, a kalocsai érse- 
ket és az erdélyi püspököt. Sőt, megújította a Jagelló-házhoz 
intézett leánykérési ajánlatát is; kész volt a király leányát nőül 
venni, Ulászló részére pedig a cseh korona örökösödését úgy 
biztosítva, hogy fiává fogadja, illetve az ügyet döntőbírákra 
bízza. 

Mint később kiderült, a békevágy nem volt kölcsönös. Gon- 
doskodott erről Frigyes császár is, aki a hosszas tárgyalások 
alatt külön lépett érintkezésbe a lengyel király megbízottaival. 
A Mátyás uralmának véget vetni akaró koalíció tervében az 
osztrákok és a lengyelek gyorsan mégegyeztek, annál is inkább, 
mert ez biztosította volna a cseh királlyá elfogadott Ulászló szá- 
mára az ország egész területének birtoklását. 1474. máricus 11- 
én -n Nürnbergben írták alá a szerződést, amelyben Frigyes, Káz- 
mérvés- Ulászló arra kötelezték magukat, hogy együttesen 
támadják meg a magyar királyt. 

Mátyás ekkor lemondott a Habsburg- és Jagelló-házi leány- 
kérési ügyekről, és elfogadta. Aragóniai Ferdinánd nápolyi 
király ajánlatát, aki Beatrix nevű leánya kezét kínálta fel neki. A 
fegyveres támadást pedig készen várta. Frigyes.császár azonban 
még a magyar király elleni indulatában sem volt annyira aktív, 
hogy támadó serege megindításáig j jusson el. Tétlen maradt, ami 
lehetővé tette Mátyásnak, hogy csupán Kázmér és Úlászló 
hadaival föglalkozzék. Kilátásai azonban így sem voltak 
reményteljesek, mert a 60 000 lengyel és 20 000 cseh fegyveres 

nyolcszöros fölényben állt a magyar király katonáival szemben. 
Még az sem lendítette javára a helyzetet, hogy a Boroszló felé 
közeledő seregeknél megjelent Ernő szász választófejedelem, 
aki Mátyást ismerte el törvényes cseh királynak, bemutatva 

hűbéri hódolatát. Közvetíteni próbált Mátyás és Kázmér kö- 
zött, de nem ért el eredményt. 

Mátyás ekkor a túlerővel szemben ügyes taktikához folya- 
modott. Nen egyetlen, nagy ütközetré bízta a döntést, hanem 
seregeit szétosztva, különböző helyeken apróbb támadásokba 
kezdve, folyamatosan nyugtalanította az ellenséget. A Lengyel- 
ország felé való ütánpótlást pedig nemcsak hogy sikerült elvág- 
nia, hanem a fedetlenül hagyott lengyel határon áttörve, az 
ellenséges király területén pusztítva hatolt el egészen Posenig 
(Poznan). Az idő közben már ősz felé hajlott, és a lengyel és 
cseh táborban nagy élelemhiány keletkezett, majd betegségek 
léptek fel. 

A Mátyást megbuktatni akaró túlerő rövidesen abba a kínos 
helyzetbe j jutott, hogy az elkeseredett, csüggedt hangulatú kato- 
nák nyomására, tárgyalásokat, békealkudozásokat kívánt kez- 
deni. Ott állott most Mátyás előtt a két Jagelló, a magyar koro- 
nát egykor eltulajdonító Luxemburgi Erzsébet veje és unokája, 
akik nemrég még Magy arország , természetes" urainak hirdet- 
ték magukat, , örökség jogán" — és akik kétszer is elutasították 
Mátyást mint leánykérőt. 

A magyar király, különösen most már mint a nápolyi király - 
lány vőlegénye, győztes seregének élén— nem várt és nem kívánt 
tőlük semmit. Csupán a békét, természetesen. De a , nemzet 
becsületére" érzékeny magyar király a saját önérzetére 15 gon- 
dolt. Nem utasította vissza ugyan a béketárgyalást, de megkí- 
vánta, hogy Kázmér és Ulászló királyok személyesen jöjjenek 
éléje: Boroszló mellett; a mochberni dombon történt meg az 
első találkozó 1474. november 15-én. Mátyás nagy pompával, 
gyöngyökkel díszített öltönyben, háromezer páncélos lovas 
élén fogadta Kázmér királvt, aki egyszerű, cobolyprémes fekete 
ruhában jelent meg. Ulászló azonban nem érkezett meg. Neki a 
cseh koronáért folyó versengés miatt úgy látszik nehezebb volt 

a Mátyással való személyes találkozó. De Mátyás nem engedett. 
Kázmérral közölte, hogy csak Ulászlóval együtt hajlandó meg- 
kezdeni a tárgyalásokat. Tolmács útján beszéltek, pedig Mátyás 
tudott annyira jól csehül, hogy a lengyel király is megérthette 

volna. De a szertartások fontosak voltak. S hogy mégis: a szer- 
tartásnál is volt fontosabb, azt megmutatta Kázmér, aki mcg- 
ígérte, hogy másnap Ulászlóval együtt érkezik, majd tolmács 
nélkül kérte búcsúzóul, hogy éhséggel küzdő seregének a király 
engedélyezzen három napon át élelembeszerzést. Mátyás ezt 
megengedte, és másnap Ulászló i5s megérkezett, apjával együtt. 
A források szerint kínosan érezte magát, kezet nyújtott, de 
elfordított arccal, mert nem tudott Mátyás szemébe nézni. Ezu- 
tán 1477-ig fegyverszünetet kötöttek, ki-ki megtartva a saját 
maga által birtokolt területet. A Jagelló-sereg Sziléziából— nagy 
veszteségekkel — azonnal távozott. 

További hódítást a csehországi hadszíntéren Mátyás nem vitt 
végbe. De az a mód, ahogy kivágta magát az őt halálos szorítás- 
sal fenyegető gyűrűből, állandóan emelkedő tekintélyét Közép- 
Európában és most már a német birodalom távolabbi részein is, 
nagymértékben fokozta. 1474. október 30-án, a fegyverszüneti 
tárgyalások előtt, Boroszló városának ünnepi harangzúgása 
közben hirdették ki Mátyás és Beatrix nápolyi királylány 
eljegyzését. Az ifjú asszony 1476. december 10-én érkezett meg 
Székesfehérvárra, ahol december 12-én királynévá koronázták. 
Majd december 15-én bevonult Mátyással a budai várba. 

. Beatrix megérkezésével új fejezet kezdődött Mátyás életében. 
Rövidesen, 1477-ben lejárt az Ulászlóval és Kázmérral megkö- 
tött fegyverszünet, amelyből új háború lett. A támadást Mátyás 
most már az Ulászló cseh királyságának elismerését kinyilváni- 
tó, amagyarokkal mindenképp ellenséges Frigyes ellen indítot- 
ta, benyomulva Ausztria területére, melyet Ulászló seregei sem 
tudtak megvédelmezni. Mátyás rákényszerítette a császárt, 
hogy vonja vissza Ulászlónak cseh királlyá való elismerését. A 
legyőzött Frigyesnek ezt meg kellett tennie, és helyette Mátyást 
ismerni el cseh királynak. Kázmér lengyel királyt pedig Mátyás 
ugyanakkor a német lovagrend támogatásával tartotta sakkban. 
Az 1479. április 2-án megkötött béke mindenütt Mátyás pozí- 
cióját erősítette meg. 

Közben ugyan intő jel is történt. Sziléziai távollétében, még 
. 1475- ben török sereg rohanta meg váratlanul Szent László 

király városát, Nagyváradot. Felgyújtották a nagy múltú helyet, 
de a szent király sírjának ekkor még nem történt baja. (Mintha 
titokzatos végzés tartotta volna fenn elpusztítását a XVI. szá- 
zadra, amikor nem a mohamedán török, hanem felizgatott, pro- 
testáns hajdúcsapat dúlta fel a vallásháborúk korában a gyűlölt, 
katolikus kultuszhelyet.) Mátyás sietve vonult le délre, és 
átkelve a Száván, heves ostrom után elfoglalta a török által nem- 
rég emelt Szabács várát. Úgy látszott, délről és kelet felől is elhá- 
rult a vész, hiszen István moldvai vajda, aki annak idején éjsza- 
kai támadással lepte meg Mátyást, most győzelmet aratott egy 
török sereg fölött. Mátyásnak ezért nem is kellett már ellene a 
tervezett büntetőhadjáratot megindítani. A moldvai vajda fel- 
mondva a lengyel királynak tett hűbéresküjét, a magyar király 
megerősödött tekintélyét látva, önként sietett újból Mátyás 
előtt meghódolni. 

A király, akiről tulajdon alattvalóinak egy része sem akarta 
elhinni, hogy egyedülálló törekvéseivel győzni fog, most ott 
állott környező ellenségeit sarokba szorítva, új szövetségesek- 
kel, akik közül nyugat felé a legszélsőbb Merész Károly bur- 
gundi herceg volt. 

A , Fortuna", a szerencseistennő kegye, amelynek fontossá- 
gát a reneszánsz gondolkodás olyan sokra becsülte, mindeddig 
változatlanul Mátyásra mosolygott. De egyre inkább mosoly- 
gott rá környezetének Európa-hírűvé vált, művészi, monumen- 
tális pompája is, nemcsak Budán, de Visegrádon is. A Duna- 
kanyar függőkertjeiben, a márvány szökőkutak között megje- 
lenve ragyogó kíséretével, az egyébként szépnek nem mondha- 
tó, közepes termetű, de ruganyos mozgású király lenyűgözte 
azt, aki először látta őt. A török követ egy ízben csak dadogni 
tudott és zavarában képtelen volt elmondani a szultán üzenetét. 
S ha más módon is, de többé-kevésbé zavarban voltak vele min- 
dazok, akik érintkezésbe jutottak személyével. 

F7 A firenzei oroszlánok komor tekintettel vigyáztak a király 
(almára Budán. A szent forrás vize fölött alvó nimfát csendesen 
, zsongította tovább a halk csobogás moraja. 

ÖTÖDIK FEJEZET 


A DICSŐSÉG ORMÁN 


VIRTUS ÉS FORTUNA 


A virtus, amely — mint említettük — a középkori hitben még a 
Szentlélek ajándéka volt, Istentől származó erő, tisztán emberi 
képesség lett, mely birtokosát személyisége minél teljesebb 
érvényesítéséhez vezeti el. Királyok, uralkodók esetében ez a 
személyiség-érvényesítéssel indokolt hatalom- és élvezetvágy, 
szélső elhajlásában az önkényuralomhoz, a zsarnoksághoz, más 
személyiségek elnyomásához vezetett. Nem véletlen, hogy 
éppen a XIV. század végén tűnnek fel először Itáliában a rene- 
szánsz szellemet előrevetítő apró városfejedelmek zsarnok- 
figurái. . 

A változó érzésvilág azonban nem csupán az egyeduralko- 
dóknak, hanem -— már XIII. századi hagyományokkal, a népfel- 
ség elvéből kiindulóan — az alattvalók tömegeinek is kedvezett. 
A tömegakarat sem volt más, mint egyéni akaratok összessége, 
s miután a királyok isteni eredetében való hit megszűnőben volt, 
az uralkodók kormányzási jogának eredetét a néphatalommal, 
a ,közös jó hasznával" lehetett összefüggésbe hozni. Mátyás 
korára már az a helyzet, hogy minél nagyobb hatalmú egy 
király, annál inkább szembefordul a , kiskirályokkal", a zsar- 
noki hatalmat kisebb keretekben gyakorló oligarchákkal, és ter- 
mészetes szövetségesét a társadalom, a nép alacsonyabb, de szé- 
lesebb rétegeiben találja meg azzal, hogy védelmet biztosít, 
igazságot szolgáltat nekik az apró zsarnokokkal szemben. 

Ez a királytípus az Európában lassanként megjelenő felvilá- 

gosult-abszolutista uralkodó előrevetett árnyéka, aki korlátla- 
nul érvényesíti ugyan akaratát, de mentsége az, hogy nem csu- 
pán saját személye, hanem a veszélyeztetett, mások közbeéke- 
lődő akaratától, s egyben saját tudatlanságától is korlátozott nép 
érdekében cselekszik. Az itáliai városállamok fejedelmei, saját 
gazdagságuk hatalmát és élvezetét vegyítve a tudomány és a 
művészetek pártolásával, így találnak arra alkalmat, hogy a 
megtöltött gyomor élvezetén túl azoknak a kívánságait is kielé- 
gítsék, akik a szellemi alkotások gyönyörűségeit is igénylik. 
Vagy legalábbis: felkeltsék azokban is e magasabb igényeket, 
akik saját lehetőségeikben korlátozottak. 

Ebbe az Itáliából származó, művészetkedvelő, a zsarnokok- 
kal szemben a maga nagyobb és nemesebb célú hatalmát szembe 
szegező uralkodótípusba tartozik a nép ajkán később , igazsá- 
gosnak? hirdetett Mátyás király is. A , hegyeken túl?" nem volt 
még addig ilyen típusú uralkodó. De Itáliához viszonyítva is 
van benne valami új. Igaz, ,barbárabb" földön, de nem kis 
városállamban, hanem nagy, történelmi múltú országban, a 
Kárpát-medencében, Közép-Európában uralkodik. Ott, ahol 
valaha az Árpádok, majd pedig az Anjou-ház nagyhatalma 
kialakult. 

De Mátyás nemcsak egyszerűen hatalombirtokló, egysze- 
rűen uralkodó, aki valami sorsadta természetes belenyugvással 
ül a trónján, mint szomszédai. Sem a tunya és szellemtelen, bár 
a maga csendes szívósságában nem okosság nélküli Habsburg 
Frigyesre nem hasonlít, sem a Jagelló IV. Kázmér, vagy Ulászló 
olykor provokáló, de a vállalkozásoktól alapjában óvakodó, sőt 
írtózó természetével nem vethető össze. Európában még legin- 
kább a nagyon is vállalkozó természetű, nevét igazoló Merész 
Károly burgundi herceg hasonlítható hozzá, ez pedig a szövet- 
ségese. De a burgundi herceghez képest Mátyás a megfontol- 
tabb, az óvatosabb, az előrelátóbb, aki bölcsen inti a svájciaktól 
Merész Károlyt egyik levelében azzal, hogy , milyen szomorú 
látvány lesz a parasztoktól legyőzött fejedelem". Jóslata be is 
válik később. 

Mátyásban van valami kettősség. A közvetlenség és a hozzá- 


222 


férhetetlenség kettőssége. Egyrészt úgy mutatkozik, mint kor- 
társai leírják, vidám beszélgetésben az asztalnál, sőt, meghitt 
társaságban, mint király i is, vendégeit nagyúri kegyből sokszor 
Ő maga , szolgálja ki" — de ugyanakkor az igazi , meghitt barát- 
ságot" mintha nem ismerné. Barátságai egy és ugyanazon sze- 
méllyel nem tartanak sokáig, lelke mélyén mindig tartogat vala- 
mit, amit nem árul el. Janus Pannonius ezt a , titkot" valami fé- 
lelmetesnek sejtette, s hiába próbált iróniával úrrá lenni érzé- 
sein, a ,titok" súlya végül ránehezedett. Hiába volt nyitott az 
ebédlője a királynak, s jártak be rajta még a kéregető koldusok 
is — és senki nem távozott adomány nélkül -, nem lehetett tudni, 
mikor változik meg a hangulata. 

Kedvelt fogása, az álruhaöltés, amelyet olykor a nép, az 
elnyomottak bajainak felfedésére, és az igazságtalan elnyomá- 
sok felderítésére használ, legendás alakká teszik majd népe 
emlékezetében. De az álruhát akkor is igénybe veszi, ha küzd és 
ha ölni akar. Igaz, akor uralkodóinál oly megszokott önkényes- 
kedő kegyetlenkedések nem jellemzőek rá, utálattal fordul el a 
méregkeverőktől, de nemcsak álruhát, hanem álarcot is használ, 
szinte állandóan. Ő, az emberi atelatéjézések nagy ismerője, a 
test jellegzetes törzülásainak : ösztönös elutasítója gyakran 
folyamodik a tettetés, a színjátszás álarcához. Olyan korban él, 
amikor ez a tehetség, főként uralkodóknál, külön dicsőségnek 
számít, de fokozza ugyanakkor körülötte a hozzáférhetetlen- 
ség, a bizonytalanság légkörét is. 

Szimbolikus jelentősége i is van annak a ténynek, hogy amikor 
hosszás halogatás után végre megházasodik, felesége, a nápolyi 
király leánya, aki egy még sokkalta nagyobb színjátszásra képes 
körny rezetből jön, megszünteti Mátyás udvarában a patriarkális 
régi magyar királyi légkör maradványait is. Már nemcsak a kére- 
getők nem jöhetnek be ebéd közben, de szobája ajtajait is ala- 
bárdosok őrzik ezentúl. A Zsigmond-féle régi palotához csatla- 
kozó, egészen újonnan emelt budai vár dunai szárnya olasz épí- 
tőművészek, szobrászok, kályha- és padlócsempe-készítők, 
hideg-melegvíz elvezetők, vízveteték-szerelők és hídépítők 
munkáját dicséri. A várkertben is olasz mintájú kertek, labirin- 

tusok, búvóhelyek lappanganak, akár a lélekben, a tervekben, a 
cselekedetekben. 

Mert tervek mindig vannak, soha véget nem érnek. Hiába 
fejeződik be győztesen az egyik háború, máris következik 
rá a másik. Igaz, ellenségei sem nyugszanak. De elsősorban 
Mátyás az, aki nem nyugszik, aki törekszik valamire. Apjának 
és bátyjának hatalmas szobrai mellett, palotája kapujában ott áll 
az Ő saját szobra is és jellegzetes módon fegyverére támasz- 
kodva, mint gondolkodót ábrázolja. Igen, Mátyás gondolko- 
dik, akkor is, amikor könyvtárában heverész odahelyezett 
ágyán, díszes, káprázatos színű miniatúrákkal ellátott kódexeit 
lapozva, s akkor is, mikor ostromgépek csattogása közben 
tábori ágyán nyugszik. 

Az egyik leírás, mely ránk maradt Mátyás könyvtárának elhe- 
lyezéséről, a távoli rokoné, Oláh Miklósé, aki már a király halála 
után, de még Mohács előtt Járva a budai vár termeiben, szemlél- 
tető képet adott róla Hungaria című művében. , Ott, amerre a 
belső könyvtár oldalából a felé a hely felé vezet az út, ahol a 
király az istentiszteletet szokta hallgatni, és amelyet a Szent 
János kápolnánál törtek, két boltíves terem találkozik. Az egyik 
tele volt görög irattekercsekkel, amelyeket a király nagy gond- 
dal és fáradsággal részint Görögország szívéből, részint más, 
keleti vidékekről gyűjtött ott össze. A másikban, a beljebb fek- 
vőben voltak a latin nyelvű kódexek az elemi dolgoktól kezdve 
a tudományok ormaig valamennyien, tokok és polcok által 
rendben elkülönítve. Mindegyiket színes, aranyos selymek 
borították, jelzetekkel voltak ellátva aszerint a fajta és tudo- 
mányág szerint, amelybe a könyveket osztották. A tekercsek 
nagyrészt selyembe kötött hártyák voltak aranyozott ezüst 
tekercsgombokkal és kapcsokkal. Az öregektől hallottam, hogy 
Mátyás király míg csak élt, állandóan mintegy harminc írnokot 
tartott, akik a festészetben is ügyesek voltak. Már az ő halála 
után magam 1s ismertem legtöbbjüket . .. A dalmát Raguzai 
Félix volt a vezetőjük . . . nemcsak görögül é és latinul tudott, de 
a szír és arab nyelveken is. Ezenkívül a festészetben is nagy gya- 
korlata volt . . ." 

Az európai viszonylatban való összehasonlításhoz figye- 
lemre méltó, hogy Oláh Miklós, a későbbi esztergomi érsek 
akkor emlékezett vissza mindezekre, mikor német, francia 
földön már keresztül utazva, II. Lajos király özvegyének, Mária 
királynénak környezetében élt Brüsszelben. Itt írta le emlékeit 
Buda és Visegrád egész palotaegyütteséről is, a következő sza- 
vakkal: , . . . semerre sem láttam, amerre csak jártam, a mai 
napig hasonló díszű termeket. Csak az egy Párizsban . . . 
melyet a nép a Parlament épületének hív . . . ott láttam egyet- 
lenegy szobát, amelynek aranygerendázata és falburkolata 
hasonlatos volt ezekhez (Visegrádhoz) és a Budán levő termek- 
hez." (Kardos Tibor fordítása.) 

Bonyolult kor ez, amelyben az irányváltozás nem jelenti 
egyúttal az értékek és az érzésvilág teljes kicserélődését, inkább 
csak egymás mellett élését. A vallásos áhitat azonban minden- 
képpen háttérbe szorul. Egyes udvarok köreiben megnyilat- 
kozhatnak az ateisták és a vallásgúnyolók is. Még mindig műkö- 
dik ugyan egyházi lepelben az inkvizíció, de sokszor éppen nem 
oda sújt, ahol találna. Az is figyelemre méltó, hogy a szabadgon- 
dolkodás megjelenése a babonaságban merülő vakhitet nem 
mérsékli, sőt, mintegy reakcióképpen tovább éleszti. Ekkor 
válik el igazán, hogy a babonának alapjában mennyire nincs 
köze a valláshoz. Mert a babona nem az Istenbe vetett hitet, 
hanem a vaksorstól való rettegést, és valami homályos, földön- 
túli szellemhitet jelent. Sokszor majdnem úgy jelenik meg 
mintha az emberek Istenben ugyan nem hinnének, de az ördög 
létezésében igen. Ez éppen ellentétben áll azzal, amit a modern 
ember gondolna, 

Kezdetben még a szellemi fejlődés, a természettudományos 
gondolkodás kibontakozása is táplálja a babonát. A köntös 
ugyan szigorúan tudományos, mikor látszólag, kizárólag a 
matematika és a geometria törvényei szerint a csillagok állását 
mérik és vizsgálják műszereikkel. De a csillagok járásának ter- 
mészettudományos megfigyeléséhez az a vakhit tapad, hogy az 
emberi sorsok a planéták állásától függetlenek. Ilyenformán a 
magát Istentől megszabadító emberi akarat megint csak kötötté 

lesz, kiszolgáltatottá a geometrikus körökben lezajló, ismeret- 
len vakvégzetnek, amellyel még kapcsolatba sem lehet lépni, 
még imádkozni sem lehet hozzá, még kérni sem lehet semmire, 
hiszen személytelen. A régóta ismert asztrológiának ez a hirte- 
len előtérbe nyomulása a vallásos hittől, a személyes Isténtől 
eltávolodott racionalizmusnak jellegzetes árnyéka lesz, mint a 
kurtottnak vélt , naiv érzelem" és a misztikum helyét elfoglaló, 
felvilágosultnak hitt, tudományos köntösbe öltöztetett, naiv, 
babonás kísérőjelenség. Az asztrológia szerint vannak szeren- 
csétlen órák, napok, sőt sorsok, és ilyenformán az a bizonyos 
antik istenasszony, akit a régi rómaik Fortunának neveztek, s 
akit eleinte csak a szokássá vált, általános mitológiai játékok 
kereteiben idéztek fel, egyszerre csak uralkodni kezd az egész 
életen és gondolkodáson. 

A ráció egyrészt új diadalát üli a perspektíva felfedezésének 
tudományában, az emberi test kezdődő boncolásában, a könyv- 
nyomtatás feltalálásában, és szabadon gúnyolják a római zarán- 
doklatokat, a búcsúsokat, de művelt emberek is rettegni kezde- 
nek, ha az asztrológusok azt mondják nekik, hogy a Nap és a 
Hold vagy a Jupiter és a Mercur állása jelenleg kedvezőtlen. 
Vagy éppen ha szellemidézők, halottlátók valami végzetszerűt 
jósolnak. 

A planéták állásába vetett hit annyira elterjedt, hogy tudjuk, 
magára II. Pál pápára 15 nagy hatással volt. A végzethit eluralko- 
dásán az sem változtatott sokat, hogy az egyház a planéták moz- 
gását Isten rendelésével magyarázta. Mégis csak a kiszámítható 
sors-mechanizmusban való hiedelem terjedt. Hitt benne Fri- 
gyes német császár 15. Mátyás király sem volt kivétel, aki min- 
den vállakozása előtt asztrológusaival tanácskozott. S ha kedve- 
zőtlennek bizonyultak a jelek, akkor semmiféle vállalkozásba 
nem fogott. A csillagok jegyében való védettség vagy védtelen- 
ség pedig hosszú lejárat esetén nem számtani feladat volt, hanem 
megint a talányos Fortuna istenasszony, a szerencse kegye, 
aszerint, hogy milyen időpontban látta meg valaki a napvilágot. 

Abban a büszke pompájú budavári palotában, amelynek 
újonnan épült szárnya a Duna felé tekintett a Várhegyen, 

Mátyás tróntermével együtt, őrizték a király Európa-szerte 
tekintélyes — és jelentőségében a vatikáni gyűjtemény után 
következő görög-latin klasszikusokból álló könyvtárát. E 
könyvtár mennyezetén 15 a planéták állását ábrázoltatta Mátyás, 
rögzítve azt az időpontot, amikor őt királlyá választották. A 
könyvtárból nyílott a csillagvizsgáló, ahol az asztrológia tudó- 
sai végezték számításaikat, s közölték vele a lehetőségek szerint 
napról napra, mit tartogat számára a jövő. 

De arról is tudunk, hogy Mátyás udvarában nemcsak a vers- 
és énekmondók, nemcsak a szórakoztató bohócok, hanem — 
mint Bonfininél olvashatjuk — a , nigromantia" képviselői is 
jelen voltak. A szellemidézők és , fekete mágusok? tehát, a , ha- 
lottlátók", akiknek egyik fő feladata alighanem ugyancsak a 
jövendőmondás volt. Sajátságos módon keveredett mindez az 
igazi lélektannal, a fiziognómiával: az arckifejezésből, testalkat- 
ból , olvasó? jellemértelmezéssel is. Mátyás mindig hangoztatta 
ugyan, hogy hisz Istenben, és az egyház hű fiának vallotta 
magát. De ez a mágikus érdeklődése arra mutat, hogy a szeren- 
cse mellett bízott a jövő befolyásolásában is. 


BEATRIX 


Azt bizonyára nem mérhette fel Mátyás, legalábbis előre 
nem, hogy mekkora befolyásolás zúdúl rá új házassága által. Ő, 
aki nem tűrte soha, hogy bárkinek az akarata is ránehezedjék, 
nápolyi feleségét is maga választotta. Igaz, már a választásban is 
jelentkeztek a kényszerűség motívumai. Eredetileg ugyanis 
északnyugatról, a német fejedelmek családaiból kívánt házasod- 
ni, és — mint láttuk — ennek sikertelensége részben az erőteljesen 
ellenálló magyar rendeken, de magukon a fejedelmi házakon is 
múlott. Más érv nem lévén a zseniális képességű, győzelmes 
uralkodó ellen, főként a Habsburgokkal összeházasodott 
Jagelló-udvar hangoztatta Mátyás ,homályos? és , alacsony" 
származását. Pedig még csak alig telt el másfél század azóta, 
hogy a családjából először hatalomra kerülő Habsburg Rudolf 

, alacsony származását", sőt , koldus-tarisznyaságát" emleget- 
ték Európában. Ami pedig a Jagelló-házat illeti, ez valóban a 
legifjabb volt Európában. Hiszen Habsburg Erzsébet férj ének, 
IV. Kázmér lengyel királynak csak az apja volt az a pogányság- 
ból kiemelkedő, civilizált világba ifjú korában nem is számító 
Jagelló Ulászló litván fejedelem, aki Nagy Lajos magyar király 
leányát, Hedviget kapta először nőül. Itt is felmerült a szárma- 

s ,homályosságának és alacsonyságának" kérdése éppen a 
magyar udvarban, de győzött a politikai meggondolás. A szár- 
mazására oly büszke Kázmér ennek az Ulászlónak egy kései 
házasságából született fia volt. 

Ezek a származási kérdések meglehetősen viszonylagosak 
lévén annál döntőbb volt az a politika, mely ezt jól tudta alkal- 
mazni. Habsburg Rudolf , alacsonysága" jól jött akkoriban a 
német császári trónon, a régi cseh királyi Przemysl-dinasztiát 
képviselő Ottokár törekvéseivel szemben. Jagelló Ulászló 
leánykérése is jól jött, mert sajátmaga és egész népe keresztény 
hitre térését ajánlotta fel. Mátyás nem jött ennyire , kívülről", 
mégis el akarták szigetelni, hiszen útjában állt a Habsburgok 
erős vágyának a magyar korona birtokai iránt. 

Mátyásnak viszont — mint arról Bonfini 15 megemlékezik — 

egész életén át fájó pontja maradt az a kemény szerződés, 
melyet a korona visszaszerzése miatt III. Frigyessel kötnie kel- 
lett. Főleg az a feltétel, hogy — ha neki nem lesznek fiúutódai — 
halála után a magyar trón a Habsburgoké lesz. A , nemzeti 
király", a magyarok nagy lelkesedéssel választott királya, akit 
éppen ezért emeltek maguk fölé, hogy véget vessenek az idege- 
nek uralmának, végül mégis arra kényszerült, hogy papíron 
ugyanazt tegye, amit már — önkéntesen — annak idején Zsig- 
mond is megtett: alku tárgyává tette a koronát éppen a Habs- 
burgokkal szemben. Ráadásul még azt is meg kellett engednie, 
hogy Frigyes egész életében hordja a , magyar király" címet. Ez 
megalázó alku volt, de Mátyásnak, éppen a saját akaratát mindig 
érvényesítő Mátyásnak ezúttal el kellett tűrnie mindezt, külön- 
ben soha nem tehette volna fejére Szent István koronáját. 
Elgondolkoztató a korona szimbólumerejének nagy megnöve- 

kedése éppen ebben a korban, a kezdődő reneszánsz világában. 
Ha a magyar koronához nem fűződik az a jogi formulákban és 
törvényekben is rögzített varázs, amely egyetlen más ország 
koronájához sem fűződött, Mátyás könnyűszerrel megtehette 
volna, hogy a Frigyes kezére jutott régi koronának nem tulajdo- 
nít jelentőséget. Csakhogy ebben az esetben saját alattvalói előtt 
rendült volna meg uralmának jogossága és törvényessége. Tudta 
Frigyes is, miért ragaszkodik annyira a magyar korona birtoklá- 
sához, és miért adhatja ilyen drágán. A tehetetlen ember ereje 
volt ez, aki egész életében igazi tettekre képtelen maradt, de a 
sors által neki juttatott , helyzeti előnyt" maximálisan, egy 
ország szuverén jövőjére vonatkozóan végzetesen kihasználta. 
Mindehhez persze még , szerencse"? is kellett, ajövő események: 
a török háború kiterjedése, mert minden szerződésen túl csak a 
mohamedán kardok döntötték el igazán ezt a kérdést, Frigyes 
és Mátyás utódainak halála után. 

A kor szemlélőjének számára e dolgok ismeretében meglepő, 
hogy a józan, reálpolitikus és nemegyszer óvatos-ravasz 
Mátyás, mikor házasságának megvalósításáról van szó, bizo- 
nyos naivitást tanúsít. Már akkor, amikor a brandenburgi feje- 
delmet első találkozásra, és egyetlen rohammal, ajándékok özö- 
nével azonnali beleegyezésre próbálja rávenni leánykérésével 
kapcsolatban. De főként, amikor egy ideig — igaz, nem sokáig — 
komolyan hiszi, hogy Frigyes császár hajlandó lenne éppen neki 
adni Kunigunda leányát, és az esetleg születendő fiú esetében 
rnaga a császár tenné semmissé szerződése fontos pontját. De a 
leginkább meglepő naivitás, hogy Kunigunda ebben az időben 
ötéves, és Mátyás hajlandó lenne e terv kedvéért hosszú éveken 
át kockáztatni a bizonytalan jövőt. Annyira bízik a maga jó csil- 
lagzatában, hogy feltételenül hiszi, bőségesen van ideje várni. 
Nem lehetetlen, hogy talán itt is csillagjósok hatottak rá, akik- 
nek véleménye nélkül különben semmi fontos dologba nem 
kezdett. Csak akkor ébred igazán helyzetére, amikor a vele 
Bécsben hosszú ideig kedveskedő császár környezetéből valaki 
figyelmezteti, ügyeljen, nehogy orgyilkos merénylet áldozatául 
essék. 

Ekkor rohan el búcsú nélkül Frigyestől, s ettől kezdve lesz 
tartóssá az ellenérzés, amelyet pedig Mátyás oly sokáig igyeke- 
zett időről időre leküzdeni. Ekkor ébred rá, hogy egyedül dél 
felé, Itália felé van számára nyitva az út, ahumanizmus hazája 
felé, amelytől pedig már-már elfordult. Vitéz János összeeskü- 
vése óta csappant meg itáliai érdeklődése, mintha úgy tűnt volna 
neki, hogy Itália és az ármánykodás egyet jelentenek. Az is táp- 
lálta ellenérzését, mikor tudomására jutott, hogy az olasz egye- 
temeket látogató hazai hallgatók ott a méregkeverés szakszerű 
tudományát és alkalmazását is megtanulják. Ekkor rendeletileg 
akarta megtiltani a magyarok számára itáliai egyetemek látoga- 
tását. De aztán győzött az a belátás, hogy méregkeverés minde- 
nütt lehetséges, és ha nem méreg, akkor tőr, és hogy Itáliából 
mégiscsak az a szellem árad, amelyet az emberi gyarlóságok 
miatt bűn volna kirekesztenie az országból. 

A nápolyi király, Aragóniai Ferdinánd Beatrix nevű leányáv al 
vannak még helyek, sőt, éppen az itáliai kultúra szívében, hee 
őt is elfogadják leánykérőnek és ahol nem állnak ellentétben 
érdekeivel. 

A nápolyi királyság trónján Nagy Lajos családja, az Ánjou- 
ház kihalta után, legalább névleg, ugyanaz a spanyol Aragón- 
ház ült, amely még a XIII. század végén elragadta Szicíliát 
Anjou II. Károlytól. A francia Borel gróftól származó barcelo- 
nai grófok családja, mely az akkor még külön országként létező 
spanyol Aragónia trónjára emelkedett, több, kiváló uralkodót 
adott , Hódító" I. Jakab király óta, akit II. Endre magyar király 
vejeként ismerünk. Az 1435-1458 között uralkodó , Nagy" 
Alfonzról írja Burckhardt, hogy segész létében fényes jelenség 
volt. Félelem nélkül j járt népe körében, szelíd és nagylelkű volt 
ellenségei iránt." Nagy irodalompártoló, aki Poggiónak egy 
Xenophon-fordításáért egyszer 500 aranyat fizetett. Költekezé- 
sei azonban súlyos adók kivetésére kényszerítették. Ennek az 
Alfonznak lett utóda a trónon Ferdinánd, Beatrix apja. Mint 
"mondták; éz a Ferdinánd Alfonznak egy spanyol hölgytől szü- 
letett természetes fia volt. De jelleme annyira ellentétes volt 

Alfonzzal, hogy Burckhardt megkérdőjelezi Alfonz apaságát, 
és inkább egy valenciai mórt vagy zsidót, pontosabban , mara- 
no"-t gondol a helyébe. Mindez főként azért érdekes, mert 
eszerint Beatrix apja is , homályos" származású volt. 

Beatrix apját nem jellemezte , szelídlelkűség" — hanem éppen 
ellenkező tulajdonságai voltak. Neki is sok ellenséggel kellett 
uralma során megküzdenie, mint Mátyásnak, csakhogy az 
elszánt küzdelem, amellyel trónját megtartotta, szörnyeteg 
vonásokat keltett fel benne. Nem elégedett meg azzal, hogy 
ellenségeit börtönben tartsa élethosszig, vagy kivégeztesse, 
hanem, mint valami afrikai törzsfőnök, megölt ellenségei 
múmiáit üvegszekrényekben gyűjtögette és olykor megmutatta 
látogatóinak. Volt, amikor vendéglátó asztala mellől vitette el 
áldozatait, és az is előfordult, hogy hosszasan játszadozott a 
szándékait megsejtő, de tőle menekülni nem tudó emberek ha- 
lálfélelmével. 

Milyen volt a leánya, Beatrix? Természetesen a Mátyás udva- 
rához kötött Bonfini és Galeotto nem győzik hangoztatni szép- 
ségét, okosságát, az antik klasszikusok irodalmában való jártas- 
ságát. Budára érkezése idején már huszonhárom éves volt, ami 
abban az időben, mikor a leányokat már tizenkét éves koruktól 
házasságra éretteknek tartották, azt jelenti, nem volt túlságosan 
fiatal. Ekkoriban készült róla az a mellszobor-portré, amely 
Francesco Laurana munkája. A divat szerint egészen a kopo- 
nyára leszorított hajjal ábrázolja őt a művész, nyilván azért is, 
hogy arcának szabályossága, nyakának hosszú vonala Jól érvé- 
nyesüljön. Azt mondhatnánk, átszellemült arc, ha nem ismer- 
nénk a szobrász Laurana más szoborportréit, finom leány- 
maszkjait, melyekre mind ugyanez az álmodozó átszellemült- 
ség a jellemző. Beatrix nővérének, Eleonórának mellszobrán is 
ezt láthatjuk. Az andalító arckifejezés tehát inkább a szobrász 
szándékában gyökerezhet. 

Az a tíz évvel későbbi domborművű arckép, amelyet egy 
lombard-milánói mester készített, sokkal reálisabban ábrázolja. 
Eszerint jócskán meg 1s változhatott az évek folyamán. Annak 
a fennkölt átszellemültségnek, amelyet Laurana ábrázolt, már 

"nyoma sincs, helyette egy kissé hájas, elpuhult arcú és kidombo- 

rodó homlokú, tokás, apró szemű, korosodó nő látható, aki 
elkényeztetettségben él. 

Azt, amit különben nem is mernénk feltételezni, maga Gale- 
otto mondja el egy kis történetke kapcsán: hogy Beatrix csúnya 
és modortalan udvarhölgyekkel jelent meg Budán. Legalábbis 
nagy megdöbbenést keltett, hogy ezek az udvarhölgyek a bevo- 
nulás után nem várták meg, amíg úrnőjük helyet foglal, hanem 
őt illetlenül megelőzve, egymás hegyén-hátán gyorsan letele- 
pedtek. Mikor ezt az illetlenséget valaki szóvátette a magyar 
udvarban, akkor jegyezte meg tréfásan Galeotto szerint Mátyás, 
hogy mindezt azért csinálják a hölgyek, hogy csúnyaságukat 
mielőbb elrejthessék. 

Beatrix óvatossága is szerepet kapott az udvarhölgyek kiválo- 
gatásában. Olyan nem lehetett közöttük, aki szépségével elho- 
mályosítja a királynét. Beatrix hallhatott valamit arról is, hogy 
Mátyás nem érzéketlen a női nem iránt. Az ilyen témájú törté- 
netek, anekdoták ugyan mind későbbi feljegyzések, és hitelessé- 
güket nincs mód ellenőrizni, az bizonyos, hogy az említések 
szerint Mátyást már kora ifjúságában megpróbálták egyesek az 
élvezetek felé terelni. De az örökösen harcra kész, háborúban 
járó, dicsőségre vágyó férfinak, ha alkalmanként nem is élt asz- 
kéta módjára, a fáradalmakat jól tűrő, kemény természete útját 
állta annak, hogy elpuhító időtöltésekbe hosszan belefeledkez- 
zék. Tény, hogy hosszú nőtlenségének ideje alatt, mégpedig 
éppen a Vitéz János-féle összeesküvés leleplezése után, ahuma- 
nizmusban viszonylagosan , Csalódott" korszakában, 1473-ban 
született egy természetes fia, János, akit Corvin Jánosnak nevez 
a történelem. Az anya, Edelpeck Borbála osztrák nő volt, 
később égy ösztrák férfival kötött házasságot, és özvegységében 
Ausztriába, Klosterneuburg apácazárdájába vonult vissza. 

"Ezaz újabb ,homályos" származású gyermek azonban csak 
azért jutott nevezetességre, mert rövidesen kiderült: Beatrix 
nem képes megfelelni a beléje vetett reményeknek. Meddő 
asszony volt, aki sohasem hozott a világra gyermeket. 

Mátyás ekkor úgy érezhette, mintha Frigyes császár ármá- 

nyai újra bekerítették volna. Először abban volt balszerencséje, 
hogy hosszasan kellett feleséget keresnie, másodszor abban, 
hogy a kiválasztott nőtől nem született gyermeke. Nem volt 
remény tehát, hogy törvényes utódot hagyjon hátra, aki örököl- 
heti trónját. : , 
Bármennyire is elkényeztetett asszony lett Beatrix Budán, 
kemény sorsot kellett vállalnia agyermektelen királyné szerepé- 
ben. Látnia kellett, hogy akar Mátyás — kényszerűségből ugyan, 
de mégis — egy más nőtől született, , törvénytelen? fiúból trón- 
örököst csinálni, Ehhez a hatalom méltó birtoklása mellett okos 
belátás, szerénység kellett volna — tehát olyan tulajdonságok, 
melyek Beatrixból hiányoztak. SARKON 
De a nápolyi királylány Mátyásnak mégiscsak nagy ihletője 
volt. Mátyás, aki Janus Pannonius és Vitéz János miatt ,megha- 
ragudott" kissé az itáliai humanizmusra is, most Beatrix kedvé- 
ért , megbocsátott? — sőt, mintha nagy sietséggel helyre akarná 
hozni a közbeeső évek lanyhaságait, túlságos háborús gondjait. 
Több ez, mintha csak Beatrix kedvéért tette volna. Az asz- 
szonynak kedvezve saját, régi ízlését követte. A nápolyi király- 
lány szerette a könyveket, de a könyvgyűjtemény, amelyet 
magával hozott és amely gyarapodott, a sajátja. Mátyásnak ettől 
független és régibb eredetű könyvgyűjtése most új lendületet 
kapott. Könyvgyűjtés, palota-építkezés együtt folyt, hiszen 
kapcsolat volt a kettő között: a könyvnek hely kellett, ezért is 
épült a dunai épületszárny. De a termeknek, szobáknak, ahol 
itáliai asszony lakott, kényelmesnek, szépnek, ragyogónak, az 
olasz reneszánsz divatjához igazodónak kellett lenni. Chimenti 
Camicia, a híres itáliai építész és műasztalos, valamint firenzei 
mennyezetfaragói ezért dolgoztak itt az új budai palotán És a 
palota bútorain, ahol a híres, firenzei művésznek, Verrocchio- 
nak ércdomborművei is láthatók voltak. j 
Nincs szó arról, hogy Beatrix keltette volna fel Mátyás iroda- 
lom- és művészetpártolását. Hiszen a király, mikor ebben az 
időben többek között a neoplatonizmus eszméit igyekezett 
Budán meghonosítani, a nagy hírnevűvé vált Marsilio Ficinóval 
újította fel az összeköttetést. Azzal a humanistával, aki még 

Janus Pannonius barátja volt, és általa ismerte meg. De az igaz, 
hogy a királyné rövidesen mindenbe beleszólt. 

Néhány év után már a külföldi diplomácia előtt sem volt 
titok, hogy Beatrix valósággal , uralkodótárs". Mátyás maga is 
megtette, hogy egyes rendeleteinek záradékában a királyné tet- 
szését is. belefoglalta. Az erős akaratú, az okos, sőt bölcs 
emberek tanácsaira sem hallgató, mindig egyedül uralkodó 
Mátyás most egy szeszélyes és hatalomra éhes asszony igájába 
került. 


AZ UTOLSÓ KÜZDELMEK FRIGYES CSÁSZÁRRAL 


Bármennyire gyengének és befolyásolhatónak is bizonyult 
Mátyás mint férj, a császárral való küzdelmében fokozott erélyt 
és most már egyenesen támadó szándékot mutatott. 

Nem lankasztotta az sem, hogy a német választófejedelmek 
egyikét sem tudta a császártól eltántorítani. Ugyanakkor nem 
kellett tartania a nehézkes birodalmi szervezettől és attól, hogy 
Frigyes hatékony segítséget kap német földről. 1477- ben még 
egy utolsó, békés szerződést kötött Frigyessel, igaz, ézt is 
háború előzte meg. A császár, aki megint a lengyel király fiával, 
Ulászlóval szövetkezett, akit ő egyedül ismert el cseh királynak, 
csúfos kudarcot vallott, mikor a Magyarország ellen tervezett 
hadjárata nem sikerült. Ulászló "serege, mivel zsoldot fizetni sem 
tudott rendesen, felbomlott, s ő Magyarország és Ausztria hatá- 
ráról kénytelen volt dicstelenül visszatérni királyi székhelyére, 
Prágába. Mátyás seregei viszont, benyomulva Ausztriába, Bécs 
és Bécsújhely között nagy pusztításokat okoztak, majd egy 
rövid kremsi tárgyalás után, amelyben Mátyás szándékosan tel- 
jesíthetetlen feltételeket szabott, a magyar király most érkezett 
először Bécs alá, hogy ostrommal bevegye. Táborozása, mint 
megfigyelők mondták, inkább nászmenethez hasonlított, mert 
felesége, sőt anyja is jelen volt. Csak a pápai legátus közbelépése 
bírta rá a hadjárat megszüntetésére, de Frigyesnek megalázó 
békét kellett kötnie vele. Mátyás azt követelte mindenekelőtt, 
hogy. amilyen felavatási okiratot állított ki Ulászló mint cseh 

király számára, most egészen ugyanolyat állítson ki neki is. Fri- 
gyes ezt kénytelen volt megtenni, hogy a magyar hadak tovább 
ne nyomuljanak. 

Volt a megállapodásnak még néhány további pontja is. Egyik 
az, amelyen már Beatrix befolyása ismerhető fel. Mátyás azt 
kívánta Frigyestől, hogy a meggyilkolt Maria Galeazzo Sforza 
milánói fejedelem után ne az ő fiát ruházza fel az utódlással, 
hanem, mint hűbérura, adja a fejedelemséget Milánóban Beatrix 
. fivérének, Aragoniai Frigyesnek, úgy, hogy házasítsa össze leá- 
nyával, Habsburg Kunigundával. 

Ezzel egyidejűleg Mátyás a korábban követelt 754 000 forint 
hadikárpótlást leszállította 109 000 forintra. 

Három évig várt Mátyás, hogy Frigyes ezt az összeget megfi- 
zesse. Pontosabban: inkább arra várt — Beatrix ösztönzésére is 
—, hogy a számára megtagadott Kunigunda császárlány keze leg- 
alább a sógorának jusson. Frigyes azonban semmit sem tett 
abban az irányban, hogy a Sforza-családot megfossza a milánói 
fejedelmi tróntól. 1480. február havában fogyott el végképpen 
Mátyás türelme, Miután a százezer forintra leszállított követe- 
lésből is csak ötvenezer forint érkezett el hozzá, érvénytelennek 
tekintette a császárral kötött békeszerződést, és hadait megin- 
. dítva Ausztriába, elsőnek Radkersburgot foglalta el. 

Mikor pedig a hadüzenet nélküli háborút a császár törvény- 
sértésnek bélyegezte, Mátyás a német birodalom fejedelmeihez 
és a svájci köztársasághoz írott leveleiben tárta fel eljárásának 
okait. Az igazi okok természetesen mélyebben fekvők voltak: 
és nem csupán Beatrix császári rokonságra áhítozó nagyravá- 
gyása, továbbá a saját, egykori leánykérő kísérletei éledhettek 
fel benne, hanem az a bizonytalan jövő is, amely a koronáért 
való szerződés értelmében, a törvényes Hunyadi-utód hiányá- 
ban, Magyarországra vár. 

Bonfini érdekes módon hoz fel még egy okot, amely az 
Ausztria elleni végső háborút kirobbantotta. Ezeket mondja e 
vonatkozásban Mátyásról és Magyarországról: , Növelte (Má- 
tyás) kedvét e háborúsághoz Ausztria szépsége, tudta, hogy 
sok, gazdag, büszke városa van, melyekben gyönyör és emberi 

élvezetek ütöttek tanyát. A csábító bécsi éveket sem felejtette el, 
melyeknek még forrongó ifjúkorában néha rabja lett. Megér- 
tette azt is, hogy Magyarország parasztosságát, városokban való 
szegénységét könnyen ellensúlyozhatja, ha haddal foglalja el 
Ausztriát. Nem mondom, hogy főként ez váltotta ki a háborút, 
de állírom, hogy akadályul nem szolgálhatott." (Bonfini, [V. 
dec. IV. liber.) 

, Magyarország parasztossága" — ebben a kifejezésben tükrö- 
ződik a korabeli pártatlan külföldi megfigyelése. Antonio Bon- 
. fini, az itáliai iskolamester, aki éppen az Ausztria elleni háborúk 
végén, 1486-ban járt először Mátyás udvarában, a városi 
művéltséghez szokott olasz szemével nézi a hazai viszonyokat. 
Feltűnik neki Magyarországon a városok hiánya, illetve fejlet- 
lensége, s ebből következően az életmód falusias jellege. Neki, 
aki a magyarokkal szemben nem ellenséges, és Magyarország 
történetét úgy kezdi írni 1488-ban, hogy arra Mátyás ad a szá- 
mára biztatást, elhihetjük azt is, hogy a művelt király is tisztán 
látta, miben lehetne előrelépni alattvalóinak. Egyébként Bonfini 
művének legújabb kritikai vizsgálata rámutat, hogy az olasz tör- 
ténetírót már csak azért sem lehet elfogultsággal vádolni saját 
hazája javára, mert Beatrix királynéval kapcsolatban sem 
ragadja meg az alkalmat az egyoldalú dicsőítésre. Igaz, elmond- 
Ja, hogy Beatrix , több méltóságot" és pompát vitt az udvartar- 
tásba, tetszetősebb és csinosabb külsőségeket, azt sem titkolja 
el, hogy ezzel a király korábbi, közvetlenebb, patriarkálisabb 
magatartása megszűnt alattvalói irányában. Ő, aki korábban 
még olykor maga , szolgálta ki" vendégeit és a megbetegedőket 
gondozta, biztatta, bátorította, szabad bejárást engedve a királyi 
palotába, most Beatrix hatására teremőrök mögé vonult, elzár- 
kózott, csak alkalomszerűen és ritkán, akkor is megfelelő mél- 
tósággal mutatkozott. Ha úgy vesszük, mondhatjuk, hogy 
Mátyás korábbi magatartásában is volt valami , parasztos" : ha 
egyszerűségét, közvetlenségét tekintjük és azt a szokását, hogy 
nem adott sokat környezetének díszére, kényelmére. De 
mennyivel inkább élt ez a nemes urakban, akik csak gazdagsá- 
gukban, hatalomban különböztek a falusiaktól és nem szoká- 

saikban, műveltségükben. Az általánossá váló, polgárias élet- 
mód az, ami hiányzott Itt, és amit Bonfini nemcsak saját hazájá- 
ban, Itáliában, de Ausztriában 1s láthatott. 

A történetíró, aki semmiféle , parasztosságnak" nem kedve- 
lője, más helyen szólva ezért írja Ausztriáról: ,A Duna mel- 
lett van Krems, Klosterneuburg, Korneuburg, Bécs és Hain- 
burg... Itt a kelleténél is büszkébbek az épületek . . . Innét 
minden parasztos száműzetett, mert a falvak is városi és fény- 
űző életet élnek. Itt mindenféle mesterséget virágozni látsz, 
kivált a kereskedést . . ." (Bonfini IV. 4. 225.) 

Bonfini itt voltaképpen arra a különbségre tapint rá, amit 
aztán a későbbi történelmi munkák is megállapítanak : az ipar és 
kereskedés Ausztriától keletre elmaradottabb a lakosság köré- 
ben, a polgári fejlődéssel együtt. De természetszerűen nemcsak 
Magyarországon, hanem tőle keletebbre és délebbre mégin- 
kább, ahola tatár és a török birodalom közvetlen szomszédsága, 
vagy éppen tényleges elnyomása egy egészen másfajta világ és 
életmód kereteit alakítja ki. Ahol csak urat és szolgát ismernek, 
de , polgárt" nem. 

Nem tudhatjuk, nem áll-e Bonfini idevonatkozó, egyes meg- 
jegyzései mögött valami személyes beszélgetés vagy benyomás 
emléke a királlyal, vagy a királyról. De joggal feltételezhetjük. 
Mátyásnak a művelődés ügyében tett erőfeszítései, építkezései, 
könyvgyűjtése, udvari élete is azt bizonyítják, hogy valami hal- 
latlan nyugtalan, dicsőségvágyó, örök erőfeszítésben egy állan- 
dóan és fokozatosan felfelé haladó fejlődés lépcsőfokain járt. 
Még a háborúi is e fejlődésvágyba tartoznak, mert mindig töb- 
bet és többet akart elérni és egyre szebbé akarta tenni maga 
körül az életet. Királyi törekvésként, ez együtt járt alattvalói fel- 
emelésével is. De látnia kellett, mint másoknak is mindig, hogy 
tömegesen, mindenestől, egyik óráról a másikra nem lehet meg- 
változtatni embereket. Csak lassan és az egyéni, külön fejlődési 
lehetőségek biztosításával. 

A MAGYAR RENESZÁNSZ JELENSÉGEI 


Városfejlődés és új nemesség-felfogás: körülbelül ezek a 
fogalmak azok, melyek a Mátyás-kori Magyarország átalakulá- 
sát jelzik. A változás nem gyors ütemű, hanem egyenlőtlen 
folyamat, mert a király uralkodásának utolsó tizenöt éve 
mutatja a legnagyobb lendületet. De olyan kezdetekről van szó, 
amelyek lassú fejlődésükben is tovább értek, és még Mátyás 
halála után is hozták szellemi gyümölcseiket. 

A városfejlődés elmaradottságára jó ítélettel tapintott rá Bon- 
fini, de ő maga, épp azért, mert az akkori jelenben élt és a 
korábbi Magyarországot nem ismerte, nem foghatta át a megin- 
duló fejlődés ívét. Ez csak az újabb történeti kutatásoknak sike- 
rülhetett inkább. Ma már tudjuk, hogy Mátyás építkező szenve- 
délye nemcsak a saját rezidenciáin, Budán és Visegrádon hagyta 
nyomait, hanem - ha természetszerűleg nem is azonos színvo- 
nalon —, de egész uralma országszerte ösztönzést jelentett a 
városok , csinosodására" : egyre több, szebb épület emelésére. S 
ez nemcsak a főurak és főpapok kastély-építkezéseiben nyílvá- 
nult meg, hiszen maga az építkezés nagy munkafolyamatokat 
indított meg a kőfejtés, anyagszállítás, az. épülettervezés, a falak 
felrakása, díszítése terén. Nemcsak a főurak és a nemesek, 
hanem éppen az egyes városokban lakó, iparűző polgárok szel- 
lemi horizontja is tágulni kezdett. Igaz, a művészet élvonalának 
képviselői, a szobrászok, a festők többnyire Itáliából jöttek, de 
Buda láttán érezték, hogy nem valami sivár, kulturálatlan 
vidékre érkeztek. Ma már, a budai várpalota XV. század eleji, 
Mátyás-előtti korszakáról is tudjuk, hogy a királyi műhely 
szobrászata európai vonatkozásban is az élvonalban állott, fran- 
cia—burgundi hatások alatt, kiemelkedve Közép-Európában. Ez 
az , élvonalban járás? volt az, ami a reneszánsz stílusváltással 
sem szűnt meg Mátyás nagy tervei révén, s amely kisugárzásá- 
ban már messzebb körökre hatott, finomítani kezdve a társa- 
dalmi rétegeződést. Elsősorban a művészettel rokon iparágak, 
az ács- és kőművesmesterség, a bútoripart jelentő asztalosság, 
továbbá az ötvösség, aranyművesség, de a ruházatkészítés és a 

kelmefestés fejlődésnek indulásával is. A munkaalkalmak révén 
a kézműipar egyes képviselői gazdagodni kezdtek, s ifjaik már 
magasabb műveltség, tágabb látókör elsajátítására igyekezve, a 
nemes ifjak társaságában jelentek meg egyre nagyobb számban 
a külföldi egyetemeken. 

Igaz, Mátyás mindent egy kézben tartó, központosító uralma 
távolról sem , polgári" célkitűzésű. A nagy adókivetések nem- 
csak a nemesség kiváltságait érintik, hanem az alattuk álló, igazi 
adózó osztályt is, amely fokozottabban érzi a terheket. Mégis 
fejlődés az, ami megindul, a reneszánsz stílusváltás kora, amely 
Itália kis várósállamatan, polgárias környezetben kelve életre, 
most hirtelen egy feudális monarchiában, és Közép-Európában 
ad első példát arra, hogy a humanizmus, a szellem értékei 
egyenrangú módon jelennek meg az egyoldalúan, lovagi—kato- 
nai magatartású emberek között. 

Mátyás feudális uralkodó módjára él, ő maga 15 rajong a kato- 
naéletért, a lovagi tornajátékokért, és mikor a kopjatörésben 
annyi győzelmet arató, idegen Holubár vitézt személyes viadal- 
ban legyőzi, erre éppoly büszke, mint könyvtárára és tudós 
körére. De az életszemlélet megváltozását mégiscsak a király 
mozdítja elő, mikor elismeri, sőt pártolja ahumanisták irataiban 
a szellemi műveltség , nemesítő erejét". Bizonyára Mátyás , ho- 
mályos? származása 15 hozzájárul a királyi kancelláriába benyo- 
muló új felfogáshoz, de ez még önmagában nem lenne elég. A 
személyes képességek adhatnak csak olyan igazi példát, amely 
utat törhet a szélesebb látókörnek, tudománynak, művészet- 
nek, az egyoldalú, puszta őstisztelethez és fegyverforgatáshoz 
csatolva a szellem megbecsülését. 

Az Európa központjától keletebbre eső tájak egyszerű , úr- 
szolga" képzetét lényegbe vágó módon változtatják meg azok 
az új, királyi nemesítő oklevelek, amelyekben a ,virtus? 
fogalma a humanizmussal, emberséggel lesz azonos. Az okle- 
vélfogalmazás ugyan rejtetten és közvetetten utal csak a válto- 
zásra, amelyet a gyakorlatban a kancellária új hivatalnokai jelez- 
nek. A királyi kancelláriában most már olyan polgári szárma- 
zású hivatalnokok is helyet foglalnak, akik elsősorban az írás- 

hoz-olvasáshoz kapcsolódó ismeretek révén emelkedtek fel, és 
a gyakorlati ügyintézést — megszüntetve a papi személyek kizá- 
rólagosságát —, mint a világi értelmiség első tagjai bonyolítják le. 

Nem véletlen, hogy a történetírás történetében is nagy fordu- 
lópont ez a korszak. A magyar krónikák anyagának utolsó, 
középkorias összefoglalója, aki egyben már a reneszánsz 
néhány jellemvonását is felcsillantja, Thuróczi János a királyi 
kúria jegyzői közül emelkedik országbírói ítélőmesterré. De 
mire 1488-ban a magyarok történetéről írt munkája Augsburg- 
ban nyomtatásban is megjelenik, az olasz Antonio Bonfini már 
elkezdi Mátyás udvarában írni Magyarország történetének azt a 
nagyszabású feldolgozását, amely sokáig a magyar történetírás 
fő forrása és mintaképe lesz. Mint a magyar reneszánsz talaján 
épülő többi, szellemi és anyagi produktum: ennek hatása is csak 
később, Mátyás halála után bontakozik ki, hiszen az író alig 
kezdi meg az első fejezeteket, amikor megbízójának, a király- 
nak élete már véget ér, s a befejezés II. Ulászló korára marad. 
De még éppen idejében, noha késedelemmel, nyomtatásban is 
napvilágot lát 1543-ban, majd 1568-ban, amikor a török hata- 
lom minden európaiságot irtó leple már ráborult az ország egyik 
felére. 

Bonfini elkésetten is időszerű művének előszavában olvasha- 
tó, hogy Mátyás az itáliai szerzőt eredetileg ,a magyarok ősei- 
nek, a hunoknak története" megírásával bízta meg. Ez az adat 
pedig nemcsak a már XIII. század óta, Kézai Simon krónikájá- 
ban megjelenő magyar történeti tudat útjának tanulságaihoz 
tartozik, hanem Mátyás gondolatvilágához is. Ő, a művelt euró- 
pal, reneszánsz ember, akinek Bonfini első bemutatkozásul még 
a Hunyadi-család római eredeztetésével, a Corvinus-nemzet- 
ségből való leszármazásával hízelgett, Attila kultuszát, mint 
erről más források ís beszámolnak, fontosabbnak érezte az 
országkormányzás légköréhez. 

A lengyel Callimachus Experiens humanista író is arról szá- 
molt be, hogy Mátyás udvarában Attila-kultusz van. S a király - 
lyal nem rokonszenvező szerző, aki a nyolcvanas évek elején 
egy évet Mátyás környezetében töltött, ennek hatására írta meg 

Attila című, Mátyás-ellenes művét, amelyben a hun uralkodó 
vonásait Mátyásról mintázta. 

Pedig mindazok a külföldiek, akik Attila és a hunok emlege- 
tésében valami , barbár büszkeséget?" éreztek — tekintet nélkül 
arra, hogy volt-e valóságos történeti alapja e hagyománynak, 
vagy nem - tévedtek. Mátyás udvarában még az Áttila-kultusz 
is a megszülető, magyar reneszánsz talajából sarjadt. A görög- 
római eszményekért lelkesedő Mátyás Attilában nem a barbárt 
akarta látni, hanem a Nagy Sándor-szabású hódítót. S kétségte- 
len, hogy Bonfininek bonyolultan levezetett, erőltetett római 
Corvinus-leszármaztatása helyett, eszményeihez közelebb 
állónak érzett egy olyan hódító uralkodót, aki a Kárpát-meden- 
cében, ugyanazon a talajon állt, mint ő, s akihez a magyar törté- 
netszemléletnek már ekkor réginek mondható hagyományai 
fűződtek. 

Ez a hagyomány hatolt az idők folyamán legmélyebbre a 
nemzeti közfelfogásban. De Mátyás udvari kultúrájának csúcsát 
mégsem az Attila-kultusz, hanem az újplatónikus kör létezése 
jelezte, amely ugyan csak egy, szellemi módon arisztokratikus 
szűk körre szorítkozott, de annál jellemzőbben tükrözte az 
egész kor, az egész, igazi Európa reneszánsz-tájékozódásait. 

Janus Pannonius egykori barátja, Marsilio Ficino az újplató- 
nizmusból vallást akart csinálni, ekkoriban írt művében, mint 
ahogy erre egy másik Pannóniai János nevű magyar szerző, a 
maga elleniratában rámutatott, de a kereszténység védelmében. 
A platónizmusból nem lett vallás de a király, a királyné, a hoz- 
zájuk csatlakozó Garázda Péter költő (akinek művei nem marad- 
tak fenn), és a budai olasz humanisták : Galeotto, Bonfini, Bran- 
dolinus Lippus és Ficino tanítványa: Francesco Bandini a két 
magyar püspökkel, Várdai Péterrel és Báthori Miklóssal élesz- 
tették azt a szellemi arisztokratizmust, hogy az ember rend- 
kívüli szellemi képességek birtokában , önmagát tovább teremt- 
heti": istenülhet. Míg Mátyás élt, ezek a gondolatok is éltek. 

BÉCS ELFOGLALÁSA 


Mikor utolsó ausztriai háborúját megindította, Mátyás még 
nem volt negyvenéves. A háború azonban évekre elhúzódott, s 
mire 1485-ben bevonult Bécsbe, negyvenkét esztendős volt és 
már nem bízott abban, hogy törvényes utóda legyen. Sokat, 
nagyot kellett tehát még akarnia és — sietnie. 

A bécsi bevonulásig terjedő időszakot a következő esemé- 
nyekhez köthetjük. Miután Mátyás 1480 februárjában elfoglalta 
Radkersburgot, hivatkozott az előző békeszerződés ama pont- 
jaira, amely felhatalmazza az elégtételt kívánó felet, hogy tet- 
szése szerint keresse azt magának, ha nem kapná meg. Frigyes 
pedig nem fizette meg a kikötött, és már úgyis leszállított 
100 000 forintot. Mátyás egyúttal óvta az osztrák rendeket a 
császár megsegítésétől. Miután szavának nem volt foganatja, a 
király 1480 nyarán Ausztriába küldött egy sereget, Zelleni János 
vezetésével, mely a Duna vidékét pusztítva, Markensteint 
szállta meg. 

Ezután, 1480 augusztusában György bajor fejedelem kísérelt 
meg közbenjárni Frigyes és Mátyás között. Pozsonyban meglá- 
togatta Beatrix királynét, de eredményt nem ért el. Erre a csá- 
szár a birodalmi rendekhez fordult segítségért. A nürnbergi 
gyűlés 1480 őszén úgy határozott, hogy követeket küld Mátyás- 
höz, égyűttal 15 000 fegyverest bocsát Frigyes rendelkezésére. 
A küldött követek: Vilmos eichstádti püspök és Absberg lovag 
fegyverszünetet eszközöltek ki. 

A következő, 1481. évben kiújult a háború. A Mátyástól csa- 
lárd módon megszökött esztergomi érsek, Beckensloer János 
ugyanis, aki a császár oltalma alatt Salzburg érsekségét kapta 
meg, s ugyanakkor szemérmetlen módon esztergomi igényét 
sem adta fel, még azzal is ingerelte Mátyást, hogy csapataival 
rajtaütött egy magyar hadosztályon és azt visszavonulásra 
kényszerítve, Magyarország területén is üldöztette. 1481 júniu- 
sában pedig Mátyásnak a birodalmi gyűlésre kiküldött követei- 
től a császári biztosok megtagadták a menedéklevelet — ezért 
nem utazhattak el. A magyar király ezért újult erővel bocsátko- 

zott harcba, megvert egy császári hadosztályt, s ugyanakkor 
fogadta a hozzápártoló passaui püspök, Friedrich Mauerkircher 
közeledését, amellyel Sankt-Pölten és Maurten 10 000 forint 
zálogösszegért a birtokába jutott. 

1482. március elején megfutamította a birodalmi segélyhadat, 
amelyet aztán Mátyás gúnyosan említ a pápának és apósának, a 
nápolyi királynak szóló leveleiben. Ez a segélyhad mindössze a 
szász hercegtől küldött kis csapat volt, és Markenstein vissza- 
foglalását kísérelte meg. A hírre Mátyás, aki tatai vadászkasté- 
lyában időzött éppen és nem hadviselére, hanem vadászatra 
készült, fegyvereseivel azonnal Pozsonyba sietett, majd kísére- 
tét Markenstein felé küldte. A A német sereg a magyarok közele- 
désének puszta hírére visszavonult. 

A király azonban még ezek után sem zárkózott el mereven a 
békekötéstől. De végül is, türelmét újra és újra próbára tette 
Frigyes, mire 1482 májusában Mátyás hadüzenet után újra 
háborút kezdett. 

Most már nem volt olyan könnyű az útja. Hainburgot csak 
több hónapi, hosszú ostrom után tudta elfoglalni. Ezután Stiri- 
ában küldött sereget, ő maga pedig: mindenekelőtt visszafoglalta 
a császártól Kőszeget, a magyar várost, amelyet az már hosszú 
idő óta megszállva tartott. Bécs környékén i is elfoglalt olyan 
fontos helyeket, mint Sankt-Veit, Baden, Enzersdorf. De Bécs 
maga most még nem került sorra. Sőt, a háború az 1483. évben 
is csak kevés erővel és különösebb eredmény nélkül folyt. 

. Ennek az átmeneti csendességnek az volt az eredménye, hogy 
Frigyes azt hitte, Mátyás kimerült a hosszú háborúban és nincs 
már több ereje. Ezért nem akart hallgatni IV. Sixtus pápa béke- 
követére, a castellói püspökre sem. Mikor Mátyás átlátta, hogy 
Frigyes ismét a halogatásban reménykedik, a pápai követnek 
arra a gondolatára, hogy személyesen találkozzék a Habsburg- 
gal, így felelt: , Ha a császárnak kedve van bevárni engem, én 
nemsokára a közelében leszek! 

Az események azonban még ekkor sem rohamosan követ- 
keztek be. 1484 elején kezdte meg Mátyás Bécs körülzárását, 
elfoglalva sorra a szomszédos magaslatokat, így április 15-én a 


243 


Kahlenberget. Bécs teljes körülzárása és a város lövetése azon- 
ban csak 1485. január 29-én kezdődött meg. Frigyesre ez nem 
hatott, ő már rég elszállította innét leányát és a családi kincseket 
Tirolba. Engedményeket nem tett, de felmentő sereget sem 
tudott összeszedni. Így történt, hogy hosszú és kitartó ostrom 
után Mátyás végül 1485. június 1-én ünnepélyesen bevonult 
Bécsbe. 

. Szent István óta először történt meg, hogy magyar csapatok 
bevonultak Bécsbe. Csakhogy Szent István idejében ez a Bécs 
még csak jelentéktelen őrhely volt, nem nagy fontosságú pont. 
Most viszont Ausztria fővárosa és mégiscsak — noha inkább 
Bécsújhelyen szeretett tartózkodni Frigyes — a Habsburg csá- 
szár székvárosa. A magyar király diadala e bevonulással teljes- 
nek látszott, azt az ellenségét alázta meg, aki el akarta tőle, vagy 
utódaitól venni a magyar koronát. Ráadásul nem mint valami 
keletről betörő barbár fejedelem jelent meg Bécsben, hanem 
mint a tudományok és művészetek pártfogója, a reneszánsz 
király, akit hódoló versekben üdvözöltek Itália költői is. 


MÁTYÁS ÉS A TÖRÖK BIRODALOM 


A régebbi történetírás Mátyás-kritikája abban marasztalta el 
az uralkodót, hogy míg Ausztria elfoglalására tett előkészülete- 
ket, és ebben mindenképpen a császári korona megszerzésének 
vágya sarkallta, elhanyagolta a pogány török elleni küzdelmet, 
a keresztény Európa védelmét a betörő barbárság ellen. Ma 
viszont, a ,keresztény Európa?" gondolatát sokan túlhangsúlyo- 
zottnak látják, és benne valamiféle klerikális világnézet marad- 
ványát vélik felfedezni. Részben bizonyára így is van, de csak 
részben. Valójában sokkal többről van itt szó, mint egy leszű- 
kült ,papi1-egyházi" nézőpontról. Hiszen az egyházias szellem- 
től sok tekintetben maga a kor is elszakadóban volt. A keresz- 
ténység azonban erre az időre már annyira egybeforrott Euró- 
pával, hogy magát a kultúrát és a civilizációt is jelentette. Vele 
szemben a mohamedanizmust képviselő törökség, a maga 

hódító-katonai , szent háborús" eszmevilágával valóban meg- 
semmisítéssel fenyegette nem csupán a kereszténységet, de vele 
együtt az európai életformát, gondolkodásmódot és érzésvilá- 
got is. 

Ezzel a programszerűen nyugat felé özönlő, hódító, katonai 
tömeggel szemben kétségtelenül Magyarország volt az egyetlen 
gát. Tőle nyugatra, a kicsit is távolabb eső országok, a maguk 
teljes biztonságában annyira nem fogták fel, mi és mekkora a 
veszély — illetve, ha ezt felfogták, annyira nem hittek benne, 
hogy az ő ellenük is irányulhat —, hogy még szövetségkötés gon- 
dolatával is kacérkodtak. Velencét, majd főként Franciaorszá- 
got tartósan kísértette az ilyenféle elképzelés. Mátyás viszont a 
legjobban tudta az európai uralkodók között, hogy mit jelent a 
török veszély. 

Kétségtelen, hogy Mátyás figyelméből sokat kötött le Auszt- 
ria, de az események ismeretében az is világos, hogy — ha gon- 
dolt is a császári koronára — az eredeti vezérmotívum a védeke- 
zés gondolata volt Frigyessel szemben. Hiszen Frigyes már 
Mátyás előtt, a magyar koronát birtokában tartva, maga volt az, 
aki török veszéllyel nem törődve, mindenáron Magyarország 
megszerzésére, bekebelezésére vágyott. Ezzel rákényszerítette 
Mátyást, hogy állandóan az osztrák határszél felől fenyegető 
problémákkal foglalkozzék. Bármennyire ismerjük is Mátyás 
egyéni ambícióinak mércéjét és dicsőségre való vágyát, még a 
cseh királyság megszerzésének törekvéseibe is minduntalan 
belejátszott az a motívum, hogy a török veszedelemmel szem- 
ben magárahagyottnak, sőt, nyugat felől állandó fenyegetett- 
ségben érezte magát. E , fenyegetettség" határait igyekezett 
mind messzebbre tolni Magyarországtól. 

A forráskutatás különben kimutatta, hogy Mátyás leveleiben, 
a német birodalommal és Itáliával folytatott tárgyalásaiban 
minduntalan felmerült egy nagy, támadó hadjárat gondolata, 
amelyet a törökök ellen vezetnének. De erre egymagában 
Mátyás sem volt képes. Viszont egyre inkább látnia kellett azt 
is, hogy segítségre sehonnét nem számíthat. Velence 1479-ben 
egyenesen békét kötött a törökkel. Mátyás ekkor azzal vádolta 

a köztársaságot, hogy a török szultánnak még ebben az évben 
meginduló hadai egyenesen Velence biztatására törtek Magyar- 
országba. 

Mint már annyiszor, a török most is a vlach vajdaságon, 
Havaselvén keresztül vezette seregeit Erdélybe. Mátyás Báthori 
István erdélyi vajdát, és aköznemesi sorból nagy hírnévre jutott 
vitéz parancsnokát, Kinizsi Pált küldte a török elé. A magyar 
sereg aztán 1479. október 13-án, Kenyérmezőnél, Szászváros 
mellett, hatalmas győzelmet aratott ÍI. Möhámed szultán serege 
fölött. A csatában mintegy 30 000 török pusztult el. 

1480 őszén még azt 1s megkísérelte Mátyás, hogy a Frigyes 
császár területére, Stiriába és Karinthiába becsapó, és nagy- 
számú foglyot ejtő török sereget feltartóztassa. A megáradt 
Dráván és Száván való hídverés azonban sok időt vett igénybe, 
ezért elkésett. De, hogy a török érezze visszavágási szándékát, 
még ekkor, november közepén Bosnyákországnak abba a 
részébe rontott, mely már a török hódoltság alá esett. Itt pusz- 
títva vonult keresztül, é és egy basán öt napig tartó ütközet után 
győzelmet aratott. Ugyanakkor Kinizsi Pált Szerbiába küldte, 
ahol az Krusevácnál a törököt ugyancsak többször megverte. 

Viszont — mintegy . megdöbbentő figyelmeztetésül — míg 
Mátyás a törökök egy részét verte Szerbiában, addig egy török 
hajóhad egyenesen a nyugati kontinens déli részére, az olasz fél- 
szigeten fekvő Apuliába hajózott és ott partra szállva, 1480. 
augusztus 11-én Otranto városát elfoglalta. Csakhamar a fontos 
kikötőt, Brindisit is fenyegette. Mátyás apósa, Ferdinánd nápo- 
lyi király a legidősebb fiát, Alfonz herceget küldte a török ellen, 
de az ifjú nápolyi trónörökös eredmény nélkül jött vissza 
Otranto alól. A török továbbra is Itáliában maradt! A félszigetet 
rettegés kerítette hatalmába, a pápa már menekülni készült 
Rómából. 

Ekkor ismét Mátyás segített, akihez— többek között—segély- 
kéréssel fordultak. Amit apósa és sógora nem tudott elérni, azt 
elérte ő, az odaküldött Magyar Balázs kapitány vezetésével 
küzdő 600 válogatott katonával. Ezek sikeresen partra szállva, 
heves küzdelem után azonnal elfoglalták azt az erődítményt, 

amely a várost vízzel látta el. A téli és tavaszi hónapokban mind- 
azonáltal állóharc következett, mert az esővíz a várost védő 
töröknek egyelőre elegendőnek bizonyult. Mikor azonban a 
nyári hónapokban jött a szárazság, a török víz nélkül maradt. 
Megújította küzdelmeit az elfoglalt forrásért, de sikertelenül. 
Erre 1481. augusztus 10-én feladták a magyar csapatnak Otran- 
tót, és távoztak Itáliából. 

Ez a viszonylag kis csapatot igénylő fegyvertény ú úgy tüntet- 
hetné fel Mátyást, mint a pápaság megmentőjét. Az események 
azonban sokkal kuszáltabban követték egymást, s éppen ez az 
időszak lett az, amelyben Mátyás, a magyar királyok között 
egyedülállóan, súlyos konfliktusba bonyolódott a pápasággal. 

A pápasággal való konfliktusoknak mintegy nyitánya az az 
ügy volt, amely kezdetben nem is kapcsolódott a pápasághoz. 
A bonyodalom először a török birodalom székhelyén keletke- 
zett, ahol II. Mohamed szultán 1481. május 3-án meghalt. 
Utóda legidősebb fia, II. Bajazid lett. De az ifjabb fiú, Dsem 
mellett egy másik párt — a nagyvezér pártja emelte fel szavát — 
azzal érvelve, hogy az ifjabbik méltóbb a trónra, mivel Moha- 
mednek már szultánkorában született, míg az idősebb ezt nem 
mondhatja el magáról. Pártharc tört ki, amelyben Bajazid győ- 
zött, és Dsemnek menekülnie kellett. Előbb Egyiptomba, majd 
Rhodosz szigetére ment, ahol a Szent János-lovagrend nagy- 
mesterénél talált menedéket. 

A menekült Dsemet sokan Bajazid szultán SAE NBE e 


fezjlzezé zárd 


nem hinnénk tő ha 188y maga nem erősítette volna meg 1483- 
ban a pápai követnek, hogy nagyanyjának nővérét a törökök 
még II. Murad szultán idejében elrabolták. Ez a lány a szultán 
háremébe került, s az ő fia volt II. Mohamed, Bajazid és Dsem 
apja. Ezek szerint Mátyásnak az utóbbiak másodunokatestvérei 
voltak. 

Mátyás nagy lendülettel karolta fel az ügyet, és szerette volna 

Dsemet udvarába hozatni. Velence azonban, Bajazid szövetsé- 
geseként közbelépett és nem engedte át a területén. Így Dél- 
Franciaországba került, innét pedig — Mátyás kérései ellenére — 
a pápai udvarba küldték. 

Mátyás diplomáciai vonalvezetése sem volt egészen egyenes 
vonalú. Először személyes levelet írt Dsem hercegnek, akit 
, Szeretett testvérének" nevezett, és megfogadta — igaz, ekkor 
még azt remélte, Budára jöhet -, hogy mihelyt megérkezik, 
, apai birodalmába azonnal visszavezeti, és minden erejét . . . 
rendelkezésre bocsátja, hogy a trónt elfoglalhassa". 

Ekkoriban, az 1483. évben Mátyás horvátországi bánja, 
Geréb Mátyás éppen fölényes diadalt aratott a Frigyes császár 
területéte betört török seregen. Ennek ellenére Mátyás király 
az év végén elfogadta Bajazid szultán fegyverszüneti ajánlatát, 
öt évre. A keresztény uralkodókhoz írt leveleiben azzal ma- 
gyarázta eljárását, hogy egyedül nem folytathatja a háborút a 
törökkel. Valóban igaz is volt, hogy senki nem segített neki, 
most sem. 

Bajazid azonban, már a következő évben kitűnt, nem gon- 
dolta kömolyan a szövetséget. Már 1484- ben Moldvára tört, S 
mikor azzal magyarázta hadjáratát, hogy Moldva nem volt 
benne az egyezségben, ugyanakkor a Magyarországhoz tartozó 
Temesvár vidékére is lecsapott. Itt Kinizsi Pál verte megint 
tönkre nagy csatában a török hadat 1484. szeptember 13-án. 

A török szultán magatartása ezután új kérelmekre ösztönözte 
Dsem ügyében Mátyást, ezúttal a francia királyhoz, de Velence 
megint útjába állott, s ekkor történt, hogy a török herceget 
végül is Rómába, a pápai udvarba vitték. 

Mátyás király sohasem találkozhatott török unokatestvé- 
rével. 


KONFLIKTUSOK A PÁPÁKKAL 
Az új vonások, amelyek a Vitéz János-féle összeesküvést 
leleplező, majd pedig a nápolyi királylánnyal házasságra lépő 


Mátyást jellemzik, talán elsősorban egyházpolitikájában, kö- 

zelebbről a főpapi székek betöltésének jogai körül mutatkoz- 
tak meg. 

Mátyás kezdettől fogva ragaszkodik a püspöki székek betöl- 
tésében ahhoz a bizonyos önállósághoz, amelyet a magyar kirá- 
lyok, a pápasággal való kedvező viszonyuk következtében, álta- 
lában élveztek. Mátyás kora azonban egyúttal a nemzeti egyházi 
törekvések kora is, amelyben az európai fejlődést az jellemezte, 
hogy az uralkodók igyekeztek Róma befolyását a maguk főpapi 
környezetének kialakításában mérsékelni. 

Természetszerűnek is mondható, hogy Mátyás az európai 
uralkodókhoz hasonlóan, féltékenyen vigyáz a maga beleszólási 
jogára, ha érseki, püspöki kinevezésekről van szó. Méginkább 
érthető ez 1472 után, amikor éppen az ország legmagasabb 
főpapi méltóságát, az esztergomi érsekséget viselő Vitéz János 
támadt fel ellene. 

Elgondolkoztató azonban, hogy Mátyás a Vitézt követő 
maga választotta főpappal is kudarcot vall. Még különösebb az, 
hogy az erélyes Mátyás, aki oly szilárdul tudta eltávolítani még 
atyai Jóbarátait és ha kellett rokonait is, ha úgy érezte, hogy egy 
kissé is gátolják szabad akarata érvényesítésében — ugyanez a 
Mátyás a maga idegen kegyencével szemben feltűnően gyengé- 
nek, késedelmesnek mutatkozott. 

A német Beckensloer János ugyanis, aki először egri püspök, 
majd esztergomi érsek lett, csúnyán visszaélt Mátyás bizalmá- 
val. Ez a kegyekkel elhalmozott ember, akit az uralkodó magyar 
főpapok félreállításával különösen közel engedett magához, 
végül kincsekkel megrakodva Frigyes császárhoz szökött, a 
salzburgi érsekséget foglalta el, Mátyás ellen intrikált a császári 
udvarban, s ugyanakkor az esztergomi érsekség jövedelmeit is 
meg akarta tartani. Mátyás gyengesége abban rejlett, hogy kés- 
lekedett vádat emelni ellene a szentszéknél, mert abban remény- 
kedett, visszatér hozzá. S később, vádemelése és az esztergomi 
érsekségtől a pápa által történt megfosztása után sem szűnt meg 
— úgy látszik — értékelni ezt az árulót, aki nem is titkolta, 
hogy Mátyás megbecsülésével nem sokat törődik. Különös, 
hogy a király még a későbbi években is megengedte feleségének, 

Beatrixnek, hogy Beckensloer közbenjárását vegye igénybe a 
császárral kapcsolatban. 

Még ha feltételezzük is, hogy az okos diplomácia, és a Frigyessel 
való kapcsolatok fontossága tanácsolták ezt az engedékenységet, 
az a körülmény, hogy a király a feleségének , engedte meg" ezt 
a kérelmet, azt a sejtelmet kelti, hogy itt is tulajdonképpen Beat- 
rix vonzalmairól volt szó. A királyné lehetett az, aki a Mátyással 
szemben oly arrogáns Beckensloernek ilyen kiváltságos szere- 
pet biztosított. Erre ugyan nincs határozott adatunk, de annál 
több, kétségtelen bizonyítékot találunk arra, hogyan került 
Mátyás egyre jobban Beatrix hatása alá, éppen a főpapok kine- 
vezésével, de a pápasághoz való viszonyával kapcsolatban is. 

A Beckensloer elmozdítása által üressé vált esztergomi érseki 
szék ugyanis nem arra bírta Mátyást, hogy egy komoly és tanult 
magyar főpapot nevezzen ki, illetve terjesszen kinevezésre a 
pápa elé. Pedig talált volna ilyet, olyan kiváló képességű embert, 
mint Várdai Péter, aki Bolognában iskolázott, kalocsai érsek 
volt és a király titkos kancellárja lett. Csakhogy Várdait éppen 
Beatrix vádaskodására börtönbe vetették, ahonnét a magyar 
főpap nem is szabadult Mátyás életében. De másik, humanista 
műveltségű, kiváló főpápja, Báthori Miklós váci püspök is 
elvesztette kegyeit. Ki kerülhetett ezek után Beckensloer helyé- 
be? Természetesen Beatrix legkisebb öccse, a 14 éves Aragóniai 
János, aki csak 1479-ben jött először Magyarországra. Mátyás 
kedvéért a pápa bíborossá tette, és 1480. május 11-én ünnepé- 
lyes beiktatás útján Esztergom érseki székébe ülhetett. 

De már ebben az évben az is megtörtént, hogy a megüresedett 
modrusi püspökség betöltésének jogát Mátyás Beatrixra 
ruházta át, aki a saját gyóntatóját, a dalmát Zárai Antal do- 
monkos szerzetest nevezte ki. Azaz nevezte volna, ha a pápa 
ezúttal nem állította volna szembe a saját jelöltjét, Raguzai Kris- 
tófot. Mátyás erre hevesen ellenállt, jobb ügyhöz méltó buzga- 
lommal harcolt felesége kénye-kedvéért. A befejezés is jellem- 
ző: Mátyás 1483-ban megadta hozzájárulását Raguzai Kristóf 
pápai kinevezéséhez, de csak azért, mert erre az apósa, a nápolyi 
király is intette. 

Mátyás Beatrix családjához alkalmazta további lépéseit is. 
Mikor 1484-ben Aragóniai János, a beiktatott esztergomi érsek 
másodízben jött Magyarországra, majd innét Rómába utazva, 
1485-ben ott meghalt — ismét Beatrix döntötte el, ki legyen 
Magyarország első főpapja. Mivel számba jöhető fivére már 
nem volt az asszonynak, most egy unokaöccse került sorra, a 7 
éves Estei Hippolit ferrarai herceg. S Mátyás ezt a lehetetlen 
kívánságot is nagy buzgalommal karolta fel, veszekedésbe 
bocsátkozott a római szentszékkel, holott mindenki megbot- 
ránkozva; nevetségesnek tartottá a gyerek szerepeltetését. —— 

S mit mondjunk a rettenthetetlen uralkodó szomorú, testi- 
lelki rabságáról, mikor végre kieszközölve a pápa engedélyét, az 
Estei Hippolit gyermekherceget érsekké kinevező okiratban 
ilyen mondatokat olvasunk: már Aragóniai János kinevezésére 
, a halhatatlan szerelem, melyet legkedvesebb neje iránt érez, a 
rokonszenv és vonzalom, melyet nejének testvére iránt táplál, 
végül azon kötelesség érzete, hogy neje atyjának kedvesked- 
jék... birta rá... Ennélfogva azon sógorsági viszonynál 
fogva, melyben a méltóságos... ferrarai herceggel állunk, 
főképpen pedig a fenséges királyné kérésére, méltóságos Hip- 
polit herceget... esztergomi érsekké megválasztjuk és ki- 
nevezzük." 

Ehhez járult még az az ízléstelen jelenet is, mikor a ferrarai 
herceg követe az eljövendő kis prímás helyett egyelőre, festett 
képét hozta el. Mátyás csókolgatta a képmást a jelenlévő urak 
előtt, és ,az ő magyarjának"?" nevezte a gyereket, Beatrix unoka- 
öccsét, aki ugyanúgy soha nem látta még az országot, mint előt- 
te Aragóniai János. 

A jelenetet leíró Valentini Cesar, ferrarai követ még azt is 
hozzáteszi, hogy a király példájára a jelenlévő urak is csókol- 
gatni kezdték a festményt. Igaz, Mátyás hangsúlyozta, hogy 
Hippolitnak meg kell tanulnia a magyar nyelvet, el kell sajátíta- 
nia amagyar szokásokat, hogy megkedveltesse magát az ország- 
ban. De az egész kinevezés így is nevetséges és elképesztő 
maradt. 

Ekkor már nem élt IV. Sixtus pápa, aki1 1484. augusztus 12-én 

halt meg. Utóda, VIII. Ince volt az, aki Mátyásnak ebben az 
ügyben tett felterjesztését megkapta, elutasítva a gyermek kine- 
vezését. Megírta Mátyásnak, hogy ő a király iránt, tekintettel a 
kereszténység ügyében tett nagy szolgálataira, mindig kiváló 
figyelmet óhajt tanúsítani. De ezt a méltatlan kívánságot nem 
terjesztheti a bíborosi testület elé. Ezért felkéri, hogy tekintve 
országa legelső egyházi méltóságának jelentőségét, irányítsa 
figyelmét inkább ,érdemes férfiakra, kikben országa bővel- 
kedik". 

Beatrixnak köszönhette Mátyás, hogy ő, a valaha oly kitűnő 
ítélőképességgel rendelkező, okos férfi most ilyen szégyenteljes 
kioktatásban részesült. Az eredmény azonban az volt, hogy 
Mátyás — illetve mögötte egy elkényeztetett, hisztériára hajla- 
mos asszony — méginkább ragaszkodott képtelen ötletéhez, s 
azzal vágott vissza, hogy a pápa már ennél méltatlanabb szemé- 
lyekre is pazarolta kegyeit. Végül pedig kijelentette, hogy az 
esztergomi érsekség jövedelmeit mindenképpen folyósítani 
fogja Hippolitnak! Tehát elsősorban ez volt a fontos. A pápa 
végül engedett. 

De ugyanezzel a VIII. Ince pápával szemben Mátyás apósa 
ügyében is vakon elkötelezte magát. Erről is, jellemző módon 
Beatrixnak egy levele tudósít, 1485. december 4-iki keltezéssel. 

Ezúttal is arról volt szó, hogy Mátyás egy hozzá méltatlan, 
illetve nem rá tartozó ügybe ártsa bele magá, természetesen 
apósa védelmében. Ferdinánd nápolyi királynak ugyanis éppen 
VIII. Ince trónra lépésekor jutott eszébe, hogy ő nem fogja 
tovább a hűbéri adót fizetni a pápának. A nápolyi királyság régi 
idők óta a pápa hűbéres országa volt. Ferdinánd azt akarta, hogy 
Ince pápa mentse őt fel a hűbéri adófizetés alól. Erre természete- 
sen nem kapott felmentést, ugyanakkor ő maga országa papsá- 
gát súlyosan megterhelte önkényesen kivetett adókkal, és más 
visszaéléseket is követett el az egyházi javadalmak adományo- 
zása körül. Mindez Jó alkalom volt arra, hogy a Ferdinánd kor- 
mányával elégedetlen világi főurak egy része is fellázadjon, és a 
pápától mint hűbérúrtól kérjen segítséget a zsarnok király ellen. 
A városok közül is fellázadt Aguila és Salerno, kitűzve a pápai 

lobogót. VIII. Ince pápa elfogadta a hozzá küldött hódoló 
követséget, és egy bullát bocsátott ki. Ebben felsorolva az égy- 
ház sérelmeit a nápolyi királyságban, hadat üzent Ferdinándnak 
és mindazokat, akik a királyt támogatásukban részesítik, egy- 
házi átokkal fenyegette meg. 

Ebbe az ügybe vonta bele tehát Beatrix Mátyást, aki azonnal 
biztosította apósát, hogy — ha kívánja — akár személyesen vezet 
sereget Nápolyba. Erről tudósít Beatrix levele. 

S valóban, a római székkel szemben mindig tartózkodó, már 
csak a török elleni pénzsegély miatt is korábban méltányos 
Mátyás, mintha elveszítette volna minden mérsékletét. Budán 
magához kérette a főpapokat és főurakat, valamint Velence és 
Firenze követeit, akik előtt nyíltan kijelentette, hogy segíteni 
fogja a nápolyi királyt. Azzal is fenyegetőzött, hogy a pápának 
felmondja az engedelmességet és az egyetemes zsinathoz felleb- 
bez. Ha valami komoly, elvi kérdés merült volna fel, egészen 
más színben tűnt volna fel a dolog. De mindezt a nápolyi király 
adóügyei miatt tette. És valóban 1000 lovast és 700 gyalogost 
küldött le Nápolyba. Sőt, még mást is tett. 

, Hunyadi János fia, aki a törökkel szemben eddig a meg 
nem álkuvó; védő-támadó magatartást, legfeljebb a fegyverszü- 
netet alkalmazta, most, belebonyolódva a nápolyi családi 
ügyekbe, odáig jutott, EGGY a törökök európai fenyegetését dip- 
lomáciájának eszközeként használja. Rá tudta bírni a törököt, 
hogy az háborúval fenyegesse meg Velencét, ha ez a nápolyi 
királyt megtámadná. 

Igaz viszont, hogy amikor 1486 tavaszán a pápa fennhatósága 
alatt álló Osimo városában egy Boccolino nevű condottieri — 
ugyancsak török segítségben bízva — a római szék ellen fellá- 
zadt, Mátyás felajánlotta segítségét a szentszéknek. S ez a puszta 
ajánlat, mint maga Mátyás mondta később, elég volt a töröknek 
ahhoz, hogy az olasz partok felé már készenlétben álló hajóha- 
dát visszatartsa. 

De Mátyás volt az is, nem sokkal később, aki a szentszékhez 
tartozó Ancona elégületlenségét felhasználva a várost titkos 
diplomáciai előkészítéssel a saját uralma alá vette. Az anconai 

városi tanács hirtelen, a pápa és a környező olasz államok nagy 
megdöbbenésére, minden , előzetes értesítés" nélkül tűzte ki a 
városháza tornyára a magyar zászlót, 1488 áprilisában. 

A pápa heves szemrehányásokkal telt iratot küldött Mátyás- 
nak, tettét bosszúállásnak nevezve. Mátyás hosszas, engesztelő 
választ küldött, és kérte a pápát, függessze fel róla alkotott véle- 
ményét és kész hódolatát bemutatni — de ez csak időhúzás, tom- 
pítás volt, a lényeg sokáig változatlan maradt. 

Igaz, hogy Mátyás kezdettől féltékenyen ügyelt a magyar 
király cselekvési szabadságára a pápával szemben is. De az is 
bizonyos, melyre az újabb történetírás figyelt fel hangsúlyozot- 
tabban: ez a reneszánsz uralkodó törekvései a , nemzeti egyház" 
létrehozására. A nem rá tartozó, illetve személyére nem sok 
dicsőséget jelentő szereplésekbe azonban Beatrix ösztönzései 
sodorták. 


A TRÓNÖRÖKLÉS 


Hiába tett azonban Mátyás mindenben Beatrix kedvére, 
maradt valami, amelyben a legjobb akarattal sem engedhetett. 
Ez éppen a trónöröklés kérdése volt, s azzal függött össze, hogy 
Beatrix nem volt anyaságra alkalmas asszony. Nem múlott 
Mátyáson, hiszen neki az osztrák Edelpeck Borbálától már szü- 
letett— 1473. április 2-án— gyermeke: Corvin János. A , Corvin" 
név arról a humanista elnevezésről szállt a gyermekre, hogy az 
írók, így elsősorban Bonfini, Mátyás őseit a római Corvinus- 
nemzetségből származtatták (alap nélkül, természetesen a 
Hunyadi-címerben szereplő holló latin nevéből — corvus, corvi- 
nus — kiindulva). 

Corvin János anyjával együtt ott élt szerényen meghúzódva a 
budai udvarban. Ahogy azonban múltak az évek, és a törvényes 
trónörökös nem született meg, Mátyásnak be kellett látnia, 
hogy más utódra nem számíthat, ezért természetes fiának trón- 
utódlását kezdte előkészíteni. 

Hatalmas mérkőzés indult meg ezzel voltaképpen Mátyás és 

az asszony között. Mert Beatrix természetesen még akkor is 
bele kívánt szólni a trónutódlás kérdésébe, hogy neki nem volt 
gyermeke. Eleinte még vakon reménykedett abban, hogy gyer- 
meke lesz, orvosszerekben bízott. Mikor látta, hogy mindez 
reménytelen, vak uralomvágyát olyan módon árulta el, amely 
példa nélkül áll a magyar királynék történetében, de külföldön 
is nehezen akadni párjára. A hisztériás, elkényeztetett nőben 
az uralomvágy mellett úgy látszik, nemcsak az ártatlan és szé- 
líd Corvin János ellen fejlődött ki a gyűlölet, hanem férjét, 
Mátyást is meggyűlölhette. Csak a szeretetben elvakult férj nem 
" érezhette igazán, milyen veszedelmes kezd lenni ez az asszony, 
aki a trónöröklés terveiben most már számítani kezdett Mátyás 
közeli halálára, és erre az esetre saját magának akarta biztosítani 
az egyeduralmat: ő mint a király özvegye, örökölni szerette 
volna Szent István koronáját. 

Magyar forrásokban nem maradt fenn, de az apósnak, Ferdi- 
nánd nápolyi királynak a ferrarai herceghez intézett 1489. évi 
üzenete megőrizte, hogy Beatrix abban a hitben volt: Mátyás 
halála után mint királyné, ő maga kormányozhat, egészen 
addig, amíg második házasságra nem lép, amikor férje lesz az új 
király. Ezt a képtelen és a magyar törvényekkel szöges ellentét- 
ben álló lehetőséget az udvaroncok élesztették fel benne. Ma 
már nem lehet eldönteni, hogy kinek a fejében született meg ez 
a gondolat. 

A tervet, úgy látszik, Corvin János herceg puszta jelenléte is 
fejlesztette. Beatrix mintha nem tudna uralkodni az idegein, 
olyan eszközökhöz is hozzányúlt, hogy János herceg anyját, 
Borbálát boszorkánysággal vádolja, aki őt szándékosan meg- 
rontotta, hogy ne lehessen gyermeke. Ebben az ügyben a bécsi 
egyetem tanárainak véleményéct is kikérte. (1494-ben II. Ulászló 
beszélte el az esetet a pápai követnek. Jelentés, 1494. aug. 2-ről 
Szent Márk könyvtár, Velence.) 

Mátyás önálló gondolkodási képessége azonban nem szűnt 
meg, teljes rabja nem lett az asszonynak, ezt apai gondjai sem 
engedték. A trónöröklés ügyében nem engedett és nem is 
engedhetett. Megpróbálta felvilágosítani az asszonyt, hogy a 

döntés joga a halála után alattvalóié, s tőlük nem várhatja, hogy 
a király özvegyét tegyék meg utódnak. Beatrix elvakultságát 
azonban nem csökkentették ezek a gondolatok. Mátyás ekkor 
kénytelen volt — hogy a nápolyi udvar is tájékozódjék — Sank- 
falvi Antal pozsonyi prépost útján egy írásos feljegyzést küldeni 
Beatrix testvérének, Alfonz calabriai hercegnek. 

, A magyarok - írta Mátyás — készek magukat inkább egytől- 
egyig felkoncoltatni, semhogy asszony uralma alá adják magu- 
kat . . . Ehhez járul, hogy a királyné nem nagy mértékben bírja 
alattvalóinak szeretetét. Talán nem is szolgáltat okot arra, hogy 
rokonszenvet tápláljanak iránta." Súlyos szavak egy gyengéd, 
sőt oly gyenge férj szájából, mint Mátyás volt. A továbbiakban 
így folytatja még: 

, Egyedül Isten, a szívek vizsgálója tudhatja, hogy mit rejt az 
alattvalók szíve . . ." S arra figyelmeztet, könnyen lehet, hogy 
az ország halálos ellenségét fogják megválasztani, és nemcsak 
János herceget, de Beatrixet is csúfosan kiűzik majd az ország- 
ból, megfeledkezve az ő jótéteményeiről . . . 

Mátyás tehát, Beatrix , igájában"? is reálisan látta a helyzetet, 
tudta, hogy felesége lehetetlent akar. De nem kívánt az asszony- 
nyal szemben továbbra sem erélyesen fellépni. Hiszen abban 
neki is része volt, hogy Beatrixot túlságosan is bevonta a kor- 
mányzásba, szinte uralkodótársként kezelte, amitől elbizako- 
dottsága alaposan megnőhetett. A külföldi követek már négy 
évvel az asszony Magyarországra érkezése után megjegyezték 
jelentéseikben, hogy , mindent ki tud vinni, amit akar . . .". 

Éppen ebben bízva próbálta meg Mátyást befolyásolni, hogy 
János herceget adja papi pályára. Ezzel elvágta volna, hogy a fia- 
talembernek gyermekei lehessenek. Mátyás először bele is ment 
ebbe a tervbe, de aztán felocsúdott, s most már egyre csak azon 
dolgozott, hogy minél jelentősebb birtokok tulajdonosává 
tegye a fiát, aki természetesen Hunyad várát is örökölte. 
További terveiben jelentős házassággal szerette volna János her- 
ceg helyzetét megerősíteni, valamilyen külföldi dinasztiával 
próbálta összekapcsolni. A milánói Sforza-családdal tárgyalt, 
ahol Bianca Sforzát sikerült 1487. november 25-én jegyességgel 

János herceghez kötnie. De itt is kínos helyzetbe jutott, ugyanis 
az ügyben tájékozódó küldöttének azt az utasítást kellett adnia, 
hogy közölje: a királyné nem tud az ügyről. És amikor Beatrix 
mégis megtudta a dolgot, az asszony mindenre képesnek hitte 
magát. Hamis levelet írt Mátyás nevében, és azt utólag a Milá- 
nóba küldött követ után küldte, mintha a király megmásította 
volna elhatározását. Mikor a dolog kisült, a hamisításban közre- 

működő olasz titkárt majdnem kivégezték. 

Beatrix azonban így 15 elérte, hogy megkötötte Mátyást a sza- 
bad cselekvésben. A , jeleneteket rendező", síró és dühöngő 
asszony visszavonulásra késztette azt a királyt, akit bátorságban 
és akarata szabad érvényesítésében eddig nem múlt felül senki, 
és aki saját családjával szemben is oly erélyes tudott lenni. A fe- 
leségével való jó viszonyt azonban mindennél többre becsülte. 
Akár azon az áron is, hogy fiának, János hercegnek trónörö- 
kössé nyilvánítását egyre halasztgatta, és ezzel együtt a milánói 
hercegkisasszony Magyarországra jövetelét is. 

Igaz viszont, hogy a tervezett milánói házasság más okból is 

háttérbe került. 
. 1489 folyamán ugyanis Mátyás váratlan szövetséges partnert, 
és magához hasonló, lovagias gondolkodású egyéniséget talált 
Frigyes császár fiában, az ifjú Miksa főhercegben. Ez a fiatalem- 
ber, aki egészen távol állt apjának alacsony gondolkodásától és 
uzsorás szellemétől, Mátyásban is méltányolta a büszke, önér- 
zetes szellemct, sőt, vonzódott is hozzá. A magyar király, aki 
egész életét olyan uralkodók közvetlen környezetében élte le, 
akik között a hatalmasságok nem, az emberi nagyságok viszont 
annál inkább hiányoztak — most, élete végén, halálos ellensége 
fiában, Habsburg Miksában megértő szellemre talált. 

A körülmények azonban olyanok voltak, hogy ez a találko- 
zás nem teljesedhetett ki. Miksa mellett ott őrködött vigyázva 
apja, Frigyes, mint ahogy Mátyás mellett is őrködött Beatrix. 
Nincs ugyan adat rá, hogy ezúttal Beatrix közbelépett volna, de 
elvégezte azt helyette Frigyes császár. 

Miksa ugyanis követei útján, akiket először még apjával való 
egyetértésben küldött Budára, felvette az érintkezést Mátyással. 


257 


Ausztria visszaadásának feltételeiről volt szó ebben. A többszö- 
rös követi érintkezés során, mint a pápai nuncius jelentéseiből 
tudjuk, Miksa kész volt Corvin János herceg magyar trónörök - 
lését elismerni, sőt, leányát, Margitot is nőül adni hozzá, ha 
Mátyás Ausztriát visszaadja. Bcatrix számára az volt ebben a 
megnyugtató pont, hogy a tervek szerint az özvegy Miksa a leg- 
ifjabb aragón hercegnőt, Johannát vette volna nőül. 


A RÓMAI SZÉK UTOLSÓ KÖVETE MÁTYÁS UDVARÁBAN 


Angelo Pecchinolli ortei püspök 1488 őszén érkezett Mátyás 
udvarába, VIII. Ince pápa megbízásából. . Megjelenése azt 
mutatta, hogy Magyarországnak és a római széknek meglehető- 
sen zilálttá vált viszonyát a pápa rendbe akarja hozni. Kényes 
kérdésekről volt szó, olyanokról, mint a nápolyi királlyal való 
béke, az illetéktelenül bekebelezett Ancona visszaadása pápai 
birtokba, de olyan esetről is, mint Várdai Péter kalocsai érsek 
bebörtönzése. Nagyrészt tehát Beatrix sugallta ügyekről. 

Jellemző a Mátyás utolsó éveiben kialakult helyzetre, hogy 
Várdai Péternek, a Bolognában iskolázott, humanista magyar 
főpapnak börtönbe vetése után, helyét a kancellári ügyek vitelé- 
ben a cseh Filipec János foglalta el, egy huszita kereskedő fia, 
aki később maga is eretnekség gyanújába keveredett Róma előtt. 
Akadt már kutató, aki e tényben csak Mátyás szabadszellemű 
gondolkodásának bizonyítékát látta (Kardos Tibor). Szerin- 
tünk Mátyást igen kevéssé érdekelte titkos kancellárjának hu- 
szíta beállítottsága, de annál inkább az a tulajdonsága, hogy 
hűséges embernek és akarata teljes végrehajtójának mutatko- 
zott. Filipec nem merészelte Mátyást vagy feleségét kritizálni, 
ami a magyar alattvalóknak olykor szokása volt, s Várdait is sza- 
bados kijelentései juttatták börtönbe. Filipec különben Vitéz 
János egykori méltóságát, a váradi püspökséget birtokolta, mint- 
egy kiegészítve az ország egyre szaporodó idegen főpapjainak 
sorát. Éppen ezért nem lehet , nemzeti egyház" létrehozására 
való törekvésnek minősíteni határozottan Mátyásnak még a 

pápával szemben való fellépéseit sem. Inkább , állami egyház"- 
ról lehetett volna szó Mátyás változó elképzeléseiben. Igaz 
ugyanis az a megállapítás, hogy Beatrix Mátyást magyar alattva- 
lóitól, udvari környezetében szinte tervszerűen igyekezett 
elszigetelni. 

Ince pápa egyébként, amikor követét Mátyáshoz küldte, az 
ellenszolgáltatásról sem feledkezve meg, felhatalmazást adott, 
hogy a királyt kibékíti Velencével, és segítséget ad a török elleni 
hadjáratra. Egyúttal a nuncius arra is tett célzást, hogy a pápa 
kész Corvin János trónöröklése ügyét 15 támogatni. 

Mátyásnak ezzel az utolsó, pápai követtel való érintkezései és 
a követnek arról készített jelentései a legfontosabb források 
közé tartoznak arra nézve, milyen változásokon ment át végül 
is a magyar király egyénisége, illetve milyen vonások maradtak 
jellemében, gondolkodásában változatlanok. 

A követ bemutatkozását és a János herceg trónöröklésére tett, 
egyetértő nyilatkozatokat Mátyás szívesen hallotta és vette. 
Hangsúlyozta háláját, valamint azt, hogy ő maga és gyermeke 1s 
, az egész országgal egyetemben őszentsége rendelkezésére áll" . 
Újból kijelentette, mint már régebben is többször, hogy azon- 
nal felbontja a törökökkel kötött ideiglenes békét, ha a keresz- 
tény hatalmak segítségére számíthat. , Életének és erejének hát- 
ralévő részét, mondotta, örömmel fordítja a szent vállalkozásra, 
melyért éppoly szép élni, mint halni!" 

Ugyanilyen engedékeny hangon beszélt arról is, hogy a nápo- 
lyi király ügyében befolyását fel fogja használni. Ancona eseté- 
ben is megígérte visszalépését, a kalocsai érsek ügyében pedig 
azt, hogy a per lefolytatásáig a foglyot a pápai követ őrizetére 
bízza. 

A régi Mátyás beszélt itt tehát, aki még mindig gondolt apja 
örökére, a nagy törökellenes hadjáratra, és minden erőszakos 
cselekménye ellenére a római szék hű fiának vallotta magát. 

Pecchinelli püspök azonban néhány hónappal később, 1489 
januárjában megismerhette a megváltozott Mátyást is, akit 
udvarával Bécsbe kísért, és aki őt itt újból fogadta. 

Ez a fogadtatás már Beatrix jelenlétében folyt le. A királyi pár 

trónszéken, az uralkodói díszek pompájában fogadta a püspö- 
köt, egész udvarától körülvéve. S a király nyájassága mintha 
nem is létezett volna soha. A leírásból az tűnik ki, hogy egy 
egész más ember fogadta most a pápai követet, komor arckifeje- 
zéssel és barátságtalanul, még hellyel sem kínálva meg Ince pápa 
képviselőjét. 

Mátyás azonnal hosszú és heves, láthatóan előre elkészített 
szónoklatba kezdett. Ebben előhozta összes érdemeit a keresz- 
ténység védelmében, utalva apja emlékére is, majd említette a 
török kiűzését Itáliából, de mindezt csak azért, hogy élesen 
szembeállítsa: a szentszéktől ő ezért semmi jutalmat nem 
kapott. Keserűen emlegette Dsem herceget, akit a pápa ma is 
vonakodik hozzáküldeni, pedig az ő trónra segítésével el 
lehetne érni a muzulmán hatalom visszavonulását. 

A király a beszéd elmondása közben észrevehetően mindig 
jobban felhevült, vagy csak azt kívánta mutatni, hogy indulatba 
jön. Már át is csapott a pápa elleni vádakba, hogy a török herceg 
ügyében összejátszott ellene a francia királlyal, és hogy saját 
követét, a váradi püspököt is arra bíztatta, hogy őt elárulja. 
Aztán annak az eszmének rohant neki, hogy Velence segítségé- 
vel a török ellen lehetne harcolni. Kimutatta Velence álnoksá- 
gát, azt, hogy csak a saját hasznát keresi. Védelmébe vette a 
maga anconai lépését, s ugyanakkor tovább folytatta a pápa 
.bűnlajstromának" felsorolását, még mindig Velencével kap- 
csolatban, és a török hercegre vonatkozóan. 

De a legkényesebb pontok egyike a cseh kérdés volt, amely- 
ben Ince pápa valóban nem Mátyásra kedvezően járt el. A 
magyar király felháborodva említette, hogy míg az elhunyt Six- 
tus pápa megsemmisítette Ulászló cseh királlyá választásának 
érvényét, addig Ince pápa fogadta Ulászlónak mint a cseh 
királynak követeit, s ezzel elismerte uralmának törvényességét. 
Ehhez még azt is hozzáfűzte, hogyha ő nem indít gyorsan hadat 
Morvaországba és Sziléziába, a csehek eretneksége — a huszitiz- 
mus — nagymértékben elterjedt volna. 

Aztán következtek Beatrix , sérelmei". Mátyás a pápa ellen- 
kezését hánytorgatta fel, hogy nem akarta a hétéves gyereket 

esztergomi érsekké tenni. Az egész kérdést úgy állította be, 
mintha a pápa csak az érseki javadalom másnak adományozásá- 
val akart volna önmagának hasznot húzni, de a fő akadályt, azt, 
hogy Beatrix unokaöccse nem volt felnőtt korban, meg sem 
említette! Nem szólva arról, hogy a kinevezés ennek ellenére is 
megtörtént. 

Hozzávette még az egri és a zengi püspökségek betöltésének 
kérdését is, amelyekben a pápa részéről , semmi szívességet" 
nem tapasztalt. 

A beszéd zárórészében bizonyos patetikus és kissé hisztériás 
tónus is felfedezhető, Úgy tett, mintha nem a pápa közeledett 
volna hozzá a követ elküldésével: hanem mindez csak a további 
, ellenséges magaviselet" következménye volna. Miután az clő- 
zőkben arról beszélt, hogy a török porta a keresztény fejedel- 
mek közül legjobban őrá hallgat, burkolt fenyegetés is csillant 
fel beszéde végén, mikor így szólt: , Ám tagadja meg tőlem, 
őszentsége, mások kedvéért a török herceget, én kötelességemet 
teljesítem. Ha majd . . . a veszedelmek tüze fellobog, megmu- 
tatom, hogy nem tartozom a föld legutolsó hatalmasságai közé. 
Akkor aztán a szentszék, Itália és az egész kereszténység érezni 
fogja a török herceg feláldozásának következményeit." 

Kétségtelen, hogy Mátyást teljesen érthetően izgatta fel az a 
hír, hogy Ince pápa Dsem herceget Velencének akarja átadni, 
hiszen a török portával összeköttetést tartó köztársaságban 
valában nem lett volna biztonságban. Mikor a viharos kihall- 
gatás után a nuncius a királynét kereste fel — közbenjárását kér- 
ve —, Beatrix ezt meg is mondta a püspöknek. De azért minden 
őszinte hevesség mellett is volt az egész jelenetben valami szín- 
játékszerű jelleg, amely ismét csak azt volt hivatva kidomboríta- 
ni: Mátyás engedékenységéhez az út a királyné IG KSFISÉESÉK 
át vezet. 

A következő alkalommal Mátyás i ismét mint s Szelíd bárány" 
fogadta a püspököt. Újból megígérte az anconai szövetség fel- 
bontását, és Várdai kalocsai érseket 15 — akire pedig nagyon hara- 
gudott a ,nyelve" miatt, amellyel őt sértette — rangjához méltó 
őrizetbe engedte a szigorú börtönből Visegrádra. De hevessége, 


261 


amely még újra fellobbant, nem volt teljesen tettetett, a török 
herceg elvesztésének ügye nagyon fájt neki és ingerelte. Egy 
ilyen dührohamában egyenesen ezt mondta a püspöknek arra a 
hírre, hogy Dsemet az egyiptomi szultánhoz akarják szállítani: 
, Krisztus keresztfájára fogadom, hogy ha a tengeren túl szállít- 
ják Dsem herceget, én Itáliába vezetem a török császárt!" 

Életének ezeknek az utolsó hónapjaiban Mátyás király 
mintha beszáguldozta volna indulatrohamaiban az összes lehe- 
tőségeket, amelyeket csak megragadhatott. Bizonyos, hogy ezt 
a kijelentését maga sem gondolta komolyan, de azért jellemző a 
benne tomboló indulatokra, melyek talán annyival is zabolátla- 
nabbul nyilatkoztak meg a püspökkel kapcsolatban, amennyire 
békés és gyengéd férj volt mindig Beatrix irányában. De hogy 
saját apósával szemben is megőrizte ítélőképességét, azt jól 
mutatják azok a kijelentései, amelyeket röviddel ezután tett. 
Ekkor történt ugyanis, hogy Beatrix apja, a nápolyi király, nem 
nyugodva bele a pápa ítéletébe, az egyetemes zsinathoz akart 
fellebbezni. 

, Esküvel erősíthetem — mondta Mátyás a pápai követnek — 
hogy szándékáról előre semmit nem tudtam, és amikor elhatá- 
rozásáról értesültem, sajnálatomat fejeztem ki . . ." 

Aztán még ezt: , Követ úr, jelentse őszentségének, hogy kora 
gyermekségemtől megszoktam tisztelni a szentszéket, hódola- 
tot tanúsítani a pápa iránt. Most, az aggkor határszélén állva, 
ugyanazon érzelmek vezérelnek. Ne biggye őszentsége, hogy a 
nápolyi királynak, ha őszentsége ellen háborút viselne, segítséget 
nyújtanék. De viszont azt sem látnám szívesen, ha őszentsége 
indítana háborút a nápolyi király ellen; a becsület nem engedné, 
hogy apósomat és szövetségesemet elhagyjam. Az Istenre 
kérem őszentségét, hagyja békében a nápolyi királyt, úgyis vén 
ember már... Ha őszentsége kívánja, magamra veszem a 
fáradságot és kiegyezem vele." 

Mátyás, nem, mint mondta, az ,aggkor határán? — hiszen 
csak negyvenhét éves volt —, de a halál mesgyéjén állt. Ebben az 
1489-ik évben már többször súlyosan beteg volt, köszvény 
kínozta, néha a lábára sem tudott állni, hordszéken kellett vinni. 

Állapota azonban időről időre megjavult. Mintha a pápai követ- 
hez intézett utóbbi szavaiban egy szorongatott, megtört ember 
őszintesége mutatkoznék meg. Valóban, gyermekkora óta a 
szentszék tiszteletében nőtt fel, s hogy bármily messzire is ment 
a fenyegetőzésekben - a lelkiismeret, amely a lelke mélyén őt is, 
mint a hivőket általában, arra ösztökélte, hogy tegyenek kü- 
lönbséget az emberi gyarlóságok és a lelki dolgok között, nem 
engedte volna túl olyan határokon, amelyeken éppen a rene- 
szánsz fejedelmek, vagy már korábban Szép Fülöp, a francia 
király, könnyedén túltették magukat. 

Kísértései a teljes önkényuralom felé mindenesetre nagyok 
voltak. De látnia kellett, hogy minden vágya nem teljesülhet, 
főként a császári korona és , előszobája" a római királyság felé 
hiába törekszik. Ezért Frigyes fiának, a római királlyá választott 
Miksának közeledését élénken, készségesen és szimpátiával 
fogadta. 


A BEFEJEZÉS 


A tárgyalások, amelyek a legnagyobb titokban, Miksa és 
Mátyás követei között folytak, a pápai követ és a milánói ügy- 
vivő értesülései szerint váltak valamennyire később ismeretessé. 
Eszerint Miksa elismerte volna az ifjú Corvin János herceget 
Ausztria hercegének és Magyarország trónörökösének, ha 
Mátyás átadja Ausztria elfoglalt részeit és Pozsony városát is. 
Más változat szerint Bécset Mátyás haláláig megtartja. Ezenfelül 
ajánlotta fel még Miksa az ő Margit leányának kezét János her- 
ceg számára. 

A tervek szerint Linzben kellett volna személyes találkozó- 
nak létrejönni, 1489. szeptember 8-án. Az ügy már azért is nagy 
fontosságú volt, mert ha teljesedik, Mátyás elérte volna a 
magyar trónörökösödésre oly káros 1463. évi szerződés, a 
Habsburg magyar trónigény megsemmisítését. 

A. csillagjósok azonban közbeszóltak. A források úgy mond- 
ják, Frigyes császár az ,asztrológusai által" értesült arról, hogy 
Mátyás közeli halála várható. Azonnal Linzbe sietett tehát a fiá- 

hoz, hogy a megegyezést, amely ű úgysem volt kedvére, tőle tel- 
hetően meggátolja. Frigyes és Miksa heves jelenetek közben 
fordultak szembe egymással, mert az emelkedettebb lelkületű 
római király nem osztozott apja kicsinyes, halogató álláspontjá- 
ban, s vele tartott a német fejedelmek nagy része is. Frigyes 
azonban nem engedett, így a találkozó egyre halasztódott. A 
császár a maga engedményeit mindössze ötvenezer forint kár- 
pótlásösszegre zsugorította, Ausztria teljes átadásáért. Ezt 
viszont Mátyás nem fogadhatta el. 

A fegyverszünetet azért meghosszabbították, s még volt bizo- 
nyos remény, hogy változás áll be. Miksa arra is kész volt, hogy 
apja mellőzésével köt külön egyezséget, de Mátyás ezt nem fo- 
gadhatta el, hiszen Frigyes még uralkodott. Nem sejtette, hogy 
a nála jóval öregebb császár most nemcsak egyszerűen makacsko- 
dik, hanem egyenesen az ő életének fogyó napjait számlálja. 

Máig tisztázatlan, hogy tulajdonképpen mi történt. Igaz, 
hogy Mátyás időnként betegeskedett, a köszvény akadályozta 
olykor mozgásában, de erőinek hirtelen leromlása nem volt vár- 
ható. Mikor feleségével 1490 januárjában, j jó állapotba kerülve, 
Budáról Bécsbe érkezett ismét, körülötte csupa hű, udvari 
embere tartózkodott. Igaz, ebbe bele kell foglalni a királyné 
udvartartását és a külföldi követeket is, akik közül Velence 
követével éppen ezekben az utóbbi időkben modora - ha csak 
színlelésből is — szívélyessé vált. Nyilván szeretett volna a köz- 
társaság követétől minél előbb, finoman megszabadulni, ezért 
határozta el a követ kitüntetését, ünnepélyes lovaggá avatását. 
Virágvasárnapra tűzték ki a hosszú szertartást, amelyet Mátyás 
el is végzett és a velencei követ lovag lett. 

Velencén kívül — kétségen felül — Frigyes császár volt az, aki- 
nek mindenképpen megkönnyebbülést hozhatott Mátyás halá- 
la. De Beatrixról sem feledkezhetünk meg, aki már évek óta oly 
feltűnő módon sokat foglalkozott azzal — szinte teljes nyíltság- 
gal-, hogy miként fog ő egyedül uralkodni, esetleg egy második 
férjjel, Mátyás halála után. Jellemző, hogy az itáliai udvarokban 
— még el sem temették a királyt — már az a hír terjedt el, hogy 
Beatrix mérgeztette meg. 

Biztosat azonban nem lehet tudni. Tény, hogy Mátyás, miu- 
tán a lovaggá avatás szertartásával végzett a vasárnapi mise után, 
elhagyta a bécsi palota udvarára emelt dísztribünt. Miután Beat- 
rix húsvét előtti ájtatoskodása miatt későre halasztották az ebé- 
det, s ő megéhezett, hogy valamit mégis egyen, fügét kért. De 
már az első darabot romlottnak és rossz ízűnek találta, s ezen 
nagyon felindult. A királyné ekkor hirtelen mégis megérkezett, 
és férjét különböző ételekkel kínálva akarta megnyugtatni. 
Mátyásnak azonban már semmi nem kellett. 

Szédült, homályosan látott és ezért a hálószobájába vitette 
magát. Ez déltájban volt, és este hat órakor vesztette el az esz- 
méletét. De mégsem volt ez teljesen öntudatlan kábulat, mert 
közben hatalmas tájdalmak kezdték gyötörni. Beszélni nem 
tudott, és itt a leírás sem pontos, hogy , eszméletét veszté" 
mert utána viszont azt olvassuk, hogy szüntelenül ezt nyögte: 
, Jaj, Jaj, Jézus". Az eszméletét elvesztett ember agyában semmi- 
féle gondolat nem jelent volna meg, így az sem, hogy a keresz- 
tény Megváltót hívja segítségül. 

Érdékés, hogy Bonfini, aki szemtanúk nyomán írta le a jele- 
netet, elmondja, hogy az udvari méltóságok és orvosok fejüket 
vesztve, tétlenül álltak ott, csak a királyné igyekezett minden- 
áron Mátyás összeszorított ajkait szétfeszíteni, hogy italt, vagy 
ételt csepegtessen belé. Bonfini azt is írja, hogy főpapok i is vol- 
tak jelen. Sőt, elbeszélve ahharmadnapig tartó iszonyú, fájdalmas 
haldoklást, árrólis megemlékezik, hogy a halál kínjait szenvedő 
király a bűnbánat , nyilvánvaló jeleit? mutatta. Arról viszont 
" nem tesz említést, hogy a jelen levő papok közül bárki is a hal- 
doklók szentségében részesítette volna, mint a katolikus hivők 
között szokásos volt. 

1490. április 4-től április 6-a reggeléig haldoklott Mátyás. 
Napfelkelte után, 7 és 8 óra között halt meg bécsi udvarában, 
kedvenc tartózkodási helyén, ahonnét birodalma ügyeit sakáig 
olyan dicsőséggel intézte, és saját személyével együtt Magyar- 
ország nevét és jelentőségét még egyszer olyan magasra emelte, 
mint az elmúlt századokban volt. 

Halála pillanatától megkezdődött az országra nézve oly tragi- 
kus, de csak 36 év múlva bekövetkező, mohácsi katasztrófa elő- 
készítő korszaka. 


MÁTYÁS SZEMÉLYISÉGE ÉS A MAGYAR KIRÁLYESZME - 


Nem követjük tovább a Hunyadi-család útját Mátyás halála 
után. Célunk csak az apa és a fiú, a kormányzó és a király élet- 
folyásának bemutatása volt, azé a két személyé, akiknek sorsa 
szorosan összefonódott Magyarország sorsával és történetével. 
Corvin János herceg szerencse nélküli és rövid élete, miután 
meg kellett alkudnia, ha egyelőre nem is a Habsburgok, de a 
Jagellók trónfoglalásával, már nem király- és nem országkor- 
mányzó-történet, ő és még rövidebb életű gyermekei, akikkel 
kihalt a Hunyadi1-család, II. Ulászló király alattvalóiként élték 
le életüket — amíg azt meghagyták nekik. A Mátyás által legyő- 
zött cseh király, Ulászló, jórészt a magyar főnemesség újra fel- 
támadó szeszélyének köszönhette trónját, és annak a kívánság- 
nak, hogy olyan királyt akarnak most már, Mátyás után, , aki- 
nek üstökét a kezükben tartják". Ez a kívánságuk teljesült is, 
csakhogy közben az ország külső ellenségei sem vesztették el 
éberségüket. Az erélyes és értelmes központi kormányzás 
helyébe nem valami modern színezetű demokrácia lépett — nem 
is léphetett — de betölthette szerepét a főurak anarchiába süly- 
lyedő uralma, amely a mohácsi katasztrófával zárta le az ország 
történetének szuverén korszakát. 

De nem követjük Beatrix sorsát sem, aki azt hitte, hogy majd 
Mátyás örökébe lép, mint korlátlan egyeduralkodó, mint paran- 
csolgató, szeszélyes asszonynép, és aki örült volna, ha Ulászló 
király feleségül veszi, remélve, hogy vele is együtt uralkodhat. 
Ulászló azonban egy érvényteleníthető esküvői komédiával 
becsapta az asszonyt és egy francia hercegnőt vett nőül. Beatrix 
sírva és átkozódva menekült el Magyarországból hazájába, ahol 
csak addig volt jó dolga és csak addig számíthatott védelemre, 
amíg Mátyás élt. 

Befejezésül nem lehet más feladatunk, mint visszatérni oda, 
ahonnét kiindultunk: a magyar királyeszméhez. Láttuk, hogy 
az Árpádok és Anjouk egyenes vonalban öröklődő magyar 
királyeszméjét Zsigmond már a XV. század elején megtörte, 
nemzetközivé tette és áruba bocsátotta, megfosztva minden ere- 
deti sajátosságától. Most fel kell tennünk a kérdést: Mátyás, a 
magyar nemzeti király hogyan viszonyult ehhez az eszméhez? 

Az ősök hagyományához való kapcsolódás Mátyás korsza- 
kára sem jellemző. Őneki még annyi köze sincs az Árpádokhoz, 
mint amennyi a vérségi leszármazás mechanizmusa révén az 
idegen királyoknak, Zsigmondnak és utódainak volt. Mátyás 
ősei úgy idegenek, hogy — közrendűek lévén — nem kapcsolód- 
nak bele az európai dinasztiák nagy genealógiai hálózatába. 
Nincs közük még a magyar köznemességben fellelhető Árpád- 
leszármazáshoz sem. Mátyás családjának minden dicsősége az 
apánál, Hunyadi Jánosnál kezdődik, ez a közvetlen ős teszi 
lehetővé számára a trónra emelkedést, de nem tudja , pótolni" a 
dinasztikus ősök hiányát. Mátyás az első és egyetlen a Szent 
István koronáját viselők között, aki ,homo novus": még a 
dicsőséges apa sem tudja királyősökkel ellátni. Míg egyrészt 
, nemzeti" király, másrészt, közrendű származásával , idegen" 
marad alattvalóinak oligarcha-családjai között éppúgy, mint az 
európai uralkodócsaládok között is. 

Királyi ősök hiányában Mátyás személyi jelentősége emelke- 
dett nagy fontosságra, s ez juttatta oda, hogy — amíg más uralko- 
dónak elég a puszta létezés a nagy ősök árnyékában — neki örö- 
kösen , bizonyítania" kellett, rendkívüli tetteket végrehajtani, 
és szinte emberfölötti erőt mutatni. Ebben a légkörben nem 
lehetett véletlen, hogy az Árpád-házi hagyományok elhalkul- 
tak, hiszen Mátyás mellőzte az elődökre való hivatkozást. 
Egyéni erőfeszítéseire való hagyatkozása azonban nem gyengí- 
tette, hanem frissítette és gyarapította a magyar királyeszmét. 

Nem övezte ősök glóriája, de ennek nemcsak hátrányait érez- 
te, hanem előnyeit is élvezte. Nem volt lebéklyózva, szellemi 
,keménygallérba" szorítva, nem kötötte semmiféle atavisztikus 
mechanizmus. Szabad személyiség lévén nem kellett örökösen 


267 


családja mintaképeit keresgélnie, ha tenni akart valamit. A bátor 
tettrekészség, az ország védelme, a dicsőségvággyal keveredő 
hódítási hajlam nála egyéni elhatározásként jelent meg, amely- 
nek kútforrása a saját személyisége volt. S ezekben a harcedzett, 
katonai-hódító tulajdonságaiban akarva-akaratlan is találkozott 
:a maga szellemi elődeivel. Az Árpádok katonai-hódító tehetsé- 
geivel éppúgy, mint ifjúsága olvasmányainak hőseivel, Nagy 
Sándorral, vagy a híres római hadvezérekkel. 

Az udvarában újjászülető magyarországi történetírás mutat- 
Ja, hogyan tágította ki Mátyás szellemének hatása a korábbi 
magyar hagyományokat. A magyarság történetét krónikás 
modorban még egyszer összefoglaló köznemesnek, Ihuróczi 
Jánosnak : műve nem elégítette ki igényeit, ezért biztosított lehe- 
tőséget — mint a képzőművészetben és a könyvgyűjtésben is 
tette — az itáliai reneszánsz képviselőinek. De ezek közül sem 
felelt meg neki Galeotto, hanem inkább a komolyabb szellemű 
. firenzei, Antonio Bonfini, aki a krónikás és anekdotázó modort 

egyaránt elhagyva, modern adatfeldolgozással mélyebb alapo- 
kat ásott. Igaz, Mátyás nem érte meg Bonfini művének kiteljese- 
dését, de amunka irányulása már jelezte a királyi igény szerint 
változó nemzeti, történeti-eszmei követelményeket. Az ősök 
hagyományából az Attila-kultusz kelt Mátyás udvarában új 
életre, de Bonfini a barbár hódító alakját kiegyensúlyozta az 
általa kreált ősökkel, a római Corvinus-nemzetséggel. S ennek 
a realitásra mutató lényege az volt, hogy a rómaiak szeretetén 
keresztül Mátyás az európai kultúra forrásáig terjesztette ki 
érdeklődését. A görög és latin írók műveinek, a könyveknek, a 
logika és a ráció képviselőinek szerzett becsületet állandó hábo- 
rúi közben is. Ezzel együtt pedig a művészi épületeknek és az 
összes szobrászi-festői díszeknek is. Ezzel bizonyította, hogy 
az ország védelme és hatalmának növelése együtt jár a tudo- 
mány és a művészet fejlesztésével. Mai szóvalazt mondhatnánk, 
, polgári" erényeket kezdett kifejleszteni — de természetesen ez 
csak a királyi trón magasából, a kor viszonyainak megfelelően, 
feudális köntösben történt. 

A királyeszme többi jellemző vonása: az állami szuverenitás, 

a központi királyi hatalom őrzése, a nyugat-keleti egyensúlypo- 
litika, de még a hajlandóság az idegenek befogadására is — aka- 
dály nélkül illett Mátyás egyéni törekvéseibe. Az ország hagyo- 
mányainak generációkon át megmaradó szerepe itt oly elhatá- 
rozó erejű volt, hogy — jól megalapozva — nem kellett már min- 
dig a vérségi mechanizmus erejére támaszkodnia. Mátyás azon- 
ban ehhez a megszilárdult királyeszméhez egy új motívumot is 
csatolt. Éppen azzal a törekvésével, a császári korona elérésének 
szándékával, amely végül is hiábavaló maradt, de ami vezérmo- 
tívuma lett élete második felének. 

A mai német történetírás természetesen hangsúlyozza, hogy 
Frigyes császár Mátyásban semmiféle ilyen komolyan vehető 
reményt nem keltett, hiszen a szokással merőben ellentétes lett 
volna mindez. De nem 1s ez a fontos a mi vizsgálódásunk szem- 
szögéből, hanem az, hogy Mátyás valóban ezt akarta. Mai 
szemléletünkben persze nem maga a császári korona a lényeges, 
hanem az, amit e méltóság képviselt, Közép-Európa vezető 
tekintélye, amelyet Mátyás Magyarországra támaszkodva 
kívánt elfoglalni. e 

Hunyadi János fia királysága magasáról intézkedett és emelte) 
fel újra a már süllyedni kezdő Magyarországot az európai poli- 
tika élvonalába. A császárságig nem jutott el, de északon és; 
délen nemcsak ellensúlya lett a töröknek, hanem megteremtette 
Középkelet-Európa térségének vezető hatalmát a magyat 
királyság megerősítésével. Még úgy is, hogy nem minden erejé- 
vel fordult a török ellen, hanem északnyugat felé is hadakozott; 
— vagy talán éppen ezért. 

Az a jelenet, amelyet egykorú forrás ír le Mátyás pompázatos, 
de nemcsak szemkáprázató, hanem lenyűgöző, tiszteletet és 
tekintélyt parancsoló megjelenéséről a visegrádi királyi palotá- 
ban, igen jellemző. A szultán egyik követe, akit a fejedelmi 
udvarokat felülmúló környezetében fogadott, amikor megpi1l- 
lantotta őt, csak hebegni tudott, és képtelen volt elmondani ura 
üzenetét. 

Igen jellemző az is, hogy Mátyásnak Itália művészi fellendü- 
lését először követő udvara, amelyben hatalma nagyobb súlyú 

mint a kis olasz városállamok fejeinek saját uralma, Európa- 
szerte tekintéllyé lett. Iván orosz cár építőket, művészeket kért 
tőle, hogy környezete újjáalakításában segítségére legyen. Mind- 
ez ma már szimbólumként is felfogható. De az a körülmény is 
szimbólum, hogy Mátyás udvari történetírója, Bonfini, a római 
Convinus-ősök imponáló legendájának kitalálója, aki a magya- 
rokról és történetükről is igyekezett becsülettel és rokonszenv- 
vel írni, mást is tett királya szolgálatában. 

Anélkül, hogy különös célzatosság vezette volna, Bonfini fel- 
figyelt magyar földön az erdélyi vlachoknak az olasszal és a 
latinnal rokon módon hangzó nyelvére. Az antikizáló rene- 
szánsz mámorában, amikor mindenütt görög és latin ősöket 
kerestek, Bonfini latin nyelvű magyar története nemcsak a 
későbbi, forráskritikával dolgozó, oknyomozó történetírás 
egyik kútfeje lett, hanem olyan nacionalista álmokat is kibonta- 
koztatott, amelyek Bonfini legendás motívumaiból kezdték 
majd később szívni táplálékukat. Bonfini hatására kezdte meg a 
délszláv Tubero is a saját népének egykori nagy birodalmáról 
való gondolatait leírni. Őt ugyancsak egy nyelvi egybehangzás 
indította el, de már nem a latinok, hanem a többi szlávok felé, 
lerakva a XVI. században egy 2-300 évvel később fellobbanó 
nacionalizmus elméleti alapjait. 

Mindezt csak a történeti-eszmei szálak ismerői veszik észre. 
Ekkoriban a reneszánsz még pompájában virágzott Magyaror- 
szágon, és Mátyás megvetően kergette el színe elől — bár gazda- 
gon megajándékozva - a félelmében dadogó török követet. 
Annak a birodalomnak követét, mely alig néhány évtized múlva 
teljes súlyával fog majd ránehezedni Magyarországra és szom- 
szédságára. 

Magyar volt-e igazán Mátyás? Ezt a kérdést is sokan feltették 
már, főleg azok, akik a magyarságot, és vele a nemzetiséget Is 
pusztán valami természettudományosan számokkal mérhető, 
genetikai produktumnak tekintik. Ha nem törődünk azzal, 
hogy Mátyás maga miként érzett, akkor könnyen ráfoghatjuk, 
hogy nem volt magyar, vagy legalábbis i igen kevéssé lévén az, 
apai ágról vlach, anyairól nagyrészt bosnyák eredetű. De az 

eszmetörténet kereteiben, a szellem, a kultúra, a magatartás 
magasabb rendű történetében éppúgy nem a sejtek mechaniz- 
musának hiszünk, mint ahogy a kiváló, vagy nem kiváló ősök 
hagyománya sem kábíthat el bennünket. Látnunk kell, hogy 
Mátyás magyarsága is a saját tudatából és a saját erejéből jött lét- 
re, és érvényes magyarság volt, mert nemcsak diplomáciából, 
hanem élete bizonyságával hirdette, hogy ,a magyar nyelv 
védelmében" és a ,magyar név becsületéért" harcolt. S ezt 
komolyan kell vennünk, még akkor is, ha felfedezzük mellette 
egyéniségének olykor egészen egyedülálló utakra vezető irány- 
vonalait is. Jöhetnek idők, fogalmazta meg jóval később, de 
máig ható érvénnyel Babits, amikor a nemzet egyetlen személy- 
ben téstesül meg. 

Nem akarjuk ezzel azt mondani, hogy Mátyás egymaga kép- 
viselte volna a magyarokat, de kétségtelen, hogy személyisége, 
magatartása kitágította a magyarság fogalmát. Mindezt azonban 
nem úgy tette, mint egy bálvány, még úgy sem, mint egy teljesen 
eszményi hős. Egyéniségének, hajlamainak kétségtelenül több 
volt az árnyoldala, mint apjáénak. Nem látjuk oly kristálytiszta 
személyiségnek, mint Hunyadi Jánost. Zsenialitása azonban 
sokoldalúbb, bár ugyanakkor jobban ki is volt szolgáltatva az 
emberi esendőségnek. 

Mindehhez hozzá kell tennünk, hogy Mátyás alakja nem ért- 
hető meg csupán egy nemzet karakteréből. Személyiségfejlő- 
dése végső vonatkozásaiban túllendült a nemzeti kereteken, 
s tágabb értelemben, korának európai reneszánsz emberét teste- 
sítette meg. Ő — bár nem származott uralkodócsaládból — 
személyisége szerint mégis vérbeli uralkodó volt a maga nem- 
zetköziségében. A dicsőség ormára felhágók valamennyien 
nemzetköziek a szó bizonyos értelmében, hiszen a hatalom 
csúcsára törekedve semmiféle korlát, így a nemzeti keretek sem 
gátolhatják őket. Mátyás Magyarországból kiindulva, nemcsak 
saját országát képviselte, hanem ő, a könyvolvasó és művészete- 
ket terjesztő, háborús hódító Európát is képviselni tudta, az 
ázsiai török hatalom szomszédságában. 

Elérhetetlen ugyan az az emberi törekvés, hogy egy személyi- 

ség mivoltát a maga teljességében feltárjuk, mert minden 
magyarázat alján marad valami titokszerű, valami megmagya- 
rázhatatlan. De előfordul olykor, hogy éppen azok a régiók 
viszik a megértés lendületét előbbre, melyeket annyira irreáli- 
saknak tartunk. Különös módon a racionalista reneszánsz oly 
erőteljes képviselőjének, mint amilyen Mátyás volt, ug gyancsak 
nem az ész-elvűség, a mindent megmagyarázni- -tudás volt az 
egyetlen oldala. Talán éppen azért, mert annyira ki akarta 
mélyíteni a tudást, mert annyira , mindent" akart, a lehető leg- 
nagyobbat, lényének i igazi jellegzetességét kedvenc eszméjének, 
a neoplatónizmusnak egyik i irány rulása fejezte ki. Ez a platóniz- 
mus, bár egészen más utakra tért, mint az a filszátus akinek 
nevét hordozta, sajátos kettősségében valóban örökölt valamit 
Platón jellegzetességéből. Tovább vitte a mindent magyarázó, 
értelmező ész-igényt, de egyúttal a misztika rejtelmét, észfölöt- 
tiségét is. Platón azt állította valaha, hogy , legnagyobb java- 
ink. . . isteni adományként ránk szálló őrjöngésből származ- 
nak" (Phaidros). A reneszánsz újplatónizmusának iránya ezért 
törekedett a , misztikus" elmélkedésre. Csakhogy Platón az 
embert mindig egy isteni alkotó függvényének, teremtményé- 
nek állította, és a szellem magasát sohasem helyezte szembe az 
isteni világgal. A reneszánsz emberközpontú kora az, amely a 
platónizmus , misztikus" vonásaiban is praktikus haszáói vél 
felfedezni. Igaz, Marsilio Ficino nem fordul szembe az Isten 
létébe vetett hittel, sőt, úgy véli, erősíti azt. Mátyás is fenntartja 
Istenbe vetett hitét. De cselekedetei, vágyai — mint egyszer már 
említettük — mégis csak arról a pantheista irányú platónizmusról 
árulkodnak, amelynek felfogása szerint rendkívüli képességek 
birtokában az ember , Önmagát tovább teremtheti és a misztikus 
elmélkedés segítségével istenülhet". A középkor misztikusai 
mindenütt az alázatot, a rejtőzést, az Istennel való egyesülést 
keresték saját személyiségük háttérbe állításával, mint például 
az Árpád-ház tagjai is. A reneszánsz Mátyás viszont a misztikát 
az asztrológiával pótolva, mintha a saját személyisége már-már 
emberfeletti érvényesülését kereste volna. Csak akkor mondha- 
tott le erről, mikor halálos kínjai között Jézus nevét suttogta. 

Mátyás az Árpádok ellenpólusának látszik, azért is, mert nél- 
külöz minden ősi leszármazás-misztikumot. Anélkül természe- 
tesen, hogy személyiségével az Árpádok jelentőségét kissé is 
halványíthatná. Csupán egy másfajta uralkodótípus életére 
adott példát. Királyi ősök híján, egyszerű őseit sem részesítette 
babonás tiszteletben. Zárt személyiség, aki tetteinek magyará- 
zatát mintha önmagában hordozta volna. Legfeljebb a csillagok 
törvényeiben, mint ő maga és kortársai azt oly erősen hitték. 

Egész léte és pályája az emberi történelem sokszínűségét, 
sokoldalú lehetőségeit példázza, és egy fényes, üstökös pályát, 
amelyet ragyogása után szükségszerűen követ a vég, az elsötéte- 
dés. De a pálya íve még hosszan tud világítani azoknak, akik 
megfigyelték. 


IRODALMI TÁJÉKOZTATÓ 


A Hunyadiak korának hatalmas terjedelmű irodalmát nem 
volna lehetséges itt felsorolni. Célunk csupán a főbb forrás- 
kiadások és a használt irodalom szemelvényes megemlítése. 

A Hunyadi-kor és előzményeinek általános történetére elő- 
sorban az egykorú, elbeszélő források: Thurócz: János: Chro- 
nica Hungarorum, Brünn, 1488. majd Augsburg 1488. Magyar 
nyelvű kiadás: Bp. 1978. Elemző kritikája Mályusz Elemér: A 
Thuróczi-krónika és forrásai, Bp. 1967. — Antonio Bonfini: 
Rerum Ungaricarum decades, készült 1488—1496. között, első, 
teljes kiadása Sambucus (Zsámboky János) által: Basel, 1568., 
majd Frankfurt, 1581. Legújabban I-IV. köt. (Fógel J.—Iványi 
B.-Juhász L. kiadásában), Bp. 1936-1941. Magyarul megjelent 
a Mátyásról szóló rész: Mátyás király (ford. Geréb L.) Bp. 1959. 
Elemző kritikája Bonfini szövegének: Kulcsár Péter: Bonfini 
Magyar Történetének forrásai és keletkezése. Bp. 1973. Mátyás 
alakja körül kialakult hagyományokat, álruhás történeteket, 
igazságosztást az elnyomottak érdekében -— jegyzett fel Heltai 
Gáspár: Chronica, Kolozsvár 1575. (Nem is mindig alaptala- 
nok, de a hiteles adatokat ma már nem lehet szétválasztani a 
legendáktól). Összefoglaló munkák: Teleki József gr.: A 
Hunyadiak kora Magyarországon, 1-VI. köt., Pest, 1852—1863. 
Okmánytár: Pest, 1853—1857. X—XII. köt. Fraknóz Vilmos: A 
Hunyadiak és Jagellók kora (Magyar Nemzet Története, IV. 
köt.) Bp. 1896. — Hóman Bálint-Szekfíűt Gyula: Magyar törté- 

net, (3. kiad. II. köt.) Bp. 1936. Székely György-R. Várkonyi 
Ágnes stb.: Magyarország története (3. kiad.) Bp. 1971. I. köt. 
Részletmonográfiák : Mályusz Elemér: Zsigmond király uralma 
Magyarországon, Bp. 1984., Elekes Lajos: Hunyadi, Bp. 1952. 
és uő: Mátyás és kora, Bp. 1956. 

A humanizmus és reneszánsz. koráról egyetemes történeti- 
filológiai vonatkozásban Georg Vozgt: Die Wiederbelebung des 
classiscben Altertbums . . . Berlin, I. Bd. 1880, II. Bd. 1881. A 
magyar összefüggésekre számtalan más részlettanulmánya mel- 
lett összefoglalóan Kardos Tibor: A magyarországi bumaniz- 
mus kora, Bp. 1955. A korra vonatkozó forrásszemelvények 
(Vitéz János, Janus Pannonius, Galeotto, Oláh Miklós stb. írá- 
sar): Janus Pannonius. Magyarországi bumanisták, Bp. 1982., 
továbbá: A rengissance Magyarországon (szerk. Kardos T.), Bp. 
1961. 

Kapisztrán Szent Jánosról: Acta Sanctorum Boll. 23. Okt. X. 
p. 139—483. Fő források között: Lucas Wadding: Annales Mino- 
rum, IV-VI. tom. Lugduni, 1648. (2. kiad. IX—XIII. tom. 
Romae, 1734.) Továbbá: Giovanni da Tagliacozzo: Victoriac 
Mirabilis dívinitus de Turcis babitae duce vene. beato Joanne de 
Capistrano — series descripta atguc beato Jacobo de Marchia 
directa. Ex cod. IX. F. 62. Bibl. Nat. Neapolitanae nunc pri- 
mum integre edita. Ad Claras Aguas (Ouaracchi), 1906. 
(Ugyanez magyarul: Kapisztrán Szent János csodás győzelme 
Nándorfehérvárnál stb. Tagliakocius János szentferencrendi 
szerzetesnek Marchiai szent Jakabhoz intézett levele nyomán 
ford. P. Krámer Bonifác. Kolozsvár, 1907) -— Eugen Jacob: 
Jobannes von Capistrano. I. Theil: Das Leben und Werken 
Capistrans, Breslau, 1903. II. Theil: Die auf der königl. und 
Univ. Bibl. zu Breslau befindlichen handschriftlichen Auf- 
zeichnungen von Reden und Tractaten Capistrans, 1—3. Folge, 
Breslau, 1905—1911. - Amandus Hermann: Capistranus Trium- 
pbans . . . Colonige, 1700. — Részletes bibliografiával Bölcskey 
Ödön: Capistranói Szent János élete és kora, Székesfehérvár, I. 
köt. 1923, II-III. köt. 1924. 

Egyházi vonatkozásokról Szántó Konrád: A katolikus egy- 

ház története, I. köt. Bp. 1983., Gergely József: A pápaság törté- 
nete, Bp. 1982. újabb munkák mellett Ludwig Pastor: 
Gescbicbte der Pápste, Freiburg i. Breisgan, 2. Bd. 1889, 3. Bd. 
1895. Vergerio jelentőségéről Huszti József: Pier Paolo Vergerio 
és a magyar bumanizmus. Filológiai Közlöny, 1955. évf., és Kar- 
dos Tibor id. műve. Az itáliai kulturális háttérrel kapcsolatban 
Jacob Burckbardt: Die Kultur der renaissance in Italien. (8. 
Awufl.) Leipzig, 1901. 

Újabban Held József: Nándorfebérvár (Belgrád) védelme 
1456-ban. Történelmi Szemle, 1983. évf. 87-95. (Fordítás.) 
A cikk ellentétbe állítja agyőzelmet Kapisztrán szerepével, aki- 
nek a szavára viszonylag kevesen gyűltek össze. Lényegében ezt 
írta már a Beatrix királyné előtt tisztelgő Petrus Ransanus luce- 
rai püspök is, mint a nápolyi udvar küldötte, Epitome rerum 
Hungaricarum c. műve 27. fejezetében (Historiae Hungaricae 
Fontes Domestici, ed. M. Florianus, IV. tom. Bp. 1885. 244 p.), 
és nyilván ez az igazság. Csakhogy Kapisztrán lelkesítő ereje a 
szemtanúk leírása szerint nem kizárólag az ő szavára összegyűlt 
csekély seregre hatott, hanem ott helyben, a többiekre is. De 
mindenképpen csekély volt a védősereg összes létszáma is a 
törökkel szemben, és a győzelmet éppen ez tette meglepővé. 
Félreértésre ad okot Kardos Tibornak (id. m. 176 1.) az a megfo- 
galmazása is, hogy Ransanus, művében Kapisztránt , kifiguráz- 
ta" — holott a paptörténetíró idáig nem merészkedett, ez épp a 
Kardos T. által magyarra fordított szövegrészből is kitűnik, 
csak egy futó mellékmondatban próbálta jelentőségét csökken- 
teni, hogy nem övé volt a döntő hatás. 

Az országgyűlési rendek 1440. júl. 17-én kelt dekrétumát a 
fontos, a koronát és a koronázást érintő szöveggel (,a koro- 
názás mindig az alattvalók akaratától függ"), először Pray 
György: Annales regum Hungariae, II. tom. Vindobonae, 
1764., 346—349 p. adta ki. Utána Kovacbich Márton György: 
Vestigia comitiorum apud Hungaros, Budae, 1790. 235—243 p. 
Először Hóman Bálint (Magyar történet, 3. kiad. II. 419.) majd 
Bartoniek Emma: Corona és Regnum. Századok, 1934. évf. ter- 
mészetszerűleg a koronatan első jelentkezését látták benne. 

Hóman szerint Itt a nemzet ruházza át hatalmát a királyra. Eck- 
bart Ferenc: A szentkorona-eszme története, Bp. 1941. 97-98. 
7. ennek ellene mond, s Bartoniekkel ellentétben is úgy látja, 
hogy már itt , a király és a nemzet egyesülése" történik meg , a 
koronában", amit majd Werbőczi fogalmaz meg (Tripartitum, 
I. pars, 4. tit. 1. §: ,. . . nobiles ... membra sacrae Coronae 
esse censentur."). Eckhart elsiklik afölött, amit Bartoniek 
nagyon helyesen hangsúlyoz, hogy Werbőczi sehol nem beszél 
a korona , testéről" csak , tagjairól". De egyik szerző sem tulaj- 
donít fontosságot a ténynek, hogy 1449-ben a rendek a koroná- 
val rendelkező alattvalókat még csak az általános , regnicola" 
szóval jelölik, és csak Werbőczinél jelenik meg a szűkítő 
értelmű , nobilis" kifejezés. Azt viszont Bartoniek látja jól, sze- 
rintünk, hogy 1440-ben nem a királlyal egyesül a nemzet a 
koronában, kanca királlyal szemben, a koronával az országla- 
kók akaratát emeli ki. 

Mátyás király életéről még ma is a leghasználhatóbb művek 
közé tartozik Sraknót Vilmos Mátyás eivály. Bp. 1890., amely 
gazdag levéltári forrásanyagot tár fel. Nagy fontosságúak a kül- 
földi követjelentések, valamint a levelezés, s ennek keretében 
Mátyás saját levelei. Bár teljes biztonságg gal nem állapítható 
meg, melyeket tekinthetünk Mátyás saját leveleinek, bizonyos, 
hogy fellelhető bennük egy sajátos stílus és szellem, amelynek 
játszi hajlékonvsága, KG edsége, majd heves kitörései 
Mátyásnak, az embernek iselkedésel tükrözik, s tükröződik 
benne a kivételes elmeél is, amely a királyt nem csupán politikai, 
hanem szellemi magaslaton is mutatja. Levelei azonban a mai 
napig nincsenek mind feltárva. Fontosabb régi kiadásai: Episto- 
lae Mattbiae Corvini ad pontifices, imperatores, reges, principes, 
aliosgue viros illustres datae, I-IV. tom. Kassa, 1743—1744. (Ki- 
adta Kelcz Imre.)— Kaprinai István: Hungaria diplomatica tem- 
poribus Mattbiae de Hunyad 1457-1461. 1-II. tom. Vindobo- 
nac, 1767-1771. A levelek új kiadása Fraknóitól: Mátyás király 
levelei, 1-II. Bp. 1893—1895., de ez sem teljes. A kormányzással 
kapcsolatos iratok kiadása: Magyar diplomáciai emlékek Mátyás 
király korából 1458-1490. (Szerk. Nagy Iván-br. Nyáry 

Albert.) I-IV. köt. Bp. 1875—1878. (Magyar Történelmi Emlé- 
kek.) Mátyásról és a pálosokról Gyöngyösi Gergely: Arcok a 
magyar középkorból. Bp. 1983. (112, 155—160). 

Mátyás pontos születési idejéről, valamint a fiának életet adó, 
és sokáig név szerint nem ismert Edelpeck Borbáláról: Ludaig 
Vince Oszkár — Maschek Ferenc: Corvin János anyja. Turul, 
1942. évf. 1-11. I. Mátyás és a német birodalom, illetve III. Fri- 
gyes viszonyáról legújabban Karl Nebring: Mattbias Corvinus, 
Kaiser Friedrich III. und das Rexch, Műncben 1975. (Südosteu- 
ropaiscbe Arbeiten, 72.) Mátyás és Brünn kapcsolatáról legújab- 
ban Székely György: Mátyás és a morva főváros. Századok, 
1980. évf. 600-614. I. A szövegben idézett részletek Mátyás és 
Janus Pannonius leveleiből: Janus Pannonius. Magyarországi 
bumanisták, id. m. 211—213., 602—603., 604—606. I. Mátyás és 
Gatti teológus vitája Galeottónál: A renaissance Magyarorszá- 
gon, id. m. 326—327. l. 

Mátyás építkezéseiről, művészet-pártolásáról adatok a nagy, 
összefoglaló műben: Balogb Jolán: A művészet Mátyás király 
udvarában, 1-II. köt. Bp. 1966. Könyvtáráról több részlet- 
tanulmány mellett főként Csapodi Csaba—-Csapodiné Gárdonyi 
Klára: Bibliotbeca Corviniana, Bp. 1981. Oláb Miklós művei: 
A renaissance Magyarországon, 1. m. 

A neoplatónikus körről: Huszti József: Platonista törekvések 
Mátyás király udvarában. Minerva, 1924. ézf. és Kardos Tibor, 
id. m. Platón: Phaidrosból az idézet /. Stepbanus, Paris 1573. 
Platonis Opera, 244. p. (Platón összes művei, magyar ford. Bp. 
1984. II. 742.) 

A mottóként is felhasznált latin vers szövegét és annak utó- 
életét ismerteti Ritoókné Szalay Ágnes: Nympba super ripam 
Danubii. Irodalomtörténeti Közleményei., 1983. évf. 67—74. l. 

